
GLAVA XIII. 

TREĆI RED. 

1221. 

M oguće da je Franjo još zarana u strahu pomiš- 
ljao, kako će sve teškoće osjetiti, upravljajući 
tolikom svojom braćom. Malo je redovničkih glavara, 
koji bar kojiput ne reknu s prorokom: „Umnožao 
si mi narod, ali nijesi veselja." 1 Taj mu je strah 
morao dolaziti najviše odatle, što je u tom upravo 
vanrednom razvitku svojega reda opažao kao neki 
predznak onoga bogatstva, koje je bio tako strogo 
zabranio. A tvrde to i isti njegovi povjesničari, kad 
vele, da je katkad običavao reći : „Ima previše Manje 
braće. Kada li će doći vrijeme, da se ljudi videći 
posve rijetko moju braću, potuže, što se umanjuje 
broj mojih duhovnih sinova!" 2 

Bilo međutim kako mu drago, samo je za nas 
jasno, da je Franjo već nekoliko godina radio 
više za to, da umanji, nego li da umnoža zvanja z8 
prvi red. Znao je bo dobro, da ne može svatko 
živjeti po onom strogom i uzvišenom načinu života; 
što ga je zahtijevao od svoje braće. Propovijedaju^ 
jednoć kraj Asiza, u selu Canari, tako duboko g an “ 
svoje slušatelje, da mu po dovršenom govoru sft 
muško i žensko, staro i mlado, padoše pred noy 
moleći plačnim glasom, neka ih primi pod svoj 
zastavu. „Ne mogu", odvrati sluga Bož'i, niti smij e „,| 
to učiniti. Nu pobrinut ću se ipak za vas ; P°* r *j v0 
ću, naime, i naći ću pomoću Božjom drugo sreds 

1 Već je Salimbene upotrijebio te riječi, proti u P raV *jogfli, 

i postupku brata Ilije: Ah! domine Helya, multiplicasti 9 e Q g j.j 
non multiplicasti laetitiam. Cronica, pag 404. — 1 **• 
pag. 183. 

g( , spasite. „To je isto obećavao i u drugim 
d° . arna . „Šta ćemo činiti ? “ pitali su ga često nje- 
z9. slušaoci. „Ne možemo otpustiti svojih žena". 
9 oV ' or iii s u muževi „Ne možemo ostaviti svojih mu- 
li 0 ' 1 opetovale žene. „Kako ćemo se dakle spa- 
^Ostanite vi na svojem mjestu, odgovarao sve- 
j a ” ću se i za vas pobrinuti." I zbilja, nakon 
al'o vremena nađe on to sredstvo spasenja, osno- 
vavši novu i veliku zadrugu za ljude i žene, u kojoj 
! živući u međusobnoj zajednici i viseći o prvom 
redu, uživati onaj mir, koji se samo u redovničkom 
jjvotu može naći. Njegova je osnova za tu zadrugu 
dugo sazrijevala, a reć bi, daje u svim svojim po- 
tankostima bila gotova, kad god. 1211. svetac dođe 
u Toskanu, da propovijeda. U gradiću Poggibonzi 
među Sijenom i Florencijom, nađe čovjeka, koji mu 
se pričini stvorenim za to, da bude prvenac i uzor 
obitelji, koju je bio naumio zasnovati. Bio to Luke- 
zij rodom iz Cagijana. Povijest je njegova veoma za- 
nimljiva. U ranoj je svojoj mladosti oženio Bonadonnu, 
djevojku upravo po svojem srcu. Od naravi je bio 
veoma lijep, vladanja uzorna, a u govoru ljubak i 
čedan. Ali ga nažalost jedna strast zarano nesretno 
zavede. Premda prosti trgovac, ipak se je rado tak- 
mio s plemićima. Ta ga strast vele povjesničari, 
tako obuze, da joj upravo nije mogao odoljeti te 
je držao, da mu samo onda osnova može poći za 
rukom, ako se obogati, svojom uglednošću zaslijepi 
c 'jelu okolicu i privuče na se pozornost svih svojih 
zemljaka, a da to postigne, poče na veliko trgovati 
rilom. Kupovao bi ga što je više mogao, pa kad bi 
Poskupilo, otvorio bi svoje žitnice i za skupe novce 
? a Prodavao narodu. Tako se Lukezij za kratko vri- 
pevrlo obogati, i postade glasovit u cijeloj oko- 
se'" ™®dutim promijeni sasvim svoja načela. 1 Našav 
> naime, jednoga dana sam u nekom zabitnom 
Su > ooče razmatrati o svemogućnosti, mudrosti i. 

^cta SS., lom. III apr., pag. 602. 


dobroti Božjoj što ih je očitovao ljudima u stva- 
ranju svijeta, te koje još i danas otkriva u uprav- 
ljanju istoga ; zatim o neizrecivoj strpljivosti, kojom 
podnosi grješnike. Te ga prekrasne i plemenite misli 
uzdigoše nad njega, zato je čvrsto držao, da mu 
nije više slobodno živjeti u bogatstvu Dogovoriv se 
dakle sa svojom ženom, prodade veći dio svojih 
dobara, a novac podijeli među siromahe. Za sebe 
ostavi samo jednu kuću i vrt od četiri jutra, koji je 
odsada svojim rukama obrađivao. 1 

Ali još više poveća Lukezij tu žrtvu beskrajnom 
svojom velikodušnošću i uslužnošću. Čedna njegova 
kuća postade, kako se u Italiji kaže, svratištem siro- 
maha cijele okolice. Premda su ljudi hrpimice sa 
svih strana dolazili, ipak je Lukezij svima prema 
raznim njihovim potrebama u pomoć pritjecao. Po- 
dijeliv jednoga dana sav kruh, što se je u košarici 
nalazio, žena mu Bonadonna, htijući da joj muž u 
darežljivosti bude umjereniji, jasno otkrije svoje ne- 
godovanje. Kada se domalo sakupi još više siromaha, 
Lukezij joj mirno reče, neka i njima dade po jedan 
komad. Žena ljuta otrese se na nj, viknuv: „O bez- 
umna i postom oslabljena glavo 1 Gdje mi je u kući 
kruh, da im ga razlomim i dadem?"- — „Eno ga u 
košarici, Bonadonno moja," odvrati Lukezij. „Ufam 
se u Onoga, koji je u pustinji sa pet hljebova i 
dvije ribe nahranio pet tisuća ljudi." Žena posluša i 
otvori košaricu, premda nije imala onoga pouzdanja, 
koje joj je muž preporučivao. Ali gle čuda! Koša- 
rica je bila puna odabrana kruha. Ganuta i ushićena 
žena otrči odmah k svojemu mužu i baci mu se pred 
noge, plačući i ujedno smješeći se. Od toga dana 
nije trebalo, da ju tko potiče na dobra djela, jer se 
je odsada u tom upravo natjecala sa svojim mužem. 

Ta dakle pobožna obitelj bijaše pripravna na 
svaku milost, kad patrijarha ubogih dođe u Poggi 

1 Acla FS., ibid. — 1 O sine menle capul vigillis el 
inedia rnulta exaustrum! Ubi esi panis in hac domo, quem 
frangam ? Ibid, pag. 606. 

bonzi, da naviješta riječ Božju. Lukezij uhvati tu 
lijepu zgodu, da razgovara sa čovjekom, kojega je 
svatko radi njegove svetosti poštivao. Otiđe dakle k 
Franji, koji ga lijepo primi, a on, ganut tim krasnim 
dočekom, otvori mu svoje srce i zapita, kako bi sa 
svojom ženom mogao doći do savršenstva. Kad je 
sluga Božji vidio tu njegovu dobru volju i veliku 
želju, da ostavi svijet, te u miru služi Gospodu i 
doznao za njegovu veliku darežljivost prema siro- 
masima, uvjeri se, da mu ga je Bog poslao, da iz- 
vede svoju osnovu. 1 „Baš od više vremena," primjeti 
Franjo „mislim da utemeljim još i treći red, u kojem 
bi oženjene i udate osobe mogle i u svijetu savr- 
šeno i sveto živjeti; zato ćete vi dobro učiniti ako 
prvi u taj red stupite." Potom im istumači, kakvu 
osnovu misli dati tomu redu. Lukezij ispovijedi, da 
bi se smatrao veoma sretnim i da bi mu to bila 
osobita milost, kad bi postao članom te zadruge. A 
kad i Bonadonna doznade o čemu se radi, smjesta 
izjavi, da se rado pridružuje svome mužu. Franjo, 
duhovno ohrabren tim sretnim početkom, javno oči- 
tova svoju namisao nesamo u Poggibonziju, već i 
u cijeloj elzaskoj dolini. Domalo mu se prijave 
mnogi ljudi i žene, među kojima su se napose svo- 
jom gorljivošću i pobožnošću isticali neki Bruno i 
Martolezo. Franjo ih je više puta sazvao u Poggi- 
bonziju u jednu kapelicu, što ju je prošle godine 
dobio od Sijenjana, te podučivši ih dobro u njiho- 
vim dužnostima, podijeli im u prisutnosti mnogobroj- 
noga naroda prostu lugastu haljinu, dosta sličnu onoj, 
što su ju nosila braća prvoga reda. Tako se zasnova 
prva četa, ili da se poslužimo riječju samoga sv. 
Franje, prva bratovština trećega pokorničkog reda. 

Benedikt XIII. god. 1725. veoma lijepo ocrta 
značaj trećega reda u ona prva vremena. „Svjedo- 
čimo," veli on, „i tvrdimo, da je treći red od svojega 
postanka do danas bio svet, zaslužan i primjeren 


Id., pag. 605 

kršćanskoj savršenosti, i da je uistinu pravi re j 
koji spaja u jedinstvo svjetovnjake cijeloga svijeta 
budući ima svoja pravila odobrena od svete stolice’ 
svoj novicijat, profešanje, te haljinu od propisane 
tkanine i stalnoga kroja." Franjo dakle zasnova 
pravi red za svjetovnjake, t. j. red u kojem se ne 
polažu svečani zavjeti. Prije se nije nikad čulo ni 
da se govori u Crkvi o sličnoj zadruzi. Istina, bilo je 
još i prije nekih samostana, odnosno redovnika koji 
su osobama izvan svojega reda davali pisma po 
kojima su ih činili dionicima svojih molitava, dobrih 
djela i zasluga. To je bilo neko duhovno ujedinjenje 
i rek bi raširivanje redovničke obitelji. 1 Ali od toga 
pridruživanja do reda, koji ima vlastiti svoj način 
življenja, bila je velika daljina, velik razmak. Fra- 
njinu reformatorskom duhu punim pravom pripada 
ta čast, da je prvi prevalio tu daljinu. 

Uspjeh te nove zadruge bijaše veći negoli mu 
se čovjek mogao nadati. Čini se, da ju je narod 
veoma željno očekivao, budući je svatko dušom i 
srcem k njoj hrlio. Franjo sabra prve trećorece u 
mjesecu lipnju 1221., a koncem iste godine nalazilo 
se bratovština u Toskani, Umbriji, pače i u istoj 
Markiji Ankonskoj; a to je još mnogo znamenitije, 
da su se one već tako odlikovale mnoštvom svojih 
članova, te imale dosta dobro uređen život, da stupe 
u borbu s feudalnom gospodom. I pape se isti za- 
uzeše za njihovu obranu. Prvi Honorij njima u P rl ' 
log upravi dne 16. prosinca pečatnicu na mirnim 
skoga biskupa. Nakon šest godina borbe trećeg® 
reda sa feudalnom vladom, postade općenitim redom, 
jer iz jedne biskupije pređe u sve druge. Skrb P®' 
pinstva slijedi svoje štićenike u sve predjele, koj® 
su ovi posjedovali i u njima boravili. Grgur IX-, na ” 
sljednik Honorijev, izdade 25. lipnja 1227. o° vU 

1 Ta su pridružna pisma bila tako različna od 
reda, da ih je Ivan Parmskt uspostavio u redu g. 1248., aK 
prem je treći red već opstajao. Isp. Salimbene, str. 128. 

kružnicu, kojom ih prima pod svoju obranu. On se 
° ai P u * nc °^ ra ^ a v *^ e na J e dnoga privatnog bi- 
°kupa> ve ^ na sve na dbiskupe i biskupe cijele Ita- 
* Mogao bi možda tko pomisliti, da je onda u 
odručju te prostrane pokrajine bilo posve malo 

f ćoredaca, j e su sv j jjjjj k ao izgubljeni u toj 

silnoj svjetini, koja nije znala, da ih uopće i ima. 
Međutim, jedna veoma važna službena isprava svje- 
doči, da je bilo posve drugačije. Jer muževi i žene, 
mladići i djevojke bijahu u pokorničkom redu, a 
tko još nije u nj stupio, to je bila osobita iznimka. 
Da se osvjedočimo, kako je ovo Franjino djelo u 
ono doba narodu bilo omiljelo, navodimo pismo ta- 
lijanskih biskupa na cara Fridrika II. „Manja braća 
i propovjednici, ustali su protiv nama te javno kude 
i osuđuju naš život i ponašanje. Povrijedili su nam 
prava, priječe nas u našim poduzećima i gdje samo 
mogu, ostavljaju nas na cjedilu bez pomoći . . A 
da nas što više oslabe, pak da nas liše i ljubavi 
puka, osnovali su dvije nove zadruge, u koje primaju 
muževe i žene bez razlike. Svi ulaze u te družbe, i 
jedva bi mogao naći osobu, koja nije upisana u 
koju od tih zadruga." 1 Ove su posljednje riječi od 
velike važnosti, jer njima svjedoče biskupi, da je u 
njihovo doba svatko bio trećoredac. 

Takav napredak jest pravo čudo dobrostivoga 
“°9 a > te mu povjesničar može sasvim točno ozna- 
citi uzroke, koji se mogu tražiti samo u velikim ko- 
r| stima, što ih je treći red pružao onima, koji su ga 
P ri 9rljivali. 1 doista mi u tom redu opažamo dva 
Posve različna, ali oba veoma znamenita dobročin- 
s !?’ koja su mu morala pribaviti osobito priznanje 
jjjubav naroda. 

djelu- i^ Vi P° v J esn 'čari, a s njima i Šimun Luče u svojem 
ca ra 'p”.*r a . nne d’ Are a Dommremy,“ pripisuju io pismo tajniku 
lln at riar jka II-, Petru de Vineis; ali se varaju. Pismo se, is* 
Sv iedo' Z i u z J } ' rc i loga tajnika, ali naslov i sadržaj jasno 
h rižno Ce - aa j e izašlo iz pera talijanskih biskupa, budući oni lu 
ee dom V | e ‘ d® Je iako poletno svijet hrlio k Prosjacima, da 
al ° morati pretvoriti svoje katedralke u magazine. 

Prvo dobročinstvo, što ga je Franjo tom novom 
svojom ustanovom učinio svijetu, bijaše to, što je 
htio, da onda propali duh kršćanstva iznova uskrisi 
i da duh kršćanskoga savršenstva prenese iz samo- 
stana u kuću, u obitelj, uopće u cijelo društvo, ne 
bi li se tako priučili ljudi savjesno obdržavati zapo- 
vijedi Božje i crkvene, krotiti opaka nagnuća i 
strasti, te si krčiti put do savršenosti, koja je priro- 
đena srcu ljudskomu i za kojom svak, željan nebes- 
koga raja, neodoljivom silom čezne. Pravila, što ih 
je Franjo napisao, nijesu možda sama po sebi 
mogla izvesti taj vjerski preustroj u puku, ali su 
barem pružala izvrsnu osnovu za preustroj, koji se 
je djelomično već bio postigao. Trećoreci su se ob- 
vezali: 1. da će ugušivati svako neprijateljstvo i po- 
vraćati svako krivo stečeno dobro. 2. ispovijedati 
vjeru katoličku i vršiti zapovijedi Božje i crkvene; 
3. ispovijedati se i pričešćivati tri puta svake go- 
dine ; 4. nositi prosta odijela i bježati isprazne 
svjetske sastanke, i 5. napokon — a ovo je bilo 
najteže — da će moliti svaki dan sveti Božanski 
čin, u koliko je moguće, zatim postiti u došašće 
(advenat) i korizmu, osim ako bi ih ispričala kakova 
zakonita zapreka. To je od prilike bilo sve, što se 
odnosilo na društveni napredak. Nama se danas ti 
propisi čine posve laki i prosti. Nu treba imati na 
pameti, da red, koji je bio određen za vjernike ci- 
jeloga svijeta, nije morao nalagati, što svak ne bi 
mogao obslužiti. U ovakovim stvarima slovo malo 
vrijedi, vrijedi duh koji oživljuje i krijepi. U ovom je 
pak djelu bio isti duh Gospodnji, koji je sašao u 
Franju, kao u odabranu posudu, a iz njega i njegove 
braće razprostranio se po cijelome svijetu. Taj je 
duh sjedinio trećorece u jedno tijelo, a potom ih 
svojim moćnim poletom uznio do visine, kamo se 
pojedinci sami sobom ne bi nikad uspeli. Koliko je 
dakle dobro Bog učinio dušama ! Kako su se ljudi 
veselo odazivali tomu božanskom pozivu ! Zemlja 
se napučila djevicama, udovama, te ljudima svakoga 

staleža i zvanja, koji se odlikovahu uzornim i po- 
božnim životom. Mnoge bučne palače postadoše 
mirnim i tihim sobicama, a mnoge kuće Tebaidama. 
Jer su ljudi ostajali u svojim kućama živjeti sa svo- 
jom djecom i družinom kao obično, ne mijenjahu ni 
u čem običnoga načina života. Razlika je bila samo 
u tom, što su, ogrnuvši odijelo sv. Franje, sve ovo 
činili u dalekoj i plemenitijoj nakani negoli prije, 
što su naime sve radili iz savršene ljubavi prema 
Bogu i bližnjemu ; drugo, što su, privinuvši se tjele- 
snije stablu xasađenomu po sv. Franji, obilnije sisali 
iz njega sok savršenoga kršćanskoga života. Trećo- 
reci su se međusobno poznavali, potpomagali i lju- 
bili, a jer je družba velika potreba ljudskoga srca, 
oni su živjeli udruženi, da lakše postignu svoj glavni 
cilj — spas duše. 

Samo je ime sv. utemeljitelja poticalo narod 
na to spasonosno udruženje Nigdje ne čitamo, da 
je Franjo sam po sebi utemeljio bratovštinu trećega 
reda, izim jedino u Poggibonziju. Treba međutim 
imati na pameti, da je on svagdje bio duša toga 
velikoga pokreta. Puk je, veli Celano, samo u njega 
oči upirao, te ga nije znao dosta nahvaliti, svi su 
ga nazivali svecem, i to svecem poslanim od Boga 
u ono burno doba. 1 Stoga je svatko svim srcem te- 
žio i čeznuo za tom dičnom čašću, da bude članom 
njegove obitelji, a svak ju je po trećem redu mogao 
postignuti. Taj se narodni polet poslije njegove 
smrti ni za dlaku nije uman io nego se pače još 
više povećao. Pošto je odmah javnim mnijenjem, a 
nakon dvije godine i od same Stolice bio uvršten u 
broj svetaca, svi se dobri kršćani utjecahu pod nje- 
govu zaštitu, koju je svak dobro osjećao. 

Još je bio jedan uzrok, zašto su se ljudi k 
njemu utjecali. Crkva može reći, da sveci govore i 
poslije svoje smrti: Defunctus adhuc loquitur. Tako 
je i naš Franjo, koji je za života svojom riječju u 


1 I. Cei., pag. 44 . 

svakom čisto veselje pobuđivao, imao još i ( u v j 
da je jasno i poslije smrti govorio. „Jednoga dan^ 
piše trećoredica sv. Anđa, „ukaza mi se sv. Fra n ' 
u potpunoj svojoj slavi i pozdravi me svojim obi? 
nim pozdravom: „Mir Gospodnji s tobom!" Glas, 
Franjin uvijek jako pobožan, ponizan, ljubak i p jv 
jazan." 1 Tko da iskaže, koliko je osoba poslije S¥ ' 
Anđe čulo taj slatki glas, koji im je donio, ako ne 
pravo objavljenje, a ono bar duševno ohrabrenje i 
pozdrav? „Hvališ me,“ piša god. 1623. stožernik 
Trejo ljetopiscu Manje braće, „šio i u grimizu sto- 
žerničkom obslužujem pravila trećega reda sv. Franje. 
Jesam li mogao što više učiniti, negoli prigrlili 
taj njegov red, ja, koji priznajem, da mu dugujem 
sve, što jesam i što imam?" To se isto priznanje 
opaža i u naše vrijeme. Ja sam često razgovarao sa 
članovima pokorničkog reda, i uvjerio sam se o ve- 
likoj i nježnoj njihovoj ljubavi prema svecu. Ta lju- 
bav nije toliko potjecala iz jasnoga poznavanja nje- 
gove plemenite duše i velikih njegovih kreposti, ko- 
liko iz nekoga osobitog utiska, primljena upravo s 
neba. Dobra dakle srca vazda slušaju Franjin glas 
Da je treći red uistinu bio učiona savršenslva, 
dokazom su toliki sveci, što ih je on Crkvi dao. Samo 
u XIII stoljeću imamo četrnaest trećoredaca, koje J e 
Crkva svetim i blaženima proglasila. Tomu bi m oz« 8 
prvi redov bili zavidni, da se te kreposti ne moraju 
većom stranom pripisati njihovim primjerima i njino v 
spasonosnom djelovanju. g 

Prvi je trećoredac — Lukezij — svima stav 
otvorio put. Njegova se ljubav prema Bogu ■ u 
gim još više povećale, kad je stupio pod , 

zastavu. Njemu više nije bilo dosta očekivah s 
mahe i lijepo ih primati, kad bi mu se prijavili, n ^., 
bi izlazio daleko pred njih, i zadovoljavao sve ^ 
hove potrebe. Kojiput bi se vratio kući s trojico 1 ^ 
nevoljnika Najslabijega bi uprtio na leđa, a 0 


1 Acta SS. I. vol. jan., pag. 207. 

j ic u vodio za ruku. Dovedavši ih kući, skrbio bi 
° V za njih, takovu im iskazivao ljubav, srce im toli 
® c n im i uzvišenim mislima oplemenjivao, da su 
'esto mnogi sa svojim siromaštvom bili posve zado- 
C lini, dapače i obećavali su, da će u svojevoljnom 
V boštvu do konca ustrajati. To je slavna pobjeda 
kršćanske ljubavi . 1 Ta je iskrena ljubav učinila, da 
s e Lukezije upravo žrtvovao za siromahe. Već su 
o nda kod Sijene obstojale velike današnje močvare 
koje svijet zove baruštinama, i gdje je u srednjem 
vijeku bilo pravo ognjište kužnih bolesti i svakovr- 
snih groznica. Lukezije naumi postati liječnikom, te 
pritjecati u pomoć nesretnim i bijednim stanovnicima 
toga nezdravog predjela. Kupi si dakle magarca, na- 
tovari ga ljekarijama proti groznici i poče svoju 
novu službu. Domalo ga svi upoznadu, i veoma ob- 
ljube, jer im bijaše tako dobar, tako odan i prijazan, 
da nije ni na svoj život pazio, te ih je često što 
svojim lijekovima, što samom svojom nazočnošću 
potpuno ozdravio . 2 

Taj je dobrotvor bio ujedno veliki prijatelj mo- 
litve. On je dobro znao, da je molitva među Bogom 
i čovjekom moćna odvjetnica, da ona ublažuje srdžbu 
Gospodnju, da odstranjuje od nas vječne i vreme- 
nite kazne, što ih grijehom zaslužujemo; znao je, da 
nas molitva vodi napokon u vječni život, za koji 
smo stvoreni ; znao je, da nam se sakriveni i ne- 
vidljivi Bog još na ovom svijetu objavljuje, jer se u 
molitvi s njim razgovaramo, s njim općimo, kao što 
se prijatelj razgovara i opći sa svojim prijateljem. 
Zato je on tako često molio, da se po svjedočan- 
stvu njegova povjesničara u tom mogao isporediti 
sa samim sv. Franjom. Kod kuće, veli on, i vani, u 
Poslu i za vrijeme pokoja, danju i noću nije nikad 
molitve prekidao . 3 



Lukezije umre poput pravoga patrijarha, sve- 
i plemenitom smrću. Oholivši zajedno sa svo- 


,, 1 Bolland., lom. III. apr., pag. 603. 
iDidem. 


2 Ibidem, pag. 607. 

jom ženom, njena se bolest brzo pogoršala. Kad to 
Lukeziju najaviše, ustade iz svoje postelje i otide 
da je opomene, neka primi sveto otajstvo umirućih, 
a imao je u sebi još dosta snage, da prisustvuje 
tome svetom oBredu. Osjetivši se iza toga posve 
slabim reče svojoj umirućoj ženi: „Vjerna drugarice ! 
Ti znaš, da smo u potpunoj ljubavi zajedno Bogu 
služili, pa ćemo i s ovoga svijeta u društvu poći 
u vječnu otadžbinu i neizrecivo veselje. Pričekaj me 
dakle, dok i ja primim svete sakramente, koje si eto 
i ti primila, pak ćemo zajedno u raj.“ Rekavši ta 
prekriži je svojom rukom. Onda teškom mukom 
otiđe k svojoj postelji, i odmah pozove ispovjednika 
o. Hildebranda, franjevca, s kojim je živio najprijatelj- 
skije. Došavši ovaj redovnik i našavši ga posve 
blijeda i slaba, reče mu: „Predragi brate Lukeziju! 
Ne kloni duhom, nego pripravi svoju dušu, jer se, 
vjeruj mi, približio čas, da pođeš Gospodu i primiš 
od njega krunu slave nebeske. „Na te riječi Luke- 
zije malo pridiže glavu i odvrati mu s ljupkim po- 
smiješkom na ustima: „Premili oče Hildebrande ! 
Da sam sve do ovoga časa otezao da pripravim 
svoju dušu, ipak bi se ufao u milosrđe Božje; Ali 
bih s dosta manjom sigurnošću pošao s ovoga svi- 
jeta na drugi, jer je taj put strašan". Dignuvši zatim 
ruke prema nebu, dodade : „Hvala Presvetomu Troj- 
stvu, blaženoj djevici Mariji i mojemu blaženom ocu 
Franji, ja se osjećam slobodnim i pripravnim, te se 
uzdom, da ću, ne po svojim zaslugama, već po za- 
slugama muke našega Gospoda Isukrsta izbjeći za- 
sjedama đavolskim". Zatim s najvećom pobožnošću 
primi svete sakramente zadnju pomast i svetu po- 
pudbinu. Čuvši, da mu je žena već na umoru, zadnji- 
put zadade sebi silu i otide, da je posjeti. Do 
šavši donje, nježno je uze za ruku i stane je s e 
dotle sokoliti, dok joj se duša ne odijeli od tijela i 
ne odseli u blaženu vječnost. Više se Lukezije nije 
mogao držati na nogama ; stoga ga nazočni na ru- 
kama odnesoše u njegovu postelju, u koju dok leže„ 

oči mu ostadoše nepomične. Još jedamput učini na 
sebi znak križa, srcem i ustima zazva ime Isusovo, 
Marijino i Franjino, i mirno usnu u Gospodu, 27. 
travnja 1260 u nazočnosti mnogih redovnika i po- 
božnih svojih prijatelja. Crkva je priznala svetost 
njegova života, te ga proglasila blaženim. 1 

Tako je i život drugih trećoredaca veoma za- 
nimljiv, ali ga nažalost ni ukratko ne možemo pri- 
povijedati Bit će ipak milo čitaocu ako mu bar spo- 
menemo koje od tih imena, kojih je uspomena Crkvi 
draga kao smjesa ugodnog mirisa." U XIII. stoljeću 
nad svima sjaji u Njemačkoj sv. Elizabeta Ugarska, 
koja zaprema osobito mjesto nesamo u srcu sv. 
Franje, nego u ljubavi svega kršćanskoga puka ; u 
Španjolskoj sv. Ferdinand Kastilski, koji se odliko- 
vao svim kršćanskim krepostima, osobito ljubavlju 
prema svojemu puku ; u Francuskoj sv. Ivan, taj 
glasoviti bretanjski odvjetnik, kojega su u srednjem 
vijeku držali za pravo čudo jer nije nikad zašao s 
pravog puta ; zatim sv. Ljudevit, kojega je radi oso- 
bite svetosti njegova života i postojane borbe za 
katoličku vjeru treći red odabrao za svojega zaštit- 
nika, te se još danas njegov blagdan slavi s naj- 
većim oduševljenjem. 2 Italija nam pruža najveću po- 
vorku svetica, među kojima se osobitom svetošću 
odlikovahu : sv. Ruža iz Viterba, ta mlada junakinja, 

0 kojoj ćemo u ovom istom poglavlju opširnije pro- 
govoriti ; blažena Humilijana Berchi, udovica u dva- 
desetoj godini, i to udovica upravo po nauci sv. 
Pavla, t. j. osamljena, revna za svako dobro i sveto 
djelo, koja je svagdje širila miris Isukrstov ; onda 
sv. Margarita Kortonska, koja bijaše onako gorljiva 

1 revna u pokori, kako je bila strastvena u razuzda- 
nosti. Ona je tako oplakivala svoje grijehe i toli 
žarko ljubila Boga, da je punim pravom prozvana 


1 Ibidem. — 2 Neki su dvojili, da li su sv. Ljudevit i sv. 

Ivan Bretanjski bili Irećoreci; ali je u tom stalna franjevačka 
predaja. 


serafskom Magdalenom. Dolazi napokon sv. Antf e l 
Folinjska, koja je bez ikakove priprave znala p 0D a . 
Dantea izrazivati uzvišene svoje misli O njoj bi Se 
kao o starim prorocima moglo reći, da je D u | 1 
Božji u jedan mah sašao na nju, tako bo je l a k 0 
ostavila bučni svjetski život i svom dušom i srcem 
počela razmatrati o savršenostima Božjim. 

Treći je red i s drugoga gledišta veoma kori- 
slio rodu ljudskomu. Teško je pomisliti, u kakvom se 
razvratnom stanju u XIII. stoljeću nalazilo društvo 
ljudsko. Prevratni je duh nemira i razdora zaokupio 
ljude po svim krajevima i sve je gramzilo jedino za 
svjetovnim dobrima, za častima i bogatstvom ili je 
kao besvijesno živjelo u zabludi i raskošju. Naroda 
je danomice nestajalo stranom zato, jer ga mnogo 
pogibalo od mača, stranom, jer ga je harajuća kuga 
tamanila. Nije dakle čudo, da su u tom općenitom 
metežu podivljala srca ljudska, ćud im se izopačila 
i što se nitko ne nađe, tko bi se zauzimao za bolji 
uzgoj i izobrazbu, osobito mladeži. Ova užasna ćudo- 
redna razvraćenost bez sumnje bi se razgranjivala 
još dalje, da nije Bog svemogućom svojom rječju 
„dotle i ne dalje", stavio branu širenju toga opće- 
nitoga zla, dovodeći u život red sv. Franje. To je 
jedan od najvećih ljudskih pokusa, da se uspostavi 
mir i pravica među ljudima, zato je vrijedno da ovu 
točku još bolje razjasnimo. 

Imadu u pravilima tri članka, koja ovako glase. 
Glava VII. Neka braća ne nose bojnoga oružja, iz*JJJ 
za obranu Crkve, vjere Isusove i svoje domovine, u* 
dozvolom starješina. — Glava XII. Neka se bra ca 
svečano ne zaklinju, osim ako ih sili kakova nužda; 
ali i tada samo u granicama i slučajevima, koje 
sveta Stolica drži za iznimku. — Glava XIII Sva 1 
će brat davati po jedan novčić blagajniku, koji c e 
primati taj novac, te ga po uviđavnosti predstojnik 
dijeliti braći i sestrama kojima treba. Ti članci, o sl 
posljednjega, u naše doba nemaju nikakove vrij e “_ 
nosti, a vjerojatno je, da ih i trećoreci teško raz 

. ju kad ih čitaju; nu u srednjem su vijeku bili plod 
av'oga veleuma i mnogo su dobra učinili, jer. seje 
f^rnoću n jih postigao onaj mir, za kojim je od to- 
P? vremena svaki težio : oni su učinili onaj dobro- 
1 rn i i spasonosni preokret, kakav se u povijesti 
svih vjekova nije opazio. 

s Ti su članci mijenjali na korist nižih i potiš- 
. ih ljudi tadanji društveni red. Zato se nijesu 
0 gli — kako se to već moglo predvidjeti — ovr- 
šili bez teškoće, jer kojim su prijali, objeručke ih 
orihvališe kao kakovo moćno oružje, dok su im se 
živo opirali oni, kojim su bili mrski. 

U Fajenci se diže buna odmah iza utemelje- 
nja trećega reda. Fajenčani bijahu vatreni Gvelfi. 
Oni su morali god. 1240. odoljevati znamenitoj op- 
sadi, kojoj je i car glavom prisustvovao, a trajala je 
preko sedam mjeseci. Godine pako 1221. razumješe, 
kakovu korist mogu crpiti iz nove ustanove, koju 
odmah mnogi prigrliše, te protustavivši sada svoja 
pravila feudalnoj gospodi, koja su bez. sumnje ve 
ćinom bila pristaše gibelinske stranke, izjave, da 
ne će više na njihovu korist voditi rala, jer da im 
je to zabranjeno. „Mi smo,“ govorahu, „postali re- 
dovnici, zato se ne smijemo zakletvom vezati za 
vašu stranku*’. Ta njihova odluka veoma iznenadi i 
preslraši feudalnu gospodu, jer im sva moć bijaše u 
velikoj pogibelji, da se znatno umanji ; stoga upotri- 
jebe sve sile, da trećorece skuće pod svoju vlast i 
odmah u klici uguše taj ustanak. Ali ni trećorecini- 
jesu bili bez pomoći, jer je jedan članak njihovih 
Pravila dobro predviđao sve, što će se zbiti. Taj je 
j o doslovce glasio : „Ako bi se dogodilo, da bi 
e udalna gospoda i vlastelini pokušali nepravedno 
° v rijediti prava i povlastice braće, mjesni će se 
gla S '°^ n ik obratiti na biskupa i druge duhovne po- 
l e Vare - „To dobro dođe faječanskim trećorecima, 
C s najvećim pouzdanjem uteku riminskome bi- 
ni^’ Ali budući se je radilo o velikim, veoma važ- 

1 korisnim stvarima, on ne smije ništa sam ra- 

diti, nego sve podastrijeti sudu sv. Stolice. Nije tre- 
balo dugo čekati odgovor pape Honorija III., jer on 
odmah 16. prosinca piša, da su vlastelini i feudalna 
gospoda neprijatelji svake kreposti, dok silom gone 
u vojničku službu ljude, koji, odrekavši se svake 
slave ovoga svijeta, provode kršćanski život i tvore 
pokornička djela. Zatim nalaže biskupu, da izvidi ci- 
jelu stvar, da se zauzme za trećorece i brani nji- 
hova prava, a proti njihovim protivnicima da upo- 
trebi svu vlast sv. Stola, pače ako bi bila potreba i 
samo izopćenje bez priziva. 1 

Lako je zaključiti, kakav je učinak imalo to 
posredovanje svete Stolice. Kad se saznalo da je 
dosta biti u trećem redu, ako se hoće izbjeći voj- 
ničkoj službi, na sve strane zavlada veliko veselje. 
Narod je svagdje oslabio radi neprestanih ratova, 
koji su bili pravi bič onoga doba. Svak dakle pohrli 
u pokornički red, jer je ovaj obećavao mirnije dane. 
Tako su se za kratko vrijeme osnovale mnogobrojne 
bratovštine na jugu i sjeveru Italije. I feudalna su 
gospoda, podvostručila svoje sile, da obrane svoj 
položaj. Oni su uvijek držali za svoje pravo, da smiju 
one, koji su stanovali na njihovom zemljištu, za vri- 
jeme rata uvrstiti među svoje vojnike. Proti tom su 
pravu ustali trećoreci, iznašajući svoje redovničko 
zvanje. Ali kako bi se mogli priznavati za prave re- 
dovnike ljudi, koji su živjeli u svojim kućama, uživali 
svoja dobra, od svojih su se sugrađana razlikovali 
jedino boljim ponašanjem i prostijim odijelom. Kad 
bi se redovničke povlastice dobivale sa tako lakim 
uvjetima, svak bi postao redovnikom, a feudalna bi 
se vlast uništila. To bi onda značilo, izvrnuti i pore- 
metiti svaki red. 

0 tom se je raspravljalo u vrijeme, kad je 
Franjin prijatelj, kardinal Ugolin, postao papom. Bio 
je izabran 28. ožujka 1227. Iste godine 25. lipnja izda 
okružnicu na sve talijanske biskupe, u kojoj žigoše 

1 Bullarium ord. min., pag. 17. 

vatrenim riječima mogućnike i gradske poglavare 
prispodabljajući ih egipatskim Faraonima, tim tlači- 
teljima Božjega puka. Kori ih, što progone one, koje 
bi morali poštivali kao prave prijatelje Gospodnje. 

Izjavljuje, da su trećoreci uistinu prijatelji Božji, te 
da ih je kao takove sveta Stolica dužna braniti i 
pomagati u ostvarenju njihovih pobožnih osnova. 

Dosljedno nalaže biskupima, da upotrijebe crkvene 
kazne proti svima, koji bi se usudili vređati neovisnost 
i prava trećoredaca, koji ne moraju polagati zakletve 
vjernosti, niti se laćati oružja na mig svojih gospo- 
dara. Ne mogu ih siliti, da primaju ili da vrše javne 
službe. Sve, što se može od njih zahtijevati, jest to, ^ 

da priznavaju dužnosti, što im ih nalažu vlastita nji- 
hova dobra.' 

To dakle veliko mnoštvo ne bijaše više obve- 
zano ni na vojničke dužnosti, ni na zakletvu. Tim je 
bilo feudalno samosilje upravo u srce ranjeno. 1 
zbilja, još su mu samo danci i porezi bili ostali ne- 
taknuti, a i ovi su se većinom mogli otkupiti, te su 
već trećoreci bili počeli svim silama raditi, da se 
oslobode još i toga tereta. Oni su posjedovali velike 
novčane svote. Novčić, što ga je svaki član morao *•- 

dati na skupštini, za kratko se vrijeme tako umnožio, 
da je narasao na veliko blago, jer je svak bio tre- 
ćoredac. Služitelji su upotrebljavali taj novac za ot- 
kupninu onih, koji su se još nalazili u rukama feu- 
dalne gospode. Ovi pako bijahu skoro posve propali, 
zato potraže sredstvo, ne bi li im se opet povratile 
njihove povlastice. Izmisliše dakle čitavu mrežu raznih 
idužnosti, u koju gledahu uloviti one, koji umaknu 
spod njihove ruke i skinu s vrata njihov jaram. 

1. Mjesto upravne zakletve nametnuše na svako djelo 
u njihovim zemljama učinjeno drugu zakletvu, u kojoj 
se izrično, premda neupravno priznavala njihova moć. 2 

2. Udariše porez na trećorece, koji su izbjegavali 
vojničkim dužnostima. A u tom su se bez sumnje 

1 Ibidem. — 2 Ibidem. 

oslanjali na činjenicu već svakomu poznatu, da 
oni sami bili dužni davati još prije označenu 


Su i 

novaca svojim lenskim gospodarima, ako im u vrijen!* 1 
rata ne bi pribavili neki stanoviti broj vojnika. 1 3. Nj, 6 
htjeli primati novac, što su ga trećoreci donijeli n U 
isplatu poreza, izgovarajući se, da taj novac nii 
njihov, već da im ga je dalo neko društvo, kojem u 
i sada pripada. 4. Odrediše, da svi trećoreci budu 
odgovorni za dužnosti, pa i za najmanje prestupke 
pojedinoga člana te zadruge. 

Ti zaključci uznemiriše trećorece, jer su vrije- 
đali njihova prava i ponizivali njihov stalež, zato opet 
potraže pomoć kod svojega pokrovitelja. Brižni se 
papa odmah zauze za njih. Ne šalje on okružnicu 
kao prije na biskupe, nego na same trećorece. „Samo 
su se“ piše u njoj sv. Otac „sinovi tmine mogli usu- 
diti da povrijede neovisnost i prava njihova, koja im 
je on sa svojim predšasnikom priznao." Zatim tvrdi, 
da bi stanje, do kojega su ih imućnici htjeli dovesti 
bilo gore od onoga, kojega su se već bili oslobodili. 
Ovlašćuje ih, da slobodno odbiju svaku feudalnu za- 
kletvu i da polažu samo od crkvenoga prava pred- 
viđenu zakletvu. Naređuje još, da 1 se ni u jednom 
slučaju i pod nikakovom izlikom ne smiju podvrgavati 
drugim teretima, do jedino onim, na koje su obrezani 
svi uopće njihovi sugrađani. Izjavljuje napokon, da 
su oni gospodari svojega novca, te ga mogu slobodno 
upotrebljavati u prilog svoje siromašne braće. 2 

Neki se imućnici opet počeše opirati, ali im J® 
opiranje bilo bez koristi, budući da je već unaprijed 
taj njihov otpor bio predviđen i zapriječen. Da mu 
se trag posve zatare, izda papa dva nova posve 
kratka pisma, u kojim izjavljuje, da je siguran z® 
pobjedu. On samo zahtijeva od biskupa, da svaK> 
bdije u svojoj biskupiji. „Ne dopustite," veli im, » d ® 
se igdje uznemiruju trećoreci." Odsele uživahu ° 

platili 


1 Ta je svota bila znatno velika. Valjalo je naime 
na mjesec po 3 nuče 15 tarisa (oko 110 for.) za svakoga 
nog vojnika. -- 2 Ibidem, p g. 29. 

veći mir, a feudalna vlada bje posve poražena, 

n8 izgubi mnogobrojno štiiništvo. Ubuduće će tre- 
jer 

eC i biti u neku ruku samostalni, vlastiti gospodari 
C °oiih dobara, jer su imali sva sredstva, prijeko po- 
SV bna za jednu družbu. Nu nije još to bila treća 
'"lađa, kako su neki prećerano govorili. Ali kako veli 
V arkez Gino Capponi, to je možda već bila „tab- 
aka demokracija, koja je imala svoju kolijevku, te 
J o neki način bila posvećena pravilima sv. Franje." 1 
P Komu dakle pripada hvala, da se je postigao 
lako znameniti uspjeh? Čini se, da je samo jedan 
državni čovjek, čvrst i stalan u svojim^ mislima, te 
vješt da rukovodi svaki posao, mogao točno označiti, 
Šio se je moglo poduzeti u tako opasnoj stvari. Ber- 
na rdo Beski izrično veli, da je kardinal Ugolin bio 
u z Franju, kad je ovaj u Florenciji pisao pravila za 
treći red. Teško je označiti što pripada jednomu, a 
šio drugomu u tom toli 'znamenitom djelu. Zao bi 
nam bilo da išta oduzmemo svecu, čije ime nose 
pravila, te koji se je odlikovao toli krasnim i uzvi* 
šenim zamišljajima, ali nam se čini vjerojatnije, da 
je vrli kardinal otkrio i pronašao, kako da se uspješno 
napadne feudalng vlada, koja je Crkvi toliko jada 
zadavala. Mi mu dakle pripisujemo, ako ne namisao, 
bar uređenje klauzula, kojih smo posljedice saznali 
u gornjim recima Tako se sama sobom tumači pri- 
pravnost, s kojom je Grgur IX. primio na se obranu 
trećoredaca. Papa je sada branio, što je kao kardinal 
bio učinio. 2 

U Crkvi se dakle porodi nova sila. Njezina se 
moć poče odmah osjećati u uzburkanoj politici onoga 
doba. Crkva je trećorece izbavila iz pogibelji i 
svojski ih od napadača branila, a sada se oni poput 

1 Nella regola di S. Francesco era stala la consecrazi- 
°. ne e in qualche modo ii primo inizio della italiana democra- 
*! a - Storia di Firenze, tom. I., pag. 180. — 2 Toj važnoj našoj 
stavci pridodajemo i Celanove riječi: Beatus pater neces : saria 
Providebat, sed felix dominus illa provisa effeelui mancipabat. 

LeI -. pag. 61. 

hrabre i uređene vojske skupiše oko svoje dobroči- 
niteljice i vraćahu joj milo za drago. 

Ta njihova pomoć dođe u najzgodnije vrijeme. 
Papinstvo je onda bilo u borbi s njemačkim carem 
Fridrikom II. Nitko ne može razložito zanijekati sjaj- 
nih svojstva toga političkoga čovjeka, te je punim 
pravom jedan pisac o njemu rekao, da je on prije 
moderni vladar, nego li vladar srednjega vijeka. I 
zbilja, on je vještim svojim vladanjem i politikom 
pretekao svoje doba. Ali te svoje vrline potamni ve- 
likim manama i javnom bezbožnošću. Zaista se rijetko 
na prijesto uspeo veći crkveni neprijatelj, čija su 
najpromišljenija i najozbiljnija poduzeća bila uvijek 
proti Crkvi naperena. Da ih nekoliko spomenemo: 
1. On uglednom svojom carskom riječju obnovi 
već zastarjele tužbe Vodojana i Albingenza. „Prvo- 
bitna je,“ govoraše, „Crkva bila zasnovana na siro- 
maštvu i prostoti. U to je vrijeme ona kao plodna 
majka porodila sve one osobe, koje su uvedene u 
imenik svetaca. 1 „Prije su," običavaše još smjelije 
govoriti, „svećenici Gospodnji anđele gledali licem 
u lice i tvorili mnoga čudesa; oni su svetošću, a 
ne mačem lako krotili kraljeve. Crkva je u naše 
doba skroz svjetska; njezini sluge, opojeni nasladama, 
malo misle na Gospoda." 2 Sve se to nalazi u nje- 
govim carskim okružnicama. A budući da su ove 
sasvim sporo išle po njegovu carstvu, razašiljao bi 
posebne poslanike, neku vrst svjetovnih misionara, 
koji bi glasom zvona sazivali narod i kazivali im 
carsku riječ, a često puta se i na propovijedaonice 
uspinjali „Oni su,“ veli jedan savremenik, „javno 
propovijedali, da je papa krivovjernik, od đavla op- 
sjednut, a svećenici grijehom okaljani, nijesu vrijedni 
da prikazuju Bogu žrtvu." Sigurno da su tvrdnjama 
tih propovjednika protustavljana dobra djela novih 
redova. „Ne vjerujte," odvraćahu oni na to, „ni braći 

a iK!^ HlSt0 > re di P lomal >que de Frederic II., tom. III., page 50. 
— Ibidem, tom. VI., page 392. 

Propovjednicima, ni Manjoj braći, ni Cistercitima, ni 
ikakvim inim opakim monasima. Samo vam mi i naši 
prijatelji propovijedamo pravu vjeru i istinu. Da nas 
nije Bog poslao, da popravimo ruševine njegove 
Crkve, učinio bi, da kamenje govori. Više ne treba, 
da se stavlja pitanje o papi, nego rade molite za 
gospodina cara Fridrika i sina mu Konrada, jer su 
oni sami u svem savršeni i najpravedniji ljudi." 1 

2. Pokuša da oduzme Crkvi svaku vremenitu 
vlast, a ta mu se odluka činila posljedicom gore 
navedenih načela. „Bog nam je," veli, „svjedok, da 
je uvijek bila ta naša želja, da crkvenjake, poimence 
dostojanstvenike, dovedemo do takova stanja, da do 
konca ustraju na stazi prvobitne Crkve “ 2 Hvalio bi 
se, da se u veličanstvenom sicilskom kraljevstvu na 
jugu, a na sjeveru u cijelom njemačkom području 
već izvršuju njegovi zakoni ,,A to,“ govoraše, „iz 
toga razloga, da onaj središnji dio, što ga zovu Ita- 
lijom, dođe također pod našu vlast, a zato najm treba 
još samo nešto malo učiniti, jer^je ta pokrajna već, 
našim vlasništvom opasana." 1 „Čvrsto smo odlučili," 
piša on jednom zgodom mesinskom biskupu, „podvrći 
našoj vlasti nesamo spoletsku i markijsku vojvodinu 
nego i sve zemlje, koje su se odcijepile od ca stva 
i postale crkvenim vlasništvom." 4 Razumije se, da ni 
Rim nije bio isključen. „On je,“ govoraše, „naslovna 
prijestolnica rimskoga carstva, stoga treba, da bude 
pod našom vlašću, jer je naša zemlja, a i samo more 
priznaje naše zakone Sve nam dakle povoljno ide 
za rukom." 5 

3. Nastojaše utemeljiti narodnu crkvu, kojoj će 
on sam biti poglavarom. Stoga si je rado prisvajao 
sve naslove, kojim se obično izrazuje vrhovna crkvena 
vlast. U službenim bi ga dakle i javnim ispravama i 
spisima zvali „svetim Božjim namjesnikom, temeljnim 

1 Alb. Stadens, chron., ad ann, 1248. — - Hisl. diplom., 

tom. VI., pag. 252 — 3 Ibid-, pag. 849. — 4 Ibid., lom. V., pag. 

707 — 5 Ibid., tom. VI., pag. 146. 

crkvenim kamenom, pobožnim i svetim ocem 
blažene noge treba neprestano sa štovanjem ljub> » 
itd. Akoprem je javno pokazivao veliku svoju K* 1 * 
božnost, ipak su ga zvali čovjekom od Boga Po j Z ' 
čenim, te pravom njegovom slikom u vidljivim S { V U " 
rima. Nije on nikad skrivao svojih tajnih osnova 
ali su mu se ove tako jasno pokazivale, da je svatko 
mogao upoznati cilj, što ga je imao pred očima 
„On se," veli Grgur IX., „pretvara u anđela svijetla 
Gleda, kako bi izvrnuo stolicu sv. Petra, te hoće, da 
zamjeni katoličku vjeru starim obredima poganskoga 
carstva. Ulazi u hram i prisvaja si svećeničke službe." 1 
I sam se sv. Ljudevit na nj tuži. „Ne znamo," piša 
taj sveti vladar kardinalima, „kojim bi ga zvali ime- 
nom, jer hoće, da bude ujedno kralj i svećenik. Pravo 
zabranjuje, da u jednoj te istoj osobi budu ujedinjene 
kraljevska i svećenička čast. Neka pokaže dakle, 
kojim zakonom prisvaja sebi svećeničko dostojanstvo 0 . 2 

Takav je bio vladar, s kojim se je Crkva imala 
boriti, takove su bile njegove postojane misli i načela 
kroz punih trideset godina njegova vladanja. Što bi 
se zbilo, da seje ta oluja digla prije, kad je crkvena 
hijerarhija bila izgubila svoj ugled i povjerenje, kad 
je narod, žedan kreposti, hrlio u skupštine Vodojana 
i Katara? Skrajnja bi zaista bila pogibelj. Mnogi su 
mislili, da su bezbožne i moćne careve ruke mogle 
učiniti razdor, koji se je nakon tri vijeka porodio na 
glas Lutherov. 3 To je vrlo vjerojatno. Međutim J e 
providnost Božja bdila nad lađicom Petrovom Kada 
je buknuo rat već je Crkva Isusova bila dobro 
ojačala preustrojem prosjaka : čudesa su se ope> 

1 Hist. diplom., tom. V., page 777. — * Ibid., page 70 '' 
1 Sigurno je da prosjačkim redovima pripada ta česi, šio 
ono doba nije nastao razdor u Crkvi. Cesar Cantu, Reforma 
Italiji, sv. I., sir. 167. Machiavel još općenitije veli: „Naša 
se v jera sasma ugasila, da ju sv. Franjo i sv. Dominik njJ e ®“ 
pridigli. Oni su ju svojim siromaštvom i nasljedovanjem živo 
Isusova opet zasadili u srca ljudska, u kojim je već bila žarnu • 
III. knjiga, gt. I. Rouen, 1578. 

kazala, usprkos lažnomu Fridrikovu nijekanju; narod 
? sV jni srcem pristao uz one, koji su imali iu čast, 
predstavljaju i šire istinu među ljudima. Moglo 
a c jc dakle nadati, da će rat svršiti na korist Crkve 
f s j aV u Božju, što se uistinu i dogodilo. 

1 Novi su redovi bili većinom oružje te pobjede, 
vjanja su braća i Dominikanci javno i potajno, obu- 
čeni na putničku, obilazili sela i varoši i poticali 
naro d na otpor, propovijedali ljubav prama Bogu i 
crkvi. Fridrik je doznao za taj njihov korak, te ih 
sniatrao za najveće svoje neprijatelje. Navijestivši 
on i jednoga dana u Siciliji, da je car izopćen, raniše 
ga — kako se je on sam izrazio — u zjenicu oka, 
zato pobjesni kao lav i naloži jednom svojemu ge- 
neralu, da ih bez ikakova milosrđa i pomilovanja 
dade spaliti sa svim njihovim pristašama, dok vidi, 
da nose ma kakovu vijest od pape. 1 Cesto ih je, 
kako smo to već vidjeli, ozloglasivao po svojim iza- 
slanicima, ili bi širio u puku proti njima u stihovima 
spisane knjižice, u kojima bi ih ruglu izvrgavao i 
nastojao privući na njih mržnju naroda.' 2 Kojiput je 
gledao, da ih laskavim riječima privuče na svoju 
stranu. „Mi smo pripravni," piša on dominikancima, 
sabranim u Parizu na opću skupštinu, „podupirati i 
štititi vaš red nesamo riječju, nego i djelom." ! Možda 
je franjevcima još više laskao, jer je svakomu po 
znato, da su mu žalibože neki nesmotreno povjero- 
vali, te da je isti Franjin nasljednik, glasoviti fra Ilija, 
bio tako odan njegovoj stranci, da ga je car smatrao 
»osobitim svojim prijateljem i mužem svoje kuće." 4 
Ni trećoreci nijesu zaostajali za prvim redovima, 
ne 9o su složno radili za Crkvu i opće dobro. Oni 


1 Petri de Vinea, lib. I., episl. 29. — 2 Rithmi Petri de Vi- 

u djelu Vie et correspondances de Pierre de la Vigne, 
° d Huillarda-Brehollesa, str. 402. — 3 Epistola Frid. II. capitulo 

i®' ru m. Ord. Pracd. Vatikanski rukopis, naveden od gosp. de 
i ‘ 1e rrier u Histoire de la lutte des papes et des em pereurs de 

?. niaison de Souabe, sv. II., str. 228. — 4 Petri de Vinea, lib. 
U1 - epist. XX. 

sačinjavahu jake čete, koje se srčano opriješe caru 
Fridriku i pokazaše se na svim bojnim poljanama. 
Lombardski je savez god. 1167. smatran za pravo 
čudo, a u tom je najveća čast pripadala politici 
Aleksandra III. Po cijeloj se Italiji osnovaše društva 
proti Fridriku. Nalazilo ih se na sjeveru, oko moć- 
noga grada Milana; bilo ih je u crkvenim državama, 
kojim su Perugia i Asiz bili upravo srce ; nalazilo 
ih se u Siciliji, gdje su se njemački carevi smatrali 
kao kod svoje kuće. Jasno je dakle svakomu bilo, 
da se je raznio po svijetu novi duh, koji je uspješno 
združivao prije rastrgane sile. Ali odakle je dolazio 
taj plemeniti duh ? Sigurno je da mu je začetnik treći 
red, koji pobudivši u narodu želju za spasonosnom 
krepošću i kršćanskom odvažnošću, naoruža ga proti 
živinskom ljudskom samosilju. 

Savremenici su dobro poznavali vrelo, odakle 
je dolazila ta junačka odvažnost. Evo kakovo je svje- 
dočanstvo izdao o braći vojske Isusove neumorni 
starac, koji sa svoje papinske stolice podupire, sokoli 
i ravna svim tim četama. „Bezbožni su se krivovjer- 
nici, slični izraelskim sinovima, združili s neznaboš- 
cima, te zlorabeći moć ohologa kralja, koji štiti nji- 
hova opaka poduzeća, uveli su drugoga Antioka u 
hram . . . Vama je pako Gospod udahnuo srčanu 
odluku, da se prije izvrgnete smrti, negoli da dopu- 
stite, da ostanu nekažnjena zločinstva tih bezbožnih 
ljudi. Vi oživljujete i pridižete srčanost Makabejaca. 
Pametno radite što ste pripravniji boriti se za Isusa, 
nego služiti umrlomu čovjeku." 1 

Ta krasna pohvala nije bila isprazna riječ. 
Braća su pokorničkoga reda uistinu činila prava 
čudesa. Najsiromašniji su se uzdigli nad svoj stalež, 
a mladi kao da su bili prekoračili svoju dobu. Kako 
nam ovu točku krasno razjašnjuje i potvrđuje život 
sv. Ruže Viterbske, te male franjevačke trećoredice ! 
To je bilo jedno od one preodabrane djece, u kojoj 


1 BuIIar. ord. Praedicalorum, lom. I., pag. 24. 

se mudrost Božja poput plodnoga vinograda prije 
vremena razcvjetala. Sve je u njoj bilo puno čara, 
ljupkosti i ljepote. Ljudi su ju u čudu promatrali, a 
ptice bi joj, dok bi jela, dolijetale na ruke i ramena, 
te pobirale uz veselo cijukanje mrvice kruha s nje- 
zina krila. 1 U cijelom je tijelu bila tako gipka i la- 
gana, kao da je imala krila. Malo je sasvim spavala, 
a u noći bi često ustala, te izašav kradom iz očeve 
kuće, po ulicama gradskim milozvučnim glasom pje- 
vala pjesme u čast nebeskomu Ocu,- kojega je svim 
srcem i dušom ljubila. Još joj nije bilo deset godina, 
i već je propovijedala proti krivovjercima. Premda 
su ovi bili prije nekoliko godina u društvu Gibelina, 
svojih saveznika, sasvim poraženi, ipak su opet po- 
čeli dizati oholo svoju glavu. Stožernik Regnier, vi* 
terbski nadbiskup, u jednom javnom listu ocrta po- 
gibli, koje su ponovno svijetu prijetile. Njegov glas 
ne nađe nigdje takova odziva kao u duši Ružinoj. 
Ovo nevino dijete jasno očitova puku, što su crkveni 
neprijatelji bili naumili. Uspevši se naime jednoga 
dana na povišen kamen, propovijedala je s najvećom 
slobodom, da je car krivovjernik, da mu se treba 
opirati i visoko držati razvijenu zastavu naše vjere. 
Gvelfi odobravahu taj govor, jer je upravo bio po 
njihovoj volji i sasvim dobro odgovarao njihovu sudu. 
Ali se za kratko vrijeme oko male propovijedaonice 
skupi čitav roj protivnika; nu bilo je veoma mnogo 
i onih, koji su odobra'ali Ružine riječi. 

Uzbunjeni Gibelini otiđu gradskomu načelniku, 
koji je također bio od njihove stranke, i zaprijete mu 
veleći: „Ako ne protjeraš Ruže i njezinih roditelja iz 
ovoga mjesta, dignuti ćemo bunu, pa i tebe s njima 
protjerati. Načelnika obuze toliki strah da nije smio 
niti kušati da ih umiri i dovede do boljih misli, nego 
odmah pozove dijete i roditelje mu, koji kad mu se 

1 Aves ad eam, dum manducaret, accurrebanl et micas 
panis in ejus sinu manducabanl. Vita apud Bolland., tom II. 
sept., pag. 434. — 1 Ibidem, pag. 436. 

prijaviše, naredi, da se odmah sele iz grada, jer ^ 
ih inače utamničiti, a dobra da će im se zaplij eni| j 
Tada je vladala ciča zima, a snijeg je neko vrij enie 
tako padao, da su putevi bili posve zameteni, ni|| 
im se ikako za trag znalo. Siromašni roditelji zamole 
neka im se odgodi na neko vrijeme progon. ,p o ; 
mrijet ćemo," govorili su, „putujući po ovakovu ne- 
povoljnu vremenu." — „Pomrite," odvrati oštro na- 
čelnik, „to ja baš i hoću “ Nije dakle bilo druge, 
nego se pokoriti osudi. Zato uzmu dijete sobom i 
krenu s najvećom pogibli uz goru Ciminu, a istom 
sutradan stignu u Soriano, gdje ih narod krasno 
primi. Tu sprovedu cijelu godinu u najvećem miru i 
zadovoljstvu. A kad Ruža jedan dan po objavljenju 
Božjem dozna, da će im se carevom smrću svršili 
progonstvo, tu dobru vijest ne zadrža samo za sebe, 
nego izađe na veliki trg i reče: „čujte, vjerni sluge 
Isusovi, i veselite se! Navješćujem vam, da ćete za 
nekoliko dana pobijediti neprijatelja." To ona navi- 
jesti 5. prosinca, a već se poslije deset dana raz- 
nese glas, da je car umro 13. i. mj. u svojoj boreri- 
tijskoj tvrđici, kraj Lucere. Gvelfi se dakle oslobodise 
. svojega progonitelja, a Ruža poslije nekoliko dana 

krene put Viterba. Cijeli joj grad iziđe u susret 
priredi pravo slavlje, kao vođi kad se pobjedonos 
vraća među svoje sugrađane. 1 

Treći je dakle red, da sve u kratko 
u XIII. stoljeću igrao vjersku, društvenu i P oll, ‘ 
ulogu. On je bio rasadnik svetaca; mnogo je su J 
lovao kod oslobođenja seljačkih, radničkih i slobo 
građanskih slojeva i pribavio Crkvi čitave ćete 
brih branioca. 

1 Ibidem, pag. 441. 







GLAVA XIV. 

OSNUTAK FRANJEVAČKE ŠKOLE. 

1221 .- 1222 . 

K ad je Franjo u Florenciji napisao pravila trećega 
reda i učinio još nekoliko izleta u okolicu, da 
navijesti novo sredstvo spasa za ljude, koji se nalaze 
u svijetu, ostavi Toskanu pod jesen god. 1221. U 
Asizu probavi samo nekoliko Ijedana, onda krene 
put južne Italije. 

Prolazeći vječnim gradom, sukobi se na putu 
sa slarješinom odlične kuće Orsini, Matom Rubejskim, 
koji ga uljudno pozove k sebi na objed. Franjo 
pođe u palaču toga poštenjaka i kreposnoga patri- 
cija. U predvorju nađe mnogo siromaha za stolom, 
šio im ga je taj dobričina priredio. Sluga Božji 
iz poštovanja prema svojoj gospoji siromaštini od- 
mah se pridruži tim ubogim ljudima. Zaostavši tu 
među njima dulje vremena, kućegospodar, koji je 
sve s jednoga prozora motrio, sade u predvorje, 
sjede kraj Franje, i reče mu: „Dragi brate I Kad ti 
ne ćeš da dođeš k meni, evo sam ja došao k tebi.“ 
1 siromasima također reče s najvećom prijaznošću, 
da će s Franjom u njihovu društvu blagovati. 

Ali se nije samo to toga dana dogodilo. Orsini 
Je imao maloga sinčića, imenom Ivana, kojega dade 
donijeti, da mu Franjo podijeli svoj blagoslov. 

Božji uze djetešce na ruke, te pogledavši ga 
Jabezno, proreče ocu, da će on biti dika i ponos 
pojilu roditeljima, jer će postati papom. Obrativši 
e k djetetu, kao da je već bilo došlo k razumu, 
P re Poruči mu, da bude dobar i milostiv prema nje- 
° v °j braći. „On ne će biti član mojega reda,“ 
Ce ocu, kad mu ga povrati, ali će mu biti pokro- 

viteljem. Rado će se moja braća skrivati pod nje- 
govu sjenu, ja vidim u ovim ručicama velika dobro 
činstva, koja mu je providnost Božja obećala." To 
se proroštvo ispuni poslije pedeset i pet godina (1277). 
Postavši kasnije taj mališ kardinalom i pokroviteljem 
reda, bje izabran za papu, koji nam je dobro po- 
znat, pod imenom Nikole III. Za svojega je papo- 
vanja osobito bdio nad franjevačkim redom i branio 
ga od neprijatelja, „kao ženicu svojega oka.“ S 
radošću je spominjao, veli Filip Peružanin, 1 da je 
njegov otac bio prvi trećoredac u Rimu. Orsini je 
uistinu i zaslužio taj naslov, jer je iza svojega 
razgovora s Franjom odmah stupio u novu vojsku. 

Franjo nije dugo ostao u Rimu. jer se žurio 
navijestili Evanđelje cijeloj onoj južnoj pokrajini, 
koju još nije poznavao, premda su se već dulje 
vremena bila tu nastanila njegova braća. )oš godine 
1218. bijaše tu toliko samostana, da su se [mogle 
zasnovati tri redovničke države: u zemlji Labori, 
Apuliji i Kalabriji. Obilazeći prviput sv. utemeljitelj, 
to je osobito imao pred očima, da dobro učvrsti u 
zvanju one, koji su sačinjavali te tri države, i da 
navijesti nauku Isusovu onomu pučanstvu, koje da 
bude što izravnije počinjeno carstvu, nije bilo posve 
odano Crkvi, niti je slušalo riječi njezinih sluga. 
Sigurno da je Franjo kako svagdje, tako i ovdje 
ostavljao za sobom trag svijetla i svetosti. Ali zane- 
marujući i izostavljajući povjesničari ono, što bi nas 
najviše zanimalo, samo su nam dva, tri dogođaja 
pripovijedali. 

U prvom se zrcali ona njegova viteška ljubav, 
koja se često opaža u njegovu životu. Odsjedavši 
Svetac u biskupovoj palači u abrucijskom gradiću 
Celanu, dođe mu jedna posve slabo odjevena baba 
i zamoli milostinju. Franjo nije po svom običaju 
imao ni novčića uza se. Desio mu se međulim pri 

; n • „ H/ r- 

Pismo Filipa Peružanina, toskanskoga priovincijaia, 

god. 1729., navedeno od Wadinga, Annal., ann. 12221 • 

V * 

ruci komad čohe, što mu ga je nedavno poklonio 
neki Tiburtinus, da se zaštiti od zime. Ne imajući 
dakle drugog dara, dade siromašnoj ženi tu vrst 
plašta. „Uzmi ovo,“ reče joj, „i skroji si haljinu, 
koja ti je veoma potrebita." Baba ne čeka, da joj 
se rekne po drugiput, te bojeći se da joj ukućani, 
ili on sam ne oduzme tako velika dara, čim kući, 
prihvati nožice (škare) i stane rezati čohu. Ali kad 
sastavi sve komade. op v azi, da joj nešto manjka da 
bude haljina potpuna. Sto će sada jadna? Sve joj 
se misli u jednoj zaustaviše : otići k Franji i zamo- 
liti ga, da usavrši djelo ljubavi. To ona zbilja i 
učini. Drug je Svečev prije malo vremena dobio 
plašt sličan njegovu. Franjo se dakle obrati k njemu 
i reče: „Čuješ li tu ženu? Vidiš kako trpi zimu, po- 
daj joj dakle svoj plašt, makar se mi malo i na- 
patili." Brat nčini po Franjinoj želji, te tako oba 
ostanu bez zaštite proti nepovoljnu vremenu, a žena 
dobi lijepu i toplu haljinu . 1 

Toj darežljivoj, udvornoj i uzornoj dobroti 
pridruži Franjo u slijedećem događaju osobiti pro- 
ročki dar. To se opet zbi u okolici Celana. Ljudi 
se tu međusobno prepirali, tko će primiti siromaha 
Isukrsta. Neki bogataš iz susjedstva dođe i zamoli 
sveca u ime svih svojih ukućana, da se svrati u 
njegovu tvrđicu. Nakon kratkoga zatezanja i nećka- 
nja, Franjo, koji je uvijek gledao, da nikomu ne 
učini što nažao, pristade na njegovu poniznu molbu. 
Odlična ga obitelj primi s velikim i neizrecivim 
veseljem. Kad je bilo vrijeme objeda, sjednu svi 
zajedno za stol. Dok je sluga Božji prosio blagoslov 
s neba, objavi mu nebeski Otac, da će njegov 
dobrotvor još samo nekoliko časova živjeti. Rastu- 
žen, ali ipak u najvećoj prisutnosti duha uze ovoga 
na stranu i reče mu s najvećim sažaljenjem: „Brate 
moj i dobročinitelju! Neka te ne uplaši, što ću ti 
reći. Izbrojeni su tvoji dani i časovi. Ja sam malo 

prije pristao na tvoju želju i došao ti u kuću ; u v - 
dakle i ti po mojoj želji. Ispitaj svoju savjest t^ 
povijedi se s najvećom skrušenošću i iskrenim n' S 
kajanjem. Gospod hoće, da ti naplati, što si u čin° 
meni, njegovu najmanjemu sluzi." Odlični domaći 
vjerova, što mu reče Franjo i odmah se ispovijed 1 
pred njegovim drugom, te pomolivši se Bogu i pri ' 
pravivši se na daleki put, sjede za stol, kao da nije 

ništa ni bilo Ali čim poče objed, pade u nesvjeslicu 

i ispusti dušu. Sv. Bonaventura koji navodi ovaj dr 
gađaj drži, da je u toj nenadanoj smrti bila milost 
spasenja i vječnoga blaženstva. „Taj je,“ veli on, 
„vitez, primio u svoju kuću proroka te po evanđe- 
oskom obećanju bio nagrađen kao prorok. 

To je sve, što znamo o Franjinu boravku u 
Abruciju. Odavle pređe u Apuliju. Na putu u Bari 
pruži mu se lijepa prilika, da još jedamput pokaže 
kako je mrzio novac. S drugom svojim ugleda kraj 
puta kesu, na kojoj se činilo, da je puna zlata i 
srebra. Franjo prođe mimo nje, kao da je nije ni 
opazio, ali to ne razumije njegov suputnik, nego ga 
zamoli, da mu dozvoli, da novac digne i podijeli 
siromasima- „Neka stoji tu", odvrati Svetac, „jer je 
to đavolska mreža, u koju hoće da nas ulovi ; a kad 
bi i uzeli taj novac, ne bi ipak smjeli dijeliti drugima, 
što nije naše." Drug mu ipak kradomice pogledao 
na mjesto, gdje je bila kesa i opetovao molbu, da 
ju digne. „Pa dobro", primjesti sluga Božji, „ja pri- 
stajem na tvoju želju, vratimo se dakle." Nedaleko 
je od toga mjesta sjedio kraj bunara jedan mladić, 
kojega Franjo zovnu, da bude svjedokom. Kad su 
bili blizu novčarke, svetac povikne: „Ne primičimo 
se dalje!" Tada kleče i pomoli se Bogu, a kad se 
diže, dopusti bratu, da se primakne. Došao ovaj 
na mjesto, obuze ga veliki strah, ali se ipak sagne, 
da uzme željenu kesu, kad se u isti mah izvuče i z 
nje otrovna zmija i siktajući odleti u obližnji g riT1, 


1 II. Cei., pag. 192. 


1 S Bonv., pag. 375. 

postiđen, šio je postao igračkom vražje^ lukavštine, 
kfen e natrag k svecu, koji ga lijepo poduči : „Gledaj, 
jragi brate, kako je novac otrovna zmija, a za si- 
romahe Kristove sam vrag." 1 

Kad je sluga Božji obašao te krajeve, vrati se 
opet na sjever. Sigurno je, da je prošao kroz Gajetu. 
Kad se tu dočulo za njegov dolazak, toliko mnoštvo 
naroda izađe ususret, da je bio prisiljen propo- 
vijedati s lađe, koja poput one Spasiteljeve, kad se 
vozio preko jezera genezaretskoga, sama doplovi do 
mjesta, odakle ga je sav puk mogao čuti.* Iz Ga- 
,j e se Franji otvarala dva puta : Jedan je vodio u 
/Rim, drugi u Subino Predaja hoće, da je ovim po- 
tonjim krenuo i hodočastio u Subiaco k špilji, gdje 
se je sv. Benedikt molitvom pripravljao na vanrednu 
ulogu, koju mu je Bog bio odredio. Nema zaista 
hodočašća, koje bi bolje odgovaralo velikoj njegovoj 
pobožnosti Teško bi Franjo, koji je dao novi pravac 
samostanskomu životu, mogao propustiti tu lijepu 
priliku, te ne skrenuti malo sa svoga puta i ne otići 
da iskaže svoje štovanje prema Svecu, koji je toli 
davno zasnovao taj život? To bi i za nas bila lijepa 
poduka; ali se povjesničar mora često puta odreći 
onoga, što bi mu najviše godilo, pa smo i mi pri- 
siljeni s najboljim kritičarima ispovijedati, da Franjo 
nije nikad posjetio toga mjesta, jer o tom povijest 
posve šuti. :i 

Franjo stiže u Asiz prije Duhova. Morao je on 
lamo stići prije nego je namislio, jer je njegov 
vrhovni namjesnik, krotki blagi Petar Katanski umro 
Prije nekoliko tjedana, 10. ožujka, 1221. 4 On je bio 

II. Cei pag. 181. — 2 S. Bon., pag. 383. — 
! Acla SS. lom. II. octob., pag. 853. Mi danas ne [bi bili 
onako strogi kao Bolandisle. Franjine bo u Subiaku izrađene 
s Hke, tako su stare, da ih je teško protumačiti, ako zbilja Svetac 
hodočastio u to mjesto * Nadgrobnica glasi : Anno 
MCCXXI. VI. ld. Martu. Tu ima glede kronologije jedna po- 
teškoća. Tada je naime počimala nova godina istom 25. ožujka. 
j“ a nas dakle 10. dan toga mjeseca pripada god. 1221., a za 
Bude onoga vremena 1222. Nadalje, Jordan Gianski, koji je 
Prisustvovao skupštini te godine, veli, da je ova držana 1221. 

vrstan pomoćnik svoga učitelja, vjeran njegovoj 
misli, a činio je uvijek, što je bilo u korist njegovu 
redu. Franjo je za njim žalio, jer je uvelike cijenio 
njegova kreposna djela i sposobnosti. Da mu se 
iskaže to zahvalnijim podiže mu malen spomenik 
baš po njegovu srcu. Bila je to ploča od nekoliko 
četvornih centimetara, na kojoj dade urezati njegovo 
ime, dan i godinu njegove smrti. Dobri starješina 
dade umetnuti tu ploču u zid svoje drage Porcijun- 
kule, gdje se još i danas nalazi. 

Koga će sada Franjo postaviti na mjesto Pe- 
trovo ? Sasvim je vjerojatno da je mislio na Bernarda 
Kvintavalskoga. On je osobito ljubio toga sina, jer 
mu ga je Bog poslao prije sviju drugih. Utemelje- 
njem samostana u Bolonji i uzornim vršenjem službe 
državnika u Španjolskoj, bijaše si kod svih stekao 
dobar glas. To su bili važni razlozi, da mu se po- 
vjeri čast vrhovnoga namjesnika u redu. Franjo je 
doista uvažio te razloge, ali je znao, da je Bernard 
od nekoga vremena bio žrtvom velikih unutarnjih 
nemira, a to su bile prave napasti. Nu to ga njegovo 
stanje nije preveć uznemirivalo. „To je“, govoraše, 
„kušnja, koje će se sigurno osloboditi i tako će se 
još više povećati njegova krepost." Bojao se me- 
đutim, da Bernardo poslije toga unutarnjeg nemira 
ne postane odveć slobodnim, zato ga ne mogaše 
ni izabrati. Možda je taj strah bio pfetjeran. jer kad 
je onaj, kojega Franjo odabra, bio skrenuo s pra- 
voga puta, nitko mu se tako srčano ne oprije kao 
Bernardo, a to je, kako veli Bernardo Beski, mogao 
punim pravom učiniti, jer je kod svih bio na dobru 
glasu i uživao svačije poštovanje. 1 Taj osjećaj po- 
slije njegove smrti izađe sasvim na vidjelo. Braća 
su bo tada javno priznavala, da se nijesu vladala 
prema njemu, kako su morala. „Nijesmo ga," govo- 
rahu, „dobro poznavali." To ih je jako u srcu bo- 
ljelo. Čovjek, koji je zaslužio takovo svjedočanstvo, 
mogao je mnogo učiniti na korist svojoj braći.* 

1 M. S. fol. 41. — 2 II. Cei., pag. 140. 

Isključivši Bernarda Kvintavalskoga, odijeli se 
Franjo iz nekih posebnih razloga od svojih prvih 
drugova i izabra za vrhovnoga namjesnika još dosta 
mlada čovjeka, čije smo ime već spomenuli. Ali će 
sigurno biti drago čitaocu, ako se još bolje s njim 
upoznamo. On se zvao fra Ilija, a bio je rodorn iz 
Beviglia, blizu Asiza. Roditelji su mu bili siromašni, 
pa da si bar svagdanji kruh zasluže, sabirali su po 
gradu perje od kojega bi pravili dušeke, te ih je 
i Ilija u svojoj mladosti u tom pomagao. Budući da 
je bio vrlo oštrouman i vrstan, izuči brzo nauke i 
postade učiteljem u gradu Asizu. 1 još je on tu svoju 
službu vršio, kad se u društvu nekih gradskih 
mladića predstavi Franji. Ilija u redu čudnovato na- 
predova. Za svoj daljni odgoj imao je sada samo 
braću za učitelje, ali se njegova lijepa svojstva, na 
neki način sama sobom razviše. Za malo godina 
<iobro upozna dužnosti svojega stališa te bijaše na 
sve pripravan. Tako je bio izvrstan u ponašanju, a 
od naravi tako prijazan, da se je jedan od onih, 
koji su umjeli veoma dobro prosuđivati^ čovjeka, 
oyeko o njem izrazio: „Tko da u cijelom kršćanskom 
svijetu nađe glasoviUjega i prijaznijega čovjeka od 
Ilije?"' On je propovijedao najvećom rječitošcu, te 
je svojom slatkom i uzvišenom riječju rasvjetljivao 
i naslađivao najnježnije duše. Mi smo već vidjeli, 
kako je sestra sv. Klare, mlada opatica u monte- 
celijskom samostanu, molila za najveće dobročinstvo, 
da ju pomaže svojim čestim posjetima. U upravljanju 
svakovrsnih poslova i odabiranju sredstva i načina, 
da se ovi sretno kraju privedu, nije mu zaista bilo 
premca. 3 Premda nije bio svećenik, ipak je uživao 
takav ugled, da je na skupštini godine 1217 bio 
izabran za vrhovnoga starješinu Toskane, te prve i 
najznamenitije države u redu. Te bi povjerenom 
braćom tako vješto upravljao, da je u svim re- 

1 Salimbene, pag. 402. - 2 Quis in universo christiani. 
tališ orbe vel gratiosior vel famosior quam Helias . bcoleston, 
pag. 23. — :1 M. S., fol 118., cei. 3. 

dovničkim općinama nabolji red vladao. Za kraik 
vrijeme podvostruči se broj braće i samostana, j ° 
dan dogođaj mnogo doprinese, da se njegov dobi' 
glas još više povećao. Čuvši ga naime jedan već 
glasoviti njemački propovjednik, Cesar Spirski, kako 
divno propovijeda, odmah stupi u red i odlikova se 
u njem osobitim znanjem i rijetkom svetošću. 1 Kad 
je Franjo upoznao u Iliji toliku sposobnost, vrlo ga 
zavoli. Uzevši sv. utemeljitelj takova čovjeka z a 
vikara, mislio je bez sumnje da je našao upravitelje 
koji će više učiniti nego i on sam. Kraj sve svoje 
proročke pronicavosti nije ipak opazio, pače za 
cijeloga njegova života, dosta skromne težnje, koje 
je istom poslije njegove smrti nastojao da ostvari. 
Fra Ilija je dakle, da ukratko reknemo, bio osjetljiviji 
na izvanjsku, nego na unutarnju ćudorednu veličinu. 
On je držao, da je za redovnički život prikladnija imućna 
benediktinska opatija, nego siromašni samostan. Si- 
novski odan osobi svojega svetoga starješine, od 
tada ga je držao za čovjeka, kojemu se je više 
trebalo čuditi negoli ga nasljedovati. Tu je bio 
uzrok cijeloj onoj nesreći, koja je kasnije snašla 
njega i cijeli red. 

Sigurno se je novi generalni vikar predstavio 
braći na skupštini, koja se je po propisima reda 
otvorila na blagdan Duhova. 

0 toj nam je skupštini ostavio jedan od pri" 
sutnih lijepo svjedočanstvo, iz kojega doznajemo, da 
je držana u šumici kraj sv. Marije Porcijunkulske. 
Pod drvećem (sub umbraculis), veli kronika, sa- 
gradiše mnogo šatora i postaviše dvadeset i M 
stola. Sabrane je braće, što profesa, što novaka, 
bilo tri hiljade. Kardinal Ugolin, zadržan bez sumnje 
radi nekih zvaničnih poslova, ne bijaše tu. Zastupao 
ga je drugi Svečev prijatelj, Raniero Capoccio, 
kardinal-đakon, s kojim dođe mnogo biskupa i nC ’ 
koliko redovnika drugih redova. Svetu Misu svečano 

1 Analccfa franciscana, tom. I., pag. 4. 

đsluži jedan od prisutnih biskupa, a Franjo je 
š i0 službu đakona i pjevao evanđelje. U jednoj 
V !ednici drži Svetac prisutnima podug govor, uzevši 
SJ tekst riječi: Benedictus Dominus Deus meus, 
Z ni docet manus meas ad praelium. 1 Istumači moć 
q ru žja, kojim manji brat bije dobar boj, i to kre- 
°ošću, strpljivošću i svetim primjerima. Ta je skup- 
ština jedna od najpoučljivijih. Ne može se izreći 
veli ljelopisac, kolika je tu vladala ljubav, strpljivost, 
poniznost i bratsko veselje. Susjedni žitelji pokazaše 
jgtu darežljivost prema braći kao i godine 1219. 
Kruha je i vina bilo u tolikoj mjeri, da su sedmt 
dan braća izjavila, da ne će više ništa primati, jer 
svega imaju izobila. Kraj sve te opreznosti, morali 
su ipak ostati dva dana više, nego je bilo određeno, 
da potroše preostali živež, što im ga je ljubav 
kršćanska pripravila. 

Posljednja sjednica te skupštine, na kojoj se 
obično označuju braći mjesta, živo nam je prika- 
zana. Ovaj put je predsjedao Ilija, jer je sv. 
utemeljitelj iz velike svoje poniznosti sjeo niže 
vikara. Dok je ovaj opredjeljivao braći, kuda će 
koji poći dođe Franji u pamet jedna misao, koju 
je smatrao za nadahnuće Božje. Mi smo već spo- 
menuli, kako je prvo poslanstvo u Njemačkoj posve 
slabo uspjelo, a tako isto i ono drugo sljedeće 
godine u Ugarskoj. Braća su tu mnogo pretrpjela; 
osim ostalih neprilika, što su ih doživjeli još i pa- 
stiri su puštali na njih svoje pse, jer su ih radi 
njihova čudnovata odijela držali za skitalice. Franjo 
je želio, da i trećiput pokuša sreću. Ali pošto je toga 
dana bio jako slab te nije mogao tako glasno go- 
vorili, da ga svi čuju, izrazi svoju namisao fra Iliji, 
■joji ju ovim riječima saopći skupštini: „Braćo I Evo 
mi reče Brat — Franjo se nije dao zvati drugim 
‘ttenom — : Ima jedna država a to je Njemačka, u 

. . 1 Blagoslovljen Gospod Bog moj, koji priučaje ruke 

m °ie na boj. Ps. 143. 

kojoj svijet vrlo kršćanski i pobožno živi. Tamošnji 
stanovnici, kako sami znate, prolaze našom pokrajinom 
po najvećoj sunčanoj žegi, s dugim štapovima u 
ruci i u širokim čizmama, pjevajući putem hvale 
Bogu i svecima u čast i hodočaste na sveta mjesta. 
Već sam ja slao k njima nekoliko naše braće, ali 
su se vratila nakon mnogih pretrpljenih patnja i 
muka. Ako tko dakle plamti revnošću za slavom 
Božjom i spasom duša, te po nadahnuću Božjem 
želi propovijedati nauk Isusov tomu narodu, neka 
zna dobro, da će imati iste zasluge, kao da bi i 
preko mora otišao. Velik strah obuze svu braću, 
jer se je svaki bojao najviše te misije. Za kratko 
se vrijeme nađe hrabrih i junačkih srdaca. Devede- 
set se redovnika prijavi za tu službu. To su dakako 
bili većinom Nijemci, a među njima i Cesar Spirski, 
kojega je fra Ilija nedavno bio obratio; ali se je tu 
vidjelo i talijanske braće, među kojom nalazimo 
lomu Celanskoga, koji je kasnije tako krasno opi- 
sao Franjin život; Zatim fra Ivana iz Plana Kar- 
pinskoga, kojemu je to poslanstvo bilo samo pokus 
za daljnje njegovo apostolsko djelovanje. 1 

Ti se junaci odijele od druge braće i stanu 
na stranu, spremni da odmah putuju. Dok su oni 
tako čekali konačnu odredbu, neki brat imenom 
Jordan, rodom iz gradića Oiana, blizu Spoleta, jedan 
od onih, koji se nijesu smjeli da prijave za Nje- 
mačku, jer im je ova viliki strah zadavala pritrća k 
tim srčanim redovnicima i reče im : „Zaista ćete 
poginuti i dogoditi će se s vama kao i s onima u 
Maroku." Zatim ode redom od jednoga do drugoga 
i stane svakoga pitati: „Kako se zoveš? Iz kojega 
si mjesta?" A to je činio zato, da mogne reći, 
kad dočuje za njihovu smrt: Ja sam dobro poznavao 
ovoga ili onoga brata. S početka je sve išlo po 
njegovoj volji, dok ne dođe k jednome đakonu iz 
okolice gore Gargana. „Ja se“, odvrati mu ovaj, 

1 Jordan Gianski Inter, analecta franciscana, lom. I., pag. 6 


38 


Povijest sv. Franje asiškoga. 


„zovem Palmerio, a rodom sam s gore Gargana, 
i ti si dakle s naše strane, i ti ćeš s nama putovati ? 11 
— „Ne, ne," odvrati živo fra Jordan, „ja hoću samo 
da vas upoznam. “ — „Šališ se ti,“ primjeti đakon, 
„i ti ćeš s nama ići.“ Sad ga uze za ruku i uvede 
među svoje drugove Dok se je Jordan otimao i 
prepirao, Cesar Spirski bi proglašen državnikom u 
Njemačkoj s tom vlašću, da povede sa sobom koga 
hoće. Braća ga odmah opkole i preporuče mu, da 
nikako ne zaboravi na Jordana „Ja nijesarn,“ go- 
vorio ovaj, ,,s vaše strane." Cesar je bio pripravan, 
da ga povede, i odmah pošalje po generalnoga vi- 
kara. Došavši ovaj, rekne odmah Jordanu. „Dali ćeš 
ići u Njemačku ili ne? Nalažem ti krepošću sv. 
poslušnosti, da jedno odabereš. “ Sad se jadni brat 
nađe u najvećoj neprilici: ako ne ode u Njemačku, 
bojao se ukora savjesti, a ako ode, plašio se muče 
nićke smrti, jer su Nijemci ljuti i vrlo okrutni ljudi. 
Da se izbavi iz te neprilike, upita za savjet jednoga 
redovnika, kojemu su za posljednjeg poslanstva u 
Ugarskoj petnaest puta svukli odijelo. „Kad bih ja 
bio na tvom mjestu," odvrati mu ovaj, „ne bih ništa 
sam odabrao, nego bih naprosto rekao bratu : Niti 
ću ići, niti ću ostati po svojoj volji, nego ću učiniti 
onako, kako mi ti odrediš." Jordan učini po njegovu 
savjetu. Ali mu fra Ilija naloži, da ide s Cesarom. 
Jordan rado posluša i za kratko vrijeme posve se 
oslobodi prijašnjega straha, a u vinogradu Gospod- 
njem djelova kao najhrabriji poslanik. On opisa u 
jednoj znamenitoj kronici djelovanje Manje brace u 

Njemačkoj 1 v , , . . 

Odmah iza skupštine, a možda dok je ova 
još i trajala, morade Franjo riješiti jedno važno pi- 
tanje, koje je kao i izbor njegova vikara, |moralo 
uplivati na budućnost v reda. Evo kojom je prigodom 
stavljeno to pitanje. Čitatelj se sjeća, da smo osta- 
vili sv. Antu u pustinji sv. Pavla, a sada ga jedna 

1 Jordan Gianski, op. cit-, pag. 7. 

sasvim slučajna prilika povuče u javnost. Posljed •• 
naime korizmenih dana, prati on u Forli neku hr"- 
koja su morala primiti sv. redove. Tada j e Q ^. u ’ 
običaj, da se zaređenicima drži prigodno s j 0 10 
Određen je propovijedhik bio zapriječen te ni?' 
mogao doći. Gvardijan dakle naloži Anti, da g a 
u lom zamijeni. On je sam poslije tvrdio, da s 
nije čemu osobitom od njega nadao, kad mu je | u 
zadaću povjerio. „Nije," veli ovaj „mogao ni vjero, 
vati, da je čitao koju- drugu knjigu osim časoslova* 
Anto uistinu poče „sasvim prosto" govoriti; ali „ 
daljnem razlaganju svoga predmeta pokaza toliku 
znanost i Uspe se do tolike visine, da je sve slu- 
šateljstvo silno iznenadio.’ Gvardijan je sv. Pavla 
ostao kao izvan sebe; zato čim stiže u pustinju, 
odredi Antu, da propovijeda na blagdan uskrsnuća 
Isusova, da se još bolje uvjeri o njegovu propo- 
vjedničkom daru Ali je on i ovaj put s tolikim 
ushitom besjedio, da su slušaoci mislili, da slušaju 
kojega od starih proroka. „Od loga časa sva braća 
poštivahu onoga, u kome su na čudnovat upravo način, 
upoznali svijetlo božanske mudrosti." 

Lako nam je sada znali, na što su mislili. Vec 
smo spomenuli, da doonda nije bilo nikakove škole 
u redu. Koji su bili ređeni za svećenike prije nego 
su obukli redovničku haljinu, bili su dosta dobro 
naobraženi, a drugi su bili prepušteni nadahnuću 
Božjemu i svojim naravnim darovima. Tako su 
darovitija, osobito sveta braća mogla nadomjes^ 
ono, što im je manjkalo. Ali mnogi nijesu m 1 
toga vrhunaravnoga dara, pa često bili nejasni 
svojirp govorima, jer u ovim nijesu imali znasVC | U 
priprave. Neki su već odavna počeli opaža ' 1 u 
manjkavost i prazninu, a istom se onda P^P 01 '^- 
tom uvjere, kad braća Propovjednici stigoše u . 
lonju. Među ovim se nalazilo propovjednika V J ^ 
sv. bogoslovlju, zato ih je i svijet zvao sveca 


1 Vila anonyma, cap. VI., 

povjednieinia , 1 jer su opširno razlagali razne 
P dmete, pa je četimice dolazio narod, da ih sluša. 
Anto se brzo usporedi s najglasovitijim propo- 
jednicima radi svoga čudnovatoga napretka, kojemu 
V g u samostanu sv. Križa stavio najbolji temelj. Sada 
sva braća razumješe, da ono, što je u početku bilo 
dostatno, više ne odgovara potrebama reda. Trebalo 
ie dakle, da propovjednici zamijene obične homilije 
opširnijom podukom, i da ova bude pojačana do- 
kazima, što nam ih pruža sv. bogoslovlje. Da se to 
postigne, bilo je samo jedno sredstvo : otvoriti 
naime škole u kojim će se podučavati, ako ne sva 
braća, a to bar oni, kojima će biti glavna zadaća, 
da propovijedaju riječ Božju. 


Fra Gracijan naumi otići u Asiz i očitovati 
Franji tu želju braće svoje države. Novi generalni 
vikar, fra Ilija, bio je pripravan na sve, što je moglo, 
povećati ugled reda , 2 zato rado pristade na taj pri- 


jedlog. 

Franji je možda teže bilo na to privoliti, ali ne 
stoga, što on nije ljubio znanosti, nego ju je dapače 
uvelike cijenio, kako nam to svjedoči ova činjenica. 
Kad se je sa svojom braćom nastanio u Porci- 
junkuli, opazi jednoga dana, da se nekoliko pisanih 
listova povlači po zemlji, zato ih s počitanjem pobere, 
da ih ne bi tko nogom pogazio. r Možda se,“ reče 
„tu nalazi ime Božje." Bili su to ostaci jednoga 
djela iz stare književnosti. Ali ništa zato. „Ima tu bar 
slova," primjeti svetac, „iz kojih se sastavlja slavno 
ime Božje." Zatim doda: „Što ima dobra u tim spi- 
sima, ne pripada ni poganstvu ni čovječanstvu, nego 
samomu Bogu, koji je početnik svakoga dobra ." 3 

Nije se dakle bilo bojati, da će se protiviti 
bogoslovnoj obuci čovjek, koji je tako visoko poimao 
i cijenio korist prave književnosti. 

1 Izraz, ito ga je Salimbene često upotrebljavao. — ’ Sa- 

limbene, pag. 405. — 3 I. Cei., pag. 68. 

Franjo je kao svaki dobri i valjani starješina 
morao da bude točan i siguran u svemu što radi, 
a tu je točnost uvijek preporučivao onima, koje bi 
slao u misije. Sto se više njegov red u svijetu širio, 
tim je vjerniji i ustrajniji bio u toj preporuci . 1 Ali 
kraj svega toga nastojanja, ipak je bilo nekih ne- 
dostataka. Mnoga braća, koja su bila slabo znanošću 
naoružana, dođoše do žalosne pretjeranosti. Trebalo 
je dakle privesti k istini one, koji su bili postavljeni, 
da druge poučavaju i upućuju u dobru, a zato je još 
samo jedan korak trebalo učiniti. 

Franjo je međutim ponešto oklijevao prije nego 
je poduzeo taj korak. Prva je njegova misao, najmiliji 
mu ideal, bilo uvijek sv. evanđelje i apostolsko pro- 
povijedanje. Ponizni i siromašni ribari, promijenjeni 
milošću Božjom i upravo Duhom svetim nadahnuti, 
takovi su bili ljudi, koji su u početku svijet obratili. 
Franjo mišljaše, da se je to čudo moralo ponoviti. 
Oslanjati se samo na znanost, to ne bi značilo, 
pouzdavati se u Boga, a križ bi Isusov postao besko- 
ristan. 

Kad je to tako je li onda bilo potrebno sta- 
vljati pitanje o školi? Bog je od nekoga vremena 
izveo velike stvari po tom mnoštvu nenaobražene 
i neuke braće. Nijesu li ti sami uspjesi pokazivali, 
da treba ostati pri onom kako je bilo u početku? 
Ta je žuđena promjena mogla oduzeti redu ono, 
što je narod najviše u njemu ljubio. Tako se je 
Franjo toga bojao, da je jedamput zatvorio školu, 
osnovanu u istom gradu Bolonji, a sad ga zamoli, 
da se mjesto te otvori druga, je li se dakle zbilo 
štogod, što bi ga moralo sklonuti, da promijeni svoju 
odluku ? 



a si- 

da nij'e nikada oklijevao priznati volje Božje u po- 
trebama, koje su mu se nametale. Tim ga braća 
sklonuše, da im odobri prijedlog. Oni su držali, da 
se sva moć krivovjerstva sastoji u lukavim dokazima, 
kojim pokrivaju svoje bludnje ; da lažnoj znanosti 
treba protustaviti pravu znanost, te da je došlo vri- 
jeme, kad se mora otvoriti jedna ili više škola, u 
kojima će se predavati. 

Franjo se ne htjede više protiviti toj njihovoj 
želji, nego rado dopusti, da darovitija braća uče 
sv. bogoslovlje, a na molbu služitelja države bo* 
lonjske privoli, da se škola otvori baš u tom gradu, 
koji je već odavna cvao naukovnim zavodima. Za 
prvoga pak učitelja imenova onoga, koga su mu 
braća jednoglasno predložila . 1 Tom prilikom posla 
mu svetac slijedeće pismo. „Brat Franjo šalje svome 
milome bratu Antunu pozdrav i blagoslov. Ja prista- 
jem, da poučaješ našu braću u sv. bogoslovlju, ali 
pod tom pogodbom, da ne ugasne ni u tebi, ni u 
drugim duh molitve. Toga se strogo držim, jer je to 
naše pravilo. Bog s tobom.- 1 " Čitatelj će se zaista 
diviti jasnoći toga programa. Znanost ne će biti suha 
i neplodna, nego će razgrijati dušu i privesti je 
k Bogu. Tako je Franjo samo u dvije riječi pokazao 
budućim učiteljima reda, kako se imadu odgajati 
pravi učitelji. 

Antun se odmah prihvati posla, koji mu bijaše 
povjeren. Uzvišenost misli i gorljivost duše, kojom 
je postigao najbolji uspjeh u propovijedanju nađoše 
se i u njegovoj obuci. On uli u duše svojih učenika 
svijetlost i radost. Domalo se i vani raznese glas o 
krasnom njegovom predavanju, zato mnogi svjetski 
sveučilištarci zamole, da se pridruže svečevim uče- 
nicima, što im se rado dozvoli, te se ujedno s re- 
dovnicima najvećim zadovoljstvom na sve strane 
javljalo, da grad broji jednoga učitelja više. 

1 Vita enonyma, cap. IX. - — 1 Inter opuse ; B. FranciscL 
Epist III. 


Svaki bi se drugi ponosio i naslađivao u 
lijepom napretku. No Antun je bio vrlo ponizan, te 
nije držao, da posjeduje svu onu znanost, koja'm u 
je bila potrebna, Od svih vrsti svetih nauka, mistično 
ga je bogoslovlje moglo najbolje pomoći, da odgo- 
vara Franjinoj preporuci i njegovoj želji, koju niu 
izrazi, kad mu tu službu povjeri. Ovo se uistinu više 
nego ijedna druga nauka odnosi na cijeloga čovjeka 
prožima ga ljubavlju Božjom i ujedno sili, da u Iju- 
bavi, molitvi i dobrim djelima svrši svoje nauke. 
Antun je poznavao to bogoslovlje, ali se ipak poče 
pitali, da li sve točno poznaje toliko, koliko mu je 
potrebno za predavanje. Jednoga dana pane mu na 
pamet, da se ta nauka u Verceilu opširno predaje. 
Zašto dakle ne bi tamo otišao, da se posavjetuje i 
razgovori s onim glasovitim učiteljima? Zašto se 
ne bi, ako bi baš bilo potrebno, uvrstio među nji- 
hove učenike? Bio bi učeniji i imao bi veći ugled, 
kad bi se povratio u Bolonju, da nastavi započeto 
djelo. Te misli otkrije svome državniku, kojemu se 
tako dopadoše, da ih je odmah rado odobrio. Sada 
je Antun čekao samo lijepu zgodu, a čim mu se 
ova pruži, ostavi za neko vrijeme svoje učenike i 
krene u Verceil . 1 

Tu Antun nađe što je želio i čemu se nadao. 
Učitelji, koji su poučavali u gradskim školama, bijahu 
u svemu vrijedni dobroga glasa što se o njima 
raznosio. Najglasovitiji i najpoznatiji između tih bio 
je neki Francuz, Toma Galski, koji je učio sv. bo- 
goslovlje u opatiji sv. Viktora u Parizu, a nedavno 
ga je stožernik Guala Bicchieri, stari poslanik u 


1 Predaja hoće, da ga je pratio Adam Mareski, ali to niJ e 
moguće, jer je ovaj istom god. 1226. stupio u red. Istina J e 
doduše, da je Adam, kao i Antun, bio u odnošaju s Tomom 
Galskim. U njegovim se listovima nalazi jedno pismo, što^ 9 a 
je upravio na toga učitelja i u kojem ga moli, da mu pošalje 
jedan primjerak svoga djela, što ga je nedavno bio izdao p° a 
naslovom: „Expositio ministerii theologici.” V. Ecclestom 

sirana 206. 

Francuskoj, pozvao u Verceil. On je poučavao u 
opatiji sv. Andrije. Upravo nijedno svjedočanstvo 
n ije nam otkrilo osobitosti njegove obuke, ali iz nje- 
govih djela što još opstoje, možemo zaključiti, da 
je bio velik učenjak. Redom je izdao pod naslovom 
Extraciones, Tumač areopagitičkih knjiga, sedam stu- 
panja razmatranja i razjašnjenja: „Pjesme nad pje- 
smama." To je od prilike isti predmet pod raznim 
naslovima. Toma je uistinu bio ono, čim su ga pro- 
zvali savremenici, učitelj, naime u hierarkiji t. j. 
čovjek, koji se jedino bavio odnošajima, što ih Bog 
ima s cijelim nizom svojih stvorova, počam od sera- 
fina koji mu stoje do nogu, pa sve do ponizne i 
čiste duše, koja ga promatra s dna naše doline. 
Nijedan učenjak nije mogao biti bolje po srcu Antinu, 
zato je vruće želio, da se s njim razgovara ; pa kad 
se na njegov zahtjev otvori vrelo, stade iz njega piti 
na duge duške. Kako je to veselo činio ne treba 
dokazivati, svjedoči to sama želja, koja ga je vukla 
i dovela k tome vrelu. Isti učitelj, diveći se onomu, 
što je svaki dan otkrivao u svome učeniku, izrazi 
svoj veliki utisak u jednome svom djelu, gdje veli: 
„Ljubav često puta prodre donle, dokle ne bi nikad 
moglo doprijeti poznavanje izvanjskih stvari. To sam 
ja iskusio u osobi sv. brata Ante, Manjega brata, 
s kojim sam bio usko združen. Nije on bio kao drugi, 
vješt svjetovnim i ne svetim znanostima, ali je imao 
tako čistu dušu, kojom je takovo blago posjedovao 
a svom srcu, da je neobično brzo napredovao, čim 
J e počeo učiti mistično bogoslovlje. Ja o njemu 
[aogu reći, što je pisano o sv. Ivanu Krstitelju : Bio 
9oruća i sjajna svjetiljka. Kako je iznutra bio 
živa vatra, tako je vani bacao svijetlo, .što se u 
n Jemu nalazilo, i začaravao sve svoje saučenike. 1 

Može li se čovjek bolje izraziti? A možda je 
t°m istom gradu Vercielu još slavnije svjedočan- 
vo o Anti izdano. Čita se u XLIII. poglavlju III 


I 


1 Liber miraculorum. Apud. Bolland., 13. junii. 

knjige Nasljedovanja : „Ja poniznu dušu za čas visoko 
podignem, da shvati više razloga vječne istine, nego 
da se je tko i deset godina u učionama učio. Ja 
poučajem bez buke riječi, bez zamršaja misli, bez 
pohlepe za čašću, bez borbe u razlozima... Bio je 
jedan čovjek, koji me srdačno ljubeći, božanske je 
stvari naučio i čudesno o njima govorio. Ostavivši 
sve, više je napredovao, nego da je visoke nauke 
učio." Koji je taj čovjek, što ga pobožni pisac tako 
hvali ? Mnogi današnji učenjaci, uvjereni, da je 
„Nasljedovanje" pisano u srednjem vijeku, odgo- 
varaju, da se te riječi posve slažu s onim Tome 
Galskoga, te zaključuju, da je tu govor o sv. Anti. 
I zbilja u nijednome se vijeku ne spominju dva 
čovjeka, na koje bi se mogle primjenili ta rijetka i 
složna pohvala. 

Taj dokaz ima u sebi veliku važnost i jakost, 
a bit će još temeljitiji, ako se uzme u obzir, da je 
pisac Nasljedovanja sigurno pisao pod uplivom živoga 
udivljenja naprama sv. Franji. On se služi raznim 
njegovim rečenicama, koje uvršćuje u svoje djelo; 
ali ne običaje imenovati onih, koje navada, ne spo- 
minje dapače ni samih crkvenih otaca, niti evanđe- 
lista. Iz bliza on slijedi Franjinu nauku i krasne 
njegove izraze o ljubavi k raspetome Isusu i pravome 
duhovnom veselju. Ako je zbilja Nasljedovanje djelo 
XIII. vijeka, njegov pisac nije mogao doći do takova 
spoznanja, osim u dugim i čestim razgovorima s nekim 
gorljivim svečevim učenikom. 1 Čini nam se pak naj- 

’ Veleč. gosp. Puyol piše u svom učevnom djelu La Do* 
clrine de 1 Imilation : „Ne znamo, gdje bi izvan XIII. vijeka 
slavih to divno djelo. On, prikazuje slanje osobite i značajne 
duhovitosti, stoga mu je nemoguće dati drugo mjesto, kao što 
nije moguće postaviti sv. Kapelu u drugi vijek, nego u vijek 
sv. Ljudevita. Ništa točnije i istinitije od tih riječi. Neka se 
uzme, na primjer poglavlje: O čudnim učincima božanske 
jubavi. To je psihološki opis ljubavi, više nego pohvala ljubavi 
ozje. O sličnom predmetu nije se moglo tako govoriti, nego 
u vijeku, kad je pjesništvu bilo drago činiti od ljubavi veliku 
vježbu duše i načelo svake kreposti. 

vjerojatnije, da su ti razgovori bili u Verceilu među 
sv. Antom još mladim, i besmrtnim piscem, ma koji 
on bio. Ovaj bez sumnje nije još mislio početi svoga 
djela, ali je već bio posve pažljiv na čudne puteve 
Božje u njegovim svecima. 

Ma kako bilo, boravak u Verceilu bijaše sretan 
za Antu ; tu se on usavrši u znanosti, slušajući pa- 
žljivo odlične i učene ljude. Vrativši se u Bolonju, 
htjede preuzeti svoju službu i obogatiti učenike svoje 
znanošću, što ju je bio sakupio; nu nenadano mu 
stiže nalog iz Asiza, da ide u Francusku. 

Franjo mu naredi, neka ide u Languedoc po- 
bijati bludnje i krivi nauk Albigenza. Kako je poznato, 
najprije je cijela ta država bila prizorom apostolo- 
vanja sv. Dominika; ali kao što je taj velikan bio 
god. 1221. nastanio svoje učenike u Bolonji uz manju 
braću, isto tako htjede i Franjo stupiti u Dominikovo 
polje i utemeljiti nekoliko samostana u južnoj Fran- 
cuskoj. Dva reda, koja je Bog dao svojoj Crkvi u 
ona burna vremena, tako se sve više i više mješala 
i zajedno djelovala u vinogradu Gospodnjem. Potpo- 
magali se međusobno, a u potrebi i popunjavali, 
odstranjujući iz kruga svojega svaku zlobu i zavist. 
Tada je njihovo prijateljstvo cvalo kao polje u pro- 
ljeće, usprkos naporima ljudske slaboće, da zasiju 
u njem kukolj nesklada i svađe. 

Prvi Franjini poslanici stigoše u Languedoc u 
dosta zgodno vrijeme, kada je naime, bilo malone 
posve prestalo krvavo komešanje prve križarske 
yojne. Vjerovjesnici sa svojim krepostima i evanđe- 
oskim siromaštvom svima donesoše mir Isukrstov. 
Svijet im izađe ususret, kao da su imali u ruci 
granu maslinovu ; predobiveni Albigenzi pokazivali 
su na licu veselje kao i pobjedonosni katolici. Neki 
brat, prijašnji župnik u Romaniji, imenom Kristofor, 
svojom je anđeoskom krotkošću i golubinjom beza- 
zlenošću natkriljivao sve svoje drugove. Njega svijet 
najrađe sluša, te premda nije bio učen ni rječit, 
ipak je najbolje pokazivao istinu. On bijaše utjeha 

vjernika, a i velik broj krivovjernika privede na p rav - 
put spasenja. Radi te opće naklonosti, mala redo- 
vnička naseobina, odmah stane napredovati; kroz 
nekoliko godina raziđe se po cijeloj pokrajini 
a znamenitiji samostani bili su tada u Montpellieru' 
Mirepoixu, Tuluzi, Cahorsu. Ti mnogobrojni učenici 
Franjini živim primjerom potpunoga siromaštva i 
vatrenom svojom riječju ušutkaše krivovjerce, koji 
ne smjedoše više predbacivati katoličkoj Crkvi, da 
je previše bogata. 1 A kad su vidjeli, da im to više 
ne ide za rukom, promijeniše svoju osnovu, te tako 
prijepor iz čudorednoga, kakav je osobito bio u po- 
četku, dobi dogmatički pravac. Manikeji naime po- 
kušaše, da svojom metafizikom privuku ljude u svoj 
tabor. Trebalo ih je dakle slijediti istim putem. Ali 
jer su se braća osjećala za to nesposobna, zamole 
od Franje u pomoć jednog učenijega brata. On po- 
sluša njihovu prošnju i posla im Antu. 

Kušnja za ovoga nije bila bez pogibli. Izučivši 
nedavno strogo mistično bogoslovlje, je li dakle bio 
spreman i za jedan skroz filozofski predmet? Tu mu 
je uistinu Bog bio na osobiti način u pomoći. Evo, 
kako jedan savremeni pisac govori o njegovu uspjehu: 
„Tako je bio naoružan jakim navodima iz svetoga 
Pisma, a dokazi njegovi bili su tako čvrsti i jasni, 
da mu nesretni pristaše bludnje nijesu smjeli ni na 
oči izaći, a kamo li otvoriti usta, da mu odgovore. 
Kao, da su za njega napisane one riječi Isusove, 
kad je poslao učenike svoje, da navješćuju evanđelje: 
„Dati ću vam rječita usta i mudrost, kojoj se ne- 
prijatelji vaši ne će smjeti oprijeti, niti vam protuslo- 

1 Prve su se rasprave malo ne isključivo ticale Crkve. 
Evo štoVilhelin iz Puy.-Laurensa veli o glasovitom saslanku u 
Monlrealu god. 1206.: „Pustiše, da krivovjernici odaberu pred- 
met za raspravu. Arnaldus Olhonis appellavit Ecclesiam Roma- 
nam non esse sanctam, neque sponsam Chrisli, sed Ecclesiarn 
diaboli el doctrinam dosmoniorum et esse illam Babylonem • ■ • 
Histor. Albigens., cep. IX. — Vidi se, da se u ono doba, sva 
prepirka ticala čudorednoga stanja crkve, što smo već nap 0 ' 
menuli, kad smo govorili o posljedicama feudalne vlade. 

viti. „Anto je vješto otkrivao himbe i lukavštinu krivo- 
vjeraca, tako znao pomesti njihove osnove, te iznijeti 
n a vidjelo i pobiti lažnost njihove nauke, da su se 
z aista sami sebe stidjeli. Jednoga dana svi javno 
D riznaše, da mu nije bilo premca, koji bi se tako 
'ivo i uspješno opirao svakoj bludnji : stoga su ga 
i prozvali čalječ (čekićem) krivovjeraca. Toliki trud 
n e osla beskoristan, jer se mnogi krivovjerci povra- 
liše k istini i podvrgoše vlasti svete Crkve ." 1 

Je li se uopće povijest dovoljno osvrtala na te 
dogođaje? Ona doduše spominje da je Albigensko 
krivovjerstvo bilo utopljeno u valovima krvi, ali vi- 
djoem'i, >lo jo bilo utopljeno i u vnlovimn svijelln 

Makar da se je i oružje upotrebljavalo proti krivo- 
vjercima, ipak ovo ne učini svemu zlu kraja, nego 
je također znanost i apostolsko djelovanje u tom od 
velike važnosti. 

Ne može se iskazati ono veliko veselje, što ga 
te dobre vijesti pobudiše u Franji, koji odmah piša 
Anti i čestita mu na tolikome uspjehu. Pismo je 
sastojalo iz najnježnijih riječi. Sam natpis bio je 
prekrasna pohvala, a glasio je: „Bratu Anti, mojemu 
biskupu. “ 2 Vidi se, dokle je išao taj čovjek kojega 
su neki držali za neprijatelja znanosti. Dosta je bilo, 
da se među njegovim nađe koji pravi učenjak, da 
mu on odmah povjeri upravu samoga sebe i cije- 
loga reda. 

Franjo je od toga vremena pohvalno i izvrsno 
govorio o znanosti. Običavao bi, na primjer, reči o 
propovjednicima, dakako o učenim propovjednicima: 
»Oni su sluge velikoga kralja; oni upravo iz Božjih 
usta primaju zakone, i daju ih ljudima, koji ih slu- 
šaju." Htio je još, da se oni drže za najveće đa- 
volske neprijatelje i protivnike, te za pravu Isukrstovu 
braću, koja mu odgajaju djecu, od kako je on umro 

1 Vita anonyma, cap. XIX. — 2 Beato Auionio, cum semel 

Sc iberet, sic poni fccit in principio litterae: Fratri Autonio 

e P'scopo meo. II. Cei., p. 236. 


za grješnike. Još je više cijenio učitelje svetoga bo- 
goslovlja; njima, rekao bi često, treba iskazivati 
veću počast, nego samim propovjednicima; a u jed- 
noj okružnici na cijeli red obrazlaže, zašto ih treba 
više poštivati. „Bogoslovi," veli, „tumače objavu 
Božju, i tako nam po njima dolazi duh i život ." 1 

Čovjek bi u prvi mah mogao iz te krasne po- 
hvale zaključiti, da je Franju bila počela zavoditi 
znanost. On je međutim bio o svemu uvjeren, te je 
mudro stavljao pogodbe svome divljenju. 

Prva pogodba bijaše zvanje. Htio je naime, da 
u onome, koji bi se želio posvetiti nauci, vidi dar 
koji bi ga zato preporučio, pa kad ne bi u dotičnom 
bratu opazio te vrsti izbiranja, držao je, da je to od 
njegove strane velika preuzetnost, stoga u toj točki 
nije imao milosrđa naprama nesposobnim redovni- 
cima. Tako jednom neki brat laik, zamisli da je 
pozvan na viši stalež, pa zamoli Franju, neka mu 
dopusti, da proučava knjigu psalama. Iza toga sluga 
Božji uvidje, da on nema prave želje za naukom, 
već da mu je donekle omrznulo njegovo stanje, zato 
mu dade donijeti šaku pepela . 2 

I druga mu je pogodba bila jako srcu mila. 
Htio je naime, da učitelji i propovjednici ne budu 
kao zvoneči mjed ili zvučeća cimbula, nego da sami 
vrše, što drugima propovijedaju. Stoga je govorio: 
„Hoću, da moja braća čitaju sveto Pismo, ali pod 
tim uvjetom, da po primjeru Spasiteljevu, koji je više 
molio, nego čitao, ne zanemaruju svete molitve. 
Neka ne uče, kako će drugim govoriti, već neka 
čine prvi, što nauče, a kad to ovrše, onda istom 
mogu drugim propovijedati. Ja bih želio, da sva moja 
braća budu pravi sinovi evanđelja, te da upoznava- 
njem istine napreduju u savršenosti ." 3 


1 II. Cei., pag. 256 et 236. S. Bon., pag. 356. — 2 II. 
Cei., pag. 256- — 3 S. Bon., pag. 375. 

Te nam riječi jasno otkrivaju njegov značaj i 
plemenitost njegove duše; protuslovlje među propo- 
vijedanjem i životom činilo mu se nepristojno, grdna 
stvar, jer je imao najveći pojam o kršćanskoj časti. 

Znajući napokon, da znanost lako uzoholi čo- 
vjeka, nastojao je, da zaštiti svoju braću proti tom 
velikom zlu, te je baš u tu svrhu sastavio jednu 
malu homiliju, u kojoj je po svom običaju uzeo za 
predmet upravo ono, što je najpogibeljnije za jednoga 
apostola, naime ljudsko veselje, čime je obratio 
mnogo grješnika. „Nemate se,“ govoraše, „zašto po- 
nositi. Poznate su vam one riječi svetog Pisma : 
Koja je bila neplodna imala je mnogu djecu, 
u koja je imala mnogu djecu, nijednoga nije našla 
na kojega bi se oslonila. Ta neplodnica, to su moja 
siromašna braća, kojima nije zadaća, da preporađaju 
duše u Crkvi. Nu oni se pouzdano mole i na sud- 
njem će im se danu dati za djecu svi, koje su na 
zemlji svojim molitvama, obratili. Žena pak, koja 
nije imala djece, to je slavohlepni propovjednik. Taj 
je čovjek mislio, da je svojom krepošću sve te ljude 
obratio k Bogu. Ali kad fih vide uz moga male- 
noga brata upoznati će, da u njima nema žalibože 
ništa, što bi im pripadalo i njima se pripisati moglo."' 
Bili se moglo jasnije pokazati, da nas ponizna mo- 
litva uže združuje s Gospodom, negoli riječ? 

Stavivši Franjo tu zaštitu, nije oklijevao da 
prizna dara Božjega u znanosti, te je tu posve krš- 
ćansku znanost veoma cijenio, kako se malo prije 
osvjedočismo. Ali uza sve to njezino dostojanstvo, 
ipak mu je bilo malo poteško, da ju ne smatra za 
krepost posebne vrste, koje bi bilo dobro, da se 
manji brat odrekne, bar za neko vrijeme. „Ja bih 
htio," govoraše rado, „da od učenjaka, koji želi stupiti 
u red, najprije čujem ovu molbu: Brate moj! Već 
sam dugo u svijetu živio, pa ipak nijesam dobro 
upoznao Boga. Odredi mi, molim te, mjesto udaljeno 
od svje tovne buke, da u boli prebrojim godine svoje, 

1 II. Cei., pag. 237. 


te bolje uredim svoj život. Ja bih mu odobrio molbu 
A vi, što mislite, kakav bi bio taj čovjek, koji bi 
tako lijepo počeo? Zaista vam kažem, izašao bi 
samoće kao lav ostobođen lanaca. Na sve bi bio 
pripravan : svaki bi dan rastao u krepostima, te bi 
mu se mogla s najvećom sigurnošću povjeriti zadaća 
propovijedanja; ono. što bi u se sakupio, teklo bi 
iz usta njegovih kao vrelo ." 1 

Veliki sluga Božji pokaza još jedan način te 
samozataje, koja mu je bila tako na srcu. To on 
učini u nekoj vrsti priče, koja je zanimiva kao i sve, 
što je od njega poteklo, te nam dobro otkriva stalnu 
njegovu misao. „Zamislimo, reče," opću skupštinu 
svih redovnika. Tu ima učenih i neukih ljudi; ima ih 
obrazovanih, a ima ih koji i bez naobrazbe znadu 
naći sredstvo, da omile Bogu. Bude određeno, da 
će se izmjenice dati riječ učenjaku i prostaku. Uče- 
njak je pravi učenjak; on si veli: Sada nije vrijeme, 
da se pokazuje mudrost; ja ne mogu nikome sada 
koristan biti, osim ako budem prosto govorio. U 
određeni čas, svatko je gorio od želje, da ga čuje. 
On dođe u prostom odijelu, glava mu je pepelom 
posuta, a jer je samo primjerom odlučio propovijedati, 
poče ovako: „Naslada je kratkotrajna, kazan vječna; 
patnja brzo prolazi, nagrada će uvijek trajati; mnogo 
ih je zvano malo ih je odabrano ; svakome će se 

dati što bude zaslužio." Ta samozataja gane nazočne do 
suza; svi pomisle da je to svetac. Nu čuvši ga prostak, 
rekne u svome v srcu : Veliki Bože! uzeo mi je, što 
sam htio reći. Što će dakle sada učiniti taj siromah? 
On zna nekoliko psalama; budući da se učenjak 
pričinio neznalicom, odluči, da će se on pokazati 
učenjakom. Sutradan na sjednici ustane, izgovori 
jedan psalam i prokuša da ga protumači, a Bog mu 
dade takovu moć, da je nadvisio sve, što se od njega 
očekivalo. Članovi skupštine su kao izvan sebe, * e 
jednoglasno kliču" „Prostacima su otkrivene tajne, 


1 II. Cei., pag. 255. 

previšnjega!" Neka jednakost među različitim dušama 
i krepostima ; takav se prizor otvara pred očima. 
Učenjaci se približuju k neznalicama, koje vide pune 
revnosti za nebeskim stvarima ; neznalice se uzdižu 
do učenjaka, koji se u poniznosti s njima takme. 1 
Vjerujte mi, da je takova ljepota kod djece za ove 
obitelji vrelo veselja." 

Tako je Franjo sudio o znanosti, a nema sumnje, 
da je tomu najviše dalo povoda Antino propo- 
vijedanje i njegova obuka. Nu on još nije poznavao 
toga plemenitog brata, koji je donio novu jakost 
redu. Možda ga nije ni vidio, premda ga je imao 
uza se na skupštini god. 1220. Pri koncu svoga 
života oćuti u sebi veliku želju, da ga čuje prije 
nego ostavi ovu zemlju. Dobri Bog milostivo usliša 
pravednu želju svoga sluge. Kad je naime, Anto 
jednoga dana na državnom sastanku u Arlesu seraf- 
skom rječitošću propovijedao o natpisu; Isus Naza- 
renin, kralj žudijski, Franjo bijaše tjelesno prenesen 
nad zbornu dvoranu, gdje ga neki kreposni brat 
imenom Monaldo vidje, kako na svršetku govora 
blagoslivljaše propovjednika i slušateljstvo. Drugi 
ga ne opaziše, ali u taj čas svi se napuniše nekom 
tako vanrednom slašću, da su Iako vjerovali riječima 
Monaldovim. Franjo se od svoje strane smatrao du- 
žnim, da iskaže svjedočanstvo dobroti Božjoj : stoga 
očitova, da je tom prilikom imao jednu od najvećih 
utjeha, što ih je ikada u svom životu osjetio. - 

Sada čitatelj može Iako razumjeti, u kakovoj 
su bludnji bili oni, koji su Franju držali za neuka 
čovjeka i za protivnika znanosti. Bolje su o njem 
sudili slikari renesanse, kad su mu na primjer u 

1 II. Cei., pag. 254. Sve smo to skoro doslovce preveli. 
Čitatelj je opazio, da je taj mali govor, što ga Franjo stavlja 
u usta učenoga brata, onaj isti, što ga je on, kako hoće pre- 
daja, držao braći na drugoj glavnoj skupštini reda. — 2 I. Cei , 
Pag. 41. S. Bon., pag. 335. U Francuskoj je Anto uzastopce 
boravio u Montpellieru, Tuluzi, Puyu, Bourgesu. Kad je Franjo 
umro, tada je Anto bio gvardijanom u limogeskom samostanu. 


Orvietu i Florenciji dali mjesto među naučiteljima 1 
Istina, Franjo nije bio naučitelj, ako se pod^ tom 
riječju razumije čovjek, koji s velikom uglednošću i 
povlađivanjem podučaje velike istine. Ali iz ovoga 
poglavlja jasno razabiremo, da su ga slikarski umje- 
tnici mogli punim pravom ubrojiti među učenjake. 
On se odlikovao osobitom naravnom i nadnaravnom 
pronicavošću, te je dobro znao prosuditi, koliku 
vrijednost ima znanost u razvitku kršćanskoga i 
crkvenoga života i to mu je često puta lijepo po- 
služilo, da je uspješno izveo mnoge svoje plemenite 
osnove ; napokon se tim najviše odlikovao, što je, 
ljubivši iskreno prvoga učenjaka, koji mu je bio od 
Boga poslan, ostavio u svom redu klicu, koja je 
morala poroditi glasovitih naučitelja, među kojima 
se osobito odlikuju : u Parizu Alexander Haleški, 
kojega su savremenici prozvali nepobitnim učiteljem; 
Ivan Rochelski, koji je zavrijedio, da bude mnogo 
poznatiji, osobito pak sv. Bonaventure, koji je umom 
i srcem razumio pravu istinu te punim pravom nazvan 
serafskim naučiteljem; u Oksfortu Adam Marejski, 
s biskupom Grossetetom prvi i glavni utemeljitelj 
glasovitog sveučilišta; Roger Bacon, koji je tako 
poznavao prirodu, da je predviđao mnoga buduća 
otkrića ; napokon Duns Scot, veleum srednjega vijeka, 
kojega su tada u školama zvali prvakom i poglavi- 
com umnika i mudroslova, kao nekada Aristotela, 
tako je taj vatreni branioc začeća bi. dj. Marije 
svojom neumornom marljivošću postigao pravu zna- 
nost odabranika Božjih. 

‘ U Orvietu, Luka Signorelli u Capella Nuova u prvostolno 
crkvi. On je stavio Franju u sredinu slike: Doctorum Sapiens 
Ordo. U Florenciji, Andrija Sartski, u lijepoj slici: Rasprava 
o sv. Trojstvu, u palači Pitti. Sv. Ivan Zlatousni razlaže, a 
Franjo, držeći jednu ruku na srcu, sluša kao čovjek, koji ra- 
zumije i kojega zanima ono, o čem se govori. 





GLAVA XV. 

POSLJEDNJA FRANJINA PRAVILA. 

1223. 

I za skupštine god. 1222. zaputi se Franjo sa 
svojim generalnim vikarom, da narodu propovijeda 
riječ istine. Ilija htjede pokazati svome starješini 
samostane, što ih je u južnoj Toskani utemeljio, dok 
je tu vršio službu državnika, a Franjo ih po svoj 
prilici nije još poznavao. Oni krenu niz umbrijsku 
dolinu, i tako je Franjo još jedamput mogao navi- 
jestiti riječ Božju u onomjesnim gradićima, koje je 
žarko ljubio, a oni su mu od Svoje strane bili tako 
privrženi, te se pravom govorilo, da je to bila 
prava njegova Galileja. Stigavši u Terni, pruži mu 
se nenadana prilika, da pokaže veliku svoju poni- 
znost. Franjo je tu propovijedao narodu na glavnome 
trgu. Njegova vatrena riječ gane slušatelje do suza. 
Na svršetku govora biskup, koji je bio nazočan kod 
propovijedi, otkrije taj opći utisak. Ali se ta pohvala 
na zlo okrenu. On reče : „Zaista moramo od 

srca zahvaliti Gospodu, koji je ovih dana proslavio 
našu crkvu nazočnošću toga siromašnog, prostog i 
neukog čovjeka Takova što nije učinio nikakvu na- 
rodu." 1 Iz tih je rijtči svatko mogao uvidjeti, da je 
crkveni dostojanstvenik, uzvisujući Božju providnost, 
malo ponizio njezino oruđe. Samo Franjo uze do- 
slovno njegove riječi, koje ga tako razveseliše, da 
je, unišavši sa svećenikom u crkvu, klekao pred 
biskupa i rekao: „Presvijetli gospodine biskupe! 

Hvala vam, što ste tako lijepo o meni govorili. Pri- 
pisujući Bogu, što vrijedi u meni, a meni, što ne 


1 II. Cei., pag. 226. 

ima vrijednosti, pokazali ste veliku svoju razboritost « 
Sigurno je biskup, opomenut tim riječima ispravio • 
otkrio pravu svoju misao i osjećaj, a moguće, da 
se je to završilo i poljubcem. 

Iz Tema krene Franjo na lijevo i dođe u g ra 
dić Cesi, gdje ostane samo kratko vrijeme, a onda 
se zaputi u San-Gemino. On je poznavao to selo, u 
kojem je pred nekoliko godina oslobodio jednu 
ženu od nečistoga duha. Vrijedno je zaista navesti 
okolnosti toga čuda. Trojica su braće išla s vrijednim 
slugom Božjim. Na stan ih primi neki pobožni gra- 
đanin, kojemu je srce bilo puno tuge i žalosti, jer mu je 
zaručnicu mučila paklena sotona ; zato ponizno zamoli 
Franju, neka ju oslobodi te strašne napasti. Ovomu 
je bilo teško pristati na njegovu molbu, jer se 
je čuvao svega, što bi moglo svratiti na njega po- 
zornost. Ali jer je pobožni muž ustrajao u svojoj 
prošnji, i jer je to išlo na slavu Božju, Franjo se 
smilova i poče ju oslobađati. Zovne naime svoju 
braću i stavi ih u tri kuta, a on se smjesti u četvrti. 
„Pazite dobro," reče im, „da ne pobjegne nečisti 
duh : stanimo u kuteve u obliku križa i molimo 
Boga, nek izbavi tu siromašnu ženu ispod sramotnoga 
đavolskoga jarma." Svršivši molitvu približi se k ne- 
sretnici, koja je jaukala kao bijesna. „Đavle!" reče 
ugodnik Božji, „nalažem ti u ime Isukrstovo, da 
izađeš iz ove žene i više da je ne mučiš." Cim to 
reče, đavao se udalji, riknuvši kao vol. Budući ga 
nečisti duh tako brzo posluša, a žena tako nenadano 
ozdravi, podvoji Franjo o opsjednuću i pomisli, da 
su mu samo zamku stavili ; stoga odmah izađe > z 
grada malo zastiđen, kako kaže njegov povjesničar’ 
Ali se sluga Božji u tom prevario, jer je ozdravlja* 
nje bilo istinito, a žena mu ostala vrlo zahvalna, P a . 
kad je čula, da joj se povratio oslobotelj, dotrc 1 
preko velike ulice i zamoli, da se s njim poraz0° 
vori. Franjo ju izdaleka prepozna, pa pokuša da 
sakrije, jer je dvojio onjezinoj bolesti. Žena mu 
đutim plačući padne pred noge, te javno zahvalj 1 

v8 3 e Bogu i njegovome sluzi na ozdravljenju, što 
• 0 ; ga ovaj bio pripravio. Svi svjedoci toga prizora 
ustvrdiše s njom, da je zaista bila opsjednuta i po 
pranjinim zaslugama oslobođena od nečistoga duha. 
Uvidjevši Ilija tu njihovu čvrstu vjeru, pridruži svoju 
molbu njihovoj, da sklone slugu Božjega, neka 
ostane neko vrijeme kod njih, što on zbilja i učini.' 

Iz San-Gemina krene Franjo niz tibarsku do- 
linu i zadrža se nekoliko dana u Prodiju U tom 
gradiću primiše velikim veseljem slugu Božjega ; ali 
nam je samo nešto malo poznato o njegovome bo- 
ravku u tom mjestu, no i to jasno svjedoči, kako 
su ga se stanovnici rado sjećali. Kad se naime k 
njima navratio, upravo su tada popravljali općinsku 
zgradu , 2 pa da ovjekovječe njegov boravak u tom 
gradu, poslije njegove smrti urezaše na pročelju te 
zgrade ove stihove, koji su bogatiji njihovim osje 
ćajima, negoli pjesničkim duhom: 

Sanctus Franciscus erat tune in ordine priscus. 

Transivit inde, cum construebatur ibi inde. 

To je malone sve, što znamo o toj Franjinoj 
misiji. Predaja hoće a i vjerojatno je, da je otale 
krenuo o Orvijet i pohodio okolišne samostane, te 
doprijevši možda i do Kiuzija, povratio se u Por- 
cijunkulu preko Citta della Pieve i kianske doline. 

U mjesecu travnju slijedeće godine nalazimo 
Franju u Bolonji. U tom gradu propovijedaše upravo 
na onom mjestu, gdje je pred nekolikog godina licem 
na Gospino Uznešenje, postigao tako dobar uspjeh. 
Tek što je Franjo počeo propovijedati, odmah se 
°sjeti potres zemlje. Prestrašeni slušatelji htjedoše 
se razbjeći, ali ih ugodnik Kristov ustavi, uvjera- 
V0 jući ih, da im se ne će ništa zla dogoditi. Ujedno 
Promijeni predmet svojega govora i poče besjediti 
0 tim svečanim opomenama Providnosti. „Naši,“ 
rece > „grijesi oružaju ruke Božje bičem i šibom." 

■r. 1 I. Cei., pag. 56. — 2 Papini, Sloria di S. Francesco, 

• '•> Pag, 101. 


Te doda, da treba ublažiti srdžbu Oca nebeskoga 
kajanjem za grijehe i poboljšanjem života. 1 

Duhovska skupština bila je međutim blizu, pa 
se Franjo morao vratiti u Asiz. Pravom je ova ubro- 
jena među važne i znamenite skupštine reda. Franjo 
tu prviput otkrije svojoj braći svoju misao i želju, 
pa pregleda i ispravi pravila, te tako ispravljena 
podvrgne odobrenju sv Stolice. Lako nam je razu- 
mjeti, kako se malo pomalo ta misao rađala u nje- 
govoj pameti. Kad je god. 1220. napisao pravila, 
kojih su se do sada braća držala, red je, kako smo 
već spomenuli bio u svoj svojoj kreposti. Ista je 
misao, isti duh bio u svima. Usprkos već zname- 
nitom razvitku toga velikog društva, ovo je u svemu 
bilo podložno volji Božjoj i volji njegovoga zastu- 
pnika. Franju je to osobito veselilo. Otuda onaj 
značaj krotkosti i samozataje, što smo ga vidjeli u 
njegovu djelu. Sveti je zakonoša ujedno opominjao i 
zapovijedao, jer je opomena imala toliku moć, ko- 
liku i zapovijed. Ali žalibože oni sretni dani, kad 
se u skladu živi kao braća, nikad dugo ne traju, 
makar i sam svetac upravljao družbom. Već se tada 
moglo opaziti, kako svršuju ti dani. Bilo je na pri- 
mjer očevidno, da sva braća nijesu ljubila potpu- 
noga siromaštva prvih Franjinih učenika. Moglo se 
također bojati, da se želja i ljubav za vlašću i do- 
stojanstvom ne uvuče u dušu nekih poput otrova. 
Taj početak promjene i duhovnoga oslabljenja nije 
iznenadio Franju. Bog mu je bio objavio to duhovno 
klonuće, te ga je on sam navješćivao svojim prvim 
drugovima kao i čudesno raširenje svoga reda. „Hoću", 
govoraše im „da znadete, s kim ćete živjeti i sada 
i u buduće. Evo kroz koje ćemo promjene proći. 
Prvi će plodovi biti izvrsna ukusa ; koji prispiju po- 
slije, već ne će biti tako slasni ftečni; najposljednji 
će biti tako gorki, da se ne će moći niti jesti, premda 
ć e iz v ana malo mirisati'" 2 

1 Papini, ibid., naveden od Sigoniusa : Hisloria de 
episeop. Bonon. — * I. Cei., pag. 24. 


58 


Povijest sv. Franje asiškoga. 


I zaista, vrijeme plodova slabijega ukusa već 
je bilo došlo, te premda ga je Franjo proricao, 
nije ipak znao što će učiniti. Tražio je međutim 
lijeka, te nakon duga razmišljanja i istraživanja 
nađe samo ovaj: udariti ogradu, budući su neki 
nastojali preći preko one, što je već postojala i 
staviti tu višu ogradu pod budnu vlast rimske Crkve. 
Tako je glasio prijedlog, što ga stavi na skupštini 
na jednoj sjednici. 

Lako nam je razumjeti, kako je primljen taj 
prijedlog. On nije bio niti je mogao biti povoljan 
onima, koji su više nastojali, da ublaže nego da 
povećaju strogost. Politika je njihova sastojala u 
tom, da skinu sv. utemeljitelja, da odustane od. 
svojega prijedloga, stavljajući mu pred oči razne 
neprilike budućih vremena. Najviše su se bojali 
biljega, što će ga odobrenje Rima dati novim pra- 
vilima. Nijedan se međutim nije smio izravno opri- 
jeti prijedlogu, ali su svi bili za to, da se ništa ne 
mijenja u onom, što je ustanovljeno i određeno. To 
stavi Franju u veliku nepriliku, odakle ga je samo 
opomena Božja mogla izbaviti. Evo kako se to do- 
godi. Učini mu se jedne noći, da sabire po zemlji 
jako sitne krušne mrvice, koje je htio podijeliti mnogoj 
gladnoj braći, što su bila oko njega. Bojeći se, da 
mu se tako sitne mrvice ne prospu kroz prste, glas 
mu s neba reče „Načini, Franjo, od tih mrvica po- 
gačicu i podaj ju svim, koji ju žele jesti." On učini 
što mu je bilo naloženo, i ogubaviše svi, koji ne 
primiše pobožno svoga dijela ili ga prezirno uzeše 
On sve ovo sutradan pripovijedaše svojim drugovima 
i otkrije im svoju veliku žalost, što ne može razu- 
mjeti tajne svojega sna. Moleći se poslije nekoliko 
sati najvećom pobožnošću, začuje tajinstveni glas: 
Franjo! Mrvice, što si ih prošle noći vidio u snu, 
znače evanđeoske riječi, a pogačica, to su pravila,, 
guba pak opačine. Ujedno mu se i pamet razbistri 
te uvidi, da su pravila, što ih je napisao previše 


Posljednja Franjina pravila 



opširna, da su kao utopljena ii navodima sv. Pj sm 
te da ih treba skratiti i preurediti. 1 a 

On po svojem običaju odmah posluša, p a 
se svrši skupština, uze sa sobom dvojicu braće, 
svoj prilici Leona i Bonicija i ode s njima u jednu 
dosta udaljenu gorsku samoću. Tu poče strogo po- 
stiti, živeći jedino o kruhu i vodi, i napisa nova 
pravila, kako mu je Duh sveti u molitvi kazivao. Na 
povratku u Porcijunkulu povjeri ih Iliji, da ih čita i 
sačuva. Ovaj je imao mnogo kojekakovih osnovai 
kojim se protivile nove naredbe, stoga je i nastojao 
otstraniti tu zapreku svojim zamišljajima. Kada 
poslije nekoliko dana Franjo potraži rukopis, Ilija 
vješto odgovori, da ga je izgubio. Zato ga Franjo 
ni najmanje ne ukori, ali ni u svojoj misli i odluci 
ništa ne promijeni, već se povrati u samoću sa 
svojom braćom, i dade po drugiput napisati pravila 
gotovo istim riječima, kao da mu ih je Bog sam na 
svoja usta kazivao.* 

U drugom dijelu svoje zadaće Franjo ne osjeti 
kakove velike poteškoće, jer ga je u tom pomagao 
neumorni njegov prijatelj, kardinal Ugolin. Taj od- 
lični crkveni dostojanstvenik, nesamo da prigrli mi- 
sao svetoga prijatelja, nego još pozorno pročita 
njegovo djelo, koje s njim zajedno zrelo protrese, 
nešto dapače i promijeni, ali u cijelosti je sve isto 
ostalo, nego su samo neki izrazi preinačeni ; nu ipak 
je i radi toga Ugolin kasnije mogao reći braći, da 
je i on imao neki posao u sastavljanju pravila.' 
Samo je u tim sitnicama kritizirano Franjino djelo. 
Rimski dvor prosudi, da nije potrebno konačno 
uređenih pravila podvrgavati potankomu i svečanom 
ispitu, budući su ova u glavnom djelu nakon prig°- 
vornoga raspravljanja, već bila odobrena Na 29. 
studenoga iste godine bi izdana potvrdna pečatnica> 

1 Vanredna stvar! Još se god. 1259.. kad je fra HjJ a 
skinut, govorilo u redu, da on nije nikad priznavao tih pravilo- 
nunquam fuerat professus regulam bulatam. Eccleston, pag- 
— 2 S. Bon., pag. 337. — 3 Pečatnica: Quo elongati, elc. 

koju je Franjo iako željno očekivao. Ona počima 
ovim riječima^ „Honorij biskup, sluga sluga Božjih, 
ljubeznim našim sinovima Franji i ostaloj braći 
reda Manje braće, pozdrav i apostolski blagoslov. 
Apostolska stolica običaje odobriti pobožne odluke 
i prijaznom se pokazivati na pohvalne želje onih, 
koji se k njoj obraćaju. Stoga, predraga braćo u 
Gospodu, apostolskom vlašću potvrđujemo pravila 
vašega reda, koja je, sretne uspomene, Inocencij, 
predšasnik naš, odobrio, te koja ovako glase." Na- 
vedavši sv. Otac cijela pravila, ovako zaključuje : 
„Nije dakle nikomu slobodno iskvariti sadržaj ove 
naše potvrde, niti mu tvrdoglavo prigovarati. A tko 
bi to pokušao, neka dobro zna, da će privući na se 
srdžbu Boga i blaženih njegovih apostola Petra i 
Pavla." 

Ta pravila, koja se osnivaju na najstrožem si- 
romaštvu, molitvi, poniznosti i pokori, odišu od po- 
četka do svršetka uzvišen om evanđeoskom sarrše- 
nošću. U njima Franjo kao glavnu stvar naloži 
svojima strogo siromaštvo, i to kako jedincima, tako 
i općini, želeći potpuno slijediti božanskog Spasi- 
telja, te podati svijetu primjer savršena života. 
Mjesto posjeda preporuči ' poslovanje, a kad ih ni 
to ne bi moglo uzdržati, tada im istom dopusti, da 
od vrata do vrata prose u ime Gospodnje, ne stideći 
se nimalo, budući se i sam Gospod siromahom 
učinio. Preporučuje zatim svojim učenicima duhovno 
razmatranje, molitvu i strogi post, želeći da u svoje- 
voljnim pokorama njihova ljubav bude stalna, strplji- 
vost nesavladiva, i da neprestano paze na sebe. 
Ako među svojom braćom vrše kakovu dužnost ova 
će ih još više poticati na krotkost, siromaštvo i po- 
niznost; oni će biti sluge drugima te red ne će 
poznavati gospodara. 

Međutim će se u tom ponizivanju morati sve 
viže uzdizati k Bogu. Budući da su učenici Boga u 
Betlehemu i na Kalvariji, bit će njegovi apostoli kod 
nevjerničkih naroda, njegovi propovjednici u kato- 


ličkom puku; navješćivat će njegov zakon djeci 
njegovoj bez razlike časti, bogatstva, dostojanstva, 
ne gubeći u tom ništa od svoje poniznosti i ljubavi 
za patnjama i ne tražeći druge nagrade za trud do 
sramotu križa Isusova. U općenju s Evinim kćerkama 
bit će čedni i oprezni, da nitko ne posumnja o nji- 
hovoj^, nevinosti. 

Čitajući pravila, što ih je napisao čovjek od 
dvadeset i osam godina, koji je proveo svoju mla- 
dost u svjetskim poslovima i zabavama, a isto iza 
nekoliko godina pokorničkoga života, brzo se mogao 
upoznati u njima duh onoga, koji doziva k sebi ga- 
lilejskog ribara, da ga postavi glavarom svojoj Crkvi, 
tražeći od njega za tu službu samo vjeru i ljubav. 
Nijesu ta pravila samo mrtvo slovo, nego su ih, jer 
su izašla živa iz duše Franjinih razmišljanja, čitali, 
proučavali, tumačili i divno opsluživali mnogi ljudi, 
od kojih tolike i na oltarima štujemo; te su još i 
danas ideal, uzor kreposti i savršenosti za hiljade 
braće, pa punim pravom zaslužuju, da se uvrste 
među časne spomene ljudske mudrosti i odvažnosti. 

Ako se ova zadnja pravila usporede s prija- 
šnjima, odmah se vidi razlika, koja jasno pokazuje 
u kakovome su duhovnom stanju bila napisana. 1. 
Ova su posljednja kraća, dok su druga bila daleko- 
od onoga: imperatoria brevitas. Franjo je tu otvorio 
svoje srce, koje je bilo puno svetih i za spas duše 
veoma korisnih misli, te ujedno jasno pokazao svoju 
volju kao upravitelj i ravnatelj svoje braće. No ta su 
pravila uza svu svoju točnost ipak mogla poroditi 
mnogu sumnju o onome, što su izrično nalagala. To 
je Franjo htio prepriječiti na veliko nezadovoljstvo 
onih, koji su stavljati svoju nadu u tu prazninu 
i tu nehajnost. On dakle skrati ta pravila u. 
dvanaest poglavlja. Franjo je htio da što jasnije 
pokaže svoju volju, te da prekršitelji znadu dobro,, 
da su pogriješili, ako se tim pravilima katkada 
iznevjere. 2. U njima se sluga Božji na mnogim mje- 
stima služi strogo zapovjednim načinom, što se u> 

drugim nije tako točno opažalo. Željni izrazi : neka 
braća čine ovo, ili: neka se klone onoga, gotovo su 
isključivo upotrebljeni u drugim pravilima. Svetac je 
volio taj način zapovijedanja, koji stoji između želje 
i pravoga naloga, jer mu se činilo blažim i prilični- 
jim kršćanskoj poniznosti. No lo mu se u posljednjim 
pravilima ne čini dovoljno, već zadavši si silu, upo- 
trijebi za najmilije si točke kao što su siromaštvo, 
čistoća i poslušnost, svu vlast, što ju je imao: Ci- 
jelom svojom vlašću nalažem ; zapovijedam u ime 
poslušnosti. Htio je, da zakon bude izložen u cijeloj 
jakosti, da se ne mogu ispričati, koji ga prekrše. 3 
Ona su napokon strožija, osobito glede siromaštva; 
druga su pravila dopuštala, da se može primiti 
novac za bolesnu braću, kad bi to bilo potrebno. 
Dozvoljavala su još, da se od dobara prijavljenika 
mogu primati ne novci, nego dobra u naravi, od 
kojih bi samostan imao korist. Ali posljednjim 
zakonima opozvane su te dvije dozvole. Sto je više 
Franjo zalazio u dobu, to se sve čvršće držao glavne 
svoje misli, koja je bila svijetlo cijeloga njegova 
života. 

Franjo se okoristio svojim boravkom u Rimu, 
da izvede osnovu, koju je odavna u svojoj pameti 
snovao. On je gojio veliku pobožnost prama rođenju 
našega Gospoda. To je, rekao bi često, svetkovina 
nad svim drugim svetkovinama. Tko je uvjeren, da 
nema tako mlakih i nehajnih kršćana, koji ne bi 
osjetili živi utisak milosti, kad bi se mogla vidljivim 
načinom predočiti tako velika božanska dobrota. Do 
onda ga je u tom samo jedna stvar ustavljala. Da 
bi se naime Crkvi učinila velika ta novost?. Tu on 
svoju sumnju očitova papi. Sasvim prijatni odgovor 
neizrecivom zadovoljnošću napuni srce našega 
Franje, koji nijednoga časa ne počasi, nego odmah 
na 10. prosinca pozva jednog gospodina iz Grećija, 
nekoga Ivana, čovjeka iz odličnoga roda, a još od- 
ličnijega duha. Budući da je bio vrlo odan i privržen 
Franji, reče mu ovaj : „Ja bih želio s tobom prosla- 


-viti božičnu noć, te ako pristaneš, evo kako ćemo 
to učiniti. Ti ćeš izabrati u svojoj šumi kakovo 
krasno mjesto ili spilju, ako je tu ima; u njoj na- 
čini jaslice, u ove metni malo sijena, a za njih pri- 
veži vola i osla : to će biti upravo kao u Betlehemu. 
Ja bi htio, koliko je moguće vidjeti na svoje oči po- 
rođenje i uboštvo božanskoga Djetešca". Ivan rado 
pristane na prijedlog svoga prijatelja. Sve se dakle 
pripravi, kako je bilo ugovoreno, te su i braća u 
samostanu bila obaviještena o tom prizoru; uz to 
još na Franjinu želju dođu na svečanost i žitelji iz 
susjednih sela. U određeno vrijeme veliko mnoštvo 
naroda s lučima i svjetiljkama u ruci, stiže na oz- 
načeno mjesto da budu nazočni tome ganutljivom 
obredu. Sva je šuma izgledala kao u vatri, a noćnu 
tamu obratile su baklje u bijeli dan. Braća su ve- 
selo pjevala božične pjesme, koje je skupljeni po- 
božni narod i odziv pećina s njima divno opetovao. 
Franjo je stajao na čelu svima i prvi do štalice te 
tako skrušeno i pobožnošću shrvan, veli njegov povjes- 
ničar, promatrao otajstvo utjelovljenja, da nije iz- 
gledao kao čovjek, nego kao pravi anđeo nebeski. 1 

U pol noći započe sv. Misa upravo kod jaslica. 
Svetac se obuće u levitsko ruho, te slatkim i milo- 
zvučnim glasom otpjeva sv. evanđelje. Duša mu je 
posve zaronila u pobožnost, promatrajući ganutljivi 
opis porođenja Isusova po sv, Mateju. Zatim propo- 
vijedaše okolo stojećemu narodu o porođenju ubo- 
goga Kralja i o slavi Betlehema, toga maloga, ali 
zauvijek glasovitoga grada. 2 Neizrecivom nježnošću 
i ljubavlju nazivao je. Spasitelja betlehemskim Dje- 
tešcem, a izgovarajući tu riječ Betlehem, oduljivao 
glas, kao da je htio oponašati ovcu kad bleji.'* Kad 

1 I. Cei., pag. 70. - 2 I. Cei., L c. — 3 Tada je živio u 
Crkvi divni dramatički genij, pun odvažnosti i smjelosti. Majka 
je mnogo dopuštala svojoj djeci. U našim su se katedralama 
slavila otajstva. Tu sujse držale posve drugačije realistične sve 
čanosti: osla, luđaka i t. d To je bivalo osobito na godisnjic 
Porođenja Kristova, Obrezovanja, na sv. tri Kralja, na mta- 

bi pak izgovarao ime Isusovo, oblizivao bi usne, kao 
da bi med okusio. Obuzelo bi ga neko svelo dje- 
tinjstvo, slaveći sv Djetešce. Svi su nazočni bili u 
nekom svetom ushićenju, a odlični i vrli prireditelj 
svečanosti, Ivan Grećijski svjedočio je, da je vidio 
u jaslicama djetešce divne ljepote, zaista božansko 
Djetešce, koje se činilo kao da spava, a Franjo ga 
nježno ljubio, kao da ga je htio probuditi. Takova 
je bila ta „divna noć", kako je zove pobožni pisac 
„Dies irae“. To je nazočne tako ganulo, te su mislili, 
da sudjeluju pobjedi prostote, uboštva i poniznosti, 
te se vesela srca vratiše svojim kućama i sačuvaše 

0 svem, što su vidjeli, vječnu uspomenu, a kad je 
Franjo nakon pet godina uvršten u broj svetaca, na 
mjestu, gdje je s njima slavio tu pobjedonosnu sve- 
tkovinu, podignuše kapelicu u čast tome novom svecu. 

Franjo se zadrža neko vrijeme u Grećiju. Mi 
smo već kazali, da se on upravo naslađivao u sa- 
mostanu toga grada, jer je više od drugih cvao u 
siromaštvu. Najprije se zavuće u samoću i podade 
se svetom razmatranju. Otale bi katkad izašao i 
propovijedao u rijetskoj dolini, gdje je o njemu 
ostala živa uspomena ; a često je propovijedao i u 
župskoj crkvi u Grećiju. On je rado pristajao uz taj 
narod, koji je nedavno bio izbavio iz velike bijede 

1 nevolje, i opominjao ga, da se ne iznjevjeri obe- 
ćanju, što ga je Bogu učinio. Ti pak valjani 
ljudi, sjećajući se dobro onoga, što im je Franjo 
učinio, smatrali su ovoga za pravog dobročinitelja, te 
nijesu znali, kako bi mu svoju zahvalnost iskazali. 
Jednom mu ponude ono, što su najbolje imali; zeca, 
kojega su uhvatili u gvožđe. Videći Franjo tu nevinu 
životinju, jako mu se sažali, te će joj : „Brate moj 


dence, kao također u dane, kad je ljudstvo, oslobođeno od 
đavla uživalo neizrecivo veselje ; na Božić i na Uskrs. Tomu 
je sudjelovalo i samo svećenstvo. (Michelet, Hist. de France, 
tome 11., p. 656.) Grećijska spiljica i Franjlno polublejanje, posve 
se razlikuje od tog neurednog veselja. 


zeče, dođi k meni; što si se dao tako uloviti ?“ Zec 
doletje k svecu kao najsigurnijemu skrovištu i sakri 
mu se u krilo, a Franjo ganježno pomilova, prozbori 
mu slatkim svojim glasom, preporuči mu, neka se 
ubuduće čuva zamke i pusti ga na zemlju, da se po- 
vrati u šumu . 1 Ali mjesto da zec pobjegne, više mu 
se puta povrati u krilo, a da ga se posve oslobodi, 
trebalo je zeca odnijeti daleko u šumu. Drugiput 
mu neki ribar dade krasnu vodenu pticu, kad se 
vraćao u samostan preko rijetskoga jezera. Ptica se 
pokazala jako pitoma kao i zec te cijeli sat ostane 
na Franjinoj ruci i ne htjede odletjeti, doklegod ju 
Svetac iza svoga razgovora s Bogom ne pusti veleći 
joj: „Idi hvali Gospoda ." 2 

To se nevino veselje prekinu jednim objavlje- 
njem, koje otvori novo polje revnosti sluzi Božjemu. 
Jednoga naime dana izađe on iz svoje sobice i reče 
braći : „Peružani su krivo učinili svojim susjedima ; 
uzoholili su se s uspjeha, pa će se zato poniziti; 
već je Gospod uzeo mač u ruke." Iz njegova glasa 
i velikoga ganuća braća upoznaše, da mu je Bog 
nešto objavio. I zbilja, više je dana bio samo u 
jednu misao zadubljen, te potaknut duhom Božjim, 
uze sa sobom druga i krene u Peruđu. Po primjeru 
Spasitelja, koji je gledao da odstrani zla, što su mo- 
rala saći na Jeruzalem, pozva protivnicu Asiza na 
pokoru, da Gospod ustavi svoju srdžbu i osvetu. 
Propovijedajući s tom nakanom sabranome narodu, 
izađoše plemići na konjima, pripasani ratnim oru- 
žjem. Njihov štropot, buka i vika nadvisiše govorni- 
kov glas. Franjo podvoji o svome poduzeću. „O 
žalosna zaslijepljenja!" kliće jecajući; „ti se ljudi 
ne boje suda Božjega." Te okrenuvši se plemićima. 
„Slušajte," reče, što vam veli Bog preko svog ne- 
znatnog sluge. Gospod vas je uzvisio nad cijelu ovu 
okolicu ; vi bi dakle morali biti bolji i zahvalniji 


1 1. Cei, peg. 50. — S. Bon, pag 360. — 1 I. Cei., pag. 
239. — S. Bon., 360. 

Bogu, nego drugi. Nu vi ste nezahvalni milosti nje- 
govoj ; oružanih ruku napadate na svoje susjede, 
plijenite ih i sa životom rastavljate. ]a vam za si- 
gurno kažem, da ta vaša okrutnost ne će ostati ne- 
kažnjena. Biti ćete poniženi i to — što će još više 
povećati vašu kaznu — poniženi tako, da ćete jedan 
drugoga napadati i žrtvovali. Pa jer vas nije ni 
najmanje poučila dobrota Božja, poučit će vas nje- 
gova srdžba i osveta. 1 Proročanstvo se ispuni 
odmah poslije nekoliko dana Stavi se jedno socijalno 
pitanje ; cijeli se grad oboruža, narod ustane proti 
plemićima, a ovi proti narodu : boj je bio tako že- 
stok ikrvav, da su ih sažaljevali i isti susjedi, premda 
ih ovi nijesu rado imali. 

Franjo nije čekao tih krvavih dana, nego se 
odmah povrati u Asiz, jer je duhovsko vijeće bilo 
blizu. Dok je on pripravljao, što je za to potrebno, 
Klara mu nametnu neočekivanu zadaću. Sveta je 
redovnica s velikom nasladom čitala pravila, što ih 
je Franji Rim odobrio. Razlikujući se posve od onih 
koji su mislili, da ih nije moguće opsluživati, Klara 
je mislila, da bi se ta pravila mogla nametnuti dru- 
gome redu kao i prvome, kad bi se samo nešto 
promijenila. Ona je dakle u ime svoje i svojih dru- 
garica tražila ta, prema njihovu spolu i stanju pre- 
inačena pravila. 

Franjo je prviput godine 1217. odbio njezinu 
želju da napiše pravila za sestre, nego pošalje 
Klaru k stožerniku Ugolinu, po njegovome sudu, 
njezinome pravome starješini. Ovaj pristane na sve, 
što se od njega molilo, pa ne odbije ni Franjine 
prošnje, već napisa za uboge sestre pravila, koja 
još i danas opstoje. Treba međutim priznati.^ da je 
odlični crkveni dostojanstvenik za to djelo više gra- 
diva crpio iz predaje sv. Benedikta. nego iz pravila 
što su se onda u Porcijunkuli opsluživala On je na 
primjer za pojedince propisao najstrožije siromaštvo. 


1 II. Cei , pag. 163. 


•ali je dopuštao opći ili zajednički posjed. Zatim je 
koješta tako strogo nalagao, da o tom Franjo nije 
ni mislio, kao svakidašnji post, neprestanu šutnju, 
spavanje na tvrdu i t. d. Pobožne su sestre bile 
svim srcem primile sve, što im je tako uzvišena 
vlast nalagala Nu ipak su osjećale da su drugačije 
bile pouke, što im je Franjo u početku davao, 
zato su se nalazile u nekom mučnom stanju, koje 
se kasnije možda još više pogoršalo. 

Franjo je poznavao tu njihovu patnju, stoga im 
nije mogao ponovno molbe odbiti. Otkako je papa 
odobrio njegova pravila, više ih je smatrao za način 
življenja od Crkve preporučena, nego za svoje vla- 
stito djelo. Zato u razgovoru sa stožernikom Ugo- 
linom očitova ovome, kako je uvijek bila njegova 
tajna želja, da braća i sestre živu jednakim životom, 
tega zapita, dali bi pristao na promjenu, što ju želi 
i zahtijeva Klara. Stožernik bez ikakova zatezanja 
odobri Franjinu namisao. Dade se dakle s njim na 
posao i zajedno urediše konačna pravila, a ova su, 
izuzevši neke potrebne promjene, ista kao i kod 
Manje braće, dapače su i izrazi isti, samo što se 
na nekim mjestima opaža malo veće poštovanje i 
nježnost. 

Sad se istom prviput nije držalo u Asizu opće 
vijeće. Franjo odredi za taj sastanak jedan mali 
samostan u okolici Oubija, blizu benediktinske opa- 
tije sv. Verekunda. Izuzevši nekoliko staraca, svi su 
bili ili državnici ili gvardijani. 1 Osim običnih po- 
slova bavili su se još i proglašenjem pravila. Fra- 
njo istumači svojoj braći, što ga je sklonulo, da ih 
iznova napiše, te kako je to učinio u tišini i mo- 
litvi. „Nijesam," reče im, „ništa od sebe u njih 
metnuo, nego ih onako napisao, kako mi je Bog 
objavio."* Govori im zatim o svom putovanju u Rim, 
kako ga je lijepo primio sv. Otac, te kako su veliki 
ugled stek la pravila po odobrenju sv. Stolice. „Sada 

1 Stara legenda sv. Verekunda, mučenika, navedena 
■od Papinija, — I. svez., str. 108. — 2 S. Bon., pag. 337. 

ona moraju," reče im, „više nego ikada biti knjiga 
života, nada spasa, jezgra evanđelja, staza k sa- 
vršenosti, rajski ključ, ugovor vječnoga zavjeta.." 
Stoga naredi, neka svaki brat nosi uza se po jedan 
primjerak tih pravila, da ih tako uvijek imaju pred 
očima te ih i na čas smrti drže u ruch ako je to 
moguće. Naloži im također, neka ih nauče napamet 
i često razmatraju, jer će ih to tješiti u njihovim 
patnjama i sjećati obećanja, što su ga učinili, da 
će im vazda vjerni ostati. 

1 II. Cei., pag. 263. 

GLAVA XVI. 

FRANJINE RANE. 

1224 

F rancuzi dolaze, Španjolci hite, Englezi i Nijemci 
dotrkuju . . . čitatelj se sjeća, da je tim riječima 
Franjo još u početku navijestio neprestani razvitak 
svoga reda 1 Francuzi su, Španjolci i Nijemci bili 
uistinu već došli, dok Englezi sve dosada ne bijahu 
još stupili u njegov red, pa je Franjo držao, da ne 
mora više čekati, da i njih pozove u svoju vojsku. 

On je bio u redovitom saobraćaju s braćom, 
koja su u Francuskoj nastavljala njegovo djelo S 
njima je postupao s nekim osobitim poštovanjem, a 
to bez sumnje zato, što su ga zastupali u mjestu, 
gdje je on mislio razviti svoje djelovanje. Uvelike 
je cijenio njihovu krepost, te im često vlastoručno 
pisao. Jednom im zapovijedi, kad prime njegovo pi- 
smo, da svi skupa veselo ispjevaju ovu pjesmu u 
čast presvet. Trojstvu : Benedicamus Patrem et Fili- 
um cum Sancto Špiritu. (Blagoslivajmo Oca i Sina 
sa svetim Duhom.)- On je mislio, da tu svoju lju- 
beznu braću spremi u Englesku Naredi dakle gvar- 
dijanu pariškoga samostana, neka uzme sa sobom 
braću, koju nađe sposobnom za to djelo, otide s njima 
u Englesku i osnuje nekoliko samostana. Brat Anđeo, 
premda još dosta mlad, bio je vrlo razborit čovjek. 
On si dakle izabere takove pomoćnike, koji su ka- 
snije svi odgovarali onome, što se od njih očekivalo. 
Bilo ih je devet na broju : brat Anđeo, tri Engleza, 
koji su u Francuskoj stupili pod Franjinu zastavu, a 
zvali se: Rikardo Ingevvrth, svećenik i propovjednik, 

1 Svezak I., str. 74. — 2 Eccleston, Coll. V., pag. 26. 

Rikardo Douvreski, akolit i Vilelm Esseby, klerik 
novak. Petorica drugih bijahu laici; četiri Talijana; 
Henrik Treviski, Vilelm Florentinac, Migliorato jakov 
i Lovro Beauvaiski, Francuz. 

Mala četa ode pješke u Fecamp, da otuda krene 
morem. Benediktinci su se uvijek i svagdje pokazi- 
vali prijazni prema novomu redu, pa i sad u svoj 
samostan primu Franjine vojake, kojim na njihovu 
polasku i prevoz plate. Evo kako engleska kronika 
pripovijeda o njihovu dolasku: „Godine Gosp. 1224.,. 
a osme vladanja kralja Henrika, sina Ivanova, a utorak 
iza svetkovine rođenja bi. dj. Marije, devetorica 
Manje braće dođu prviput u Englesku i iskrcaju se 
kod Douvresa.“ 1 Iz ovoga mjesta naši gorljivi vje- 
rovjesnici odmah krenu u Kantorberij. Tu se razdi- 
jele na dvoje: petorica ostanu u Kantoberiji te osim 
samostana u tom gradu utemelje još po jedan u 
Kambridgu, Linkolnu i Shrevvsburiju. Ostala četvorica 
krenu u London, gdje ih na stan primu braća Pro- 
povjednici. Iza nekoliko tjedana imali su tu svoj vla- 
stiti samostan, a domogli su ga se darežljivošću grofa 
Ivana Traversa. U oči svih svetih, dvojica ih se na- 
stani u Oksfordu i bace u zemlju gorušićno zrno, iz 
kojega naskoro izraste veliko i prekrasno stablo. 
Poslije nekoliko mjeseci utemelje još jedan samostan 
u Northamptonu. Engleska opet nađe svoj stari polet, 
s kojega se za prvih vjekova kršćanstva punim pra- 
vom mogla nazvati otokom samostana i svetaca. Go- 
dine 1256 , trideset i treće iza dolaska Anđela Pizan- 
skoga u Englesku, franjevačka je država tu brojila 
četrdeset i devet samostana s 1242 redovnika. 

Ta su mnogobrojna braća imala veoma jaku i 
upravo junačku dušu, te nije možda nigdje hrabrije 
primljena Franjina zamisao. - Franjevački kroničar 


1 Eccleston, pag. 3. — - Kad je vrhovni starješina reda, 
Ivan iz Parme, pohodio braću u Engleskoj i vidio, kako uzorno 
živu, kliče jedan dan: „Što nije ova država u središtu svijeta l 
Ona bi bila uzor svim crkvama." Eccleston, pag. 68. 


nabraja s najvećom nasladom kreposti, kojima se 
proslaviše ti prvi vjekovi. Te su bile: 1. Siromaštvo 
do skrajnjih granica. Vjerovjesnici su se bili nasta- 
nili u najnapučenijim gradskim ulicama, a zidovi nji- 
hovih kuća sastojali su se većinom iz ćerpića i še- 
pera. Uzto su oskudijevali i najpotrebnijim stvarima. 
U Kambridgu su imali tako malenu crkvicu, da ju je 
jedan tesar mogao za jedan dan sagraditi. Kad su 
predložili prvoga svog novaka, nekoga krasnog mla- 
dića Salomona, da primi svete redove, predložiše ga 
da se redi na ime i naslov siromaštva. Pod sv. Mi 
som rekne biskup : „Neka pristupi brat Salomon iz 
reda apostolskoga." Poslije obreda novoređeni brat 
blagova za nadbiskupovim stolom s drugom, koji ga 
je dopratio, a poslije objeda obojica se po duboku 
snijegu bosonogi vrate u Kantorberij. Tkogod ih je 
putem susreo, upravo se zgražao, veli kronika, gle- 
dajući ih tako siromašne. 2. Pobožnost. Oni su se 
najvećim žarom srca molili, te je gotovo uvijek po 
koji bio u crkvi. U predvečerje velikih svetkovina 
veći bi dio noći sproveli u molenju jutarnje i slavo- 
slavlja. Makar su bila samo trojica ili četvorica u 
samostanu, što se često događalo u početku reda, 
nije ih to ipak smetalo, da svečano mole sveti bo- 
žanski čin. U kambridgeskom samostanu bila su samo 
trojica na svetkovinu sv. Lovre, a i od te trojice 
jedan novak tako slab, da su ga morali donijeti u 
crkvu ; ali oni su ipak lako pobožno i tolikim ganu- 
ćem otpjevali sv. Misu, da su iz očiju siromašnoga 
novaka tekle krupne suze. 3. Veselje, koje je dola- 
zilo iz dna srca, otvarajući malo pomalo najljepše 
duševne osjećaje i postajući neodoljivo kao kod 
djece. Kod nekih je ovo bilo u tako velikoj mjeri, 
da se ne bi mogli uzdržati od smijeha, kad bi se 
gdje sreli ili zajedno bili. U Oksfordu je dapače 

1 Accedat freier Selomon de orgine epostolorum. Curu 
autem comedissent in mensa archiepiscopi, reversi sunt nudi- 
pedes in nive, quae profunda nimis extitit et intuentibus e^or- 
renda. Eccleston, pag. 11. 

bilo došlo do loga, da bi svakipuf kaznili nekoga 
brata, kadgod bi se nasmijao u crkvi ili blagovaonici, 
ie je zato jednoga dana već jedanaest puta bio ka- 
žnjen; ali se on ipak ne popravi, nego se i dvanaesti 
put nasmija. Sreća njegova, da je imao u sebi bolji 
lijek. Savjest mu se naime poče uznemirivati, te mu 
se pričini jedne noći u snu, da su sva braća u crkvi 
i sva se običajno smijala. Uto se propelo, koje je 
visjelo u koru, okrene prema njima kao živo i oštro 
im reče: „Samo se Koreovi sinovi smiju, kad se moli 
sv. Čin." Još mu se činilo, da se propelo hoće da 
otrgne od križa i izađe iz crkve, što bi se zbilja i 
dogodilo, da to ne spazi gvardijan, koji se uspe na 
klupu i čekićem pričvrsti čavle. Kad je sutradan pri- 
povijedao braći svoj san, to ih se bolno dojmilo, te 
oni postanu ozbiljniji. Od tada su se, veli kronika, 
jedan na drugoga samo podsmijevali, a i to samo 
izvan crkve, dok bi u ovoj oči preda se oborili, 
prateći pameću, što bi ustima izgovarali, jer su znali, 
da je samo takova molitva Bogu mila i draga. 1 4. 
Ljubav, koja ih usko srcem i dušom sjedinjivala. 
Njihova je velika ili bolje reći jedina žalost bila, kad 

1 Fuerunt fralres omni tempore inler se ita jocundi el laeti, ul 
vix in aspectu muluo se lemperarent a risu. Eccleston, pag. 20. 
— To lako veliko i neodoljivo veselje nije rijetko u početku redov- 
ničkih i monasličkih utemeljenja. Ono se nalazi i u Pori-Royal-u,* 
gdje se možda nije tražilo. „Tolikim me Bog milostima obasipao,* 
veli Lancelol u svojim uspomenama, „tolikim je mirom napunjao 
srce moje, da se nijesam mogao uzdržavali od smijeha. Nijesam 
znao, čemu bih pripisivao lu promjenu, osim da to prije nije 
bila moja najveća pogrješka. Sam sam sebe korio radi te sla- 
bosti, koju sam često ispovijedao. Ali gosp. de Salnt-Cyran 
upozna dobro, da ima drugi uzrok tomu veselju i reče mi, da 
se ne treba tomu čuditi, jer katkada duša promotrivši put, šio 
ga je prevalila, odakle dolazi, gdje je i sve što se zbiva u njoj, 
tako se gane, da se ne može uzdržali." Tako je bilo i kod 
engleskih franjevaca. 

* Samostan Port-Royal podignu godine 1204. kod Che- 
vreuse u Francuskoj Olon Sully, pariški biskup, za redovnice, 
koje su odgajale mladež. Zapustivši ga te redovnice godine 1625., 
Port-Royal služi odsele za kuću, gdje bi činili duhovne vježbe 
Pobožni i učeni ljudi, koji su ljubili samoću. (Op. prev.) 

bi se morali rastajati. U tim bolnim prilikama oni 
koji bi imali ostati kod kuće, daleko bi ispratili braću, 
koja bi odilazila, te bi se ustavili gdjegod na osa- 
mljenu mjestu i tu se grlili i zajedno plakali, poka- 
zujući time da imaju samo jedno srce i jednu dušu. 

Tim izvrsnim krepostima treba još dodati ljubav 
i volju za znanošću. Engleski franjevci nijesu ni za 
jedan čas glede toga bili neodlučni niti su oklijevali, 
da svoje srce i pamet oplemene svetom naukom, 
koju su držali za vrelo duševne savršenosti te za 
jako sredstvo djelatnosti u redu, kojemu je zadaća, 
da puku navješćuje sv. evanđelje. Ovi nijesu imali 
svoga vlastitoga učitelja, ali su ga iz svega srca že- 
ljeli. Ta zadaća bijaše povjerena prvomu, što ga pri- 
miše u red, naime Adamu oksfordskomu, tomu po 
cijelom svijetu glasovitomu učenjaku, veli kronika. 
Vanredna njegova pobožnost prema bi. dj. Mariji 
potaknu ga, te se svečano zavjefova, da nikad ništa 
ne će uskratiti onomu, koji ga štogod zamoli u ime 
Majke Božje. Jednoga dana sastane se na putu s 
jednim Franjinim sinom, časnim Vilelmom Kolevilskim, 
koji mu rekne: „Predragi učitelju! Za ljubav k pre- 
čistoj Djevici Bogorodici stupi u naš red i pridigni 
našu prostotu, jer nemamo ni vještih učitelja ni mu- 
drih učenjaka." 1 Adam se sjeti svoga zavjeta, da će 
ispuniti svačiju prošnju u ime Marijino, te ne oklije- 
vaše nego se odmah zaodjene pokorničkim ruhom. 
Njegovo zvanje privuče još jednoga njegova prija- 
telja i druga, Adama Marajskoga, te odmah obojica 
stanu složno uzgajati novake. Ali domalo Adam v Oks- 
fordski počne težiti za uzvišenijim životom. Činilo 
mu se naime, da je pozvan, neka ostavi knjigu te 
neka ide, ako i s pogibelju života, pružati nevjerni- 

1 Ada de Oxonia, toto famosus orbe, voveratjut quidquid 
peteretur ab eo pro amore B. Mariae faceret. Cui Willelmus de 
Colvile, senior, vir eximiae sanctitatis: Magister carissime, pro 
amore Matris Dei, intra ordinem nostrum et releva simplicitatem 
nostram Id , pag. 15. — Ta je povjesnička istina poznata, ali 
predaja pripisuje zavjet Aleksandru Haleškomu. 

cima luč istine i navješćivati im sv. evanđelje. Pri- 
jatelj njegov, koji je vidio, kako on napreduje u kre- 
postima, predviđao odavno to njegovo zvanje jednom 
mu se pričini u snu, da seta s njim u polju i za te 
šetnje naiđe na neku palaču, kojoj je u predvorju 
bilo naslikano propelo. Nitko nije tamo mogao unići 
prije, nego bi poljubio to propelo. Adam Oksfordski 
prvi poljubi sv. sliku i uniđe; poljubi ju zatim i Adam 
Marajski i slijedi svoga prijatelja. Ali došavši prvi 
do stepenica, tako brzo uzađe, da je potonji izdaleka 
za njim vikao: „Polakše, polakše l " 1 Viđenje se zbilja 
naskoro ispuni. Adam ostavi samostan, otide Grguru 
IX. i klečeći zamoli, neka mu dopusti, da ode širiti 
među nevjernicima svetu i jedino spasonosnu kato- 
ličku vjeru. Papa ga prijazno primi i rado mu usliša 
molbu. Ali nije žalibože mogao dati oduška svojoj 
želji i revnosti, jer umre na putu u Barleftu. Bog je 
međutim vidio srčanost njegovu, te je grob svoga 
vjernog sluge proslavio mnogim čudesima. 

Ostavši Adam Marajski sam u učiteljskoj službi, 
poče se sabirati u samoći worcesterskoga samostana. 
Ode zatim u Oksford, gdje je bio odgojen, uspe se 
na čast naučitelja i otpoče na sveučilištu tako izvrsno 
naučavati da su se svi njegovi slušatelji divili nje- 
govim uzvišenim mislima i velikomu njegovu talentu, 
dok mu suvremenici podijeliše naslov odličnoga na- 
učitelja, a mnogi u svojim spisima, što su nam ih 
ostavili, s velikim zadivljenjem o njemu govore. Roger 
Bacon ga zove savršenim učenjakom i jednim od 
najvećih crkvenjaka na svijetu Adam je bio učitelj, 
stalni mudroslov. duboki metafizik a učen onako, 
kako to može biti umni čovjek. Uzto se još odliko- 
vao pronicavošću državnoga čovjeka, pažljiva na 
dogođaje, iz kojih je znao vrlo vješto razabrati, što 
zahtijevaju. On je s biskupom Grossetetom i grofom 
Simunom Montforskim bio obični savjetnik Henrika 
III. za vrijeme njegova uzburkanoga vladanja. Papa 


1 Id-, pag. 10 

mu od svoje strane povjeri mnoge veoma važne za- 
daće, između ostalih, da propovijeda križarsku vojnu 
i pripravlja lionski sabor. Mnogi su biskupi u vršenju 
svoje službe tražili od njega savjet. Sasvim bi se 
izgubio za naukom, da nije potražio i dobio apostol- 
sko pismo, koje je zabranjivalo svakomu prelatu i 
vladaru, da ga upotrebljavaju u svoje poslove. U tim 
raznim zadaćama bio je Adam uvijek pobožan, čedan, 
osjetljiv na zasluge drugih, te vrlo prijazan prema 
ubogim i potištenima. U učioni takova naučitelja, 
novaci su oksfordskoga samostana veoma napredo- 
vali u nauci i kreposti. Kronika tvrdi, da su bili 
veoma revni, svim žarom srca ljubili siromaštvo, a 
tako pohlepni za naukom, da su po velikom snijegu, 
blatu i kiši pohađali učione . 1 

Pripravivši Franjo svomu redu tako bujnih mla- 
dica, odmah se bio povratio u svoju milu umbrijsku 
dolinu. Nekoliko dana propovijedaše u folinskoj oko- 
lici sa svojim generalnim vikarom, i tu mu se objavi, 
da će još semo malo vremena živjeli. U noći 
naime ukaza se Iliji neki časni starac u slici bijelo 
obučena svećenika, koji mu reče: „Ustani, i kaži bratu 
Franji, da evo ima osamnaest godina, kako se je 
odrekao svijeta i jedino Gospodu služio. Još će samo 
dvije godine ostati na ovoj zemlji, a onda će ga Bog 
k sebi pozvati." - Tako vanredna vijest Franju jako 
dirnu u srce. On se doduše nije bojao smrti, jer je 
ova za njega bila korisna, nego je mislio, da Bog 
ima. neku tajnu namjeru, kad mu prije toliko vremena 
navješćuje smrt. Povrati- se dakle u Asiz, odlučivši, 
da će se^ zavući u kakovo samotno mjesto, gdje će, 
podvrgavši se svom dušom volji Božjoj, moći lakše 
sa sebe stresti prah, što je u općenju s ljudima 
mogao za nj prionuti . :1 

Iza duga razmišljanja odabra napokon Alverniju, 
gdje je nekoć toliku slatkost uživao, a već je toliko 
godina nije pohodio. Predaja hoće, da su one 

’ Id > pag- 21. — 3 I. Cei., pag. 91. — 5 Id., pag. 75. 

velike pukotine strašnih onih pećina, koje su se u bez- 
brojnom nizu tu poredale, nastale potresom zemlje 
u vrijeme smrti Isusove. Bog je tajnim nadahnućem 
vodio i putem ravnao onoga, kojega je morao preko 
Kalvarije dovesti do gore, kojoj su događaji, što su se 
zbili na Kalvariji, dali tajinstven oblik. Franjo nije 
mislio, da mu je u takovoj prilici dosta samo jedan 
drug, nego ih uze četvoricu, koju je najviše ljubio, 
na koje je, veli povjesničar, oslanjao svoj život, kao 
što se zgrada oslanja na četiri stupa, „ja ih ne ime- 
nujem, da ne povrijedim njihove čednosti, jer su svi 
čedni i ponizni, kako se pristoji duhovnim ljudima." 
Ali ih odlični povjesničar tako jasno opisuje, da ih 
je red upravo bez ikakve poteškoće mogao upoznati. 
To su dakle bili Maseo, Rufin, Anđeo Tankretski i 
Leo, svi kreposni ljudi, vjerni Bogu, anđelima mili, a 
ljudima prijazni. 1 Njihova je zadpća bila, da bdiju 
nad svojim učiteljem, da proviđaju njegovim potre- 
bama, osobito da štite njegovu sabranost i tišinu 
proti navali dosadnika. Mala povorka krene na put 
početkom mjeseca srpnja i bez velike tegobe uzađe 
na goru. 

S braćom mjesnoga samostana proslave svet- 
kovinu Uznešenja Marijina, a onda se Franjo zavuče 
u samoću i otpočne svoj obični post kroz četrdeset 
dana na čast svetih anđela. Prve dane posveti go 
tovo neprekidnom molitvom. Dugo razmatranje, živi 
poleti srca naskoro ga uzdignu nad sama njega. Od- 
sele je bio u neprestanom odnosu s Bogom, a duša 
mu se napuni neizrecivom slatkoćom i miljem, kojim 
ako je i bio već često napunjen, nije to ipak osje- 
ćao u tolikoj mjeri; zato i pokuša, da u tako dobrom 
duševnom raspoloženju upozna tajne namjere svoga 
božanskoga prijatelja. On je to činio, veli sv. Bona- 
ventura, ne kao istraživalac neizmjernoga Veličanstva, 
koje je vrijedno svake slave, nego kao sluga, koji 
želi upoznati volju svoga gospodara, da joj se u 


I. Cei, pag. 86 

svem prilagodi. Smjerno dakle zamoli Boga, da mu 
pokaže stazu, kojom ima poći za ono vrijeme, šio 
mu još preostaje. Odgovor je bio sporiji i nejasniji 
nego se je on nadao. Samo je to razumio, da ima 
pretrpjeti velike boli. Nu on se posve preda i pod- 
vrže volji Božjoj, izjavivši, da je pripravan za ljubav 
njegovu podnijeti sve tjelesne i duševne muke; samo 
ga je prosio, neka mu očituje svoju volju.' A budući 
ove ne upozna kroz duže vremena, posluži se svetom 
djetinjom slobodom, te na neki način prisili svoga 
nebeskoga Oca, da mu je otkrije. On je znao, da 
su sveti i savršeni ljudi, koje je vukla želja za kre- 
posnim i Bogu ugodnijim životom, na sreću otvarali 
knjigu i tu tražili, što je Njemu milo i drago I on je 
sam u početku svoga zvanja upotrijebio to sredstvo, 
te odluči, da će se opet njim poslužiti. Kapela samo- 
stanska bila blizu. Ode dakle pred žrtvenik i zamo- 
livši predragoga Boga, Oca milosrđa i svake utjehe, 
da se napokon udostoji kazati mu svoju volju, ustane, 
uzme evanđelistar, s počitanjem ga stavi na žrtvenik, 
pobožno se prekriži, otvori knjigu drhćući i pade na 
mjesto, gdje evanđelist opisuje muku Isusovu. Nu 
poboja se, da to nije bilo slučajno, te po drugi i 
treći puta otvori istu knjigu, ali uvijek pade na po- 
vijest o muci Spasiteljevoj. Sad sade u njega duh 
Božji i razumije, da mu je istom poslije mnogih muka, 
nevolja i borba unići u kraljevstvo nebesko. Ali se 
Franjo kao hrabar vojnik zato ni najmanje ne uzne- 
miri. Nikada nije običavao, veli njegov povjesničar, 
klonuti duhom, tako se nije ni sada uklanjao udar- 
cima svoga neprijatelja, nego se pokazao veselim, 
te zapjevao pjesmu radosnicu. Trpjet će i bit će 
mučenik za Isusa, stoje kroz toliko vremena iz svega 
srca i duše želio. a 

Nema sumnje, da je Franjo svojoj molitvi, svomu 
duševnom nemiru i veselju pridružio i svoju braću ; 
dapače sv. Bonaventura veli, da je jedan od njih bio 


1 Cei, pag. 76.— J I. Cei, pag. 79. S. Bon., pag. 387. 

s njim u crkvi, kad je otvorio knjigu, a predaja hoće, 
da je to bio brat Leon, koji je, kao njegov ispovjed- 
nik, bio neprestano uz njega, u cijelom tom poslu, 
te je pozorno motrio sve, što se zbivalo. Šta je on 
dakle jasno upoznao u duši svojega starješine? To 
nam nije poznato ; samo znamo, da je tom prigodom 
nastala u njegovoj duši prava oluja, koju nije znao, 
kako da utiša. Franjo se posve s Bogom zaba- 
vio, te ga Leon nije smio uznemirivati, ali je ipak 
gledao i nastojao, da čim prije dobije od njega ka- 
kovu nabožnu izreku njegovom vlastitom rukom na- 
pisanu, jer je bio uvjeren, da će mu se samo tako 
mir u dušu povratiti. Franjo nije čekao, da ga zamoli 
njegov mili brat Leon, nego mu jedan dan reče: 
„Donesi mi papira i crnila, da napišem jednu Božju 
riječ, o kojoj mnogo u svojem srcu razmišljah." 1 Brat 
se požuri da posluša. Pa zabilježivši Franjo nekoliko 
riječi na čast Bogu i još neke svoje misli, napisa 
slijedeći blagoslov, koji okiti slovom T : „Blagoslovio 
te i čuvao Gospod ; pokazao ti lice svoje i smilovao 
ti se; obratio k tebi lice svoje i podijelio ti mir! T. 
Blagoslovio te Gospod brate Leone!" „Uzmi", reče 
mu zatim „ovaj listić i čuvaj ga do smrti;" a on 
čim ga uze, odmah ga ostave napasti. 

Neizrecivim se veseljem napuni Franjino srce, 
kad mu Gospod Bog poslije nekoliko dana potpuno 
otkri svoju namisao. Oko svetkovine Uznešenja sv. 
Križa, ili kako hoće predaja, na taj isti dan ranim 
jutrom otide nedaleko od samostana u bližnju šumicu, 
gdje najprije na koljenima stane razmatrati muku 
Isusovu. Tako je sažaljavao raspetoga Spasitelja, da 
je bio zaboravio na narav i na ljude, dapače i na 
sama sebe. Sav je bio zadubljen u onoga, koji je za 
njega svoj život žrtvovao. 1 gle, na jedan mah ugleda, 
gdje Seraf sa šest ognjenih krila u divnom svijetlu 
leti iz neba. Naglo poput vjetra spusti se do njega, 
lebdi neko vrijeme nad njim u zraku, te se među 


krilima pokaza sam Raspeti, čije su ruke i noge bile 
pribite na Križ. Dva se krila Serafova dizala nad 
glavom, dva bila raširena da leti, a dvama je zasti- 
rao cijelo tijelo. Raspeti bijaše divne ljepote. Franjo 
se na taj pojav jako preplaši, te je drhtao u cijelome 
svom tijelu. Lako je međutim upoznao svoga Isusa, 
ali je to upoznanje ujedno slašću i gorkošću, žalošću 
i radošću- napunjalo njegovo srce: sjedne se strane 
blaženim smatrao radi slatkoga poglega Isusova, s 
druge pak njegov križ i čavli, koji su mu probadali 
ruke i noge, a sulica parala prsa njegova, neizreci- 
vom mu boli i tugom probadahu dušu. Franjo se diže 
na svoje noge u tom dvostrukom utisku 1 i stane sam 
sebe pitati, što bi moglo značiti to združenje skraj- 
njega poniženja na Golgoti s besmrtnošću i neizmjer- 
nom slavom na nebu. To je za njega bilo nedokučivo 
otajstvo. Ali Onaj, što mu se bio izvana objavio, i 
iznutra mu protumači to viđenje. Pokaza mu naime, 
da ima pred sobom sliku onoga, što će se samomu 
njemu dogoditi, te da će se pretvoriti u svoga milje- 
nika Isusa, više žarkom ljubavlju u duši, nego trplje- 
njem na tijelu ; nositi će na svom tijelu živu sliku 
muke Isusove na križu, a srce će mu plamliti svetom 
serafskom ljubavlju.* Franjo se pokloni svojemu 
Spasitelju, a ovaj mu reče nekoliko riječi, koji nije 
nikad nikomu htio očitovati, i domalo viđenje isčeznu. 

Sluga Božji ne počeka dugo, da v se ostvari na 
njemu ono, što mu je bilo saopćeno. Čim ga ostavi 
Isus, kao da mu se poveća cijelo biće. Duša mu 
se napuni živim i novim svijetlom, a k Bogu je pri- 
vlačili takovi poleti, kakovih nije još nikada bio osje- 
tio ; u srcu mu zavlada takav mir i zadovoljstvo, da 
je sličniji bio anđelu, nego čovjeku. Uz to mu se na 
tijelu počeše opažati vidljivi znakovi božanskih uti- 
saka. Na prsima mu se ukaza crvena kao sulicom 
otvorena rana, iz koje je kasnije često krv curila i 
kvasila svečevo odijelo. Ruke i noge bile mu probo- 

1 I. Cei., pog.78. — S. Bon., pag 388. — * S. Bon. pag. 388. 


1 II. Cei., pag. 171. 

dene oštrim čavlima, sličnim onima, što ih je vidio 
u slici svoga Otkupitelja, a sastojali su se iz neke 
žilave tvari, koja se u rani lako mogla micati ; njihove 
crne glavice virile na jednoj strani, a savinuti šiljci 
na drugoj kako u nogama tako i na rukama 1 

Uzdignut tako u duši na serafski život, a na 
tijelu nalik na raspetoga Isusa, Franjo je dugo vre- 
mena nepomično i kao izvan sebe stajao ha jednom 
mjestu. Istom se kasnije osvijesti, te poče razmišljati, 
što je vidio, čuo i pretrpio. Napokon mu i braća 
dođu na pamet, te najprije odluči, da im ne će ništa 
kazivati o tajni Gospodnjoj ; ali domalo morade pri- 
znati, da se ne će moći uzdržati i ne otkriti svojoj 
braći tih tako slavnih rana. Ne znajući, što da čini, 
odluči, da će ih zovnuti, ali prije toga oprezno zavi 
svoje noge i ruke. Sada im istom nejasnim i opće- 
nitim riječima otkri uzrok svoje neizvjesnosti i dvojbe, 
da ga nijesu shvaćali, što hoće da rekne. U to brat 
Iluminat, onaj isti, što ga je nedavno na istok pratio, 
opazi na Franjinu držanju, da je vrlo uzbunjen i da 
mu se moralo nešto vanredna dogoditi, zato reče : 
„Oče! Znaj, da nebeske tajne nijesi primio samo za 
se, nego je Božja volja, da ih priopćiš i drugima, 
ne bi li se i oni njima okoristili. Ako ih isključivo 
za sebe sačuvaš, bojim se, da ćeš negda o tome 
oštar račun polagati, kao o zakopanom blagu." Te 
se riječi kosnu srca Svečeva, te u velikom strahu 
potanko ispripovijedi svojim prijateljima nebesko 
ukazanje, dodavši još tomu, da dok je živ, nikad ni- 
komu ne će otkriti onih tajnovitih riječi, što ih je čuo 
od Serafa. Treba vjerovati, veli sv. Bonaventura, da 


1 Dtsparens visio mentem ipsius Seraphico interius in- 
flammavil ardore, carem vero... S. Bon., ibidem. — Čovjekse 
dakle ne mora posve držati slikara, ako želi imati jasan i 
točan pojam o čudu. Traci, što u njihovim slikama silaze sa 
Serafa na Franju te se čini, da živim djelovanjem tvore rane, ni- 
jesu za toga prizora opstajali. 


su te riječi bile tako uzvišene naravi, da ih čovječji 
jezik ne bi ni izgovoriti mogao . 1 

Kad je namijenjeni četrdesetdnevni post na čast 
sv Mihovila arkanđela dovršio, siđe s gore preo- 
bražen, noseći sliku Raspetoga, koja ne bijaše iskle- 
sana iz kamena, ili izrezana iz drveta. nego mu je 
u tijelo utisnu sama ruka živoga Boga. A jer je znao, 
da je dobro čuvati kraljeve tajne, krio je što je bolje 
mogao te svete utiske. Ali Bog, koji hoće, da se 
proslavljuju djela njegova, činio je po ovim ranama, 
mnoga čudesa, davajući tako svijetu priliku, da se 
dovoljno uvjeri o istinitosti pravih ovih rana na Fra- 
njinome tijelu. 

Spočetka je Franjo dobro krio znakove otku- 
pljenja našega, što mu ih je Isus na tijelu utisnuo. 
Dade si naime načiniti široku obuću, a ruke je uvijek 
držao pokrivene. Ako bi ga tko htio poljubiti u ruku, 
ponudio bi inu samo okrajke prsta ; a kad bi pred 
kim htio oprali ruke. samo bi prste smočio. Nu ka- 
snije je morao priznali, da te rane ne mogu ostati 
posve sakrivene braći, koja su s njime živjela. Do 
zvoli im dakle, neka ih vide, ali pod uvjetom, da ih 
nikad dugo ne gledaju. Jedan je dan neki brat Bre 
šijanac došao u Sijenu, da ga vidi, te očitova živu 
svoju želju, da se ne vrati u svoj samostan, dok ne 
vidi njegovih rana. Da mu se ispuni ta želja, obrati 
se bratu Pacifiku, koji mu reče : „Ja ću ga na tvome 
polasku zamoliti, neka mi dade ruku da je poljubim, 
pa kad on to učini dati ću ti znak, da uzmogneš 
vidjeti svete čavle." Sve se dogodi kako je bilo 
ugovoreno. Kad je naime brat htio poći, odite s Pa- 
cifikom i klekne pred Franju. „Blagoslovi nas, pre- 

Addens quod is, qui apparuerat, aligua dixeril, quae 
rmnquam, dum vivere!, alicui hominum aperiret. S. Bon., pag. 
589. Te tako jasne riječi, što ih je sv Bonaventura napisao po- 
slije četrdeset godina iza svečeve smrti, nijesu prečile prijedaji, 
da ustvrdi, kako je Franjo otkrio tajnu, što mu je bila povje- 
rena. Ja ne znam, da bi se mogla naći koja druga prilika, u 
kojoj su se ti pisci legenda nerazboritijim pokazali. 

"dragi oče, reče Pacifik, „i daj mi ruku da je po- 
ljubim." Franjo je dade, a Pacifik je cjeliva i pokaza 
bratu, što ju je želio vidjeli. Ali kad oni odu, odmah 
Franjo poče sumnjati o prevari, le pozvavši preda 
se Pacifika, reče mu: „Neka ti Bog oprosti, što me 
tako vrijeđaš." — „Kako to. preslalki oče?" odvrati 
nježno Pacifik, padnuvši mu pred noge. Na to Franjo 
više ni riječi ne prinijeli, jer mu nije bilo drago go- 
voriti o onom, što je htio u sjeni sačuvati.' Nije 
dakle više htio, da mu se bilo što o tom spominje. 
Nekoja braća, koja pokušaše da vide njegove rane, 
bijahu oštro odbijena. „Što je to?" reče mu nekoć 
jedan od njih, kad opazi rane na nogama. „Bavi 
se svojim poslom," odvrati Franjo. — „Kakova je 
ono krv, što sam je vidio na tvojoj haljini?" zapita 
drugi brat, kad mu je oprašio tu istu haljinu. — 
„Nebi mi smio stavljati takova pitanja, metnuvši mu 
ruke na oči, kad bi znao, da je to tajna stvar." Što 
se tiče baš one rane na prsima, samo ju je jedan 
brat za njegova života vidio, i to slučajno „Hoćeš 
li dragi oče“, reče Franji, „da ti očistim haljinu?" 
— »Bog te blagoslovio za tu uslužnost i ljubav," 
odvrati Franjo, „jer je zbilja potrebno da se očisti." 
Dok se tranjo skidao, brat je neprestano očima u 
nj piljio, te posve jasno vidio sv. ranu. Jedan drugi 
učenik, brat Rufin, kad je jednom imao trti ljekovitim 
mazilom ramena svečeva, nehotice se pojače dodirnu 
te rane i prouzroči mu veliku bol, zato se od toga 
dana zaodjevao prostranijom, do pasa sižućom ha- 
ljinom, samo da sačuva ranu od svakoga dodira. 
Kad je svetac umro, istom se onda odstrane svi za- 
voji, te je više od sedam stotina ljudi, kako ćemo to 
vidjeti, bilo pripušteno, da promotri doonda tako 
pomnjivo čuvanu tajnu.' 

.‘ U- Ce!„ pag. 222. - II. Cei., pag. 221. - 

“ Karlo Hase u svom djelu „Sv. Franjo Asiški* u jednome 
cijelom poglavlju raspravlja o njegovim ranama. Ta je rasprava, 
veli Renan, možda najvažniji dio njegova djela. Nije takovo 
moje mnijenje. Hase je često pristojno govorio o sv. Franji; 


Takav je bio sa svojim okolnostima doonda 
nečuveni dogođaj o ranama sv. Franje. Nesamo da 
su ga povjesničari svečevi pripovijedali točnošću 
očevidnih svjedoka, nego je još tako velik bio njihov 
utisak, tako ih je ganuo u srce, le su nastojali, da 
mu pronađu uzrok i opišu učinke. Mi ćemo ih vjerno 

navesti. v . 

Najprije oni opažaju, da je to djelo Božje, koje 
zaslužuje, da se sveudilj promatra. „Nedokučivo je,“ 
vele, „to otajstvo, velika tajna, koju sam Bog poznaje 
i koja je samo djelomično ljudima objavljena Rane 
su, kažu dalje, pečat vrhovnoga svećenika Isusa, 
udaren na jednoga od njegovih slugu. To je povla- 
stica, u kojoj je izražena ljubav Božja prema, nje- 
govu stvoru." Takov je bio utisak svih, koji su imali 
sreću da vide sv. ranjenika, te su u velikom začu- 
đenju i strahu, poput Židova poslije velikih Isusovih 
čudesa, klicali: Danas smo vidjeli čudesa Božja. Na 


ali u tom poglavlju posve mijenja svoj način. Renan je uosta- 
lom posve vjerno, ako i ukratko opetovao njegove dokaze, hvo 
dakle što on veli: „To je čudo zato znamenito, sto ga potvrđuju 
mnogi savremenici. O svečevim se ranama govorilo na dan 
njegove smrti. A je li se i prije o lom govorilo? — Mi smo 
već vidjeli, da jest. Braći je taj dogođaj bio dobro poznat, a 
radoznalost je njihova bila posve uzbuđena, te im je teško bilo, 
•a da se ne osvjedoče o svetim ranama. — Renan međutim v 
bez ikakova temelja, da se o tom nije govorilo. Ali kad bi to i 
bilo, kakav bi se mogao navesti dokaz iz le šutnje? Sto bi ona 
mogla naškoditi tako izvjesnim i potankim svjedočanstvima lome 
Celana, trojice drugova i sv. Bonavenlure ? Tim bi se, misu 
Renan, posve pobilo to čudo. — Pošto se o niemu nije -9 
rilo, mora se, veli dalje, zaključili, da je bral Ilija iznosio tu 
stvar, ili da je on sam utisnuo svele znakove u Franjino tijet • 
— Kakav zaključak! Pređimo na ono, šio predpostavka ima za 
jednog povjesničara netemeljna i nevjerojatna. Jasno se. vi, 
da ona ne tumači ništa, što se misli da zbilja tumači. Oj 
s tom predpostavkom one velike potankosti o dogođoju, J 
zasvjedočene kao i sam dogođaj? Gdje je Alvernija ? J ... 
Serafin? Gdje su svečevi drugovi? Renan drži, da je brat IliJ 
zavarao sve prve povjesničare sv. Franje, le lako i om 
zavarali ; ali neka on njih smatra za lasce i varalice koliko ga 
je volja. Što se tiče mene, dugo sam ih proučavao i potpui 
se uvjerio o njihovoj iskrenosti- 

općoj skupšiini, držanoj u Genovi 30. godine iza do- 
gođaja, neki Franjin drug, kojega pozva general Ivan 
Parmski, da svim nazočnim kaže istinu o čudesima, 
stupi usred zbora i usklikne : „Ove su ih grješne 
oči vidjele i ove ih se grješne ruke dotakle." Me- 
đutim je dobri brat plakao kao malo dijete. 1 

Ali zašto je ta povlastica samo Franji podije- 
ljena ? „On je ljubio Isusa", veli Celano, „ljubio ga 
je neizrecivom ljubavlju. Ohl, kako se u duši svojoj 
jedino s njim razgovarao, kako se njim hranio, kako 
je slatko o njemu govorio! To znadu oni, koji su s 
njime živjeli. Isus mu je bio sve. Koliko je puta za 
stolom zaboravio na jelo i pilo! Ako bi mu se go- 
vorilo o Isusu, ili bi čak on sam o njem govorio, 
ostao bi odmah kao izvan sebe. Mogao bi mu onda 
govorili i činiti što hoćeš, on ne bi ništa čuo ni vi- 
dio. Koliko je puta za putovanja slijedio više razma- 
tranja nego staze, pjevajući Isusu i pozivajući sva 
bića, da ga s njim hvale i slave! Eto zašto je, do- 
daje isti povjesničar, između svih ostalih bio slavno 
znamenovan znakom Isusovim 2 On je nježnije od 
ostalih ljubio Isusa, zato je i Isus njega jako volio. 
Ta je međusobna ljubav tražila sjedinjenje u sličnosti. 
Samo pak Franjina ljubav nije mogla izvesti te sin 
čnosfi, pa je stoga to učinila jača ljubav Isusa Krista, 
koji preobrazi Franju u svoju sliku. 

Ali zašto baš to preobraženje na križu? Zato, 
jer je križ velika tajna Isusova, i što je on za Franju 
bio pravi čar, koji ga je moćno privlačio. Križ je za 
njega bio sve u početku njegova redovnička života. 
Križ je vidio na štitovima obješenim u palači svoje 
zaručnice — siromaštine. Isus mu se ukazao na križu, 
da mu otkrije boli svoje muke. Raspeti mu je Isus 
pokazao pravo njegovo zvanje. Kasnije, za njegova 

1 Sacramentum hoc magnum est Sed arcanum in 

eo latet consilium. quod soli Deo cognitum credimus et pei 
ipsum sanctum ex parte revelatum. I. Cei., pag. 75. Isti ocutr 
peccatores ea viderunt et islae manus peccatrices contrectave- 
runl ea. Eccleston, pag. 51. — - I. Cei , pag. 97. 

djelatnoga života, na njemu se samome opazio svi- 
jetleći križ; brat Silvestar vide ogroman, na njega 
naslonjen križ ; brat Monaldo vide, kako Franjo ruku 
unakriž raskriljenih lebdi nad slušateljstvom sv. An- 
•tuna; brat Pacifik jedan dan opazi na njemu dva 
svijetla mača stavljena unakrsl. Sva su ta objavljenja, 
veli sv. Bonaventura, bila samo pokusi. Bog je po- 
stepeno vodio svoga slugu k onoj preuzvišenoj sli- 
čnosti sa svojim raspetim Sinom, koja se dogodila u 
Alverniji. 1 Križ je za Franjina života još veće mjesto 
u duši njegovoj zauzimao On je dobro razumio, da 
je križ bio spas svijeta, te je uvijek u njemu tražio 
svoju nadu i slavu. Uživajući dar, što mu ga je Isus 
podijelio, nije zaboravljao, kako je skupo stajao 
Spasitelja taj isti dar. Božanska mu je žrtva nadah- 
njivala najnježnije sažaljenje. Njegova samozataja, 
rane i smrt zadavale su mu velike boli Ta je bol 
bila tako velika, da je pri tome gorko uzdisao i 
plakao. Ali to nije bilo dosta njegovu srcu, punu 
nježna sažaljenja, nego je još htio, da bude dionikom 
te velike žrtve, te da pomiješa svoju krv s krvlju, 
koja je obilno /.a naš spas tekla. To ga je poticalo 
na mnoga teška djela, na mnoge napore On je, veli 
Celano, ustrajao na križu i uvijek na njemu bio. 2 
Franjo je, kao Pavao apostol, bio raspet s Isusom. 
Rane su Spasiteljeve bile utisnute u njegovu dušu i 
duboko u njoj imale svoje klice. To je uzrok, dodaje 
spomenuti glasoviti pisac zašto je bio ranjen. Bog 
je htio pokazati na njegovu tijelu, što je već bilo u 
duši, a to je učinio da nadari i proslavi najiskrenijega 
prijatelja, što ga je možda iza sv. Pavla njegov 
žrtvovani Sin imao na zemlji. 

Po svjedočanstvu istih povjesničara, rane nijesu 
bile samo nagrada, nego još dobročinstvo i vrelo 
duhovnoga napretka. Znamenovavši ga Bog izvana 
svetim ranama, ujedno ga je i iznutra ljubavlju užgao, 
veli sv. Bonaventura. Taj je čovjek koji je već to- 

’ S. Bon., pag. 392. — - 1. Cei., pag. 97. — II. Cei., pag. 266, 

liko ljubio, sad postao sposoban, da još više ljubi, 
Iz ljudskoga, uvijek tako ograničena stanja uspe 
se u duši na uzvišeno stanje serafina. On je bio 
postigao gorljivost i neizrecivu ljubav tih u nebeskoj- 
slavi najuzvišenijih duhova, zato djelitelj i početnik 
svakoga dobra izli u njega sve blago života i mi- 
losti, koje su mu bile potrebne. Ako je sve to tako 
bilo, razumije se da su namjesnici Kristovi na zemlji 
živo posvjedočili i potvrdili istinu tako vanredna 
dogođeja. Razumije se još, da je Crkva ustanovila 
svetkovinu, da ovjekovječi i proslavi tu uspomenu. 
Ali tko bi mogao točno označiti narav toga dogo- 
đaja? „Ona je nedokučiva, te se,“ veli Cefano, „ne 
može jasno dokazati. Ta je tajna pokazana na tijelu, 
jer se nije mogla riječju protumačili. „Neka dakle 
sama naša šutnja govori," dodaje odlični povjesni- 
čar, „budući, da za to nemamo riječi ." 1 

Pokušalo se međutim, da se protumači lo 
otajstvo, te su mnogi razložno mislili, da se to nije 
moglo učiniti osim nakon dugoga razgovora s istim 
Franjom. To je vatrena i žalovita poezija, u kojoj je 
alvernijski dogođaj živim poletom u odi oslikan. 
Pisac je, ma koji on bio, govorio u ime svečevo, kao 
da mu je bio tumač. Lijepo je on izrazio i predočio 
veliki dojam duboko ganute i predubokim razmah a - 
njem iznemogle duše. Vrijedno je, da to djelo čita- 
telju pred oči stavimo: 

„Ljubav me je stavila u oganj, ljubav me je 
stavila u oganj, u oganj ljubavi. 

„To je bilo upravo na dan, kad mi je moj novi 
zaručnik, ljubezni Jaganjac, predao pirni prsten; 
bacio me u tamnicu i tu me tako udario nožem 
svojim, da mi je rasjekao cijelo srce moje. 

„On rasječe srce moje, i živa me na tla baci, 
pa naperi svoje ognjene strijele i nastavi sa mnom 

1 Ideo in carne debuit aperiri, quia non potuisset ser- 
monibus explicari. Loqui!ur ergo silenliuni, ubi deficit verbum 
■tt. Cei., pag. 261. 


boj ljubavi, a kada me posve svlada, od ljubavi 
htjedoh umrijeti. 

„Od ljubavi htjedoh umrijeti; ali se tome ne 
čudite”, jer udarac ljubav bješe, stoga umirem u slasti 
ovdje. Slrijela mu bila široka, a duga stotinu lakata, 
zato me je cijeloga probola 

„Zatim strijele tako gusto padahu, da sam bio 
na posljednjem času. Uto i ja prihvatih štit, ali se 
udarci tako brzo izmjenjivali da mi štit nije ništa 
koristio. Cijelo mi je tijelo satrveno, lako je bila 
jaka ruka, što mi je te udarce zadavala. 

„Podvojio sam o svom životu, tako me je ne- 
milice udarao; pa da izbjegnem smrti, vikao sam 
iz svega glasa: „Prekršuješ zakone zatvorenoga 

bojnoga polja. Ali on još žešće nastavi rat i novim 
me smrvi udarcima. 

„Strijele, što ih je bacao, bijaše kamenje s 
olovom : svaka težila hiljadu funti. Toliko ih je na 
me bacao, da ih nikad ne bi prebrojio. Nijedna me 
nije promašila. 

„Nikad me ne bi promašio, tako ih je pravo 
bacao. Ležao sam na zemlji, a da se nijesam mo- 
gao ni maknuli. Tijelo mi je bilo smrvljeno i be/ 
svakoga osjećaja, kao tijelo mrtva čovjeka. 

„Bio sam umro, ne pravom smrću, već od pre- 
velikog veselja. Malo kasnije dignem se tako čil, 
tako ojačan u svojem srcu, da sam mogao slijedili 
vođe, koji su me vodili u dvor nebeski. 

„Osvijeslivši se, zametnem rat s Kristom. Na- 
skoro bih oboružan i obilazih njegova zemljišta. 
Sretavši ga, potegnem i ja svoj mač ; htio sam 
osvetiti. 

„Osvetivši se, sklopim s njim ugovor, jer ine 
je zaista ljubio. Sad sam sposoban da primim nje- 
govu ljubav. Uvijek sam ga u srcu nosio 

„Ljubav me je slavila u oganj, ljubav me je 
stavila u oganj, u oganj ljubavi ." 1 

* To djelo, podijeljeno u deset kitica u sedam sli 

Iz tih redaka možemo Iako razumjeit one izraze 
u franjevačkoj povijesti : serafski čovjek, serafski 
red, serafski grad ili država. Serafski čovjek, to je 
Franjo, čudesno uzdignut na vrhunaravno stanje* o 
kojem smo netom govorili. Serafski Ted jest onaj, 
šio ga je Franjo utemeljio i kojemu je podijeljena 
veća milost i lakoća, da ljubi' Isukrsla. Serafski grad 
ili država jesu Asiz i Umbrija, jer je tu kolijevka Fra- 
njma i njegova reda. Sve je gotovo čudesno što se 
tiče Franje. 

Alvernija je, kako se to zbilja i pristojalo, 
imala tu povlasticu da mu služi za prizor. Ona je 
omiljela kršćanskoj pobožnosli, ali su ju na osobiti 
način poštivala Franjina djeca, fe im je bilo vrlo 
milo uzaći na nju i sabrati se u velikoj tišini, što 
vlada ne tom divnom mjestu, fu sv. Bonaventura 
napisa ova prekrasna djela : „O šest serafskih krila* 
i „Put duše k Bogu." 1 sama je Crkva zavoljela tu 
goru. Godine 1260. sedmorica . biskupa : arecki, 
norencijski, fijezolski, peruški, asiški, urbinski i 
ćita kastelski s velikim mnoštvom naroda na konjima 
u/.ađu na Alverniju i u veličanstvenom je ophodu 
blagoslove pod imenom serafske gore. Divno je bilo 
zaista vidjeti, kako narod s križevima i zastavama, 
a redovnici sa svijećama i časoslovima u rukama 
uz pjevanje hvala Gospodnjih obilaze ta blagoslo- 
v jena mjesta Prije pet godina papa Aleksander 
taj veliki prijatelj franjevačkoga reda, prepo- 
ne* Alverniju cijelomu kršćanskom svijetu u jednoj 
okružnici, u kojoj čitamo ove prekrasne riječi. „Lju- 
! m 'z svega srca glasovitu i plodnu goru Alver- 
n 'ju, sjećajući se. da je tu Franjo nakon što mu se 

. P ros,a sastava, s pravilnim brojem stavaka i 
uro u, ,ocn,m srokovima, odaje vještu ruku, možda kojega 
/•enika koji otkriva osjećaje svoga učitelja. Ali to je glavno, 
se i tu nalazi smjelost Franjina veleuma, točnost njegova 
ni' napokon dojam velikoga dogođaja, koji znamenoVb 
page .vu osobu čudesnim pečatom. Ozanam. Poetes franciscains. 

srce još više užgalo ljubavlju na pogled serafina, 
primio sv. rane, kojim se usavršivala njegova sli 
čnost s Isusom. Tko može ljubiti svoj vječni spas, a 
da se upravo ne naslađuje na tom mjestu." 1 

Još nam samo treba zaključiti, a taj zaključak 
vadimo iz zaglavka, što završuje poglavlje o ranama 
u životopisu napisanom po sv. Bonaventuri. Svetac 
se obraća k Franji u obliku prozopopeje, jer 
je svatko htio uzvisili način govora o toj lako 
svečanoj prilici. ,,A sada", veli mu, „hrabri vojnice 
Kristov, nosi oružje toga nepredobivoga vođe; s 
njim ćeš svladati sve svoje neprijatelje. Nosi za- 
stavu toga velikoga Kralja ; na sam će se njegov 
pogled osokoliti srca svih njegovih vojaka. Nosi 
biljeg toga vrhovnoga svećenika ; on će prisiliti 
svijet, da poštiva tvoje riječi i djela kao besprikorna 
i vjerodostojna. Nitko ti više ne može ništa naškoditi, 
jer u sebi nosiš rane Isusa Krista ; svatko je da- 
pače dužan, da te nježno štuje. Ti bilježi, što si ih 
zasigurno primio, kako to svjedoče ne dvije ili tri 
osobe, što bi ipak bilo dosta, nego mnogobrojni 
svjedoci, daju u tebi i po tebi novi ugled božanskim 
istinama. Oni nevjernicima oduzimaju svako ispri- 
čavanje, učvršćuju vjeru kršćana, oživljuju njihovo 
ufanje i zapaljuju u njima ljubav."- 

' Wading. , ann. 1255. - Alvernćski je dogođaj zaslužio 

svaku slavu, nu po svjedočanstvu suvremenika, đavao je ipak 
proti njemu bio ustao i htio da ga pobije. „Posve mi se jasno 
čini, piše Salimbene, da kao što je Isus Krist imao tada je- 
dnoga prijatelja, kojega je do svoje sličnosti uzdigao, tako je 
isto i đavao htio imali jednoga podložnika, kojemu dade upravo 
svoju sliku. “ Podložnik je đavolski bio Eccelin Rontano. ,,l 
zbilja Eccelin je bio jedan od najgorih veleuma srednjega 
vijeka. Raskošni namjesnik Fridriha II., veronski i paduanski 
krvopija, taj se čovjek lako igrao s čašću i dobrima, te tako 

( progonio svoje podložnike, da nam je to teško i pomislili. On 
je upravo sjajno predočivao zlo; kao šio je Franjo predočivao 
kre| ost, — J S. Bon., pag. 591. 



GLAVA XVII. 

FRANJINA NARAVNA SVOJSTVA. 

O dsada je sveti alvernijski ranjenik očito u tijelu 
malaksao, a život mu bijaše više unutarnji, nego- 
li izvanjski. Nu ipak će katkada, uzdržavajući ga ve- 
lika njegova duševna krepkost, pojašiti magarca i 
umbrijskim žiteljima, koji su ga veoma ljubili, navje- 
šćivati riječ isline ; 1 kadšto dapače u pameti svojoj 
snovati još veće ideale, ali će to biti kao posljednji 
traci sunca, koje naginje k zapadu. Prije dakle nego 
ta zvijezda sasvim iščezne s obzorja, mislimo, da je 
vrijedno, da se malo ustavimo i saberemo one mno- 
gobrojne i razne poteze, koji nijesu mogli naći mjesta 
u našoj povijesti, jer nemaju točna vremena. Oni su 
vrlo zanimivi i lijepo odrazuju Franjinu sliku Ako 
nam i ne otkrivaju kakovih novih prizora, barem po- 
punjuju one, što smo ih već imali pred očima. Sve* 
čeva će nam slika biti jasnija i izrazitija. Počeli ćemo 
dakle od onih svojstva, koja su kao bitna spadala 
na njegovu narav. Između važnijih njegovih svojstva 
osobito su spomena vrijedna ova četiri : bislroumnosi. 
iskrenost, vesela ćud i srčanost. 

I. Franjina bisfroumnosf 

To se svojstvo tako jasno ističe već u navede- 
nim potezima da bi ga bilo suvišno ponovno doka- 
zivati. Nema zaista čitatelja, koji nije često puta do- 
sada već u sebi rekao: Kako je mnoge darove taj 
čovjek od Boga primio, a mnogi su također još i to 
opazili, da se je u tim darovima bistroumnost na 

1 Cum per se ambulare non posset, asselo, vectus, cir- 
euibat ferras. I. Cei., pag. 81. 

prvom mjestu blistala. Ne bi se zaista moglo bolje 
o našem svecu suditi. Tri su pak stvari osobito resile 
njegov um. 

On je prije svega bio pronicav. To je možda bio 
vlastiti njegov značaj. Poznato je, da se to svojstvo 
taj pridjevak daje samo onomu umu, koji bez truda, 
samom svojom snagom shvati i dokuči istinu te brzo 
riješi i najteže pitanje. Pronicavost njegova lako se 
opažala u nadahnućima, kojih je bio pun njegov život, 
kao također i u mudrim opomenama i savjetima, što 
ih je kao starješina davao svojim podložnicima. On 
nije učio, te je i sam rado govorio, da je neuk; ali 
premda je u t m malo dotjeravao u svojoj poniznosli, 
mora se ipak priznati, da nije imao dosta svojini 
trudom postignuta znanja. Pronicavošću svoga ume 
još je kao mladić dobro razumio sve, što je bilo 
odlično, uzvišeno i plemenito u junačkim pjesmama 
one dobi i to je bio početak njegova ćudorednoga 
napretka i pravilo cijeloga njegova života. Pronica- 
vošću je spoznao u svojevoljnom siromaštvu pravi 
lijek strašnim opačinama, kojih Crkva nije znala kako 
da se oslobodi. Pronicavošću je skupio pod imenom 
trećega reda ljude svojega vremena u ogromnu jednu 
zadrugu, koja ih je morala sačuvali od okrutnosti i 
nepravda feudalnoga despotizma. Rekli bi dapače o 
posljednjoj ovoj pronicavosti, da se približavala vele- 
umu, da Franju nije u tom pomagao, a možda i na- 
dahnuo stožernik Ugolin. Za dokaz loga njegova 
pronicavog uma navest ćemo još jedan primjer, koji, 
istina, nema u sebi osobite važnosti. Radi se naime 
o prostom tumaču jednoga navoda iz sv. Pisma. Kad 
je Franjo bolovao u Sijeni, pohodi ga jedan brat 
propovjednik iz reda sv. Dominika, čovjek veoma 
vješt u duhovnim stvarima i naučitelj bogoslovlja. 
Obojica su s velikim zadovoljstvom razgovarala o 
svetim i božanskim stvarima. Diljem razgovora reče 
dominikanac sv. Franji: „Kaži mi brate mili, kako ti 
tumačiš ove Ezekijelove riječi : Ako ne opomenes 
bezbožnika za njegovu bezbožnost, ti ćeš polagati 





92 


Povijest sv. Franje asiškoga. 


r 


račun za njegovu dušu. Ja pak poznajem mnogo 
grješnika, kojima ništa ne govorim o njihovom ža- 
losnom stanju. Hoću li dakle biti odgovoran za nji- 
hove izgubljene duše?“ Franjo se stane ispričavati, 
govoreći, kako je najprije potrebno, da njega pouče, 
pa bi istom onda mogao druge poučavati. Ali sin 
sv. Dominika opet nastavi „Već sam mnoge učenjake 
pitao za te riječi pa bi mi drago bilo znati i tvoje 
mnijenje." Nato Franjo izvrsno odgovori. „Uzmimo, 
da se te riječi moraju uzeti u doslovnom smislu, 1 * 
evo kako bi ih ja razumio: Takav mora bili život 
pravoga sluge Božjega, da može svojom - riječju i 
dobrim primjerima karati bezbožnike. Dosta su u tom 
smislu njegova dobra djela i miris svetosti, da ispuni, 
što zahtijeva prorok." Dominikanca upravo zadivi 
takav odgovor, te na polasku reče Franjinim dru- 
govima: „Bogoslovlje je vašega utemeljitelja uzvišeno 
kao orlov lijet; a moje se vuče i gmiže po zemlji." 

Franjina je bistroumnost bila na drugom mjestu 
stalna. Razum je stalan, kad sam sobom ide za onim, 
što je važno, te se srčano ustavi, gdje počima pre- 
tjeranost. Kod Franje su pak svi ti uvjeti bili na naj- 
višem stepenu. „On je,“ veli Celano, ,,u stvarima 
Božjim isprazne nakite, okolišanja, sjajnost rado- 
znalost ostavljao onima, koji su određeni da poginu. 
On pak nije tražio kore, nego sredinu, ne ljusku, 
nego jezgru, ne mnogo, već jedino i stalno dobro." a 
Drugim riječima, tako je znao svaku stvar pro- 
suditi, da bi brzo otkrio što ima u njoj dobra i ple- 
menita. Još je znamenitiji bio osjećaj, koji ga je 
čuvao od pretjeranosti Radi njegove žive naravi re- 
kao bi čovjek, da je bio sklon na rastrešenost, a 
možda i na neku vrst duhovnoga pijanstva; ali on je 

1 Možda je to jediniput, da je Franjo upotrijebio riječ, 

koja se upotrebijujc u školi. — Si verbum universatiter debet 

intelligi, taliter ego accipio, quod servus Dei sic debet vila in 

se ardere, ut tuce e.vempli et lingua conversationis omnes impios 

reprehendat ... U. Cei., pag. 202. — ’ I. Cei., pag. 253. 

naprotiv, veli Celano, imao divnu trijeznost duha. 1 
Čitatelju je poznato, kako je njemu bila mila sabra- 
nost, Jednoga dana upozoriše ga na nekoga brata, 
koji se neprestano molitvom bavio, a tako šutnju 
ljubio, da se znakovima ispovijedao, samo da je 
ne prekrši. Franjo se ne dade zavesti, jer odmah u 
prvi mah opazi u tom mladiću onu izvanrednost, koja 
se ne može dugo održati, čim prijeđe granicu, nego 
brzo nestane, kako veli Celano, lijepom propašću. 
Uzalud su mjesni redovnici, koji su držali brata za 
tri puta sveta, kušali, da mu ga preporuče. „Nemojte 
mi,“ reče im Franjo, „hvalili vražjih mreža i spletaka “ 
Taj se odgovor učini svoj braći, poimence general- 
nomu vikaru, odveć oštar.- Vrijeme je međutim po- 
kazalo, da je Franjo imao pravo; jer kad on otkri 
hinjenu svetost toga brata, ovaj klonu duhom, ostavi 
redovničku haljinu i svrši posve žalosno svoj život. 
Sveti je utemeljitelj više cijenio siromaštvo nego 
sabranost. „Ona je,“ običavao bi reći, „kraljica svih 
kreposti." Mi smo već vidjeli, kako je pazio i 
nastojao, da se ona strogo opsluži. Nu u potrebi je 
stavljao granice toj strogosti. Rekoše mu jedamput, 
da je fondanski biskup javno ukorio dvojicu Manje 
braće, što su nosili dugu, zanemarenu i nečistu bradu. 
„Gledajte," bijaše im rekao biskup, „da ne izvrgnete 
preziru i ismjehivanju red, koji je Bog u početku 
lijepim učinio." Franjo je bio sasvim biskupova mni- 
jenja, jer nije nikada nečistoću smatrao za kakav 
ztiak ili vlastitost siromaštva, stoga strogo ukori braću, 
premda su ovi s dobrom nakanom zanemarili svoju 
bradu . 8 Iz istoga osvjedočenja naredi, da ima u vrto- 
vima svakoga samostana po jedan posebni vrtić za 
uzgajanje mirisavoga i raznobojnoga cvijeća . 4 * Ta se 
naredba smatrala u nekom smislu aristokratskom 
raskošju; nu njemu se nije ni najmanje činilo, da se 

1 Spiritus sobrius. l.Cel., p. 68. — a II. Cei , pag. 157. — 3 ld. 
pag. 232. — * Hortulum in horto herbis odoriferis el florificis 
praecipit designari. ti. Cei., pag. 238. 

protivi njegovoj najmilijoj kreposti. Ta nemaju ti i 
najveći siromasi pred svojim kućicama po koji cvjetić, 
na koga radi njegove ljepote bace katkad svoj pogled? 
Cvijet je zraka ljepote Božje, koja nakon dnevnoga 
truda pada na njihovu dušu, razveseli ju i pridigne. 
Kristovi su siromasi bili više od svih drugih siromaha 
podvrženi poslu i oskudicama ; jer je i Franjo bio u 
istom stanju, to je i on osjećao istu potrebu. 

Franjo se na trećem mjestu odlikovao pjesničkim 
darom. I to je dar duha, dar plemenit i izvrstan, ma 
što se o njem mislilo. Čitatelju je možda poznat 
lijepi Platonov način, kako se čovjek može uzdignuti 
do Boga. On hoće da se ide od lijepih tjelesa na 
lijepe osjećaje, dok se s tih raznih ljepota ne dođe 
na neprolaznu, savršenu i nestvorenu ljepotu. Pravi 
pjesnik uzlazi uz te ljestve lakšim i ugodnijim kora- 
kom negoli ostali ljudi. On bolje otkriva skladnost 
u stvorovima, te se kao na krilima diže do najviših 
stvari t. j do Boga, i s nasladom počiva u krilu te 
neizmjerne ljepote. Može se reći, da se na toj visini 
poezija i bogoslovlje susreću i dotiću. Svjedoče nam 
to psalmi Davidovi, ili da uzmemo za primjer bliži 
Svecu, Danteove pjesme o raju. Takav je bio pje- 
snički duh kod Franje, te mu je pribavljao neprestanu 
Božju objavu. Jednoga dana sluga Isusa Krista dođe 
s bratom Masseom u neko selo. Obojicu je glad 
upravo shrvao, stoga odu prositi, a kad su dobili, 
što im je bilo od prilike dosta, sastanu se izvan 
grada kraj jedne lijepe i široke ploče, nad kojom 
su grane od stabala sačinjavale prekrasan zeleni 
svod. Nedaleko otale izvirala je bistra studena vo- 
dica. Položaj je dakle bio veoma krasan. To Franju 
upravo ushiti, te kliknu od veselja: „O, brate Masseo, 
kakovo blago, kakovo blago, nijesmo ga zaista za- 
vrijedili “ Masseo se bijaše zabavio, da uredi na 
ploči svoje komadiće, što ih je bio isprosio, te 
mišljaše samo na bijedu toga objeda, stoga će 
Franji: „Oče! kako možeš govoriti o blagu ovdje, 
gdje vlada takovo siromaštvo i manjka sve, što je 

potrebno? Ja tu ne vidim ni stolnjaka, ni noža, ni 
žlice, ni kuće, ni stola, ni sluge, ni sluškinje. 1 ' Franjo, 
daleko od toga umjetnoga raskošja, nego sav za- 
dubljen u pravo raskošje, što ga je Bog pružio svojim 
slugama, primjeti, Baš to ja smatram za blago ; 
ovdje nije ništa pripravila ljudska umjetnost, nego 
nam je sve Providnost dala : ovaj isproseni kruh, 
ovu trpezu od ovako lijepa kamena, ovaj tako krasni 
zdenac. Sam nam Bog poslužuje. Zato hoću, da ga 
zamolim, te nam udijeli milost, da iz svega srca 
ljubimo blago sv. siromaštva. Potom se zajedno 
pomole Bogu, pojedu one komadiće kruha i napiju 
se hladne vode iz zdenca, te ustanu i krenu put 
Francuske.' Ne miješa li se tu najljepšim načinom 
pjesnik sa Svecem? Tako se isto zbivalo u hiljadu 
drugih slučajeva. Naskoro ćemo vidjeti, kakovim je 
bistrim okom čitao Franjo u knjizi prirode. Svagdje 
je nalazio vrelo svome ganuću; ali ma kako bila 
živa ta ganuća, ipak mu ona nijesu bila dostatna. 
Kadkada je gledao, kao i svi oni kojima je duša puna, 
da proizvede ljepote, koje bi ga u srce dirnule. 
Htio je da i druge gane i ushiti, kad bi se on sam 
ganuo, i duhom k nebu ushitio. Franjo je sastavio 
nekoliko pjesama. Istina, on nije poznavao pjesničkih 
pravila, da se odlikuje na polju te umjetnosti. On je 
pustio samo jedan glas, ali je taj glas našao odziva. 
„To je bio 11 , veli Ozanam, „prvi glas rađajuce se 
poezije, ali je brzo rastao i čuo se po cijeloj zemlji. 

II. Franjina iskrenost. 

„Franjo je“, veli Celano, „imao otvoreno, be- 
zazleno i plemenito srce ." 3 Bezezlonost bi bila 

1 Fioretti di S. Franc., cap. XIII. Taj se događaj ne 
nalazi kod Franjinih povjesničara — s Poeles franciscains 
en Italie, page 74. jedan je talijanski pjesnik također krasno 
rskoo * 

E fu allor che 1’ italica favella 
Qui balbetto le prime 
Ingenue sue rime. 

3 Cei., pag. 103. 

možda točniji naslov, negoli iskrenost, jer se ova 
zadovoljava lim, da ne rekne ništa, što nije istinito, 
ona pak ljubi i traži istinu i od drugih, a to kad 
nije ni dužna. Tako je bilo i kod Franje. On je tako 
bio u sebi valjan i čestit, da nije niti nehotične 
prijevare i nepravde mogao trpjeti. Ako bi govorio s 
Bogom, s ljudima ili o samom sebi, strastveno je, 
da tako reknem, uvijek ljubio istinu. Htio je, da 
tako reknem, uvijek ljubio istinu. Htio je, da vazda 
bude potpuni sklad između njegove misli i riječi, 
želeći da svatko može čitati i shvatiti misli njegova 
srca. Najskrovitija bi svoja djela predavao sudu 
onih, s kojima bi živio, osobito kad bi mislio, da bi 
se ta mogla okrenuli na njegovu štetu. U svemu je, 
svjedoči Celano, laj čovjek bio bezazleni prijatelj 
iskrenosti. Navedimo nekoliko primjera o tom, tako 
znamenitom njegovom svojstvu. 

On je rastrešenost u molitvi strožije sudio, 
negoli ju obično ljudi sude. „Koliko je“, običavaše 
reći, ruglo, podavati se ispraznoj rastrešenosti, kad 
se govori s velikim Kraljem! Tako v se ne bi govorilo 
sa časnim i uglednim čovjekom. „Sto se pak njega 
liče, nije se zadovoljavao u običnom stanju imati 
osjećaje, koje bi prikazivao Gospodu, nego je trebalo, 
da ih baš onda oćufi u svojem srcu, kada bi ih 
izrazivao, inače mu se njegovo prikazanje činilo 
lažnim i neviijednim tolikoga Gospodara, te bi 
odmah to ispovijedio kao unutarnju laž i primjerenu 
si pokoru naložio. Ta ga sredstva, združena s' čvrstom 
voljom, potpuno učiniše gospodarom njegova duha, 
i tako ga nebi ništa moglo odvratiti od onoga, za 
čim bi težio. Više nije trpio, veli njegov povjesničar* 
te vrsti muha, htijući time reći, da nije više bio podan 
rastrešenosti. 1 

jednoga dana sretne Franjo opata iz samostana 
sv. Justina, blizu Peruđe. Ovaj je jašio na konju 
pa sjaši, da se porazgovori s njim o spasu svoje 

■ !. Cei., pag. 198. 

duše, a na rastanku ga zamoli, neka se moli za 
njega. „Drage volje, gospodine," odvrati Franjo. 
Cim je on malo zamaknuo, svetac reče svome drugu : 
„Pričekaj me malo, dragi brate, ja ću kleknuti i 
ovršiti obećanje, što sam ga učinio." 

Posljednje dvije godine njegova života, kad je 
već bio slab, videći njegov gvardijan, koji mu je 
ujedno bio i drug, da nema nego samo jednu i to 
posve iskrpanu haljinu, premda je vladala velika 
studen, jako mu se na to sažali, te potajno nabavi 
lisičju kožicu, ponudi je Franji govoreći „Oče moj! 
Ti trpiš na jetri i želucu, stoga te molim u ime 
Božje, dopusti bar toliko, da ti pokrije želudac." 
Franjo ne^ odbi molbe. „Primam, što želiš, ali hoću, 
da prišiješ toliko iznutra koliko i izvana." Gvardijan 
nije znao, kuda to smjera. „To je posve lako," pri- 
mjeti Franjo, „izvanjska će zakrpa svjedočili braći, 
da mi je iznutra haljina kožom podšivena." Trebalo 
se pokoriti njegovoj volji. Ta iskrenost upravo zanosi 
njegova životopisca. „0, divna li čovjeka," kliče on 
sav ushićen, „koji je uvijek bio isti izvana i iznutra, 
u riječima i djelima, kao podložnik i starješina." 1 

Tako je u božično vrijeme u samotnom gradiću 
Podiju, počeo svoj govor ovim riječima „Vi mislite, 
da sam ja svet čovjek, da sam nadvisio stvari ovoga 
svijeta; zato ste s tolikom revnošću i pobožnošću 
došli. No vi se varate. Ja sam se kroz cijelu korizmu 
služio jelom, koje je bilo mašću začinjeno. 2 Jednom 
zgodom učini još više. U bolesti je jeo piletinu, pa 
kad se je malo pridigao, mislio je, da takova po- 
hlepnost za ukusnim jelima ne smije ostati sakrivena. 
„Ljudi drže," reče, „da ja uvijek postim, a ja jedem 
takove poslastice, pa da im to ne otkrijem? To bi 
bilo nepristojno i sramotno." Ode dakle s jednim 
svojim bratom u Asiz, te si na gradskim vratima 

’ Ibidem, pag. 219. — 2 Tali prologo exorsus est: Vos 
crediiis me hominem sanctum et ideo devote venistis. . . II. 
Cei-, pag. 229.— 

dade metnuti konopac oko vrata i tako pođe po 
gradskim ulicama, a njegov je drug morao vikati : 
„Gledajte, ovo je onaj proždrljivac, što potajno jede 
piliće." Sv. Bonaventura priznaje, da je u tom bilo 
malo pretjeranosti. „Tomu se,“ veli, „primjeru čovjek 
mora više čuditi, negoli ga nasljedovati. 1 " Nu narod 
nije ni jedan čas posumnjao, o njegovoj svetosti, 
nego bi govorio : „Evo primjera nama, koji smo 
tako duboko zaronili u naslade i raspuštenosti. Ah!, 
jao nama!" Mnogi obećavahu, da će se popraviti. 
Tolika je moć iskrenosti. Bossuet je rekao: „Jasno 
se vidi, da je čovječja naslada sam čovjek." 2 Svakoga 
upravo neodoljivo začara tako otvorena duša. 

Još je samo jedan korak trebalo učiniti na tom 
putu. Posvuda dade razglasiti svoje pogrješke, te 
ponovi običaj javne ispovjedi, a samo dobro u svojem 
srcu ponizno zadržavati. I taj je korak Franjo učinio. 
Njegove mane nijesu bile velike: koji osjećaj is- 
prazne slave, u kojem mu se srce ne bi ni za čas 
zadržalo ; ali to nije ni najmanje priječilo, da ga 
pred svima ne ispovijedi. Da mu se vjerovalo, ne 
bi bio drugo, nego, „izgubljena posuda" u kući 
Božjoj. 2 

Kao što je Franjo htio, da prema drugima bude 
iskren, tako je isto želio, da i u samom sebi može 
sve jasno vidjeti. O tom imamo lijep dokaz u jednom 
unutarnjem prizoru, u kojem se opaža sav osjećaj 
Franjine duše. Dogođaj se zbio u satrianskoj pu- 
stinji, a to je moralo biti u početku njegova apo- 
stolskoga života. Produljivši jedne noći do u kasno 
doba svoju molitvu, umoreno, ali ipak podložno 
tijelo stade se tužiti. 1 đavo koji upravo uživa u 
nemiru, toj tužbi dodade svoj glas. „Franjo, Franjo, 

1 Humititaten hujusmodi magis admirabilem quam imita- 
bilem proclamabanl . . . magis videtur portentum fuisse quam 

exemplum. S. Bon., pag. 344. I. Cei., pag. 44. — ! Premier 

sermon pour lejour de la Circoncision. — 3 Quandocunque 
spiritus ejus ad vanam gloriam moverelur, sialim coram om- 
nibus nuda illud confessione prodebat. 11. Cei , pag. 220. 

Franjo!" — „Što je" odvrati ovaj. — „Nema,* pri- 
mjeti glas, „na svijetu grješnika, kojemu Bog nije 
pripravan oprostiti, ako se samo obrati ; ali onaj, 
koji sam sebe ubije prekomjernom pokorom, ne će 
na drugom svijetu dobiti milosrđa niti pomilovanja." 
To je bio poziv na udobniji život. Franjo lako 
upozna neprijatelja. Nato napast uze drugi oblik, 
ali u sebi ostade ista. Svetac, čija je duša bila 
nježna, oćuti u sebi, da bi mogao izbjeći lomu 
umoru, imati svoju kuću kao i ostali ljudi i tu mir 
nije živjeti. Ujedno se poče uzrujavati u cijelom 
svome biću. Ali on hrabro skoči na noge, svuče sa 
sebe haljinu, prihvati konopac i nemilice se izlupa, 
govoreći: „Ah!, brate magarče, to je za tebe!" 
Premda je gotovo sav bio izranjen ipak napast se 
nije udaljila, činilo se dapače, da je sve dublje za- 
lazila u misli. 1 

Bila je zima; napolju je ležao dubok snijeg. 
Franjo izađe onakav, kakav je ležao, bez odijela. 
„Ne ću oblačiti habita, jer je to redovnička haljina, 
a čovjek, koji bi ga obukao, dok je u takovim mi- 
slima, bio bi kradljivac." Rekavši to sabere snijeg 
obim rukama na hrpu, načini sedam kipova i stade 
ih promatrati. „Ej dobro", reče sam sebi, „evo ovaj 
veliki kip to ti je žena, ova dva su ti sinovi, ona 
dva kćeri, a druga dva sluga i sluškinja, jer to 
treba za kućne potrebe. Deder se daj na posao, 
radi, treba ih sve zaodjeti ; vidiš umiru od studeni. 
Tu će još biti svake vrsti neprilika. Ako uzmakneš, 
nije ti drugo, nego ostati u službi Božjoj “ Na te 
riječi ostavi slugu Božjega napast đavolska. 2 Franjo 
je vidio u toj vrsti vidljive priče, da je cijeli ljudski 
život napor i napast. On se povrati u svoju sobicu 
umiren i uvjeren, da je najbolji njegov dio što ga 
je odabrao, te nastavi svoje djelo, ne osjetivši više 
takovih napasti. 

1 II. Cei., pag. 211. — 1 Ibidem. 

Čita se u prvoj' poslanici Korinčanima : »Ovo 
je naša slava: svjedočanstvo naše savjesti, da smo 
živjeli na ovome svijetu u bezazlenosti srca i 
u iskrenosti, koja je od Boga dolazila Mislimo, 
da sv. Franjo nije ništa takova rekao, ali što nije 
rekao, to je učinio kao i Apostol. Također je to 
njegova slava, o čem mu s njegovim savremeni- 
cima i mi iskazujemo svjedočanstvo. 

III. Vesela Franjina ćud i prijaznost. 

Nabrajajući mudri kralj Salamon sve milosti, 
kojim ga je Bog obdario, raduje se, što je između 
ostaloga, „primio dobru dušu." Ako se^ tirn riječima 
razumije duša, koja se smatra sretna, što živi, te je 
pripravna na svako stanje i lako se podaje veselju, 
to je i Franjo primio taj dar. Mislimo da čitatelj 
nije zaboravio, što smo pripovijedali o njegovoj 
mladosti. Najprije je bio zaveden sjajem i čarom iz- 
vanjskih stvari, zatim se podao veselomu znanju, 
poeziji, onomu, što sv. Augustin zove putenom zna- 
nošću, litterae carnales , 1 gdje mašta ima veći dio,, 
nego um. Povjesničari su nam njegovi krasno izra- 
zili njegovu sliku u to doba. Kod njega se nalazilo 
sve, čim bi mogao drugima omiljeti. „Njegova umiljata 
krotkost" veli sv. Bonaventura, „uzorno njegovo vla- 
danje, strpljivost, neprispodobiva prijaznost, prevelika 
darežljivost, sve je to otkrivalo dobru njegovu narav 
i pripravljalo ga na obilni blagoslov, koji ga^je 
čekao. 2 “ Kad je došlo vrijeme tog blagoslova, počeo 
je Bog odstranjivati od njega taj izvanjski čar, te mu što 
bolešću, što uputom za uzvišenijom ljepotom promijeni 
život, tim ga izvede na pravu stazu i uli mu u srce po- 
stojano veselje. I zbilja, veselje je konačno stanje 
onih, koje Bog ljubi. Ono ne može biti krepost, 
nego proizlazi iz glavnih kreposti. Vjera, ufanje, 
ljubav, ne mogu imati sve svoje moći, izvesti svih 
svojih učinaka, ako nemaju uza se veselja: Jer je 

' De Mušica, lib. VI., cap. I. — 1 S. Bon., pag. 317. 

ovo cvijet, razvitak, i plod kršćanskoga života. Pa 
ako izbliza promotrimo svaku stranicu knjige novoga 
zavjeta, svagdje ćemo naći napisanu tu riječ. I sv. 
Pavao poznavajući korist pravoga unutarnjeg veselja, 
napisa ove uzvišene riječi, koje lakoumni ljudi drže 
za ironiju. „Budite uvijek veseli!" Malo pomalo sve 
je to Franjo razumio. Možda je dapače još bolje 
shvatio, da bez njega sve trne, sve propada i umire. 
„Duša, koja neima snage i krepčine, jest kao 
zemlja bez vručine i sunca. “ To uvjerenje Franju 
duboko dirnu i protumači mu dvije stvari: Silu, 

s kojom đavao u nama veselje napada i dužnost 
koja nam se nameće, da ga branimo, kao što bi se 
branilo blago. „Đavao," govoraše, „nosi uza se 
prah, te ga, kadgod može, baca kroz otvore duše, 
da uzmuti čistoću njezinih misli i djela. Ako sluga 
Božji zna braniti veselje i hrabar biti na bojištu, 
otrov mu njegov ne će naškoditi, ražalosti li se pako, 
ogorči ili klone duhom, pobijedit će ga. „Naskoro će, 
tu predobivenu dušu upropastiti žalost, ili će tražiti 
lažno veselje i utjehu ." 1 

Razumije se, da je Franjo s takovim mislima 
držao žalost za „najpogibeljniju bolest. Njegova je 
srčana i jaka narav nije često osjećala: ali kad bi 
ga snašla, sva bi sredstva upotrebljavao, da je 
se što prije oslobodi. Prvi mu i najbolji lijek 
bijaše molitva." „Kad se,“ govoraše, „sluga Božji 
s čega uznemiri i pobuni, mora se odmah 
uteći molitvi i stajati u prisutnosti svojega nebe- 
skoga Oca, tako dugo dok mu se ne povrati u 
dušu spasonosno veselje." Inače će se babilonsko 
zlo — pod^ tim je riječima razumijevao strah, što 
mu ga je žalost zadavala — povećati i poroditi u 
duši rđu, koja će se samo potokom suza moći 
oprati . 2 

Franjo je osim molitve kadikad upotrebljavao 
i druga izvanjska sredstva. Pod konac svojega života, 

' II. Cei., pag. 216. — - Ibidem. 

ode bojeći se, da ne oslijepi, u gradić Rieti, da 
liječi svoje oči. lizprkos raznim lijekovima, očinji 
mu je vid sve više slabio. To mu bijaše veoma žao, 
te osjeti, da mu duševne sile počinju slabiti. Stoga 
odmah zovnu jednoga brata, koji je, dok je još bio 
u svijetu, znao krasno u citaru udarati. „Brate moj!“ 
reče mu, „svijetski se ljudi ništa ne razumiju u 
božanska Svetotajstva. Glazbala su nam dana, da 
pjevamo hvalu Božju, v no ljudi se njima služe za 
jedinu nasladu duha. Sto se pak tiče mene, bit ću 
posve zadovoljan, ako gdjegod nađeš kakavo gla- 
zbalo, te mi ispjevaš koju pristojnu pjesmu, versum 
honestum. To je bila velika olakšica za mojega 
brata tijelo, koji trpi velike boli." „Rado bih učinio," 
odgovori brat, „što prosiš, ali se bojim da to drugi 
ne uzmu za stvar, koja se ne pristoji jednome re- 
dovniku." „Ne govorimo više o tom,“ primjeti Franjo, 
„ima dosta takovih stvari, kojih se treba odreći, da 
se ne bi drugi sablaznili." Slijedeće noći nije nikako 
mogao zaspati, nego je razmatrao i Bogu se molio. 
Najednom je začuo slatki i ugodni glas lutnje Nikoga 
nije vidio, ali iz prekrasnoga izmjenjivanja glasa, 
koji se udaljivao i približavao, lako je mogao za- 
ključiti, da se svirač šeče ispod prozora. Svetac je 
bio tako uznesen, tako opojen ugodnošću i milinom 
tih skladnih zvukova, te je pomislio na taj čas, da 
je prešao na bolji život. Kad je sutra ujutro ustao 
prizvao je k sebi istoga brata i rekao mu je. „Bog, 
koji tješi ožalošćene i rastužene, nikad me nije 
ostavio bez utjehe. Nije mi bilo dopušteno da čujem 
ljudsku glazbu, ali sam čuo mnogo ugodniju i blago- 
glasniju jednoga nebeskoga stanovnika ." 1 

No nije Franjo za svoje odricanje primio svaki 
put takovu zamjenu. Koji put je znao naći sredstvo 
da uzdrži veselje u svojoj duši. Sjećajući se onoga 
Apostolova savjeta. „Napunite se Duhom Svetim, 
pjevajući u vašim srcima psalme, duhovne pjesme i 

hvalospjeve," dobro bi promatrao i pjevao v francuske 
pjesme, jer je bio odan tome narodu. Cesto bi u 
tim prilikama pratio svoje pjevanje nekom vrsti 
violine, šio ju je učinio iz drvela i po njem pružio 
konac, te bi tako oponašao obično kretanje i gibanje 
pravih glazbenika. Činio bi, što obično čini govornik 
i pjesnik, kad na primjer u svojoj sobi kušaju, kako 
će svojom kretnjom probuditi klonulo oduševljenje. 
On je znao, da treba pobuditi veselje, jer je bio 
uvjeren, da ono ne cvate samo od sebe u samoći 
duše, te ga je tim izvanjskim pobuđivanjem pomnjivo 
tražio t u izvoru gdje se ono skriva i stanuje. Kad bi 
se napokon ono izlilo, dječinski mu stroj ispao iz 
ruku, osjećaji bi i misli navalili u njegovu dušu, 
slatke mu suze tekle iz očiju i često bi bio u tim 
prilikama uznesen. „Sve sam to,“ velr Celano, „vla- 
stitim svojim očima vidio ." 1 

Gojeći Franjo tako pomnjivo u sebi veselje, 
neki je tajni cilj imao pred očima. Znao je naime, 
da čovjek bez njega ne može biti dugo prijazan. 
On je zahtijevao prijaznost prema svim ljudima, i 
tu je želju više puta jasno izrazio. Jedan dan dođe 
njegov drug među braću oborena i žalosna lica. 
To Franjo odmah opazi pa mu reče: „Brate moj! 
Ako imaš oplakivati kakovu pogrješku, oplakuj je 
u svojoj sobici: jauči i plači pred Bogom, kad si 
sam, a ovdje treba da se prilagodiš ostaloj braći." 
I jer je bio malo uzrujan doda: „Zaista su mi za- 
vidni đavli, ti neprijatelji roda ljudskoga, jer pošto 
ne mogu mene sama uznemiriti, uznemiruju me u 
mojoj braći." Tako je bio dugotrajan njegov utisak, 
da je kasnije na sveopćoj skupštini dao napisati 
velikim slovima i prilijepiti na zid ovu preporuku : 
„Neka nikad braća ne pokazuju na licu kakove tu- 
robnosti, namrgođenosli, ni žalosti, kao licemjerci, 
već neka su uvijek prijazni, dobrovoljni i veseli u 
Gospodu kako se to pristoji. 


(I. Cei., pag. 216. 


1 Ibidem. — ’ II. Cei., pag. 218. 

Franj'o je prvi činio ono što je od drugih za- 
htijevao. Vidjeli smo iz riječi sv. Bonavenfure, da je 
on već u svojoj mladosti, prijaznošću svim drugim 
prednjačio, te se prema tome, kako je u kreposti 
napredovao, i ona u njem neprestano povećavala. 
Ne prestajući ga krasiti i resiti izvana, prodrla je u 
njegovoj duši dubinu. Ljudi su osjećali prema njemu 
poštovanje i ljubav. Poznato je, da je i on sam zvao 
to stanje uljudnošću, te je držao, da ona dodaje 
nešto ljubavi, koju je smatrao za sestru uljudnosti. 
On je pako, vele njegovi povjesničari, u svem bio 
vrlo uljudan i prijazan, a tako miran i veseo, da ga 
nije ništa moglo uzbuniti. To je veselje, ta dobro- 
hotnost u njem v divno blistala, a u licu je imao nešto 
anđeoskoga . 1 Čovjek ga nije mogao vidjeti, a još 
manje s njim razgovarati, a da se ne bi odmah 
raspršila njegova turobnost i žalost. 

Ove nam crtice razjašnjuju, zašto se Franjo 
napose ističe među drugim svecima. Njegov rad nisu 
ljudi proganjali, što više, uvijek su ga podupirali. 
Kao prosti đakon utemeljio je veliki red, uveo 
mnoge promjene u građansko i religiozno društvo, 
a da mu se nitko nije protivio ili muzavidio. Dapače 
divili su mu se i potpomagali ga najzaslužniji i naj- 
ugledniji ljudi. Može se reći, da je od rimskoga 
pape do Sultana u Egiptu sve začarao. Prosti mu je 
narod bio još privrženiji te mu osobito u starosti 
iskazivao posebno štovanje. Općenito je bilo ve- 
selje, kad su znali da će ga vidjeti, te bi u znak 

1 Curialissimus . . . graliosus omnibus . . . omnem man- 
suetudinem ostendebat . . . aspectu angelico. I. Cei., pag. 68. 
— Njegova su se načela o uljudnosti uzdržala neko vrijeme u 
njegovoj obitelji. O njoj su dapače imali neki tako uzvišen 
pojam, da su ju učinili jednim božanskim svojstvom. U životu 
n. pr. sv. Margarite Kortonske, Bog se rijetko zove Previšnjim 
ili Svemožnim, nego se češće naznačuje riječima: „Preuljudni 
Gospod, ili još: Gospod svake uljudnosti. Bog reče svetici: 
»Uljudno sam ie tražio;" a svetica odgovori, kao prava kći Fra- 
njina : „Ti si me Gospode uljudno tražio." Ne dokazuje Ii to, 
kako se bio raznio Franjin duh i kako je laj duh bio pun 
slatkosfi i miline ? 

Tadosti zvonili. Svećenstvo mu i puk izlazilo ususret, 
pjevajući pjesme i noseći grane. Čim bi se pojavio, 
klicali bi od veselja i svatko se trsio, da mu se što 
više približi. Sretnim se i blaženim smatrao onaj, 
koji bi čuo njegov glas, vidio ga svojim očima i * 
poljubio skut njegove haljine i tako bi on ulazio u 
grad kao kakav pobjednik. Nije dakle pretjerano, 
kad se govori, da je Franjo bio u XIH. vijeku utjeha 
i veselje Italije . 1 

IV. Njegova srčanost. 

Ljudi prijazne naravi nemaju obično u sebi 
velike odvažnosti. Ali nije tako bilo kod Franje. 
Providnost, koja zna u svim svojim djelima bla- 
gosti pridružiti jakost, jednako ga je obdarila tim 
dvostrukim svojstvom. On je bio „jak kao dijamant, 1 * 
kako se divno izrazuje jedan današnji redovnik. 
„Koji su iskusili njegovu velikodušnost," veli Celano, 
„znadu, kako je bio slobodan i velikodušan u vla- 
danju, neustrašiv i siguran u svojim djelima, kako 
je srčano i odlučno prezirao sve svjetovne stvari ." 2 

Njegov život ima taki početak, da bi mu ga 
zavidio čovjek, koji je određen, da se proslavi 
svojom srčanošću. U dvadesetoj se godini u prvom 
redu borio u vojsci asiške općine. Iza nekoliko je 
godina krenuo na konju u Apuliju, da vojuje proti 
Nijemcima. U očima mu je blistala vatra te se nadao, 
da će svojim mačem postignuti kakovu slavu i 
dostojanstvo, kao glasoviti srećolovci onog doba. 
Najokrutniji neprijatelji kršćanskog imena posjeduju 
ogromna zemljišta na istoku i zapadu. Franjo će 
otići k njima sam, bez oružja i pozvati će ih u rat 
istine. Kažu mu, da mu je u tom poduzeću život u 
velikoj pogibelji : nu to njega još više potiče : umrijeti 
bo će za svojega Boga, jer zna, kako je časno i 
dično mučeništvo. Kad bi mogli ovdje opetovati sve, 

1 I. Cei,, pag. 52. Već smo u 1. svesku, strana 160, 
(Iznijeli jedan dio tih potankosti. — 2 I. Cei., pag. 102. 

šio smo dosele rekli, vidjeli bi, kako je veći dio 
njegovih djela obilježen hrabrošću i junaštvom. 

Spomenuti ćemo, kako je otvoreno išao usu* 
sret poteškoćama. 

Njegova se nježna narav opirala osobito po- 
svemašnjem siromaštvu, koje je prigrlio. On je 
nepogode vremena više osjećao nego drugi, pa je 
radi slaba ustroja svoga tijela često trpio veliku 
studen akoprem je živio u vrućem talijanskom 
predjelu. Jednoga dana reće svojoj braći: „Kad bi 
savršeno ljubili Boga, ta bi ljubav uzdržavala slatki 
i ugodni osjećaj u svim našim udima.“ On je 
mnogo ljubio Boga, ali je ipak kadikad drhtao od 
zime. Evo što je jednoć u takovoj zgodi učinio. 
Tijelo mu se počelo smrzavati od studena sjevernog 
vjetra, te se činilo da poziva u pomoć. Bojeći se, 
da to ne bude početak mlitavosti i slabosti uzađe 
na jedno brdo, svuče odjeću i tako iđaše neko vri- 
jeme proti vjetru. Kad vide da je svladao sam sebe, 
kliknu: „Kad sad obučem haljine bit će mi veoma 
vruće ." 1 

I tijelo mu je zadavalo neke poteškoće. Istina, 
ono se je rijetko kada uzbunilo, ali je ipak poput 
apostola morao proti njemu unutarnji boj biti. U tom 
bi postupao, kao da bi bio u bici, za kojom je toliko 
težio. Tijelo je zahtijevalo nasladu, a on ga je bez 
oklijevanja vodio na patnju. Vidjeli smo u navedenom 
primjeru, kako se laća konopca, da ublaži i upitomi 
buntovnika. Drugi bi se put bacio u trnje i šikarje, 
da ugasi u krvi početak nepodvrženosti. Pokora- 
vajući tako željeznom vlašću svoje tijelo, postane 
mu ono poslušno i podložno, te bi slijedio duh, kao 
što svezani pas slijedi svoga gospodara. Kamo god 
bi ga htio voditi nesamo da se nije opiralo, nego 
je još išlo ususret njegovoj volji.- Od toga je časa 
i isti Franjo gledao siromašnoga podložnika s nekom 
vršću sažaljenja. Rado bi rekao, da je to dobar 

1 Eccleston, pag. 51. — , I. Cei., pag. 81. 


Franjina naravna svojstva. 


107 


sluga, te bi se pitao u svojoj savjesti, dali mu do- 
pušta ono, što se mora podijeliti dobrome sluzi. 

Više se morao boriti s nekim nižim duševnim 
sposobnostima. Kroz više mu godina maštom vladala 
jedna napast, koja mu je zadavala velikih jada i 
ogorčavala njegov život; nu nije nam poznat pred- 
met te njegove napasti. Molio je, plakao i nemilice 
trapio svoje tijelo, ali sve uzalud Istina, Bog kuša 
svoje sluge, ali ih nikad ne zapusti posve, pa je tako 
činio i s našim Svecem: kad je prokušao njegovu 
strpljivost, posla mu svoje svijetlo i odmah nestade 
napasti. Kad je jedne noći molio u crkvi sv. Marije 
Anđeoske, čuo je ovaj fajinstveni glas: „Franjo! da 
imaš vjere, kolik gorušično zrno, rekao bi gori : 
Digni se i ona bi se digla." — „A koja je to Go- 
spode gora, koju bih mogao premjestiti?" — „Tvoja 
je napast!" odvrati isti glas. — „Ah, Gospode" 
primjeti sv. patrijarha suznih očiju, „neka mi bude 
kako si rekao." I odmah se napast rasprši. U Fra- 
njino se srce opet povrati onaj mir i sloboda, što 
ih je prije uživao . 1 

Te ga pobjede podučiše, da napast ne može 
biti beskorisna, stoga ju je smatrao spasonosnom 
vježbom za jake i srčane ljude. Ljubio je napast, 
kao što pravi vojnik ljubi rat. Evo, kako je on to 
nekoga dana protumačio jednome svojemu bratu 
sjedeći s njim za stolom. „Oče moj !“, reče mu ovaj, 
„moli se za me: učiniš Ii to, oslobodit ću se napasti, 
koja me mući povrh mojih sila." Franjo mu odgo- 
vori: „Baš te radi tih napasti držim za pravoga 
slugu Božjega. Budi uvjeren da te tim više ljubim, 
što ih više osjećaš." Zatim dodade : „Svladana 

napast jest kao prsten, kojim si Bog zaručuje duše. 
Nitko se ne može smatrati za pravoga slugu Božjega, 
doklegod ga ne prokušaju razne napasti i patnje. 
Ja poznajem mnoge, koji se hvale da napreduju u 
savršenosti, jer kroz više godina nijesu osjetili nika- 

1 II. Cei-, pag. 210. 

kove napasti. Ali neka takovi znadu, da Bog upravo 
radi njihove slabosti tako s njima postupa. Providnost 
samo one izlaže velikoj borbi, u kojih je sigurna i 
stalna krepost ." 1 

Poslije naravi i puti imao se Franjo boriti još 
proti onome napasniku, kojega naš kršćanski jezik 
naziva neprijateljem. Kako su strašno pali oni negda 
tako lijepi anđeli. Došli su dotle, da su počeli zavi- 
đati Bogu njegovu slavu i proganjati njegove svece. 
Ima časova, kako to veli g. Isus, kad oni nastoje 
prorešetati i najjaču djecu Božju, „kao što se rešeta 
žito.“ I Franjo je bio među tom djecom Božjom, pa 
su stoga često puta četimice na nj navaljivali, zlo s 
njim postupali, pače katkad mu i velikih udaraca 
zadavali. Celano navodi dva takova slučaja, jednom 
uniđe Franjo pod večer u jednu osamljenu crkvu i 
zaželi, da tu prenoći u molitvi, a zatim prisloni 
glavu uza zid, da malo otpočine. Uto mu se tijelo 
silno uzruja, a strah obuze cijelo njegovo biće. Jer 
je znao odakle dolazi taj napadaj, skoči i učini na 
sebi velik znak sv. Križa, i klikne : „Zločesti dusi! 
Kažem vam od strane Božje, da smijete učinili mo- 
jemu tijelu sve, što je dopušteno vašoj zloći. Ja 
nemam većega i okrutnijega protivnika. Zlostavljajući 
ga, osvetili ćete mu se na mjesto mene.“ Taj smjeli 
govor smete đavle i uvjeri ih, da oni povećavaju 
njegovu krepost, mjesto da ga preplaše i oslabe u 
duši, pa ga stoga ostaviše u miru, i odstupiše 
strašno zastiđeni . 2 

Drugi se slučaj zbio u Rimu, u palači stožer- 
nika Lava Bracaleonia, revnoga svečeva pokrovitelja 
Taj je put napadaj đavolski bio tako žestok, a udarci 
tako česti i grozni, da je Franjo izgledao napola 
mrtav. U tom stanju pozove svoga brata, koji je bio 
u drugoj sobi. „Dođi amo, dragi brate! Đavli bijesno 
na me napadaju; strah me je biti sam.“ Sav je u 
svim svojim udima drhtao kao prut, poput čovjeka, 

kojega hvata žestoka groznica. Kad je drug unišao, 
reče mu Franjo: „Đavli, mili brate, vrše na meni 
pravdu Božju. Ja znam, da Gospod udjeljuje osobitu 
milost svojim slugama, kad u njima ne ostavlja na 
ovom svijetu ništa nekažnjena. Ali se, hvala njego- 
vom milosrđu ne sjećam nikakove pogrješke, koju 
nijesam oprao svojom zadovoljštinom. Tolika je 
uistinu njegova dobrota prema meni da mi je uvijek 
u molitvi pokazao, što mu je u meni drago, a što 
nije. Možda me je danas predao ovim krvnicima 
zato, što mojim boravkom kod velikaša dajem dru- 
gim zao izgled . 1 Kad bi moji drugovi, koji borave u 
siromašnim kućicama, čuli, da sam ja sa stožerni- 
cima, mogli bi pomisliti, da ja plivam u slastima i 
lastima. Pa jer im moram davati dobar primjer, 
bolje je da idem odavle. Ugledajući se u mene biti 
će ustrpljiviji u oskudicama i potrebama." Sutradan 
je stožerniku sve pripovijedao, što mu se je zbilo i 
ispričao se za svoj brzi odlazak. 

' II. Cei., pag. 213. 

GLAVA XVIII. 

FRANJINA LJUBAV PREMA BOGU. 

T ko bi mogao iskazati žarku ljubav, kojom je plam- 
tio taj prijatelj božanskoga zaručnika?, pita sv. 
Bonaventura u početku poglavlja o Franjinim odno- 
šajima s Bogom . 1 Samo onaj, koji stvara nevine tajne 
nježne ljubavi, mogao bi kako valja izraziti njihovu 
dubljinu i čistoću. Čitatelj će nam vjerovati, da nas 
nije ni jedna stvar u ovom zamašnom djelu njegova 
životopisa toliko preplašila. Stoga iz dna srca mo- 
limo, da odstrani od naših misli i riječi sve, što se 
ne bi dolikovalo tako uzvišenu i znamenitu predmetu, 
što ga s pomoću Božjom počinjemo. 

Sa pravom i savršenom ljubavi prema Gospodu 
Bogu, spojeni su razni odlični darovi srca i uma, 
koji se kao miomirisno cvijeće razvijaju i dovode 
čovjeka do savršene ljubavi. Stoga kad se govori o 
ljubavi koje svete duše, treba najprije iznijeti te 
darove. Ovi su pak kod Franje bili veoma divni i 
plemeniti. 

Bog ga za sebe stvorio, i kao prvi dar udahnuo 
mu je dušu osjetljivu na svoju ljepotu. ,Srce je 
njegovo", veli Celano, „bilo kao neko savršeno 
glazbalo, kojega bi se kao gudalom dotakle riječi 
„ljubav Božja", žice bi, što su bile u njem, zatitrale 
i davale jasan i milozvučan glas." „Znamo već za 
jedan primjer iz njegova života u svijetu. Kadgod 
bi ga koji siromah za ljubav Božju zamolio milos- 
tinju, ganuo bi se do dna duše. Nu to je bio tek 
početak. Bog će se potpuno objaviti onome, kojega 
je odabrao za preureditelja društva i udijelio mu 

1 Charilalem fervenlem, qua sponsi amicus ardebal, guis 

osobiti dar ljubavi. Govorio mu je u samoći, kao 
što prijatelj govori prijatelju. Otkrio mu je tajnu 
svoje muke, tu veliku tajnu svoje ljubavi. Kada mu 
se je povećalo pouzdanije, reče mu, da će mu dati 
ulogu u svojoj Crkvi. Čitatelj se sjeća, u kakovo su 
stanje stavljale Franju te objave. Srce mu je drh- 
talo, a lice mu je bilo blijedo, glava oborena, jer 
mu je duša razumijevala veličinu dara, koji mu se 
podjeljivao. 

Čitamo u sv. Pismu, da se Mudrost^ vrlo veseli, 
kad nađe dušu vrijednu sebi, da je više ne ostav- 
lja, nego je prati velikom pomnjom na svim njezi- 
nim putevima. Videći Bog, da njegov novi prijatelj 
zaslužuje tu milost, učini s njim konačni ugovor. 
Od toga ga je časa držao za svoga i nakitio ga 
svojim dobrima, kako se to dolikuje onomu, koji ima 
u sebi sva dobra. 

Stoga se povjesničari sv. Franje nijesu preva- 
rili o izvoru punjine, što su je u njem nalazili. 
On je svojim pronicavim umom shvaćao najuzviše- 
nije istine. „Nitko se, veli Celano, „ne mora čuditi 
tom daru. Njegov se duh, pobjeditelj svijeta i strasti, 
lakim lijetom dizao u nebeske visine, u krilo vječne 
Istine i svijetla, te je u vrelu svakoga dobra, u sa 
moj Božjoj Riječi crpio ono, što je onako ugodno 
odjekivalo u njegovim riječima . 1 . 

Na drugom mjestu veli isti povjesničar, da J e 
Franjo uvijek svoj pogled bacao na božansko SV1 
jetlo, koje ga je podučavalo, što mora govoriti i 

činiti. v ,. 

Franjo je u društvu sa Bogom uživao veselje. 
Evo kako to tumači sv. Bonaventura. „Žarko je ju 
bio Boga, ali mu je i taj ljubljeni Bog vraćao u 
prijateljsku ljubav, te se činilo, da neprestano osjeća 
uza se svojega Spasitelja, kako je on sam svoji 
drugovima kazivao. 2 " Vrijedno je još i to spomenu i, 
da je Bog opraštao Franji, što nije mnogim drugi 

1 II. Cei., pag. 173. — J S. Bon., pag. 364. 

svecima : neke naime unutarnje nesavršenosti i očita 
zanemarivanja. A pošto je Franjo od svoje strane 
mogao — što je vrlo rijetko — izbjeći svakoj du- 
ševnoj suhoći i mlifavosli, s jedne je i druge strane 
prijateljstvo bilo jasno i veselo. 

Franjo je u svom životu učinio veliko djelo. 
,,Nu on nije bio sam", veli Celano, „nego ga je 
Gospod u svem pomagao i pratio kuda bi god ho- 
dao: hrabrio ga je svojom prisutnošću, sokolio svo- 
jim dobročinstvima, tješio svojim posjetima, 1 ' jer bi 
inače Franjo, kad bi bio sam, podlegao i iznemogao 
u toj zadaći, koja je nadmašivala ljudske sile. Ali ga 
je Bog uzeo za ruku i sklonuo svačije srce prema 
njemu, te je taj neuki mladić, taj prosti trgovac s 
njegovom pomoću za dvadeset godina promijenio 
lice građanskoga i religioznoga društva. 

Vidi se dakle, što je Bog htio biti za Franju. 
On se upravo naslađivao u djelu, što ga je stvorio: 
neprestano se k njemu obraćao, da ga napuni svo- 
jim darovima i visoko uzdigne, te se rado brinuo,, 
da uzdrži u njem čisto veselje. Ljubio ga je kao 
Bog t. j. neizmjerno. 

Ali kako je Franjo stekao toliku ljubav? Mislimo, 
da to možemo jednom riječi izrazili. On je mnogo 
jače osjećao ono ganuće, što ga osjeća sveta duša 
kad primi ljubav, koja joj se čini vrijednom nje; a 
to iz toga razloga, što je on uvelike cijenio neiz- 
mjernu ljepotu Onoga, koji mu je podjeljivao tu 
svoju ljubav. Sada ćemo pokušati da pokažemo 
glavne znakove toga ganuća. Naravno, da ćemo se 
u tom više nego ikada držati svjedočanstva onih, 
koji su s njim živjeli. 

On je bio pun čistih naslada. „Kakovim mislite," 
veli Celano, „da je bio natopljen veseljem, živeći 
u takvom prijajeljstvu s Bogom ? Samo bi on to mo- 
gao iskazati. Sto se mene tiče i sad se tomu divim 
i čudim, te bi ja sam morao iskusiti to veselje, da 

ga točno oslikam i ispripovijedam. 1 " Odsele je sve- 
tac sav ushićen izgovarao ime Onoga, koji ga je 
ljubio. „Uznesao bi se, Gospode, u duhu, kad bi 
spomenuo ime Tvoje! Osjećao bi tako čisto veselje 
i sreću, te bi se reklo, da je jedan od tvojih pri- 
jatelja iz stare dobi ili rade novi neprispodobivi pri- 
jatelj . 2 Bio je sav preobražen. ,,U njem se je nala- 
zilo vrelo žarke ljubavi, koje se izljevalo po cijelom 
njegovom biću, pa i na druge. Oživila bi mu boja 
lica, te bi ono poprimilo anđeoski izraz. Jedne su 
ga noći, tvrdi sv. Bonaventura, vidjeli okružena svi- 
jetlećim i sjajnim oblakom . 3 

Sve bi ostavio, čim bi čuo glas i poziv svo- 
jega miljenika. „Nije nikad običavao sveti otac ni- 
kakova posjeta Duha svetoga nemarnošću odbiti, 
nego bi ga rado primio i uživao, dokle bi mu to 
Bog dopustio. Ako bi na putovanju osjetio prisut- 
nost Duha svetoga, pustio bi napred svoje drugove 
i u svem se mirno predao nadahnuću njegovu. Ma 
gdje bio, nikad nije uzalud primao milosti Božje, 
niti badava slušao njegov poziv . 4 — Hranio se je 
njegovom ljubavlju i nije više htio drugoga zanimanja. 
„Te su mu nebeske slasti učinile svijei bljutavim, a 
na malovažne ljudske poslove posve mu se grstilo. 
Kadikad bi dapače i ista svoja djela : propovijedanje, 
pobožne razgovore ne baš završio, nego samo pre- 
kinuo i zasladio ih preugodnim prijateljskim razgo- 
vorom s Bogom . 5 

Srce se njegovo rastapalo od ljubavi prema 
Onomu, koji ga je tako milovao, i uvijek bi se du- 
hom uznesao kad bi na nj pomislio, te ne bi više 
znao, što se oko njega događa. Kad je išao kroz 
napućeni gradić Borgo San Sepolcro, opkoli ga ve- 
liko mnoštvo pobožnoga naroda, te su ga se mnogi 
doticali, a neki su ga vodili na sve strane. On nije 
ništa znao, niti je išla poput mrtva tijela, vidio niti 

1 II. Cei., pag.197. — * I. Cei., pag. 67.— 3 II. Cei., pag 
197. — ' Ibidem. — 3 II. Cei., pag. 197. 

čuo, što se zbivalo oko njega. Kad su bili već da- 
leko izvan grada i približavali se bolnici za gubave, 
gdje je sveti razmatratelj nebeskih stvari htio od- 
sjesti, svijet se raziđe. Franjo se prene kao da je 
došao iz drugoga svijeta, te je počeo pitati svojega 
druga, dali se približuju Bogu.“' 

Franjo se poput pravih sluga Božjih u svem 
predao volji svojega Spasitelja. Jednakim je bio za- 
dovoljstvom pripravan sve primiti iz ruku Onoga, koji 
ga je ljubio, kao: uspjeh i neuspjeh, veselje i žalost, 
život i smrt. Da je mogao izabrati, izabrao bi patnju, 
jer ju je i sam Bog u svojem životu odabrao. »Na 
ime biše Božje", običavaše rado govoriti, „morala 
zemlja i nebo pokloniti." On se sam uvijek klanjao 
svojemu božanskom prijatelju, te je vazda samo ono 
činio, što bi znao, da je njegova volja i neprestano 
ga molio za milost, da ga od svega srca obljubi, pa 
neka onda čini s njim što mu je drago.- Nijesu svi 
njegovi učenici, pače ni najbolji, bili tako u duhu 
raspoloženi već bi neki mislili, kad bi ga vidjeli u 
velikim patnjama, da bi Bog, koji ga toliko ljubi, 
mogao blaže s njim postupati, a kadikad bi se usu- 
dili i izraziti mu tu svoju misao. Kad bi ga jednom 
pod konac njegova života bolest teže negoli ikada 
prije mučila, reče mu poslužnik pun saučešća : „Ah, 
preljubezni oče! Prosi Gospoda neka ti se smiluje, 
jer se čini. da te njegova desnica veoma tišti." 
Čuvši to sveti prijatelj Božji, odgovori svetim gnje- 
vom : „Da te u dušu ne poznam i da ne znam kako 
si iz nevinosti i dobre nakane to izustio, zamjerio 
bi se i mrzak bi mi postao, jer se usuđuješ prigo- 
varati odlukama Božjim." A budući da je u tom bila 
uvreda, htjede da bude i zadovoljština. Zato se baci 
na zemlju, premda je bio posve slab, te cjelivajući 
i plačući zavapi : „Gospode Bože moj! Zahvaljujem 
ti na svim mukama, što mi ih daješ. Ako ti se sviđa, 
stostruko ih povećaj, jer sam najsretniji, kad mogu 

1 Ibidem. — Tres Soc., pag- 60. 

ispunjavati tvoju svetu volju “ Braća su mislila, do- 
daje sv Bonaventura, da vidi trpećega Joba pod 
rukom Gospodnjom. Bila je ta i veća nego Jobova 
strpljivost. Povećalo ju je ono što je najsavršenije 
na zemlji, čista ljubav prema Bogu, koja je u njem sve 
nalazila i nadmašivala svojom snagom ljudske sile . 1 

Franjo je tako nježnoj ljubavi pridružio još i 
stidljivost pravoga milovanja. Već smo o tom vidjeli 
riječi Celana. „Cistu je sreću u sebi osjećao, kad 
bi izgovarao ime Božje," ali nije dosta samo taj 
dokaz navesti, nego ga treba opširnije promotriti. 
Zamotavao bi se neprozirnim koprenama, da sakrije 
od ljudskoga pogleda milosti, kojim je bio narešen. 
Njegova sobica, šuma, poljska tišina : to su bila 
mjesta, gdje se najrađe s Bogom razgovarao. Ako 
bi se slučajno u javnosti našao, kad bi ga pohodio 
Duh sveti, od plašta bi si učinio sobicu, da samo 
ne bude bez nje, a ako ne bi imao plašta, rukavom 
bi sakrio lice svoje. Uvijek je štogod stavio između 
sebe i slušatelja, da sakrije prijateljske doticaje 
Duha svetoga. Ako bi mu sve manjkalo, zatvorio bi 
se u svetište svojega srca. U tim bi se prilikama 
kao i u samoći rado podao velikoj svojoj pobožnosti, 
postao nepomičan, usne mu se ne bi micale niti bi 
uzdisao : cijelo bi mu se biće kao unutra povuklo, 
jer se u duši Bogu klanjao, dočim bi izvanjski čo- 
vjek, koji se može očima vidjeti, izgledao kao beži- 
votan mrtav. Čim bi izašao iz toga stanja, nastojao 
bi drugima u svem se prilagoditi, da ga pohvala 
braće ne uzoholi te ne izgubi ono, što bi u tim 
zgodama postigao." 

Ta je velika opreznost dolazila iz dobro pro- 
mišljena načela. Rado je govorio, da svaka lju- 
bav, osobito ljubav prema Bogu, traži tajnu, te da 
se zapriječuju najslađi njezini osjećaji, ako ju čovjek 
nesmotreno razglasuje. Njemu se činilo, da svoju 
slavu traži onaj, koji svakome otvara svoje osjećaje, 

te je u tom opažao neku pogrješku, koja je morala 
odmah ili kasnije bili kažnjena. Evo što je on glede 
toga često govorio svojim prijateljima : Kad Bog u 
molitvi pohodi kojega svog slugu, ovaj mora sklop- 
ljenih ruku govoriti svojemu Gospodu: „Ti si Gos- 

pode, meni nevrijednomu i grješnomu čovjeku po* 
slao s neba ovu milost, ja ju pako tebi povjeravam, 
da mi ju čuvaš, jer bih ja inače bio kradljivac tvo- 
jega blaga." A kad ustane iza molitve, mora se kod 
drugih smatrati za bijednika i grješnika, kao da 
nije ništa vanredna primio. Još je o tom povjerenju 
tajne, kojim čovjek olakša puninu svojega srca, 
govorio : „Lako se može za jednu malu korist izgu- 
biti kakovo neprocjenivo blago, te potaknuti Onaj, 
koji nam ga je dao, da nam ga u buduće tako lako 
ne podijeljuje. ' 

Uostalom i sam je Bog čuvao tajnu te među- 
sobne ljubavi i prijateljstva Iskusio je to i isti asiški 
biskup, premda je imao najbolju nakanu. Kad je 
jednom po običaju došao u Porcijunkulu, da posjeti 
Franju, mislio je da može odmah unići k njemu u 
sobu. Već je otvorio vratašca i stupio unutra, opazio 
je da je sluga Božji u molitvi. Uto ga spopade neki 
nenadani strah, uda mu se ukoče, te nije mogao ni 
riječi progovoriti. Ujedno ga božanska sila potisnu 
van i prisili, da se udalji. „Treba vjerovati," veli 
Celano, „ili da nije bio dostojan da promotri svetu 
tajnu, ili je Franjo zavrijedio, daše produlje za njega 
te nevine i čiste naslade." Bilo međutim jedno ili 
drugo, mi samo znamo, da se prestrašeni biskup 
povratio k braći, a kad je priznao svoju pogrješku, 
povratio mu se govor. 

To su po našem mnijenju glavni potezi velike 
primljene ljubavi. Bog se punim pravom tuži na ne- 
osjetljivost ljudsku. „Što sam morao učiniti," već je 
govorio po svojim prorocima, ,,a nijesam učinio? 
Svaki sam dan pružao ruke svoje, pa ipak nijesu 

1 11. Cei., pag. 199. ' 

htjeli doći. Hranio sam ih i uzvisivao kao djecu, ali 
su prezirali moju milost. „Franjo nije te žalosti za- 
davao svojemu Bogu, nego je svim srcem izlazio 
ususret Onomu, koji mu je dijelio svoje darove. Ci- 
jelo je njegovo biće neprestano uživalo neku slast 
i slavu, jer je bio ljubljen. 

Tko prima mora i davati : to je zakon ljubavi, 
a također je i dužnost, osobito kad se radi o odno- 
šajima s Bogom. Ali Bog je tako bogat, a mi tako 
siromašni, pa što ćemo mu dati? „Ti si moj Bog," 
pjevaše David, „te ne potrebuješ mojih dobara." 
Mnogi su sveci u tom osjećaju svoje nemoći željeli 
imati što nijesu imali: prosili su hiljadu srdaca, da 
što bolje mogu ljubiti, i hiljadu života, da ih sve pri- 
kažu i žrtvuju. Te želje služe na čast ljudskoj veliko- 
dušnosti. Nije međutim okretni Franjin duh, bar u 
koliko je nama poznato, ništa takova tražio, nego 
što je imao, to je i prikazivao. Siromah je Isusa 
Krista poput one siromašne udovice, koju je tako 
hvalio naš Spasitelj, samo dvije male stvari posje- 
dovao, duo minuta, veli sv. Bonaventura, tijelo i 
dušu . 1 Te je on dvije stvari po svojem običaju dao 
ne oklijevajući. 

Najprije svoje tijelo Ono mu je, veli sv. Bona- 
ventura, služilo za hram, u kojem je neprestanu 
žrtvu prikazivao." Imajući uvijek na pameti riječi 
apostolove: „Koji su Kristovi razapeše tijelo svoje 

sa strastima i požudama njegovim." Franjo je tako 
umrtvio svoja sjetila, da se jedva služio najnužnijim 
stvarima za uzdržavanje ljudskoga života, te je obi- 
čavao reći, da je teško zadovoljiti tjelesnim potre- 
bama, a da se ne udovolji zahtjevima sjetila. Stoga 
bi se rijetko služio kuhanim jelima, osim ako je bio 
bolestan, a kad bi se njima služio, začinio v bi ih 
lugom, ili nalio vode, da ih učini netečnirn. Što da 

Non habebat aliud Chrisli pauper nisi duo minuta cor* 
pus scilicet et animam, quod posset liberali charitate largiri. S. 
Bon., pag. 365. — 1 Haec offerebat continue . . . exterius in 
•airio sacrificans holocaustum. Ibid. 

reknemo o njegovu piću? Pio je samo hladnu vodu 
i to samo koliko je bilo nužno, da ugasi žeđu. Svaki 
bi si dan nešto nova uskraćivao. Premda je već bio 
na vrhuncu savršenosti, ipak je držao, da je istom 
počeo ići putem savršenosti, te je uvijek gledao i 
nastojao, da štogod dobra učini Gola je zemlja 
bila obično njegova postelja. Kadikad bi spavao sje- 
deći na kakvu komadu drveta ili bi glavu naslonio 
na kamen. Nosio je samo jednu haljinu, te se može 
reći, da je služio Bogu u goloti i studeni. Upitan 
jednoga dana, kako može zimi podnosili studen, od- 
vrati pun žara duševnoga: „Kad bi iznutra gorili 

željom za nebeskom otadžbinom, lako bi trpjeli 
vanjsku studen. Mrzio je gizdavo i meko odijelo, a 
za sebe je dao praviti posve prosto. Sam je, govo- 
raše, Bog hvalio sv. Ivana Krstitelja, što se je ovaj 
prosto nosio. Ako bi vidio, da mu je haljina meka, 
iznutra bi je podšio uzlima. „Iskustvo," običavaše 
reći, „svjedoči, da se đavao boji tvrdili i hrapavih 
odijela, dočim ga meka potiču, da nas napastuje ." 1 

Lako se može opaziti cilj, što ga je u tom 
trapljenu imao pred očima. Mjesto da mu^ tijelo pri- 
vuče dušu k sebi, kako to na žalost vrlo često biva, 
on je htio, da duša podigne tijelo do sebe Tijelo 
duši, a duša Bogu. Franjo je htio da takav red bude 
u njegovu životu Ta se namjera lako opažala, kad 
bi mu se duša bavila kakvom uzvišenom zadaćom. 
U tim je prilikama zahtijevao, da joj se i tijelo pri- 
druži na pomoć. Na primjer u misijama, moralo bi 
se i tijelo pokazati gorljivim, srčanim : moralo je ici, 
dolaziti, trošiti se, a da se ni najmanje ne potuži. 
Još je više od njega zahtijevao u molitvi, osobito u 
javnoj. Cijelo bi njegovo držanje svakomu moralo 
nadahnjivati poštovanje i poklon. Nikad ne bi do- 
puštao, da se osloni o zid ili o što drugo, ma kakvo 
bilo stanje njegova zdravlja. Moralo bi za cijeloga 
božanskoga čina stajati uspravno, oborenih očiju, 

1 S. Bon., pag, 337. 

bez prekida i pokoja. Ni na putovanju ne bi u toni 
ništa mijenjao. Ako bi svetac putovao pješice, od- 
mah bi se zaustavio čim bi došao crkvom određeni 
čas za božanski čin. Ako bi jašio, zaustavio bi konja 
i nepokretno na jednom mjestu stajao. Malo mu je 
bilo stalo do ružna vremena. Vraćajući se jednom 
i ž Rima, prokisnuo je do kostiju, jer je na velikoj 
kiši molio. Nato se on opravda, veleći : „Ako se 
tijelo ustavi, da se okrepi jelom, premda će bili 
hranom crvima, u kakovu onda miru i pokoju mora 
duša primati svoju hranu, koja je sam Bog ." 1 

Naša ljudska slabost drži, da je to bila potpuna 
žrtva ; ali Franjo nije bio toga mišljenja. Osim tih 
malih žrtava, njegovo je veliko srce težilo za pravom 
posvemašnjom žrtvom. Isus je dao za nas svoj 
tjelesni život: nije li dakle pravo i pristojno, da i mi 
svoj za njega žrtvujemo? Franjo je svim srcem težio 
za slavnom pobjedom mučenika. Užgan ljubavlju, 
koja ne daje mjesta strahu, želio je prikazali sebe 
Gospodu kao živu žrtvu u plamenu mučeništva, da 
vrati Isusu, koji se žrtvovao za nas smrt za smrt. - 
Triput je išao među nevjernike i u tim je prilikama, 
svjedoče njegovi povjesničari, bilo časova, kad je 
više letio, nego išao, tako je bila velika njegova 
gorljivost. Bog mu je svaki put uskratio tu radost, 
ali mu je ipak bila tako mila njegova želja da je 
došao dan, kad ga je među ljudima učinio živom 
slikom Onoga, kojega mi zovemo žrtvovanim laganj- 
cem, te uzorom i jakošću mučenika. 

Sve se to događalo većinom vani, u onom, što 
sv. Bonaventura zove predvorjem hrama. Kakova su 
se dakle čudesa događala unutra. U samom je hramu, 
veli opet sv. učitelj, bila prava duhovna žrtva. Mio- 
miris tamjana neprestano se dizao Gospodu .' 1 Taj 
tamjan bijaše molitva i ljubav Franjina. 

1 1!. Cei., pag. 189. — a S. Bon., pag. 365. — ;1 In lemplo 
inlerius concremans thymiama. S. Bon., Ibid. 

„Kad bi mogao." veli Celano, „rado bi poka- 
zao uzvišenosb njegove molitve, bar u koliko sam 
upoznao njezinu tajnu." Franjo je smatrao molitvu 
za duševni život. Duša, koja moli, visoko se diže, 
te ima svu svoju ljepotu; koja pako ne moli, uvijek 
je u niskim predjelima i domalo joj umre njezin 
božanski dio. Stoga se nije krzmao reći, da redov- 
nik mora najviše prositi dar molitve, jer je bio 
uvjeren, da se bez nje ne može napredovati na putu 
Božjem. Sto se njega tiče, bila mu je molitva sre- 
dište njegova života i njegove redovničke djelatnosti. 
Nesamo, da je u njoj posvećivao žive sile svojega 
duha i srca, folum cordis, kako to preporučuje naš 
Gospod, nego još, po svjedočanstvu njegovih povjes- 
ničara, i cijelo svoje vrijeme, totum temporis. Ili bi 
išao ili sjedio, radio ili počivao, uvijek se bavio mo ; 
litvomj istina, ne baš pravom molitvom, no njegova 
je duša bila u takovu raspoloženju, koje je upravo 
temelj molitve. Neprestano je bio uz Boga a ovaj uz 
njega i tako je među njima bila neprekidna izmjena 
pogleda i ljubavi. Tako se divno ostvarila riječ na- 
šega Spasitelja. „Ja sam u vama, a vi u meni ." 1 

To u neku ruku bitno sjedinjenje nije bilo dosta 
za Franju, ma kako veliko ono bilo. Bilo je mnogo 
i mnogo časova, kad se on sa svim svojim silama 
prikazivao Bogu. Noći bi najrađe posvećivao toj svetoj 
vježbi, nasljedujući u tom našega Gospoda, koji se 
na brežuljcima Galileje tako često noću molio svo- 
jemu nebeskomu Ocu za rod ljudski. Kadikad bi i 
tijelo duši pridružio i tako bi između njega i Boga 
nastao živi razgovor. Govorio bi svojemu Gospodu, 
Pjevao njemu hvale, tć bi plačući i udarajući se u 
Prsa prosio od njega milost i oproštenje za svoje i 
sv Ueta grijehe. Cesto bi utišao sva svoja osjetila, 
sabrao svu svoju unutarnju snagu, te se tako u duhu 
iza° do prijestolja Božjega. U krilu nestvorenoga 
u ia otkrivao bi svojstva, koja ga više nego druga, 


1 U- Cei., pag. 197. 

stavljaju u odnošaj s nama i sa strahopoštovanjem 
išao od jednoga toga svojstva do drugoga. Razluči- 
vao bi i naizmjence se klanjao Sucu, Učitelju, Ocu, 
Prijatelju i Zaručniku. Ti su mu razni pogledi pru- 
žali zgodu, da upotrijebi sredstva, što su bila u njemu. 
Vadio bi iz blagajne svojega srca sve, što je u njoj 
bilo. Redom bi prikazivao čast zahvalna stvora, prošnje 
raskajana grješnika, štovanje nevina djeteta, ljubav 
pravoga prijatelja, samozataju vjerne zaručnice. Ka- 
kovu bi slast, kakav polet uživao u tom raznom 
stanju! Kako je osjećao da je tu život! Kako je da- 
vao sve za sve ! On nije izgledao kao čovjek, koji 
moli, nego kao da je on sam molitva 1 

Čini se, da ga je Bog za veliku njegovu ljubav 
nagradio tim, što je već za života uživao tu nebesku 
sreću. Po svjedočanstvu povjesničara znamo, da ga 
je Isus, ukazavši mu se u slici serafa, u duši uzdigao 
na serafski život. Celano i sv. Bonaventura opetuju 
tu tvrdnju, govoreći o njegovoj molitvi. ,,U nebu je, “ 
vele, .bio njegov boravak. Tamo bi s anđelima obi- 
lazio boravišta blaženika, a duša bi mu se uzdizala 
do vrhunca grada Božjega." Uznosio bi se u duhu 
do stanova, gdje živu i pjevaju nebeski dusi. U nji- 
hovu bi se društvu klanjao premilostivomu i preja- 
snomu Gospodaru svih stvari . 2 Neka se ne zahtijeva 
točno razjašnjenje tih riječi. „Te se stvari ne tumače, “ 
rekao je sv. Pavao, kad je sašao s visina, kamo ga 
je Bog bio uzdigao. Čitatelj ima pred očima vjerno 
navedeno svjedočanstvo savremenika. Neka ih dakle 
on sam tumači, kako se svidi nebeskomu Ocu, da 
mu to nadahne. 

Poslije molitve dolazi ljubav. Ovo je zadnji 
korak duše k Bogu i osobiti dar, što ga čovjek može 
primiti od Gospoda. Franjo je bio pun te kreposti, 
pa je često običavao govoriti : „Treba dobro ljubili 
ljubav, koja nas je toli ljubila." Govorio je također: 
„Budalasta je škrtost, uskraćivati štogod Bogu." On 

1 11. Cei., pag. 197. — ' 1. Cei., pag. 86. 

je sam bio daleko od te škrtosti. Bio je, veli sv. Bonaven- 
lura, proniknut ljubavlju Božjom kao što je gorući ugljen 
proniknut ognjem „Nitko nije ljubio kao on, " nastavlja 
Celano. Tu su ljubav pratile i druge kreposti, i to naj- 
prije zahvalnost. On je uistinu bio zahvalan Bogu, te 
se taj osjećaj neprestano u njemu povećavao radi 
velikih dobročinstva, što ih je s neba primao. Dvije 
je posljednje godine svojega života sproveo u ne- 
prestanom zahvaljivanju Dva mjeseca prije svoje 
smrti sastavi krasan slavospjev stvorovima, slavospjev, 
kakav može poteći iz srca plamtećega žarom naj- 
svetije ljubavi i zahvalnosti prema Stvoritelju svijeta. 
Oživljavao je svoju nježnu ljubav čestim razmatranjem 
božanskih savršenosti, i otud je upoznao, da imamo 
neizmjerno ljubili Boga, kojemu je on prvo mjesto 
darovao u svojoj ljubavi, jer je znao, daje Bog prvo 
i najsavršenije biće. Kako bi iskazali tu njegovu ve- 
liku ljubav? „Veoma te o Isuse, “ kliče Celano, „lju- 
bio onaj, kojega si najslavnije odlikovao svojim ra- 
nama ." 1 Njegova ljubav nije bila mlitava i pospana, 
niti je težila za ispraznošću kao naša, nego je to 
bila ljubav odvažna, koja nije težila za prestankom, 
nego za sve većim žarom. Neka se tomu nitko ne 
čudi jer čovjek, koji ljubavlju traži kakav prolazni 
dobitak ne može se reći, da ljubi, a toga kod Franje 
nije bilo. On je ljubio Boga, jer je znao da je Bog 
vrijedan ljubavi, te nije mogao suspregnuti čuvstva 
ljubavi, a da ih ne oda svijetu. U lom su mu se 
plamtećem žaru izvinute iz dna duše dvije pjesmice, 
o kojim se može reći, da su pisane na vatri božan- 
skoga ushita, li prvoj pjesmi crta svoja ushićenja, u 
koja je zapao na gori Alverniji i u njoj nam se pri- 
kazuje kao vojnik, koji pun zanosa i ljubavi hrli u 
boj, ne zato, da pod zastavom Isusovom pobijedi, 
nego da kao sretan pobjednik padne u blaženo na- 
ručje svojega Spasitelja. Ona počinje riječima: 
„Ljubav me slavila u vatru, u vatru ljubavi.., „ta mi 

1 I. Cei. pag. 96., II. pag. 257. 


smo ju već na svojem mjestu naveli. Druga je pjesma 
dulja i u talijanskom jeziku vrlo umjetno sastavljena, 
pa zato neki misle, da je nije Franjo tako uredio. 
Međutim svatko priznaje, da iz nje jasno odsijevaju 
njegovi obični osjećaji Mi ćemo ju navesti u prostom 
prevodu, da se vidi, kako je nježna i plemenita 
čuvstva gojio sv. Franjo. 

„Oj ljubavi zašto si me tako ranila? Ozlijeđeno 
moje srce plamti od dragosti. 

Ono plamti, niti igdje može naći pokoja. Htjelo 
bi bježati, ali ga tvoje verige silno sapinju. Rastapa 
se od ljubavi kao vosak u vatri, a plamen, što si ga 
užgao u meni, troši me i pali sve žešće. Htjelo bi 
bježati bar za jedan čas, ali je zatvoreno u gorućoj 
peći. Kamo sam dospio? Tako živjeti to znaći umi- 
rati. Plamen se taj neprestano diže. 

Ah! neka mi nitko ne zamjerava, što radi tolike 
ljubavi izgledam kao luđak! Nema srca, koje bi se 
moglo obraniti, koje bi moglo izbjeći takovoj ljubavi. 
Čuditi bi se dapače morali, kako mi srce ne pukne 
i kako mogu živjeti u tolikoj ljubavi. Ah!, da mogu 
naći dušu, koja bi me razumjela ! Kako bi joj se sa- 
žalilo na toliku moju bol!“ 

Usprkos tim riječima, Franjo osjeća, da mnoge 
stvari u njem moraju zadivili one, koji manje ljube. 
Pita se. nije li prešao granice No znamo da njegova 
umjerena narav ne ljubi pretjeranosti, jer tako dobro 
zna, da je umjerenost božanska krepost, da ju i sam 
naš Gospod hvali. Evo što mu govori slatki Spasitelj : 
.Ti, koji me ljubiš, uredi ljubav svoju, jer nema 
ljubavi bez reda. Budući da me tako željno tražiš, 
treba da je krepost uza te. ja hoću, da je posve 
uređena ljubav tvoja, koju gojiš prema meni. Po 
plodu se svako stablo sudi: ne možeš imati ljepote, 
ako nema reda. 

„Sve, štogod sam ja stvorio, teži k svojoj svrsi 
i ne udaljuje se nigda od pravoga reda, koji uzdržaje 
preugodni sklad među svim stvarima. I sama je narav 

uredila ljubav više nego šio drugo. Kako si dakle, 
kršćanska dušo, prevelikom svojom gorljivošću od Be- 
zumlja ljubav kušala? Izašao si iz reda, jer ti gor- 
ljivost nije uzde poznavala." 

Odgovor je Franjin najpobjedonosnija obrana 
žara božanske ljubavi. Ni isti pisac „Nasljedovanja," 
nije imao takova poleta i slobode u besmrtnom po- 
glavlju, koje govori o učincima ljubavi. 

„Ti si, o Isuse, zarobio moje srce. pa opet 
veliš, da uredim dušu svoju. Ali kako ću, od kada ši 
me preobrazio u sebe, gospodovati nad sobom? U 
vatri usjano željezo, zrak suncem razgrijan, gube 
svoj oblik i dobivaju drugačiju sliku. Tako i duša 
poslane ljubav, kada je ti zaodjeneš sobom. 

„Zašto si me metnuo u taj oganj, ako si htio, 
da ostanem u umjerenosti? Davši se meni bez mjere, 
oduzeo si i meni svaku mjeru. Posve bi mi malen 
dosta bio jer ne mogu zadržali tvoje veličine. Ako 
je, o ljubavi, u lom pogrješka, tvoja je, jer si ti 
otvorio put, kojim ja hodam. 

„ Nijesi se ni ti, o Isuse, mogao obraniti od lju- 
bavi. Iz ljubavi si sašao na zemlju i njoj za volju 
zatajio si veličanstvo, mudrost i moć. Nijesi htio 
ni kuće, ni zemljišta, nego jedino uboštvo, da 
nas obogatiš. U životu si i na smrti pokazivao i pri- 
povijedao ljubav, koja li je u srcu plamtila, niti je 
poznavala mjere niti granice. 

„Često si putovao po zemlji kao pijan; ljubav 
te je vodila kao prodana čovjeka. U svem si poka- 
zivao ljubav, nikada ne misleći na sebe. . . A siguran 
sam, da zato Pilatu nijesi ništa govorio, niti mu se 
ispričavao, da zaključiš ugovor našega spasenja na 
križu, koji je tvoja ljubav već bila pripravila “ 

Ta nam pjesma u kojoj se tako jasno opaža 
veliko prijateljstvo s našim Gospodom, otkriva i po- 
kazuje novo vrelo, u kojem se usavršivala Franjina 
ljubav. Posve spreman da se klanja Bogu na nebeskoj 
visini, obično ga je tražio kraj sebe, u onoj ljudskoj 
slici, koja no je naša, i koju je primio da ga laglje 

upoznamo. Utjelovljenje mu se činilo kao sv Pavlu, 
veliko otajstvo, gdje se Bog i čovjek sastaje. Nije li 
mu raspeti Isus svojom riječju i primjerom pokazao 
put k spasenju? Nije li ga on na neki način došao 
uzeti za ruku, da ga dovede k svojemu Ocu? Stoga 
kad vele njegovi povjesničari, da je ljubio Boga, 
mislimo, da često razumiju, da je ljubio Isusa Krista. 
Franjo je mnogo čitao evanđelje, a čitao ga je i 
očima i razumom. Njegova je živa mašta nalazila u 
djelima Isusovim što ne opažaju oni, kod kojih nije 
ljubav tako budna. Tako je malo pomalo cijeli Spa- 
siteljev život bio točno predočen u njegovoj duši. 
Kakav je onda Franjo osjećao utisak ljepote 1 Mnogo 
puta je ponavljao one riječi, koje će uvijek ope- 
tovati oni, koji budu živjeli u duhu Kristovu i upo- 
znali preveliku ljubav njegovu. „Komu ćemo drugome 
ići?" Franjo je dobro razumio, da nas je naš Gospod, 
kad je uzeo našu narav i živio našim životom, po- 
taknuo, da idemo njegovim tragom i slijedimo njegov 
primjer. Sto vjernije i veće nasljedovanje Isusa Krista 
činilo mu se pravim zakonom kršćanskoga života. 
Barem ga je on uzeo za pravilo svojega života. 1 Isus 
je umro da zadovolji Bogu i spasi svoju braću, a 
tako je i Franjo želio dati svoj život za slavu Božju 
i spas svoje braće. Isus je bio uzor, a Franjo sa- 
vršena njegova slika. 

Poslije šezdeset godina, kako smo to već u 
uvodu spomenuli, jedan Manji brat, Bartol Pizanski, 
pretjera preko mjere tu istinu. U jednoj glasovitoj 
knjizi kojoj smjelo dade naslov: „Zlatna knjiga," ili 
..Sličnosti Franjine s Isusom Kristom," strogo u svem 
izjednači Spasiteljev život sa svečevim, te pokuša 
dokazati, da Isus nije ništa učinio, što nije i Franjo. 
To je pretjerano, jer se protivi i povijesti i bogoljub- 
nosti. Ima međutim u njoj dosta istinitih stvari. Istina 
je, da je Franjo, nasljedujući stope Kristove, primio 
po neki način na se osobu Spasitelja Isusa kako to- 

1 I. Cei., pag. 69. 

veli sv. Pavao. Savremenici su se uostalom zadržali 
u mjeri i granicama. „Isus mu je,“ veli Celano, „bio 
sve, Isus u srcu, Isus u ustima Isus u očima, Isus 
u ušima i u rukama i napokon u cijelom biću . 1 “ 
Zaista se ne bi moglo ljepše reći. 

Ako je Franjo imao oko uprto u sav Spasiteljev 
život, ipak si je u tom životu izabrao neke posebne 
zgode. U otajstvima je Isusovim najviše ljubio ono, 
što se ticalo Porođenja, Muke i sv. Euharistije. - 

Mi već znamo s kolikim je on sjajem slavio 
božićne blagdane u grećijskoj šumici. Nije ga me- 
đutim mogao uvijek tako slavno provesti; nu ipak 
je svake godine na taj dan prikazivao Bogu miomiris 
pobožnosti i zahvalnosti „To je," govoraše, „svetko- 
vina nad svetkovinama." Betlehemsko mu se djetešce 
činilo sama ljubav Božja, koja je postala vidljivom. 
U svojem ga je iskrenom govoru zvao ljubavlju. „Ti 
si se,“ kazivao bi Djetešcu, „rodilo iz ljubavi a ne 
iz tijela; ti si ljubav učinjena čovjekom, da spasiš 
ljude*. „Nije nitko kao on shvaćao riječi našega Go- 
spoda : „Tako je Bog ljubio svijet, da mu je dao 
svoga jedinorođenoga Sina," te se smatrao dužnim 
da toj ljubavi odgovori ljubavlju. Da to što bolje 
učini, zadubio bi se u razmatranje i šutnju te tzgle- 
dao sav začuđen, kao čovjek, kad je pred kakovim 
velikim prizorom. Kadikad bi opet na prerazličiti 
način izlijevao ljubav svojega srca. Činilo mu se 
naime, da na taj dan mora svatko plamtiti većom 
svetom ljubavlju. Mislio je uz to, da i zemlja mora 
zasvjedočiti svojom radošću, da poznaje dostojanstvo 
gosta, koji je došao, da na njoj boravi. Jedne godine 
pade Božić u petak te se u Porcijunkuli stavi pitanje, 
da li treba postiti na taj dan. Brat je Morik tvrdio 
da se mora. „Najprije je,“ kliče Franjo, grijeh, zvati 
dies Veneris, petkom onaj dan, kad je Isus rođen. 
A kako se zatim može govoriti o postu pred tako 

1 I. Cei. pag. 97. — 2 1. Cei., pag. 70. - 5 D’ amore, 
non de carne, tu nascesti. Humanato amore, che ne sallvasse 
Pjesma: Amor de caritate. Kitica 27. 

velikim blagoslovom? Što se mene tiče, želio bih, 
da i sami zidovi na taj dan jedu meso, jer to ne 
mogu, dobro bi ih bilo barem njim namazati." Ujedno 
je želio, da se na uspomenu čednih svjedoka poro- 
đenja Spasiteljeva dade svim magarcima i volovima 
bolja hrana nego obično. Tu je svoju osnovu još 
dalje razvijao. „Ako bih," govoraše, „ikad imao zgodu 
da se razgovaram s carem, molio bi ga, da izda opći 
zakon, koji bi obvezivao sve bogataše, da pospu sve 
puleve žitom i zrnjem, neka ga ptice, poimence naše 
sestre ševe imaju u obilnosti . 1 

Šta da dodamo onomu, što smo već rekli o 
njegovoj pobožnosti prema muci našega Gospoda, 
kad smo pripovijedali njegovo obraćenje i raspravljali 

0 njegovim ranama? Nije zaista u cijeloj Crkvi bilo 
čovjeka uže sjedinjena s tim otajstvom. „On je “ kaže 
Bartol Pizanski, „poslije bi. dj. Marije i sv. Ivana 
najviše sažaljavao muku Isusa Krista." Može se reći, 
da Franjo nije znao niti je htio znati drugo do Isusa 
raspetoga. Križ ga je sve podučavao, te je u njem 
bolje nego u ikakvoj knjizi čitao otkupljenje, ufanje 

1 slavu ljudsku. U križu je čitao, i to ognjenim slo- 
vima, preuzvišeni dar, ljubav neprispodobivu, ljubav 
božanske žrtve. „Ah! ja vidim," govoraše, „da se 
mudrost skriva u tom otajstvu, a ljubav se sama 
opaža; no moć se ni najmanje ne pokazuje. Ljubav 
je sama poput potoka tekla : nakana, volja, sve bijaše 
ljubav, koja je zauvijek prigrlila čovjeka na drvetu 
križa."' I Franjo je bio među tim ljubavlju svezanim 
i zagrljenim ljudima; on je lijevao pod Raspelom 
svoje najslađe i najgorčije suze te prikazivao Isusu 
cijelo svoje srce. Sv. božanskom činu, što ga je 
molio kao redovnik i đakon, bio je pridružio posebni 
božanski čin o Muci, što ga je on sam sastavio i 
svaki dan pobožno obavljao. 

> II. Cei., pag. 258. — 1 La sapienlia veo che se celane 
Et solo amore si potea vedere. Pjesma : Amor de caritate. 
Kitica 25. 

Tko ljubi križ mora ljubili i žrtvenik. Nije li to 
ista žrtva, isto svetište, isti Spasitelj? Neizmjerno se 
Franjo divio prevelikomu milosrđu, koje je potaklo 
našega Gospoda, da svoja dobročinstva iz jednoga 
vremena protegne na sva vremena, iz jedne pokrajine 
po cijelom svijetu, te je u tom nazirao zadnji korak 
ljubavi, koja se izlijevala dok je bilo moguće. Zato 
je htio da svi kršćani hrle k svojemu Spasitelju, te 
je za veliku i ludu nezahvalnost smatrao, ne htjeti 
svaki dan slušati sv. Misu, kad je to moguće. On ih 
je sam slušao po dvije, kadgod su mu to prilike 
dopuštale. Bio je dapače za podizanje tijela i krvi 
Isusove sastavio molitvu, u kojoj odiše živi osjećaj 
nazočnosti našega Gospoda. „Gospode Bože, Oče 
nebeski, pogledaj na slavno tijelo i krv svojega Sina 
ovdje prisutna i smiluj se meni i grješnicima, jer se 
za sve nas ovaj slatki Gospod, tvoj blagoslovljeni 
Sin, udostojao živjeti i umrijeti te za naše spasenje 
i utjehu boraviti s nama u presvetom Oltarskom sa- 
kramentu." Nije Franjo htio biti samo izvana sjedinjen 
s božanskom žrtvom, nego ju je još po sv. Pričesti 
i u se primao, da što izravnije bude dionikom nje- 
govih djela i osjećaja . 1 Kakovom je sabranošću, ko- 
likim počitanjem bio proniknuti Braća su se tomu 
čudila, činilo im se, da cijelo njegovo stanje, svi 
njegovi osjećaji, koji su mu blistali u licu, dolikuju 
sakramentu, gdje je Isus naš zagovornik i tako nam 
se rado daje za duhovnu hranu. 

Sve što se tiče toga klanjanja vrijednog sa- 
kramenta, bilo je predmetom njegove skrbi i brige. 
Znamo već koliko je štovanje iskazivao svećenicima, 
kojim je dužnost da ga dijele ljudima. Sav je svoj 
red dao njima u službu, te mu ne bi bilo ništa draže, 
nego kad bi vidio, da su vrijedni svoje službe i za- 
daće. „Slušajte me,“ piša on jednom svojoj braći 
svećenicima, „ako se, kao što je i pravedno, bi. dj. 
Marija štuje što je u [svojoj prečistoj utrobi nosila 


1 II. Cei., pag. 259. 

Sina Božjega; ako je sv. Ivan Krstitelj drhtao pred 
Isusom i nije se smio dotaknuti vrha njegove glave; 
ako je grob, u kojem je on neko vrijeme počivao, 
vrijedan našega štovanja, kako onda mora biti svet, 
pravedan i zaslužan onaj, koji ga se dotiče ne mrtve, 
već besmrtna, slavna, u kojega žele anđeli gledati, 
riječju onakova, kakav je upravo na nebesima. I 1 

Tako je Franjo štovao Isusa u presvetom Ol- 
tarskom sakramentu, da je jednoga dana zaboravio 
i na samo svoje milo siromaštvo, naredivši da nekoliko 
njegove braće ode po svijetu sa skupocijenim krušni- 
cima, te stave po jedan u svakoj crkvi, gdjegod nađu, da 
cijena našega otkupljenja, nije pohranjena u posudi, 
koja ne bi bila nje dostojna.- Naravno da se toj njegovoj 
tako velikodušnoj želji nije moglo svagdje udovoljiti. 
Da bar kako nadoknadi što nije mogao vlastitim 
svojim silama učiniti, naumi pisati svim svećenicima 
katoličke Crkve sljedeće: „Molim one koji su pret- 
postavljeni tim presvetim otajstvima, da promotre u 
svojim srcima, na koliko se mjesta nedostojno 
primaju, nesmotreno dijele, nemarno nose, na koliko 
su mjesta malocjeni kaleži, tjelesnici i ostalo, što 
služi za posvećivanje tijela i krvi našega Gospoda.* 
Njegova ga je velika i živa vjera moćno poticala, da 
promiče štovanje svete Euharistije, jedna vjerodo 
stojna predaja hoće, da je za mnogih svojih misija 
uza se nosio jedan pomnjivo izrađen kalup, kojim je 
pravio hostije za sveto posvetilišle. 

Osobitu njegovu ljubav prema Francuskoj još 
je i to znatno povećalo, što je u toj pokrajini, kako 
je on sam rado običavao reći, narod uvelike štovao 
tijelo i krv Isusa Krista, te se do konca njegova ži- 
vota ta ljubav neprestano povećavala; stoga je svim 
srcem želio u Francuskoj umrijeti, jer se tu svetim 
stvarima veliko štovanje iskazivalo . 4 

Poslije Isusa Krista najveću je ljubav gojio 

1 Epistola XII. ad sacerdotes lotius Ordinis. — 7 II. Cei., 
pag. 259. — 3 Episl. XIII. ad universos clericos. 4 II. Cei., 
pag. 259. 

prema njegovoj majci Mariji. „Ona je,“ govoraše, 
„Božje veličanstvo učinila našim bratom." To je držao 
za iako veliku njezinu čast i slavu, da joj za to mo- 
ramo veliko štovanje i zahvalnost iskazivati. Ljudski 
jezik, veli Celano, ne može iskazati, kako je žarkom 
ljubavlju gorilo njegovo srce prema prečistoj Djevici 
koju je držao za svoju majku i djetinjom ju nježnošću 
milovao, jednoga dana reče neki brat u razgovoru 
za stolom, da je sv. Djevica bila jako siromašna, kad 
je svijetu porodila našega Gospodina Isusa. To je 
bilo dosta, da Franji krupne suze poteku iz očiju, 
te da bude što sličniji svojoj majci, ustade iza stola 
i na goloj zemlji dovrši svoj siromašni ručak. Nju je 
odabrao za pokroviteljicu svojega reda. Sto je više 
stario, to mu je sve draže bilo zakloniti pod njezino 
materinsko okrilje sve one, koje je morao ostaviti u 
svijetu, da ih ona zauvijek štiti. „Ona je,“ veli Ce- 
lano, „naša utjeha i naše ufanje. O slatka odvjetnice 
siromašnih, vrši tu ulogu štitnice, rukovodi nas kroz 
cijelo vrijeme određeno po tvojem sluzi, a našem ocu." 1 

Slatki ga je vez združivao još i s anđelima, tim 
prvijencima stvorenja, te ih je smatrao za naše dru- 
gove u boju ovoga života i za pomoćnike u sjeni 
smrti. 2 Htio je, da se pazi, da se ne vrijeđaju, čineći 
pred njima ono, što bi se stidjeli učiniti pred ljudima. 
Vjerovao je zatim, da mi u crkvi pjevamo hvale Božje 
u njihovoj prisutnosti, i to je bio uzrok da je iziski- 
vao, neka sva braća budu u crkvi za sv. božanskog 
čina, i da ga sabrano mole Činilo mu se da moramo 
osobito štovati sv. Mihovila arkanđela, jer je njegova 
dužnost, da prikazuje Bogu duše. „Takovo je, govo- 
raše, „dostojanstvo toga poglavice nebeskih četa, da 
ga svatko mora poštivati." On je pako na njegovu 
čast postio četrdeset dana, počevši iza Uznešenja 
Marijina, pa do 29. rujna. 

1 II. Cei., pag. 258. — ’ Angelos qui nobiscum in acil 
sunt, qui nobiscum postulant in medio umbrae mortis, ma- 

mimo venerabatur affectu. . . II. Cei., pag. 257. 

Ljubio je napokon i štovao svece, napose sv. 
Ivana Krstitelja, svojega odvjetnika i one, koji su 
više ljubili našega Gospoda, kao na primjer apostoli. 
Između ovih osobito je štovao sv. Petra i Pavla, koji 
su mu se činili pravim utemeljiteljima Crkve i uzo- 
rima apostolskoga života. Uostalom, njegov se iskreni 
vjerski duh na sve protezao. Kad je došao jednog 
rlana u Monte Casale, gradić masaske države, za- 
povijedi braći, koja su tu imala svoj samostan, da 
idu potražiti svete ostanke u jednoj crkvi. „Već dugo 
trpim i gledam ove svete kosti lišene dužne im po- 
časti. Prenesite ih dakle sa što većim poštovanjem 
u crkvu našega samostana." Davši im taj v nalog, 
ostavi njihov samostan radi nekakva posla. Čudno- 
vata stvar! Braća zaboraviše, što im je Franjo za- 
povijedio; ali Bog se sam pobrinuo za svete ostanke. 
Otkrivajući braća jednoga dana žrtvenik, nađu te 
svete ostanke pomnjivo smještene kraj svetohranišnih 
vrata, a odavahu veleugodan miris. Kad se poslije 
nekog vremena Franjo povrati u samostan, prva mu 
je briga bila, da propita za svete ostanke. Braća 
moradoše ujedno ispovijediti svoju nemarnost i pri- 
povjediti, što je Bog učinio. „Blagoslovljen Gospod 
Bog moj," kliče Franjo, „koji se udostojao svojim 
božanskim rukama ispuniti nalog, što sam ga vama 
dao." Iz obzira prema čudu, oprosti braći, ali im 
ipak naloži pokoru. 1 

1 II. Cei., pag. 260. 

GLAVA XIX. 

FRANJINA LJUBAV PREMA BLIŽNJEMU. 

Sveti Vinko Paulski, koji je po svojim naravnim 
sposobnostima bio dosta sličan Franji, reče jednoga 
dana o ljubavi k bližnjemu: „Pokažite mi jednu osobu, 
koja graniči svoju ljubav u samom Bogu, dušu, ako 
hoćete, uzdignutu na visok stepen razmatranja, koja 
naslađujući se u tom načinu ljubavi prema Bogu, 
ustavi se na tom vrelu neizmjerne slatkosti, a za 
bližnjega i ne mari; pokažite mi i drugu, koja svim 
srcem ljubi Boga, a iz ljubavi prema njemu ljubi i 
bližnjega premda je ovaj surov, neotesan i nesavršen, 
te svim svojim silama nastoji, da ga privede k Bogu: 
pitam vas, koja je od tih dviju ljubavi savršenija i 
nesebičnija? Sigurno druga, koja miluje Boga, ali se 
ujedno skrbi i za bližnjega, ili bolje reći, ljubav 
prema Bogu proteže i na bližnjega, te prikazujući 
Bogu tu ljubav, savršenije ispunjuje zakon negoli 
prva." 1 

Tako je mislio i Franjo. Rado se on, kako to 
netom vidjesmo, zadubljivao u razmatranje božanskih 
savršenosti, ali se ujedno smatrao dužnim, da prati 
najsavršenije biće, kad se ovo objavljuje stvorovima. 
Ljubav k bližnjemu činila mu se produljenjem ljubavi 
k Bogu. „Isus Krist," običavao bi govoriti, „nije ostao 
u krilu svoga Oca, nego je sašao k čovjeku da ga 
spasi."' 2 Onaj bi bio posve nesavršen učenik toga 
milostivoga Spasitelja, tko ne bi svom dušom s njim 
ljude ljubio: nesamo s njim, nego kao i on, u ko- 
liko nam je to moguće. 


1 Vie de sainl Vincenl de Paul. Ed. Dumoulin, tom. II. 

page 333. — ' S. Bon., pag. 381. 

Da reknemo usput, kako je čovjek u toj ljubavi 
■velik. Nesamo da on zadržaje sav čar, što mu ga 
je dala sama njegova narav nego ga ta božanska 
ljubav još više uzvisuje i većom zaogrće ljepotom. 
Rekli su neki, da božanska ljubav ugašuje svaku 
drugu ljubav. To je upravo glupa bludnja. Treba na- 
protiv reći, da ta ljubav, mješajući se u sve, preo- 
brazuje sve druge. Pogledajmo duše svetaca, naših 
učitelja i uzora Svim su srcem ljubili Boga, pa tko 
je ipak kao oni ljubio, štovao, potpomagao čovjeka? 
U njima su se te dvije ljubavi Jačale, mjesto da se 
unište. To je taki zakon. 

Taj se zakon obistinio u Franji. On je osobito 
ljubio ljude, jer je osobito ljubio Boga. „Kakav je 
on bio brat za čovjeka, kad je svaki stvor bratom 
zvao," veli Celano 1 Sve je on u čovjeku ljubio, a 
ponajviše njegovu dušu. Onaj ne ljubi Isusa, rekao 
bi kadikad, tko ne ljubi duše, za koje je on dao svoj 
život Za njega su duše bile veliki čar, one su ga 
privlačile, te se može reći, da je samo za njih 
disao i živio. „Za njih se," veli Celano, ,,u molitvi 
s Bogom borio, za njih je propovijedajući trošio 
svoje sile, za njih je napokon do junaštva davao 
svete izglede."" Uvijek je bio pripravan sve dati, 
pače i sama sebe, da se samo one zaodjenu onom 
ljepotom, koju Bog izlijeva na svoje vjerne sluge. 

Duše je ljubio na prvom mjestu, jer su one 
naše pravo blago no skrbio se još 1 i za druge ko 
risti. Potpuno je vršio ono apostolovo načelo: Ve- 
seliti se s onima, koji se vesele, a plakati s onima, 
koji plaču. On nije prezirao ništa što uistinu zado- 
voljuje čovjeka. Slava otadžbine, borba za slobodu, 
kućno veselje, čar poezije, odlično vladanje, obra- 
zovanost, sve je to on razumio, svemu u svojoj mjeri 
sudjelovao. Nije on ni kao redovnik ni kao svetac 
učinio krivo ni građaninu ni plemiću, ni istomu pače 
trubaduru. 

II. Ccl., pag. 242. — ! Ibidem. 

Ali sigurno možemo reći, da je Franjo bio« 
osjetljiviji na nesreću, negoli na ono, što je čovjeku 
slatko i ugodno, te je činio štogod je mogao, samo 
da osokoli one, koje bi na ovom svijetu snašla ka- 
kova bijeda i žalost, a ako ne bi mogao to sam sobom 
učiniti, poslužio bi se tada v većom moći, što ju je 
stekao svojim krepostima. Čudesa su njegova bila, 
poput onih u evanđelju, vrlo jednostavna, naime, ču- 
desa dobrote i sažaljenja. On je bio slijepcu oko, 
hromu noga, bolesniku zdravlje. 

Tvrde njegovi povjesničari, da se i sa samim 
grješnicima sastajao. Nesamo da je molio za njih, 
nego je i općio s njima. Tada bi upotrijebio sva 
moguća sredstva, da otkrije žalosno njihovo stanje r 
pokazivao bi se prijaznim, uljudnim i posve uslužnim. 
„Svetiji od svetaca," veli Celano, „kad je bio u 
društvu s grješnicima, bio bi kao jedan od njih ." 1 
Ne bi zaista čovjek mogao bolje izraziti okretnosti 
slobodne duše, koja se zna svima prilagoditi, da sve 
predobije za Isusa. 

Takova je bila Franjina ljubav, kojom je postao 
prijateljem svih ljudi. Da to dokažemo, nije potrebna 
opetovati, što smo već pripovijedali nego ćemo pri- 
družiti novih crta i istaknuti, prema komu je osobita 
gojio tu ljubav. 

I. Njegova ljubav prema braći. 

Od njih je počimao, kao što je to i naravno. 
Rado je govorio, da su njegovi, budući da mu ih je 
sam Bog dao, a on ih je svim srcem primio, zato 
je između njih i njega postojao nerazrješivi vez. Oni 
su sačinjavali jednu obitelj, stoga je najviše želio, 
da imadu duh jedne obitelji. Život, što su ga oni 
prigrljivall, bio je sam od sebe strog i pun oskudica, 
pa se zato ne bi mogao podnosili, kad bi se volje 
jedna drugoj protivile. Franjo je htio da se ta stro- 
gost ublaži uvijek veselim licem i pravom kršćanskom 

1 I. Cei., pag. 69. 


prijaznošću. Stoga nije smjelo biti među njima moje 
ni tvoje. „Hoću," govoraše Franjo, „da se moja 
braća vladaju kao sinovi jedne majke. Odjeća, p a - 
sovi, knjige, čimgod se služimo, što nam je najmi- 
lije, sve to mora biti na raspolaganje onima, kojima 
je potrebno ." 1 Htio je još, da budu uvijek pripravni 
jedan drugome priteći u pomoć. „Na komu god su 
mjestu," piša on u svojim pravilima, ,,i gdjegod se 
sastanu braća, neka si slobodno međusobno otkriju 
svoje potrebe, jer ako majka hrani i ljubi svoga tje- 
lesnoga sina, koliko više mora svaki ljubili i hraniti 
svojega duhovnoga brala." 

On je u toj ljubavi svima prednjačio. Kako je 
nježnim očinskim okom gledao svoju djecu! Kad je 
ugledao prve svoje drugove, neizrecivo ga obuze 
veselje, a u licu je izgledao kao anđeo. Kroz cijeli 
se svoj život uvijek pokazivao dobrim ocem svojih 
duhovnih sinova, kojima je rado davao sve, štogod 
je imao: svoje vrijeme, opomene, a osobito svoje 
srce; za njih se Bogu molio, jer je znao, da im 
sama njegova pomoć nije dosta, a Bog je sve- 
moguć, pa ga je i molio, da im udijeli milost 
ustrajnosti na poduzetom putu ,,K nebu je dizao 
čiste ruke," veli Celano, „te u duhu prostrt pred 
neizmjernim Veličanstvom, žrtvovao bi sebe za svoju 
braću i svim žarom očinskoga srca molio Boga, da 
izlije na njih svoja dobročinstva i milosti. Kadikad 
bi i na sama sebe zaboravio, te se više brinuo za 
njihov spas. Za svakoga je od njih podnio više muka 
i izvinuo iz svoga srca više uzdisaja, negoli njegova 
majka, kad ga je na ovaj svijet porodila." - 

Ljubav se njegova protezala najprije na one, 
koji su kušani, a između kušanih na one, koje bi 
snašla kakova duševna bolest. Neka međutim čitatelj 
te riječi „duševna bolest" ne shvaća tako, kao da bi 
se radilo o čem osobitom u samostanima. Svatko iz 
iskustva znade, da život ne teće uvijek jednako i 

' II. Cei., pag. 246. — 1 II. Cei , pag. 243. 

mirno, nego Se često nalazimo ti raznim nemirima, 
nesigurnostima, te kojiput i duHbm klortemo, a ta su 
neugodna Stanja u sebi bolesti, koje šu višepula 
i dosta opasne. Redovnici ne mogu izbjeći tim rd- 
nama i bolestima, budući da Sli im više izvrgnuti 
nego svjetovnjaci, jer imaju uzvišeniji ideal pred 
očima i teže za većom savršehošću, pa stoga nepri 
jatelj roda ljudskoga najviše na njih navaljuje. O tom 
je Franjo bio uvjeren, jer je dobro poznavao čovječje 
srce, stoga je smatrao svojom najvažnijom žadaćOrh, 
da u tim kušnjama priteče svojoj braći u pomoć. U 
tim bi zgodama upotrebljavao svu Svoju dobrOtu, 
ljubav, naravnu i vrhuhardvnu moć. Sa svih su strana 
dolazila k njemu braća, koju je uvijek najiskrenijim 
sažaljenjem primao, a češtO ih i ozdravio Svojim 
doticajem i krepošću, te im tako svima bio najveće 
ufanje i posljednje utočište. Poslije tolikih drugih 
primjera, što smo ih već naveli, i ovaj će nam po- 
kazati, kako je on vršio tu Svoju uzvišenu žadaću. 
Jednoga je brata mučila jedna od onih duhovnih na- 
pasti, koje su često* veli Celano, strahdvitije i pb- 
gibeljnije, negoli same putene napasti. Kušavši uzalud, 
da ju svlada, pomisli, da ga samo Franjo može od nje 
osloboditi. Plačući pade mu pred noge, ne mogavši 
od velikog jecanja ni riječi progovoriti. Kad ga je 
Franjo vidio u tom stanju, sav zadrhta i veoma se ra- 
žalosti, što je toliko morao trpjeti u svojoj duši, zato 
poviknu: „Nalažem vam, zli dusi, da ne napadate 
toliko na mojega brata ." 1 Na te se riječi umiri Si- 
romašni redovnik i ne osjeti više te napasti. 

Franjo se još u početku svoga reda marljivo 
skrbio za bolesnike. Za njih je čUvao, što je bilo 
najboljega u samostanu, a kad bi bila nužda, osobno 
bi im prosio ukusnijih jela ; želio je također da im 
i drugi budu tako uslužni. Ne bi doista ni mila majka 
više učinila. Tu je on brigu sačuvao ali ju je možda 
malo ublažio, kad je zašao u dobu. Braća Su se bržo 


1 II. Cei., pag. 207. 

naučila na te popustljivosti; čini se dapače, da su 
neki počeli i previše zahtijevati. Franjo je držao ža 
dužnost, da ih povrati na pravi kršćanski duh, koji U 
svem drži pravu mjeru. Sjeti ih, da su oni siromasi, 
te ne mogu svega imati u obilju i da se ne moraju 
sablažnjavati, ako se štogod uskrati njihovoj želji. 
Svoju je konačnu misao otkrio, u dvjema svojim 
upravama, pokazavši učenicima svojim dva načela, 
kojih se imaju držati. „Oboli li ma gdje bilo koji 
brat, neka drugi ne zanemaruju, već mu dadu jed- 
noga, a ako je potrebno i više braće, koja će ga po- 
služivati, kako bi oni sami željeli, da ih se služi .* 1 
To je sve, što se tiče dobrote, a evo sada pravilo, 
što ga je dao za kršćansku krepost, jer se vrijeme 
bolesti mora posvetiti kao i druga vremena. „Molim 
svoju bolesnu braću, da se ne uznemiruju u svojoj 
bolesti, da se ne ljute ni na Boga ni na svoju braću. 
Neka ustrpljivo zahtijevaju lijekove; neka ne žele 
prekomjerno, da izlijeće tijelo, koje će naskoro umri- 
jeti i koje je neprijatelj duši, već neka rade zahva- 
ljuju Bogu, jer su le patnje znak, da ih je Bog oda- 
brao za kraljevstvo nebesko. Nije li pisano : „Koje ja 
ljubim, one i kaznim “ ’ 

Već smo vidjeli, kako su lijep uzor bili prvi 
sinovi, kojim je upravljao tako dobar otac. Oni su 
obnovili najljepše dane prave pobožnosti i gorljivosti. 
Stoga su četimice k njima hrlili svi, koji su se skr- 
bili za spas svoje duše. Već se na hasurskoj skup- 
štini našlo više od pet hiljada braće, a doskora ih 
je bilo dvostruko toliko, možda i trostruko. Ali se na 
žalost iz samoga toga uspjeha porodi hesreća. Bilo 
je upravo nemoguće skrbiti se kako treba za toliko 
mnoštvo; stoga je običavao sluga Božji govoriti, da 
ima previše Manje braće. Ali ni njegove opomene, 
ni isti pače osnutak trećega reda ne mogoše ustaviti 
velikoga poleta Broj se članova neprestano umnažao 
~ / '- J 

1 Regula bullala, cap. VI. — 2 Ne opstoje više privila, 
odakle su uzele le riječi, koje nam je Celano sačuvao. 

a Franjo je još uvijek prijavljenike primao, jer ih 
nikako nije mogao odbiti. Dogodi se međutim, što 
se moralo dogoditi, braća nijesu više jednakim 
korakom niti jednom stazom hodala, nego jedni — 
a tih je bilo najviše — ostadoše vjerni prvobitnome 
duhu i davahu najsvetije izglede. Drugi iznemogoše 
te se ustaviše na putu savršenstva, ili im je sama 
strast srce uznemirivala. Franjo je poslije tolikih 
drugih starješina morao priznati, da množina braće 
nije ništa doprinijela ni duhovnomu napretku obitelji 
ni veselju njezina poglavara. Morao se dakle svojski 
dati na posao a to je bila škakljiva stvar, jer je od- 
sele imao pred sobom manje, kreposne ili posve mlake 
braće. Kako će se dakle držati prema jednim i drugim? 

S dobrima je bio dobar. Kao što se glavna 
svojstva božanske naravi, dobrota, očinstvo, neiz- 
mjerno bogatstvo, bolje otkrivaju pravednicima i po- 
kazuju im se u najvećem svijetlu, tako se isto 
njegova dobra narav rado poput vrela izlijevala 
pred onim, koji su bolje odgovarali njegovim željama. 
Ali je i njih svaki dan, svaki dapače čas, veli njegov 
povjesničar, strogo nadzirao, jer nije trpio ni najmanje 
nesavršenosti u njihovoj duši, nego je gledao odstra- 
niti od njih svaku nemarnost. Pružao im je zgodu, 
gdje bi se sva njihova dobra volja mogla jasno oči- 
tovati : nije im praštao ni truda, ni napora, ni iste 
dapače žrtve, jer je znao, da je to cijena, kojom se 
plaća ćudoredna ljepota, a on je želio, da njegova 
djeca budu lijepa i prijazna pred Bogom. Riječ u 
jednu: on je bio svetac, koji je uvijek svojski nastojao, 
da i druge svecima učini. A kad bi koji brat srčano 
napredovao na pravom putu savršenstva, kad bi iz 
nedvojbenih znakova upoznao, da postaje dobar i 
vjeran sluga božji, iskreno bi ga ljubio i rado bi mu 
svoju ljubav otkrivao. 

Čitatelji naši poznaju brala Leona kojega je 
Franjo zvao ovčicom Božjom. I zbila on je bio nevin 
kao ovčica, ali je ujedno bio poput ovce kadikad 
previše strašljiv. A poznat nam je uzrok te njegove 


strašljivosti. To je često bila sjena uznemirujuće 
misli, koja prošavši kroz čisto njegovo srce, ostavila 
bi tu kakav strah. Imamo o tom jedan primjer na 
brdu Alverniji. Drugiput bi se opet siromašna ovčica 
zaplela izmedju dobro i bolje, izgubila svu unutarnju 
slobodu te ne bi više ni jednoga koraka smjela uči- 
niti. Leon je bez sumnje bio u lom duševnom nemiru, 
kad primi od svog duhovnog oca divno slijedeće 
pismo. 

„Brate Leone! Tvoj ti brat Franjo šalje mir i 
pozdrav. Zovem te svojim sinom, kao majka, te sve, 
što smo razgovarali putujući zajedno, sastoji ukratko 
u ovoj riječi i savjetu: na kojigod ti se način svidi, 
da ćeš bolje omiliti Bogu i nasljedovati njegove stope 
i uboštvo, čini to s blagoslovom Gospodnjim i za- 
slugom poslušnosti. A ako ti se učini nužno, radi 
tvoje duše ili koje druge utjehe, i ako želiš, moj 
Leone doći, dođi. Zdravstvuj u Isusu Kristu ." 1 

Kakva slatka primjena riječi : Ljubi, pa čini, što 
hoćeš. Franjo, koji je bio sav proniknut tim načelom, 
učini od njega još smjeliju primjenu. 

Brat Egidij posve se razlikovao od Leona. Bila 
je to slobodna i odvažna duša kojoj bi brzo dosa- 
dile jednolične zadaće i unutrašnjosti samostana. 
Franjo ga ljubio radi velikog blaga kršćanskih kre- 
posti, što su se u njem nalazile; stoga je mislio, da 
ga može bez pogibli prepustiti samim nadahnućima 
božanske milosti. Dozvoli mu dakle, da živi na način 
lutajućih vitezova. Brat Egidij nije nikad imao za sebe 
točno opredjeljena samostana. On je opravdao toli 
rijetku pouzdanost. A kad ga Crkva uvrsti među bla- 
ženike, jasno svima dokaza, da on za svojih puto- 
vanja nije uzalud tratio vremena niti igda zaboravljao 
na svoj stalež, nego vazda kreposno živio 

Ako se je Franjo potpuno pouzdavao u dušu 
svoje braće, udovoljavao je i njihovim opravdanim 
željama. Pod konac njegova života, koji ga još nijesu 

1 Op. B. Francisci. Epist. VI. 

bili vidjeli, živo željahu, da ga posjete i prime njegov 

blagoslov. Kad bi više radili nego obično, rado bi 
kao nagradu prosili, da hodočaste u Asiz. Mnogi su 
izdaleka dolazili, samo da imadu tu utjehu. Dvojica 
su između tih ljudi, kreposni i glasoviti radi svoje 
svetosti, došli jedan dan u Oreći] upravo u tu svrhu. 
Stigoše u nezgodno vrijeme, jer je to bio jedan od 
onih dana, koje je Franjo posvećivao isključivo raz- 
matranju te nije dopuštao da ga u tim prilikama 
uznemiruju. Siromašna braća pomisle, da Providnost 
nije odobrila njihova koraka, stoga se podvrgnu volji 
njezinoj i prežalosni vrate natrag. Kako je Franjo 
doznao što se zbilo? Ne zna se, ali oni ne bijahu 
umakli ni za jedan pribacaj kamena, kad se svetac 
pokaza na prozoru i poviknu za njima. „Evo, vidite 
me!“ Tako se ispuni njihova želja, jer vidješe svoga 
ljubeznoga oca, koji im Ujedno dade svoj sveti bla- 
goslov 1 Zadovoljna braća nikad ne zaboravise toga 
slatkoga viđenja, nego su se uvijek sjećala njego- 
voga lica na malom prozoru i ruke. koju je digao, 

da ih blagoslovi. . 

Druga dvojica, također kreposna, imadosć veću 
sreću. Ovi se uputiše čak iz Francuske, te sretose 
Franju prije nego stigoše u Porcijunkulu. Odmah se 
razvije među njima prijazan i srdačan razgovor, pun 
samozataje i kršćanske blagosti. Jedan od nj'ih. s* v 
iznenađen velikom Franjinom prijaznošću, slobodno 
mu otkri veliku svoju želju. Zapita ga. da li bi mu 
dao gornju svoju haljinu. „Drage volje, brate moj\ 
odvrati Franjo, samo ako ti meni hoćeš dati svoju. 
Svuku se dakle i izmijene rečenu haljinu. Neizrecivim 
se veseljem napuni srce toga brata, jer je mislio, 
da se omotao svojim ocem, obukavši njegovo odijelo. 
Franjo bi, veli Gelano, dao još više, pače i samoga 
sebe/ 

S nevaljancima se mijenja prizor ; Franjo se 
pokazuje posve drugačiji: zabrinut, turoban. Nije li 

to neizbježivi učinak zla, koje promijeni, svakoga,, 
koji ga mora sprječavati? Ono na tajinstveni način 
ozledi i samoga Boga. „Gospode!" reče oštro psal- 
mista, ,,s opakim se činiš opak." Istom je smjelošću 
rekao i Tertulijan: „Bog je od naravi vrlo dobar, 
ali zbog nas biva pravedan i strog." 

Franjo je postupao kao pravi starješina ; kušao 
je, da preteče zlo jer bi mu i sama pomisao na nj 
zadavala veliki strah. On je bio vješt naći razloge 
koji otkrivaju strahotu grijeha. Tri su osobito bila, 
proti kojima je neprestano udarao, jer svojom zloćom 
i opakošću najviše uznemiruju općeniti život a to su: 
lijenost, klevetanje i zao primjer. 

0 lijenosti bi govorio, da je ona za sve ljude 
vrelo svih zloća i opačina, jer otvara srce svim ne- 
valjalim mislima, a razrješuje jezik, da izgovara sva- 
kojake beskorisne i nepristojne riječi. Dodao bi, da 
je za Manju braću još i nepravda, jer tim što ovise 
samo o milostinji, krivo čine siromasima, a bogata- 
šima su upravo na teret; osim toga je i bezobraznost, 
jer je zaista bezobrazan onaj čovjek, koji često puta 
ne bi mogao živjeti kod svoje kuće bez velika truda, 
a u samostanu se hrani od truda i znoja svoje braće, 
siromašne kao i on. Takovih nije nikako mogao 
trpjeti u društvu svojih učenika . 1 

Više nego lijenosti, strašio se klevetanja. U 
klevetnicima je opažao lijenčine, pogibeljne ljude. 
To su, govoraše, lijenčine, a to i oni dobro znadu, 
te im je neprestano u srcu ova misao : nemam nika- 
kovih dobrih svojstava; niti sam učen, niti me išta 
preporučuje; nema mi mjesta ni kod Boga, ni kod 
ljudi; znam što ću učiniti; mjesto da postignem što 
mi još manjka, zavadil ću bolju braću; možda ću se 
tako uzvelićaH kod moga starješine. Ta i on je čo- 
vjek, pa čini što činim i ja sam: posijeca cedrove, 
da se bolje vidi njegov niski stas kao trn u šumi. 
Također su i^ licemjeri, budući, da se čine dobri i. 

1 II. Cei , pag, 235. 

gorljivi, a to uistinu nijesu ; kude pogrješke drugih, 
a svoje ne popravljaju; htjeli bi se prodati za svece, 
a niti su im sveta djela niti duša. Hvale doduše 
druge, a gledaju, da se njima ta hvala promijeni. 
Napokon su oni pogibeljni ljudi. Drugim oduzimaju 
poštenje, jer oni ne mogu da pošteno živu. U ustima 
nose otrov kao zmija, da otruju cijelu obitelj, te su 
cijelom redu na teret i služe mu na ruglo . 1 

Sablaznici su mu bez sumnje najviše jada za- 
davali. „Oštrim me,“ govoraše, „probadaju mačem, 
koji po cijeli dan okreću i prevrću po rani" On je 
čvrsto vjerovao, da je Bog stvorio njegovo djelo, pa 
se bojao, da ga zli primjeri ne učine nevrijednim 
njegova poslanja. Jednoga dana plačnim očima, a 
prekrštenih ruku pred svom braćom izmoli ovu mo- 
litvu: „Gospode Isuse, koji si odabrao apostole, da 
propovijedaju sv. evanđelje ovo si posljednje vrijeme 
podigao u svojoj Crkvi i ovaj red Manje braće, da 
se učvrsti vjera u puku i ispune tvoje odluke. Tko 
će dakle zadovoljiti za njegove članove, ako se iz- 
nevjere svojemu zvanju i budu pokazivali svijetu samo 
djela tmine V Doda zatim u nekoj vrsti ushićenja. 
„Ah, prokleti bili od Tebe, sveti Gospode, od cijeloga 
dvora nebeskoga i od mene, tvojega maloga sluge, 
kojigod svojim primjerima ruše, što si ti sagradio i 
što po svetoj braći sagrađuješ." Drugiput reče još 
većom žalošću: „Primjeri zlih padaju na dobre. Doći 
će dan, kad će se taj red, koji Bog toliko ljubi, tako 
ozloglasiti, da se ni jedan brat ne će smjeti u jav- 
nosti pokazati. Koji tada stupe u red^ Duh će sveti 
biti uz njih, te za tijelo i krv ne će ništa mariti; njih 
će Bog blagoslivljati." 

Ti proročki usklici, te materinske opomene i 
strogosti ne zapriječiše žalibože zlo. Kukolj već bi- 
jaše među dobrim zrnjem kad je Franjo davao te 
opomene : još je dakle samo trebao odrediti, kako 
ima postupati s tom izopačenom braćom. 

* II. Cei., pag. 233. 

čini se da se Franjo najprije prema njima 
strogim pokazivao. Možda ga je na to poticala, barem 
u početku, njegova živahna i srčana narav. Osim toga 
imao je tada za vikara Petra Katanskoga, koji je radi 
svoje blage naravi u mnogim stvarima bio dosta po- 
pustljiv, paje bilo potrebno, da se on sam zauzme 
za stegu. Čuvši jedan dan, kako neki brat ocrnjuje 
drugoga, strašnim glasom poviknu: „Red je u pogibli, 
ako se klevetnicima ne zapriječi svaki prolaz ; jer 
bi nas inače naskoro okužili svojim otrovom, „listaj," 
reče svojemu vikaru, „pomnjivo razvidi slučaj, te ako 
je optuženik nevin, optužitelja strogo kazni, neka taj 
primjer svi dobro zapamte." Zatim doda, nasmijav 
se, bez sumnje na svoju misao: „Ako ga ne znaš 
sam kazniti, pozovi florentinskoga šakaća i predaj 
ga u njegove ruke. Treba na svaki način, đa ti i 
služitelji zapriječile, te se ne širi ta kuga ." 1 

Usprkos tomu primjeru, koji je uostalom jedini, 
Franjo je znao bolje nego itko, da su kazne, kojiput 
doduše potrebne, rijetko su dobar lijek. One više 
ustavljaju dušu, negoli ju obraćaju. On je pak tra- 
žio, da se obrate braća griješnici; stoga se poslije 
kratkoga iskustva povrati na sredstva, koja mogu 
promijeniti srce, t. j na dobrotu i sažaljenje. Još se 
više učvrsti u tom raspoloženju i toj odluci, kad 
Petra Katanskoga naslijedi brat Ilija. Ovaj je bio 
posve drugačiji od svoga predšasnika, budući da je 
imao tvrdo i nemilosrdno srce. Svaki je zakon za 
njega bio strogi zakon, te je bez milosrđa kaznio 
svakoga koji bi ga prekršio. Franjo uvidi, da će to- 
lika strogost sve izvrći pogibli, zato se požuri, da 
zapriječi takovu nesreću. Dva lista, što ih tom pri- 
godom napisa, puna su evanđeoskoga miomirisa. 

Štovanom u Isukrstu ocu, bratu Iliji, namjesniku 
cijeloga reda, brat Franjo šalje pozdrav u Isusu. 

Brate moj ! Neka ti Gospod podijeli svoj sveti 
blagoslov! Budi u svemu ustrpljiv i uvijek dobro 


1 II. Cei., pag. 248. 


1 II. Cei., p. 247. 

raspoložen. Ako te u čem braća uvrijede, prikaži 
Bogu tu uvredu. Upoznali ću, da si sluga Božji, ako 
povratiš Bogu zabludjeloga brata i ako ti zabluda, 
pa bila ona i velika, ne zapriječi, da ga ljubiš. Ako 
li se iz kakova ljudskoga straha ne usudi k tebi 
uteći, izađi ti sam pred njega i upitaj ga, da li želi 
milosrđe. Ako koji brat poficajem đavolskim počini 
kakav smrtni grijeh, neka se obrati na gvardijana 
koji će ga poslati državniku, a ovaj neka ga blago 
i milosrdno primi, te ako vidi, da se kaje za svoj 
grijeh, reći će mu : Idi i nemoj više griješiti. Zdrav* 
stvuj u Gospodu ." 1 

Štovanom u Isukrstu ocu, bratu Iliji, namjesniku 
cijeloga reda, brat Franjo šalje pozdrav u Isusu. 

Štogod, brate moj Ilija, činiš, u svem ti prepo- 
ručujem ljubav i ustrpljivost. Ti moraš mnoge osobe 
podnositi, zato priznajem, da ti je teško breme na 
leđima, mnoge naime duše. U starom je zakonu 
nosio veliki svećenik na gornjoj svojoj haljini, koja 
mu je s ramena visila niz prsa, imena dvanaest 
izraelskih plemena, a to je značilo, da poglavar ima 
nosili u srcu svoje podložnike, koje nosi na svojim 
ramenima, jer inače ne bi mogao snositi onih, koje 
bi prestao ljubiti. A kad je i naš g. Isus htio pre- 
dati Petru svoju Crkvu, prije je iskušao njegovu lju- 
bav, pa mu istom onda povjerio ovce svoje. Gledaj 
dakle, da nijedan brat ne sagriješi, ali ako koji po- 
griješi, neka se ne udaljuje od lica tvojega, dok ne 
nađe milosrđa i ne poboljša se. Zato jer si liječnik 
pružaj bolesniku lijek, jer je rekao Gospod: „Zdravi 
ne trebaju liječnika, već bolesni." Bdij opominji, 
radi, hrani, ljubi, čekaj, boj se. Zdravstvuj u Go- 
spodu ." 2 

Koja je to bila strast, da je vukla na zlo one, 
ko ji su se zavjetovali, da će ga izbjegavati? Ljubav 

1 Op. B. Francisci. Episl. VI. — 2 Op. B. Francisci. Epist 
VII. — Vigila, admone, labora, pasce, ama, expecta, time. 
Iz lih sedam zapovijedi moglo bi se sastaviti čitavo djelo o 
uzgoju. 

prema dobrome Isusu nije svladala sve slaboće, pa 
je dakako bilo braće, koja ne odgovaraše svojemu 
zvanju. Bilo je dapače u tom mnoštvu i sablazni: 
Franjo nije znao, što da čini. Njegovo djelo, ili 
bolje, djelo Božje, koje je stajalo tolikih čudesa, to- 
likoga truda, činjaše mu se, da je u pogibli, pa ga 
je to žalostilo i smućivalo Možda se pače više ža- 
lostio, nego se trebao, jer kad je jedan dan pred 
Bogom otkrivao tu žalost, čuo je u svojoj duši glas: 
„Zašto se čovječe, tako uznemiruješ! Ne znaš li ti, 
da sam ja, ma da sam Tebe postavio, pastirom svo- 
jega stada, ostao njegov glavni pokrovitelj ? Ako 
oni, koje sam odabrao, klonu duhom, postavit ću 
druge na njihovo mjesto, a ako se još nijesu ro- 
dili, učinit ću da se rode. Red će obstajati, makar 
spao na tri osobe. Mirno se dakle skrbi za svoj 
spas." Te riječi ohrabriše Franju, te je iza toga 
rado običavao govoriti: „Kao što jedna sunčana 
zraka razgoni guste tmine tako i svijetlo jednoga 
sveca nadjačaje tmine mnogih nesavršenih." To je 
za neko vrijeme bila njegova utjeha . 1 

II. Franjina ljubav k siromasima. 

Iza svoje braće Franjo nije nikoga toliko lju- 
bio kao siromahe. Ta nijesu li bili i oni braća? Ne 
živu li u staležu, koji je on sam prigrlio? Nije li za 
njih korisno, što se po volji i dopuštenju Božjem 
nalaze u tom stanju? Čini se, da je Franjo cijenio 
siromaštvo radi nje same, te nije tražio nikakovih 
njezinih uzroka, niti se pitao, dali ona dolazi iz 
kakve mane, iz nepredviđenosti ili je snašla bijed- 
nika radi kakovih neizbježivih kobnih događaja. U 
siromahu je vidio sliku i zastupnika Isusa Krista, pa 
ga je zato sažaljivao, štovao i nježno ljubio. 

Braći je bilo teško iskazivati toliku ljubav sva- 
komu siromahu, nego su kao i mi razlučivali jed- 
noga siromaha od drugoga. Kad je na primjer jedan 

1 II. Cei., pag. 233. 

dan neki brat pratio Fra v nju, reče siromahu koji ga 
je zamolio milostinju: „Čini mi se na tvom licu, da 
si lažan prosjak." Čuvši Franjo tu riječ jako se ra- 
žalosti, pa strogo ukori brata i naloži mu, da svuče, 
habit, te klekne pred siromaha i zamoli oproštenje ; 
a zatim će mu : „Proklinjati siromaha znači, vrijeđali 
Isusa Krista, čiju odličnu sliku on na sebi nosi. 
„Drugom se prilikom neki brat, koji ga je putem 
pratio, još više prenagli. Susretoše siromaha, koji je 
u licu izgledao jako slab. „Kako je siromah bole- 
stan!" kliče Franjo. Nesretnik mu se učini vrijednim 
svakoga sažaljenja. I drug je bio istoga mnijenja, 
ali primijeti, da taj bijednik ne podnosi onako dra- 
govoljno to stanje kao Manja braća „Istina," reče, 
„on je siromašan, ali možda v u misli i srcu nema 
bogatijega u cijeloj državi. „Sta to veliš," reče mu 
oštro. Brat priznade, da je zlo sudio, ali mu Franjo 
ne oprosti. „Pohiti," reče mu, „svući habit, pa 
klekni pred onoga siromaha, ispovijedi svoj grijeh i 
zamoli ga nesamo da ti oprosti, nego da se i moli 
za tebe. „Kad brat izvrši nalog i povrati se, sluga 
će Božji. „Brate moj! Kad vidiš siromaha, vidiš u 
njemu Isusa Krista i njegovo uboštvo. Tako isto u 
bolima naše braće treba nazrijevati boli, što Ui je 
Isus na sebe primio, da nas spasi." Tako je činio 
serafski otac, veli Celano, i uvijek imao oči uprte 
u sliku Spasiteljevu . 1 

Franjo je međutim sve moguće radio, samo da 
siromasi iznutra nose sliku, koju imadu na sebi 
izvana. Jednoga dana u peruškoj vojvodini, u gra- 
diću Colle, srete na putu nekoga siromaha, kojega 
je poznavao dok je još u svijetu bio, pa ga upita: 
„Kako je, mili brate?" Bijednik je bio ogorčen, jer 
mu je mjesni vlastelin oduzeo sve što je posjedovao, 
zato tužno odgovori Franji : „Meni je, hvala mojemu 
gospodaru, posve zlo : prokleo ga svemogući Bog. 
Dirnut sluga Božji tim moralnim stanjem više nego 

1 It. Cei., pag. 192 . 

njegovom bijedom, primjeti : „Brate moj! Za ljubav 
Božju oprosti svojemu gospodaru. Izgubio si eto 
cijelo svoje imanje, a ako mu ne oprostiš, izgubit 
ćeš i dušu." — ,,Ne,“ reče siromah, ,ne ću mu 
oprostiti doklegod mi ne vrati, što mi je oduzeo." 
Franjo malo promisli, kako bi mu mogao dobra uči- 
niti, te će mu zatim: „Ja ću ti, dragi brate, dati 
svoj plašt, ali te molim za ljubav Božju, da oprostiš 
svojemu gospodaru". Siromah uze plašt i reče, da 
oprašta. 

Budući da je siromah drugi Isukrst, treba s 
njim postupati kao i sa samim Isusom. I to je Fra- 
njo uistinu činio. Brinuo se za njih, ljubio ih, štovao 
te prijateljski s njima razgovarao, kad bi ih susreo. 
Već će to za nešto velika smatrati oni, koji znadu, 
kako su bijednici osjetljivi na sve, što ih uzvisuje. 
Ali on se nije samo tim zadovoljavao, nego ih je 
još potpomagao, u potrebi im sama sebe žrtvovao, 
nudeći im svoja slaba Jeđa, kad bi vidio, da nose 
na sebi teško breme. Često im ne bi mogao svojim 
tjelesnim silama pribaviti, što bi im manjkalo, nego 
bi im u tim prilikama dao svoje haljine, a u skrajnjim 
slučajevima, dao bi im svu odjeću, a zadržao bi 
sebi samo što je najnužnije. Plašt mu je bio obično 
oruđe njegove darežljivosti, kad ne bi siromahe tiš- 
tila kakova velika tjelesna nevolja, a toliko ga je 
puta poklonio, da ga je gotovo učinio nekom vršću 
novca. Lako je međutim pogoditi sve, što je taj 
novac imao neprilična. Osvećivala se, naime, pre- 
zrena politička ekonomija; ali Franjo nije nato pa- 
zio, jer je svim srcem odbacio novac, te se smatrao 
sretnim, kad bi samo imao plašt pri ruci. Čini se, 
da su ga siromasi uvijek s veseljem primali, a to je 
znak, da je za nešto vrijedio; nu opet stvar nije išla 
bez prigovaranja i prosvjedovanja. 

Najprije se čuše njegovi dobročinitelji, koji su 
mu davali, ili točnije posuđivali tu haljinu, da ga 
štiti od nepogodna vremena, pa su zato nestrpljivo 
gledali, kako ju odmah prvom zgodom svlači i dru- 

gome poklanja. Da zapriječi svaku tužbu i prigova- 
ranje, Franjo je odsele stavljao ove pogodbe : 1. da 
ne će nikada vraćati plašta, kad mu ga tko posudi; 
2. da će ga slobodno dati, kad sretne koga u većoj 
potrebi, negoli je on sam. Kad je već sve to bilo 
uređeno i primljeno, mislio je sluga Božji, da mu više 
nitko ne će ništa predbacivati. Vraćajući se jednoga 
dana iz Sijene, srete na putu slabo odjevena siro- 
maha, te će odmah svojemu drugu : „Moj plašt, dragi 
brate, pripada ovome siromašnome čovjeku, treba 
dakle, da mu povratimo, jer smo ga primili pod tom 
pogodbom, da ćemo ga odmah dati, čim sretnemo 
prvoga od nas siromašnijega čovjeka. „Drug se tomu 
opre, jer je bio uvjeren, da je Franji potrebna za- 
štita, ali će mu nato svetac: „ja ne ću biti krad- 
ljivac, a znaj dobro, da bi počinili krađu velikom 
nebeskom milostinjaru, kad ne bi dali onomu, koji 
ima veću potrebu od nas.“ Predobiven tim riječima, 
brat ne primjeti ništa, a siromah prihvati plašt i ode 
s njim svojoj kući. 1 

Braća se od svoje strane pobojaše za zdravlje 
svojega oca, radi toga neprestanoga mijenjanja odi- 
jela. Sami mu dakle nabave plašt, a kad mu ga 
predadoše naložiše mu, da na nijedan način s njim 
ne raspolaže. Varali su se međutim, ako su mislili, 
da će tim zapriječiti Franjinu darežljivost. Duh je 
njegov obilovao sredstvima. Jedamput nekom vršću 
laskanja zamaza oči gvardijanu, koji je imao na 
njega paziti. To se zbi u gradiću Rieti, gdje se su- 
kobi s jednom siromašnom ženom, koja je kao i on 
bila došla u to mjesto, da liječi oči. Umiljatim dakle 
glasom reče: „Dragi brate gvardijane! Trebalo bi 
povratiti što nije naše.“ Na to će gvardijan : „Da, 
oče, treba vratiti, akc ima štogod što nama ne pri- 
pada." — „Ovaj smo plašt," nastavi Franjo, „uzeli 
od ove siromašne žene; trebalo bi joj ga dakle vra- 
titi, pošto nemamo u kesi ništa, što bi joj mogli da 


rovati." — „Brate moj!" odgovort gvardijan, „to je 
moj plašt, nitko nam ga nije dao; služi se dakle 
njim koliko te volja ; ne ćeš li ti, vrati ga meni.“ 
Franjo na to ne ušuti, nego će opet slatkim svojim 
glasom gvardijanu: „Dragi brate! Uvijek si bio do- 
bar prema meni, budi dakle i sada." Gvardijan v se 
nije mogao više protiviti, nego mu odgovori: „Čini 
oče, što ti nadahnjuje duh Gospodnji." 1 Drugiput 
još prijepornijim načinom ispuni svoju želju i po- 
stigne svoj cilj. Jedan siromah dođe i plačući zamoli 
milostinju : žena mu je, reče, umrla, a djeca se na- 
laze u najvećoj bijedi. To Franju ganu do suza; ali 
ništa ne smjede izravno dati, nego reče siromahu : 
„Uzmi ovaj plašt i ne puštaj ga, kad ti ga htjednu 
oduzeti; ne rastavljaj se s njim, dok ti ga skupo ne 
plate. Braća domalo dotrčaše, ali su uzalud zahti- 
jevala, što su zvala svojim dobrom, jer je siromah 
po Franjinu nagovoru svim silama branio, što je već 
u svojim rukama imao. Trebalo je dakle, da braća 
prestanu otkupljivati plašt. 

Djetinja, reći će tko, varka! Možda, ali neka 
se nitko u tom ne vara, jer takove varke mogu iz- 
misliti samo ona srca, koja u davanju uživaju veliko 
nebesko veselje. Bog je proslavio velikodušnost 
Franjinu, pripojivši joj često puta svoju moć, kojom 
je svetac mnoga čudesa počinio, što u svojemu ži- 
votu, što poslije smrti, a to većinom na prošnju si- 
romaha i njima u prilog. I ljudi su ga na svoj način 
odlikovali nazvavši ga „ocem i patrijarhom ubogih,* 
premda je i on sam bio ubog. 2 Potomstvo mora 
odobriti tu pohvalu. 

III. Franjina ljubav prema dobročiniieljima. 

Uz svoju braću i siromahe nije Franjo nikoga 
tako rado imao, kao svoje dobročinitelje. Duh pra- 
vednosti, koji je bio u njem vrlo velik, i veliku za- 

1 II. Cet., pag. 195. — 1 Pater pauper Franciscus. I. 
Cei. pag. 63. 


1 II. Cei., pag. 193. 

hvalnost u njem pobuđivao, učini mu tu krepost po- 
neki način naravnom. Treba priznati, da je on imaa 
mnogih i odličnih dobročinitelja. Jedan se međutim 
osobito odlikovao dostojanstvom i neprestanom pri- 
vrženošću, a to je kardinal Ugolin, koji je bio služ- 
beno proglašen pokroviteljem njegova reda. Već srna 
na mnogim mjestima govorili o toj odličnoj osobi, 
ali još treba ovdje istaknuti veliku i neprestanu nje- 
govu skrb za Franjino djelo. Najprije je držao, da 
je ono nenadanu i nužnu pomoć Crkvi pribavljalo, 
zato ga je branio proti svim onima, koji su ga od- 
mah u njegovoj kolijevci htjeli ugušiti. Da ga ras- 
prostrani po cijelom svijetu, upotrijebi osobnu svoju 
vlast, kao i vlast, što mu je podijelilo pouzdanje 
sv. Oca pape. Lako će se upoznati dio, što njemu 
pripada, kad reknemo, da je samo za Honorija III. 
izdao u prilog novomu redu oko trideset papinskih 
listova, koji se bez sumnje većim djelom njemu 
upravljaju . 1 Još je prijaznija bila njegova skrb za 
sv. utemeljitelja, kojega je držao za čovjeka od 
Boga poslana, poput apostola i proroka, stoga se 
nije bojao umješati među njegove učenike, te boso- 
nog u priprostom odijelu i pripasan konopcem s 
njima zajedno hoditi i općiti. Providnost je, mišljaše 
htjela, da se zauzme te uredi neke njegove spise i 
vrši njegovu volju. Cesto su vidjeli kako taj crkveni 
dostojanstvenik, taj časni osamdesetgodišnji starac 
počitano ljubi ruku mladome svojemu prijatelju . 2 
Kakav krasan primjer kršćanske poniznosti! Kolika 
čast za vlast, kad se dotle prigne i snizi, te služi 
pravednim mislima! 

Iz onoga, što znamo o Franji, lako možemo 
pojmiti, kako ga je u srce diralo tako ganutljivo 

1 Kad je izabran za papu, još je veću pomoć Franji 
pružao. U franjevačkom pečatniku nalazi se više od 300 nje- 
govih djela, u kojim je više manje govor o Manjoj braći, a 
nemalo ih se toliko nalazi i u dominikanskom. Iz toga se jasno 

vidi, koliko je taj papa držao do prosjačkih redova. — ’ 1. Cei., 
pag. 61 , 83. 


pokroviteljstvo. Zato je počitano i divno govorio o 
kardinalu. Zvao ga je svojim ocem te počivao u 
krilu njegove dobrote, kaošto dijete počiva u krilu 
svoje majke. Bio se još zavjetovao, da će mu u 
svem biti podložan. Kad bi mu pisao štogod o stva- 
rima svoga reda, proročki bi mu metnuo naslov : 
„Velečasnom gospodinu Ugolinu, biskupu cijeloga 
svijeta," kao da je on već bio papa. Davao mu je 
napokon sve, što je bilo u njegovoj vlasti. Ako bi 
ga vidio ražalošćena ili umorena velikim brigama 
njegove službe, poslužio bi se djetinjom slobodom, 
koja mu je bila dopuštena i kušao, da ga utješi. A 
to mu je tako išlo za rukom, te je kardinal sam pri- 
znao, da nije nikad tako žalostan, da se ne bi u 
kratkom razgovoru s njim raspršio svaki duševni ne- 
mir, svaka žalost . 1 

Tu je on zahvalnost utisnuo i u srce svojih 
učenika. Već smo više puta rekli, da je Toma Ce- 
lano, koji je s njim živio, vjerni odraz njegovih o- 
sjećaja. Izvrsni taj povjesničar ne šuti o stožerniku 
Ugolinu, nego svakom prigodom govorio o njemu. 
On je, veli, u to doba bio crkveni bedem, a rječi- 
tost je poput rijeke tekla iz njegovih usta ; usto se 
je još svojski zauzimao za svaki posao : zato mu 
nije nitko mogao odoljeti. Koliko je on protivnika 
istine pobio svojom naukom ! Koliko neprijatelja 
Isusova Križa pridobio! Koliko zabasalih izveo na 
pravi put ! Koliko razdijeljenih srca u sklad i slogu 
povratio ! Uz nas je bio pravi pastir, akoprem je to 
ime pastira uvijek Franji ostavljao. Naš je blaženi 
otac dobro znao, što nam je nužno bilo, ali je taj 
moćni Gospod ostvario njegove misli. Blagoslovljen 
dan, kad je po nadahnuću Božjem naš red predan 
u njegove ruke . 2 

Nijesu trebale kakove osobite usluge, da tko 
dobije pravo na Franjinu zahvalnost. On je, na 
primjer, imao krasan običaj. Kad bi mu koja žena 


1 I. Cei., pag. 61., 83. — 2 I. Cei., pag. 61. 

dala jednoga ili više sinova, zvao bi ju svojom maj- 
kom. Dala nam je jednoga brata, nije li ona naša 
majka? A to kod njega nije bila samo isprazna 
riječ, nego je poštivao sve ove majke. One su zato 
znale, te su se bez straha k njemu obraćale. Jedna 
od tih, posve siromašna, dođe i otkrije mu žalosno 
svoje stanje. Franjo ju s najvećim sažaljenjem sa- 
sluša, te okrenuv se svojemu vikaru, Petru Katans- 
komu, upita ga: „Imamo li išta dati našoj majci?" 
— „Ja ne znam," odvrati ovaj, „da bi joj štogod 
mogli udijeliti. Ima doduše jedna knjiga novoga za- 
vjeta, koja doduše nešto vrijedi, ali nama treba za 
božanski čin, pošto nemamo časoslova/ Promislivši 
malo sluga Božji, reče: „Predaj bar tu knjigu našoj 
majci, neka ju proda i providi svojim potrebama: 
siguran sam, da će Bogu biti ugodnija ta žrtva, ne- 
goli sva čitanja. „Takova je, veli Celano, bila sud- 
bina prve knjige novoga zavjeta, što je bila u redu: 
služila je, naime, za žrtvu Franjinoj zahvalnosti ." 1 

Franjo nije svojevoljno bez nagrade propuštao 
ni usput učinjene usluge, osobito ako bi mu se ta 
ljubav učinila iz prave kršćanske ljubavi. U jednoj 
je od tih prilika učinio prvo od ovih čudesa, koja se 
mogu nazvati čudesima ljubavi. To se zbi u mjestu 
Toscanella, gdje je držao misiju. U tom ga gradiću 
vrlo prijazno primi neki odlični gospodin. Jedini sin 
tog vrloga čovjeka bio je zgrčen u svim svojim 
udima, i stoga neprestano u kolijevci ležao, akoprem 
je bio u dobi, kad druga djeca počimaju hodati. Pod 
konac misija cijeli narod proglasi Franju svecem, te 
i taj gospodin pomisli, da mu samo on može izlije- 
čiti sina. Pade mu dakle pred noge i plačućih ga 
očiju zamoli, da se smiluje njegovu sinu. Franjo 
poče najprije prosvjedovati, da nema takove moći, 
kakovu mu propisuju, „Ja sam," reče, „beskoristan 
sluga". Potaknut zahvalnošću, usliša smjernu molbu 
bijednoga oca, i odmah poče moliti. Zatim skoči na 


noge, pun pouzdanja u svemogućnost Božju, te diže 
rukp i blagoslovi dijete, a potom ga uze za ruku, 
da mu pomogne ustati. Mališje stajao neko vrijeme 
na nožicama, ali domalo poče po kući skakati. Svi 
su svjedoci bili u velikom začuđenju, a pobožni ro- 
ditelji nisu znali, kako da se zahvale dobrotvornome 
gostu, koji im pribavi toliko veselje . 1 

U sličnim prilikama učini opet takovo djelo u 
gradiću Rieti, samo što se ovdje još bolje opaža 
njegova uljudnost. Svetac, kako ćemo naskoro vi- 
djeti, otišao na to mjesto, da si liječi oči. Liječnik 
ga primi prijazno. Pohađao bi ga svaki dan i pružao 
mu svoju pomoć. Franju dirnu u srce tolika privr- 
ženost, sloga jednoga dana reče svojoj braći : Tre- 
balo bi ga pozvati na objed i dobro počastiti." Gvar 
dijan mu odgovori: „Stid nas je pozvati toli odlična 
gosta, jer nam je zaliha jako oskudna, da upravo 
ništa nemamo." Franjo se malo uznemiri, pa će mu 
nato : „Zašto da ti dvaput istu stvar kazujem."- U 
isto vrijeme liječnik, koji je već bio tu, prijazno reče 
braći: „Ali, draga braćo, ja ću s najvećim zado- 
voljstvom dijeliti vašu oskudicu." Nije više ništa tre- 
balo promišljavati. Braća će učiniti što mogu. Odmah 
se dakle dadu na posao i izvade iz spremnice malo 
kruha i nešto vina ; brat je kuhač svario graha, to 
je dakle bilo sve, pa objed ne će biti kako je Fra- 
njo želio. Ali Providnost Božja priteče siromasima u 
pomoć. Kad je naime bilo vrijeme objeda, pokuca 
netko na vratima samostanskim. Vratar otvori, te ima 
šta vidjeti ! Jedna je žena donijela samostanu na dar 
u košari svježa grožđa, saće meda, a pod tim pre- 
krasan kruh, riba i morskih školjka. Veliko začuđe- 
ni 6 i veselje zavlada među braćom, koja odmah 
dignu siromašno jelo, što su ga stavili na stol. 
„Pojesti ćemo ga," rekoše, „sutra;" a mjesto toga 
služiše izabrana jela, što ih dobiše kao milostinju. 
Bila je to prava gozba zahvalnosti, kojoj je Franjo 

1 I. Cei., pag. 54. — ! II. Cei., pag. 167. 


1 II. Cei., pag. 194. 

rado predsjedao, te joj svojim veseljem i razgovo- 
rom punim samozataje dade još veći sjaj. Rijeci i 
djela sluge Božjega upravo začaraše liječnika, koji 
na rastanku uzdišući progovori dobrim redovnicima : 
„Braćo! Velim vam, da mi svjetovnjaci još dovoljno 
ne poznamo svetosti toga čovjeka ; a ni vi. koji ste 
mu pouzdanici, ne razumijete, kako je on velik u 
kreposti ." 1 * 


1 II. Cei., loc. cil. 

GLAVA XX. 

FRANJINA LJUBAV K PRIRODI. 

F ranjo je znao, koliki je razmak među Bogom, lju- 
dima i prirodom ; ali ipak nije vjerovao, da je jaz 
između njih neprelazan. On ih je spajao u svojoj 
misli i ljubavi, kao što su zbilja i u sebi spojeni. 

Ta je ljubav u početku bila samo neki izvrsni 
nagon, koji je dolazio iz njegove blage i osjetljive 
naravi. Dok je još bio u nježnoj dobi, lice bi mu se 
na pogled cvijeća rasplamlilo od radosti. Kasnije ga 
kao odrasla mladića moćno ganuše, kako smo to već 
vidjeli, prizori ovoga svijeta. Divan kakav položaj, 
bujne rasline, razne boje sunčanih zriika, brzi tijek 
voda, sve je on te ljepote ljubio, jer su za njega bile 
ugodan čar. 1 Kad je odrasao i bio već daleko na 
putu savršenstva, ni najmanje se ne promijeniše u 
njemu ta njegova naravna nagnuća, nego je uvijek 
ostala priroda njegova prijateljica, znao je bo, da se 
nje nema bojati, pače ju još i dobrotvornom smatrati, 
jer je u njoj nalazio zaštitu za svoju pobožnost. O 
tom nam njegovi povjesničari pružaju mnoge podatke 
i potankosti, što nam olakoćuje, da ga slijedimo u 
tim raznim poletima njegove duše. 

Posizajući umom, veli sv. Bonaventura, do prvot- 
noga počela svih stvari, smatrao je stvorena bića 
kao izašla iz očinskoga krila Božjega. Budući 
dakle, da imaju opći izvor, držao je, da još i pravo 
bratinstvo postoji među njima. „Isto," govoraše, „imaju 
počelo kao i mi, te im upravo kao i kod nas dolazi 
život iz misli i ljubavi Stvoriteljeve." Stoga je doslo- 
vce primao štogod mu se činilo posljedicom te istine, 
te je najozbiljnije govorio : naša sestra vatra, naša 


1 I. Cei., pag. 67. 

braća janjad, naša sestra voda, naše sestrice ševe. 
A nesamo da je on uzveličavao bića Božja, nego 
im je još i neko štovanje iskazivao, te ljubav svoju 
prama njima sjedinjivao s prvom ljubavlju, izvorom 
svih stvari . 1 

U svečevoj je čistoj duši odsijevao ovaj vidljivi 
svijet onom nevinošću, s kakvom je prvobitno izašao 
iz ruku Božjih, a uz to je bio tako nježna srca, da 
ni najmanjemu stvoru ne bi nikakva zla činio, niti je 
trpio da to drugi čine. „O prosta pobožnosti," kliče 
Celano, ,,o pobožna prostoto ! Ni crva ne bi poga- 
zio, što bi ga na putu našao, nego bi ga nježno 
maknuo na stranu, da ga ne zgnječi neoprezni put- 
nik." A kad bi braća sjekla drva u šumi, znao bi im 
reći. da čuvaju žile, neka opet iz njih potjeraju nova 
stabla . 2 

Ne škoditi našoj čednoj braći, držao je da je to 
naša prva dužnost prama njima, ali ustaviti se na 
tom, nije držao, da je to volja Božja, jer je još uzvi- 
šenija naša zadaća. Bog naime hoće, da im još pru- 
žamo pomoć, kadgod ju potrebuju, zato se sluga 
Božji dobro čuvao, da ne pogriješi proti tomu pro- 
vidnosnomu redu. Svatko zna, da pčele obično po- 
troše svoju hranu, kad se zima produlji, te umiru od 
glada ako se zapuste i zanemare. Zato se veliko- 
dušnim pokazivao prama tim neumornim radilicama, 
pa premda nije ništa imao ipak je znao naći za njih 
meda i izvrsna vina, te im veselo donašao u košnicu, 
„da se,“ govoraše, „malo ugriju i okrijepe ." 3 

Franjo je pružao pomoć svakome stvoru, kad 
bi se ovaj nalazio u kakvoj nevolji. Putujući jednoga 
dana u Sijenu, sretne na putu nekoga mladića, koji 
je nosio na sajam nekoliko grlica. „Dobri mladiću!" 
reče sluga Božji. „To su one nevine ptičice, koje 
sv. pismo poređuje s čistim i vjernim dušama 
zato te ljubazno molim, da ih ne daješ u ruke lju- 
dima, koji će ih usmrtiti, nego da ih meni pokloniš." 

1 S. Bon., pag. 350. — - 1. Cei., pag. 66. — 3 I. Cei., pag. 67. 


Mladića ganuše te riječi, te mu dragovoljno ispuni 
tu želju. Milostivi otac metne životinjice u krilo i 
milujući Jh reče : Nevine, bezazlene i čiste moje 
grlice! Što ste se dale uhvatiti? Ja ću vas sada 
osloboditi smrti i napraviti vam gnijezda, da se mo- 
žete leći i množiti, kako to nalaže naš Stvoritelj." I 
zbilja svetac ispuni obećanje : svakoj načini gnijezdo, 
gdje se odmah pripifomiše, počeše nesti jaja i leći 
svoje malene, niti se otud odselile, dok ih sv. Franjo 
ne blagoslovi i ne dopusti, da mogu slobodno otići . 1 

Rijetko se međutim zbivalo, da je mogao stvo- 
rovima pružati takovu pomoć ; nu to ga je veselilo, 
što je bio u stanju, da im svaki dan svoju ljubav 
iskazuje. Naslađivao se upravo u njihovoj ljepoti i 
ponosio njihovim svojstvima, koja bi istraživao pro- 
nicavim okom svojega duha, a kad bi ih otkrio, hvalio 
bi ih i uzvisivao svojstva brata ili sestre. Nije se 
bojao kadikad po cijeli dan u toj hvali sprovesti. 
Cesto je, ali uvijek s nasladom i zadovoljstvom go- 
vorio o divnoj obrtnosti i radinosti pčela. Većim su 
ga udivljenjem napunjavali oni stvorovi, koji su se 
većom ljepotom odlikovali. Nije li rekao naš Gospod, 
da se Salomon u cijeloj svojoj moći i sjajnosti nije 
nikad obukao kao poljski liljan? Franjo je pak iz 
sve svoje duše vjerovao, da naravna ljepota nadvi- 
suje sve umjetne ljepote, jer je ona od Boga, a ove 
ljudsko djelo. Osobito je cvijeće za njega imalo 
uvijek taj dar, da mu misao k Bogu ushiti i sjeti ga 
neizmjerne ljepote našega Stvoritelja. Svjedoče na- 
dalje njegovi povjesničari, da je neizrecivo bilo nje- 
govo ushićenje, kad bi promatrao žarko sunce, krasni 
mjesec, zlatobojne zvijezde, divni svod nebeski, te 
mu se činilo, da mu ta ogromna nebeska tjelesa 
dovikuju kako je dobar Onaj, koji nas je stvorio . 2 

Vrijedno je, da se na toj riječi malo ustavimo, 
jer nam otkriva novi pojav Franjine misli. Nije on 

1 Pripovijest se ta ne nalazi kod Franjinih povjesničara, 
nego ju vadimo iz poznate nam knjižice Fioretti, gl. XXII. — 
‘ I. Cei., pag. 66 , II., pag. 237. 

naime držao, da stvorovi samo dolaze od Boga, već 
da su još njegova slika. Istina, u čovjeku se, pravo 
govoreći, blista i pojavljuje svijetlo božanskoga lica, 
ali to nebesko svijetlo ne manjka posvema ni nižim 
stvorovima. Oni su male, ali u svojoj mjeri vjerne 
slike. Tako je za njega svaki stvor bio božanska 
Pjesan, gdje je Stvoritelj sam sobom nešto zapisao. 
Ta je pako pjesma pred svima ljudima otvorena, a 
da ju svatko mogne čitati, dosta je imati čisto srce. 
Stoga ju je Franjo uvijek svojoj braći preporučivao. 
Htio je dapače, vođen ganutljivim nadahnućem, o 
kojem smo već govorili, da uvijek jedan ulomak te 
pjesme imaju pred očima. Okrajci su velikoga vrta 
po njegovoj zapovijedi zasijavani zelenom travom, 
pomiješanom sa krasuljcima, a poseban se jedan dio 
morao isključivo posvetiti odgajanju šarolikoga i mio- 
mirisnoga cvijeća. „Zelena je trava imala sjećati braću 
na ljepotu nebeskoga Oca, a cvijeće na vječne slasti, 
ugodnosti i miline." 

Govorivši mu priroda o Bogu, govorila mu je 
još i o njegovu sinu Isusu Kristu. I zbilja, naš se 
Gospod po utjelovljenju nije samo približio čovjeku, 
nego je i sa stvorovima stupio u odnošaj. Njima se 
poimence služio, da pokaže razna stanja, što ih je 
htio poprimiti. Rekao je na primjer navješćujući po 
Proroku veliko poniženje za vrijeme pregorke svoje 
muke: „Crv sam, a ne čovjek." Po tom je zemaljski 
crv dobio dostojanstvo, kojega nije imao: već pun 
Boga kao stvor, uzdignut je na dostojanstvo slike 
Spasiteljeve. Još je Isus Krist rekao, da pokaže ve- 
liki. dar, što ga je donio ljudima. „Ja sam svijetlo 
svijeta. 1 Franjo je radi te riječi sva naša svijetla, 
svijeće, luč, svjetiljke, smatrao za znakove vječnoga 
svijetla, te ih s pobožnim veseljem gledao kako gore, 
niti ih je dragovoljno trnuo, budući sam Isus sebe 
prispodablja svijetlu. Napokon sv. Ivan Krstitelj na- 
zivlje .Isusa Jaganjcem Božjim, a to punim pravom, 
budući daje on živio među ljudima kao Jaganjac, a 
svoje apostole poslao u svijet kao janjce među vu- 


kove. To je razlog, zašto je Franjo ovce koje su od 
naravi svoje blage i umiljate, ponajviše ljubio i mi- 
lovao, te mu ne bi bilo mrsko saći s puta, da ih 
samo vidi i pomiluje, a sažaljivao bi ih, kad bi vidio, 
da štogod trpe. 1 

Putujući jednoga danaMarkijomJakinskom, opazi 
čovjeka, koji je na ramenu nosio dvije ovce, svezane 
za noge. Divne li slike svezanoga i na križu visećega 
Isusa 1 To Franju dirnu do dna duše, te se nije mo- 
gao suzdržati, nego se približi i pomilova nevine 
živinice, kao što majka miluje i tare suze svojemu 
sinu. „Zašto," reče tronutim glasom nemilosrdnomu 
čovjeku, „mučiš moju braću janjce, vežući ih i vje- 
šajući ih tako?" — „Nosim ih," odvrati ovaj, „na 
sajam, jer trebam novaca." — „A kad ih prodaš, što 
će biti s njima?" — „Vjerojatno je, da će ih kupac 
zaklati i pojesti." — ,,Oh! ne daj Bože!" kliče Franjo. 
„Gle evo ti moj plašt, pa ih daj meni." Isti je dan 
svetac dobio taj plašt na poklon, te je vrijedio više 
nego janjci, zato težak drage volje prihvati prijedlog 
i tako Franjo oslobodi janjce, koje milova neko vri- 
jeme, a zatim se stade pitati, što će s njima učiniti. 
Posavjetovavši se sa svojim drugom, odluči, da će 
ih dati prijašnjemu vlasniku, ali pod uvjetom, da v ih 
ne prodaje više, već neka ih dobro pazi i čuva.- Sto 
se zbi s pogodbom i janjcima? To čitatelj može lako 
pogoditi. Težak naskoro stavi granice ugovoru i učini 
s nevinim životinjicama, što mu se činilo najboljim. 

Toliko je bilo to njegovo sažaljenje, da bi koji 
put iskvarilo njegovo načelo o ljubavi dužnoj sva- 
kome stvoru. Nadahnjivala mu je neublaživu strogost 
proti svim napadačima na prijatelje i predstavljače 
svojega Spasitelja. Jednoga dana dođe u samostan 
sv. Verekunde, blizu Gubija. Slijedeće noći ojanji se 
ovca. U istoj se štali nalazila po nesreći i jedna 
krmača, koja nemilim svojim zubom zadade smrt ne- 
vinomu janjčiću. Sutradan pripovijedaše Franji taj 

1 II Cei., pag. 238. - I. Cei., pag. 64. - = I. Cei., pag. 65 

događaj. Sluzi se Božjemu veoma sažali te ode da 
svojim vlastitim očima vidi tu malu žrtvu. „Siromašno,® 
reče, „janješce, nevina životinjice, koli nam lijepo- 
predstavljaš žrtvu našega Gospoda! Prokleta bila 
bezbožnica, koja te zadavila! Ni ljudi ni životinje ne 
pojeli njezina mesa!" Strašan je bio učinak toga 
prokletstva. Krmača oboli i poginu poslije tri dana. 
Baciše ju u dolinu i nijedno je se živo biće ne htjede 
dotaknuti, nego se osuši kao daska i istrunu kao panj . 1 

Još je jedamput pokazao istu strogost suca. 
Grijeh je međutim bio dosta malen, budući je stvor 
u životu ostao. Krivac je samo prekršio moralni zakon, 
koji je morao dobro poznavati ; ali ništa zato, pred- 
stavljao je zlo, a ne Isusa Krista. Franjo ga pripusti 
njegovoj sudbini. Evo cijela povijest. Dva su crven- 
daća imala svoje malene kraj samostana, kamo bi 
dolazila i brala mrvice za njih. Franjo opazi, kako 
te ptičice često dolaze i odlaze, a ta ga očinska 
skrb jako dirnu, zato naredi, da se umnožaju mrvice. 
Dobro su hranjeni plići brzo napredovali, a kad im 
ponarastu krila, otac ih i mati dovedu u samostan. 
A to učiniče zato, da svoje male predadu braći u 
ruke, što se iz toga lako dalo zaključiti, jer odmah 
odletješe, dok ih u njihov stan privedoše. Franjo se 
tomu nije mogao dosta načuditi, stoga će svojim dru- 
govima: „Vidite, što učiniše naša mala braća crven- 
daći. Čovjek bi rekao, da su razumni. Došli su nam 
kazati: Djeca naša vama pripadaju, jer ste ih vi od- 
hranili, činite od njih što hoćete, a mi idemo sebi 
tražiti stan na drugom mjestu." Svi jednodušno odluče, 
da će se odazvati tako ganutljivu pouzdanju. Ptići se 
pripitome u samostanu i tako zavole braću, da su 
im dolijetali na ruku i veselo cijukali. Opažalo se 
dapače, da nijesu imali rado svjetovnjake. To uistinu 
bijahu pravi samostanski gosti. Ali na žalost strašna 
jedna mana, upravo ona, koju je Franjo najviše mrzio,, 
prekinu ono, što je bilo tako krasno počelo. Ptići su 


1 II. Cei., pag. 207. 

naime skupa jeli, te se naskoro opazi, da bi najveći 
razgonio druge, kad bi se dobro najeo. „Gle, zločesti 
se škrtac nasitio," kliče Franjo, „pa zavidi svojoj 
braći, što i oni jedu. Neka zna dobro, da ne će 
umrijeti lijepom smrću." Proroštvo se ispuni. Poslije 
jela zlobnik se pope na okrajak kotla, da se napije 
vode, ali na svoju nesreću izgubi ravnotežu, pane u 
vodu i uguši se . 1 

Ima još jedan razlog, zašto je Franjo ljubio 
stvorove; ali da se posve razumije, možda je potre- 
bito nekoliko uvodnih riječi. 

Propovijedajući Bossuet jednoga dana u tvrđici 
Louvre pred Ljudevitom XIV., reče : „Sva priroda 
hoće da štuje Boga i da se, u koliko to može, klanja 
svojemu počelu. A budući da nema razuma, pred- 
stavlja nam samu sebe, da nam pokaže svojega bo- 
žanskoga Početnika. Tako ona nesavršeno i samo 
svojim načinom slavi nebeskoga Oca. Ali da usavrši 
svoje klanjanje, čovjek mora biti njezin posrednik: 
na njega spada, da cijeloj vidljivoj prirodi dade glas, 
razum, srce goruće ljubavlju, da tako u njem i po 
njem ljubi nevidljivu ljepotu svojega Stvoritelja . 2 

Čast je za čovjeka, barem za čovjeka nadah- 
nućem rasvijetljena, što si je uvijek za dužnost sma- 
trao to posredovanje. To je dosta ganutljiv znak nje- 
gove ljubavi prama Bogu. Izraelski se narod uvijek 
klanjao Bogu, koji je stvorio nebo i zemlju. Stvorenje 
je prije utjelovljenja bilo osobiti dar, te su Židovi 
tim čudom hvalili Boga, kao što ga mi danas hvalimo 
još čudnovatijim djelom, koje je Isus Krist. Na svakoj 
se strani staroga Zavjeta opaža to nabožno raspolo- 
ženje, koje je osobiti čar i uzvišena poezija psalama, 
proročanstva, pače i samih povjesničkih knjiga. 
Između tih mnogobrojnih pjesama navodimo dvije 
najpoznatije. 

Prva je djelo kralja Davida, koji je zaista u 
loj pjesmi dao glas duši Izraelovoj : 

II. Cei. pag. 170. — 2 Deuxieme sermon pour la fefe. 
de 1’ Annoncialion de la sainte Vierge, 3e point. 

„Hvalile Gospoda, stanovnici zemaljski, vi svi 
zmaji i sve dubine. 

„Oganj, grad, snijeg, led i vjetar silni, koji 
izvršuju njegove zapovijedi. 

„Planine i svi brežuljci, plodna stabla i svi 

cedri. 

„Vi zvijeri i sva stoka, zmije i ptice krilate. 

„Kralji zemaljski i svi narodi, poglavari i svi 
sudije zemaljske. 

„Vi mladići i djevice, svi starci i dječaci, 
hvalite ime Gospodnje, jer je samo njegovo ime 
uzvišeno." 1 

Drugu su pjevali u ognjenoj peći tri mlada 
ispovijedaoca jedinstva Božjega. Ti su vrli mladići 
šetali usred plamena kao u okrepnom jutarnjem 
povjetarcu i pozivali sve stvorove, da slave Boga. 

„Slavite, sunce i mjeseče, Gospoda; slavite, 
oblaci, Gospoda. 

„Slavite, kišo i roso, Gospoda ; slavite svi 
Božji vjetrovi Gospoda. 

„Slavite ognju i vrućino, Gospoda ; slavite, 
mraze i studeni Gospoda. 

„Slavite, noći i dnevi, Gospoda ; slavite, svi- 
jetlo i tmina Gospoda. 

„Slavite, planine i gore Gospoda. 

„Slavite Gospoda, trave i prijesadnice, koje 
uspijevate na zemlji. 

„Izvori i vrela, slavite Gospoda. 

„Ptice nebeske, slavite Gospoda. 

..Domaće i divlje zvijeri, slavite Gospoda. 

Djela Božja slavite Stvoritelja, hvalite ga i 
uzvisujte u vijeke.“ 

Crkva se nije odrekla baštine odabranoga 
puka. Akoprem posjeduje uzvišeniji poklon, ipak 
je uz taj pridržala i onaj drugi. Kada su njezini 
biskupi i svećenici izjutra prikazali žrtvu, koja Bogu 
daje Boga za klanjaoca, uvečer im meće na usne 

' Ps. 148. Ta se pjesma moli na slavoslavlju u nedjelju. 


pjesmu kralja Davidu i triju mladića, što ju netom 
navedosmo. 1 Ona zna kao i sinagoga, da su nebesa 
i zemlja puna neizmjernoga veličanstva, i da čovjek 
ne će imati nikada previše puteva, da se uspne 
k Bogu. 

I Franjo je bio toga mnijenja. Mi smo vidjeli, 
kako je taj prijatelj Spasiteljev veselim srcem pri- 
mao sv. Pričest. Tako se isto veselo podavao divnoj 
prirodi, kojoj je velike fajne tako dobro bio upoznao 
i tako ju jasno razumio, da je bio njezinim tumačem 
i uzdizao ju do njezina Početnika. 

U tom je slijedio sv. Franjo lijep primjer triju 
mladića Ananije, Mizaela i Azarije, pozivajući kao 
i oni sve stvorove, da blagoslivlju i slave Onoga, 
koji ih je učinio. Cvijeće mu se činilo kao slatki 
smiješak Stvoriteljev, a zvijezde je smatrao za odraz 
Božjega veličanstva; on je potoke i mora, gore i 
dolove, livade, stada, ljude i anđele, zemlju i oganj, 
zrak i vjetar pozivao, da veličaju ime Božje, a po 
srijedi svega toga stajao bi on kao Bogom nadahnut 
skladatelj, sve to sabirajući u svojoj duši u jedno 
divno suglasje i propovijedajući svim bićima ljubav 
Božju. Sto su drugi držali, da je samo prolazna 
ljepota, u tom je on okom svojega duha nazrijevao 
tijesnu vezu među tjelesnim i duševnim svijetom, 
među tajnama prirode i onim, što ih ima u vjeri. 4 
Crkva uči, da među svom djecom Božjom, bila ona 
u nebu, čistilištu ili na zemlji, postoji nevidljiva 
sveza, koju zove općinstvom svetih. Franjo bi za- 
malo u to općinstvo uvrstio, kao posljedne sinove 
nebeskoga Oca, bića, koja sačinjavaju niži svijet. 

Pod konac godine 1224. iznemogne mu tijelo 
od slabosti, te se sklone u samostan sv. Damjana, 
gdje dade oduška svojemu srcu i usprkos svojoj 
neiskusnosti ispjeva pjesmu, u kojoj otkri cijelu 
svoju misa o o prirodi. Neki to djelo zovu pjesmom 

1 Nesamo uvečer na slavoslavlju, nego i ujutro odmah 
iza Mise. Crljenice propisuju, da misnik na odlasku od žrtve- 
nika moli pjesmu triju mladića. — 2 II. Cei., pag. 67. 

u slavu sunca, dočim je poznatija pod imenom 
pjesma stvorova, kako to i sam svetac običavaše 
reći. To je ujedno pohvala stvorova, pjesma za- 
hvalnosti na daru, što nam ga je Bog učinio, davši 
nam prirodu za uživanje na ovom svijetu. Možda 
današnja pobožna poezija u tom pogledu nema 
ništa slična. „Tu se,“ veli Ozanam, „osjeća duh 
onoga zemaljskoga raja Umbrije, gdje je nebo tako 
zlatno, a zemlja urešena najizabranijim cvijećem." 1 

„Svevišnji, svemožni i dobri 1 Gospode ! Tebi 
pripada čast, hvala i slava. Ti si jedini dostojan 
ioga, i nitko nije vrijedan da te imenom zove. 

„Svi stvorovi neka te slave kao Boga i go- 
spodara svoga, osobito brat moj jarko sunce, od 
kojega nam dolazi svijetlo i dan bijeli. Cno je 
velebno i sja u krasnom svijetlu, te svjedoči o Tebi, 
Gospode. 

„Hvaljen budi. Gospode, za moju braću zrak,, 
vjetar, vedro i uzburkano vrijeme i sva godišnja 
doba, kojim Ti, o Bože, uzdržaješ život svih Tvojih 
stvorova. 

„Neka Te slavi sestra moja voda, toli drago- 
cjena, porabljiva i bistra 

„Neka Te slavi brat moj oganj, koji tminu 
rasvijetljuje, te je toli milovidan, nepobjediv i silan. 

„Neka Te slavi, Gospode, majka naša zemlja, 
koja nas nosi, hrani, pak se toliko raznolikim biljem, 
cvijećem i plodom ponosi 

„Neka Te slave, Gospode, svi, koji Tebi za 
ljubav rado opraštaju uvrede, bolest i bijedu strpljivo 
podnose, sa svakim živu u miru, i tim zavrijede da 
ih jednom ovjenčaš nebeskom slavom. 

1 Poetes franciscains, page 74. Jedan je savremenik tako- 
đer divno rekao: „Asiško Alleluja, gdje se izmjenice opaža 
svijetlo dana, velika ugodnost južnih noći, blago lahorenje- 
vjetra, materinski čar zemlje, (nostra madre terra) iskićene 
travama, šarolikim cvijećem i raznim plodovima, razliježe se 
poput svečane pjesme u kolijevci talijanske poezije" Gebharl,. 
Apoštolovanje sv. Franje Asiškoga. 

,Neka Te, slavi Gospode, sestrica moja tjelesna 
smrt, koja nikomu ne prašta. Ona je blaga svima, 
koji se priprave na nju i predaju se u Tvoju volju. 
Ali je veoma strašna za one, koje stiže u smrtnom 
grijehu ; ove će zadesiti druga smrt, koja je kud i 
kamo groznija od ove. 

„Slavite i veličajte Gospoda, svi stvorovi, pri- 
noseći mu žrtvu zahvalnicu a služeći mu u poni- 
znosti od vijeka do vijeka." 1 

Čitatelj je opazio, da se prekida predmet u 
posljednim kiticama, a to zato što se, kako hoće 
predaja, te dvije kitice nijesu nalazile u prvom 
sastavku, nego su obadvije kasnije u znamenitim 
prilikama sastavljene. Oko godine naime 1225. na- 
stade prepirka u Asizu među tamošnjim biskupom i 
gradskim poglavarstvom. Biskup za kaznu izopći 
poglavarstvo, a ovo opet proglasi biskupa nezako- 
nitim. Franju to jako rastuži pa da si ponešto olakša 
srce, sastavi novu kiticu: „Neka Te slave, Gospode, 
koji Tebi za ljubav opraštaju uvrede, itd., te ju 
pripoji gore navedenoj pjesmi i naredi svojim uče- 
nicima veleći : „Otiđite k njima i u dva reda izmje- 
nice ispjevajte moju pjesmu u čast stvorova s nje- 
zinom novom kiticom." To je koristilo; jer ne prođe 
mnogo vremena, i prepiruće se stranke izmiriše. — 
Drugoj je kitici ovaj početak (kad mu Gospod u 
Polignonskom samostanu saopći, da će za dvije 
mukotrpne godine umrijeti i dospjeti u mjesto vječ- 
noga mira i odmora, ushićen s te radosne vijesti, 
zapjeva): „Neka Te, Gospode, slavi sestrica moja 
tjelesna smrt, itd. U tom je Franjo nasljedovao 

1 Evo što veli Ozanam o vanjskom obliku te pjesme: 
»U slogu se opaža prostoja razvijajućega se jezika, a u ritmu 
neiskustvo slabo uvježbane poezije, koja ipak godi ušima u pje- 
sničkim pravilima neupućene osobe. Često se srok zamjenjuje 
asonancijom, a katkada se opet đpaža istom u sredini i na 
kraju stiha. Stručnjaci nježna sluha teško će priznati, da se tu 
nalaze uvjeti liričkoga sastavka. Poetes franciscains, page 74. 

psalmistu, koji je nad smrću veseo pjevao: Ići ćemo 
u kuću Gospodnju. Odatle to ime sestrice tako 
prijateljski dano onoj, koja se digla proti nama kao 
neublaživa neprijateljica. Bi li se moglo bolje poka- 
zati, da se poslije uskrsnuća našega Cospoda 
umanjio žalac smrti ? 

Dosele smo promatrali, što je Franjo dao pri- 
rodi. Ali nije ni ova ostala nezahvalna, nego je i 
ona dosta od svoje strane Franji dala i smatrala 
se dužnom, da mu plati toliku njegovu naklonost. 
Smiješila se na njegovo milovanje, pretjecala mu 
želje i v ispunjavala njegovu volju. 

Čini se uistinu, da su se neživotna bića natje- 
cala u iskazivanju te zahvalnosti prama Franji. Mi 
smo već vidjeli, kako se iznenada porađa svijetlo, 
da mu rasvijetli put, a domalo ćemo vidjeti, kako 
oganj ublažuje svoju žestinu, da ga ne ozlijedi u 
jednoj jako teškoj operaciji. Celano i sv. Bonaventura 
svjedoče, kako se jednom voda obratila u vino, du 
mu samo priteče u pomoć. Svetac je naime obolio 
u samoći sv. Urbana. Sile su mu klonule, te je mislio, 
da bi ga malo vina moglo okrepiti, ali ga na žalost 
nije bilo u samostanu. Nu mjesto vina sluga Božji 
zamoli vode, te blagoslovi tu čednu sestricu, i^ u 
isti se čas pretvori u vino, koje mu tako pomože, 
f\a je smjesta ozdravio. U tom je bila osobita pomoć 
p sudjelovanje providnosti Božje. To obojica po- 
i esničara priznaju, ali ujedno spominju, da je i 
voda u toj pomoći imala svoj dio : svojom je naime 
željom ganula milosrđe Božje i potajno ga pozvala 
da učini dobro Franji . 1 

Ali ako su se neosjetljive stvari pokoravale Franji, 
što da onda reknemo o onim bićima, koja zauzimaju, 
odličnije mjesto u nizu stvorova, naime o životinjama, 
koje budući da su bliže čovjeku, predstavljaju u 
sebi sve niže stepene ? Da se pokaže, u kakovu su 
stanju ili odnošaju životinje prama nama, obično se 

' II Cei., pag 51. 


dijele na divlje ili šumske i na pitome ili domaće. 
Za Franju ta razlika nije imala smisla, pošto su se 
sve krotkim prema njemu pokazivale. Samo to možemo 
reći, da su domaće bile na višem stepenu, te poput 
razboritijih bića osjećale njegovu vlast nad sobom 
i pravu mu čast iskazivale. 

Osobito su se u tom odlikovale ovce, koje su 
od svoje naravi tako blage i krotke. Jednom svetac 
opazi kraj Sijena čitavo stado, gdje pase, te se 
ustavi, da po svojem običaju pozdravi svoje sestre 
ovce, koje ujedno s janjcima i ovnovima prestadoše 
čupati travu i sve skokom dotrkaše k njemu, izra- 
zujući mu svojim blejanjem i slatkim pogledom svoje 
veselje i ljubav. Pastiri, koji su dobro poznavali 
običaje svojih životinja, nisu se mogli dosta načuditi 
tomu krasnomu dočeku . 1 

Čitaocu je poznat slatki vez, što je sjedinjivao 
sv. Franju s odličnom rimskom gospođom Jakobinom 
Settesolskom. Našavši se jednoga dana u Rimu 
htjede joj učiniti jedan darak. Bilo je to jedno ja- 
nješce, koje je vrlo pomnjivo othranio. Gospođa 
tako zavoli tu životinjicu, da joj je postala nera- 
združivom družicom, te nikad ne bi pošla u crkvu, 
a da ne bi uzela sa sobom i janješce, koje bi tu 
mirno stajalo sve do svršetka službe Božje, a za 
tim bi ju opet mirno u palaču pratilo. Ako se koji 
put dogodilo, da je Jakobina dulje spavala nego 
obično, došlo bi janje do postelje, pak ju je svojim 
blejanjem budilo, a dok bi se gospođa odijevala, 
neprestano ju je janje potezalo svojim roščićima 
za haljine, kao da ju sili, neka se žuri, da ne za- 
kasnu u crkvu; a ona se brzo pokoravala zahtje- 
vima svojega učitelja u pobožnosti. Vrla je plem- 
kinja smatrala janje za dobroga Franjina učenika, te 
ga ljubila radi službe, što ju je kod nje vršio . 11 

1 Relicto paslu cucurrernut omnes ad eum levanlesque 
capita sua, ereclis in eum luminibus intendebant. Tanlum ei fe- 
cerunt applausum, ut et paslores mirarenlur. S. Bon., p. 359. — 
* S. Bon., pag. 366. — 

1 sam je Franjo imao U Porcijunkuli ne druga, 
već drugaricu u pobožnosti. Bila je io ovca, koju 
mu darova neka pobožna osoba i koja je upravo 
čudesa činila. Franjo se s njom mnogo zabavljao 
te ju uvježbao, da svojim načinom slavi Boga i ni- 
koga ne vrijeđa; ali ni braća joj nijesu smjela 
ništa nepovoljna učiniti. Ovčica je sve vjerno opslu- 
živala, što joj svetac kazivao. Kad bi čula, ^ da 
redovnici pjevaju u koru, i ona bi odmah dotrčala 
u crkvu, te se stavila pred žrtvenik majke Božje i 
veselim blejanjem pozdravljala majku najčišćega 
Jaganjca. Kad bi se pod sv. Misom dizalo presveto 
Tijelo i Krv, ona bi se odmah svinula na koljena, 
da tim potakne vjernike, neka se klanjaju svo- 
jemu Stvoritelju, a zastidi nevjernike, jer ne štuju 
Boga u oltarskom Sakramentu. Razumije se samo 
po sebi. da je ta životinjica bila upravo po srcu 

Franjinu. 1 ... 

Mislim, da šumske životinje nijesu ništa slična 
činile, ali su i one u prilog Franji odbacivale svoju 
prirođenu plašljivost. Mi smo već govorili o jednom 
zečiću i ribi linjaku, koje svetac dobi na poklon i 
velikom se mukom od njega rastaviše. Isto se zbi i 
s jednim kunićem. Bilo to na nekom otoku trasimen- 
skoga jezera, kamo se Franjo sklonuo za vrijeme 
svete četrdesetnice. Kunić pristade uza nj, a da ga 
ostavi, morao mu je dati svoj blagoslov. Trebalo je 
još više obreda s jednim gnjetelom, što mu ga posla 
neki plemić iz sijenske grofovije. Darovatelj je želio, 
da gy sluga Božji pojede i okrepi svoje sile, koje 
su mu svaki dan slabile, ali Franji ni najmanje ^nije 
bilo do toga, da se s njim nahrani. Primi doduše s 
najvećom uljudnošću krasnu pticu, kojoj umiljato 
reče: „Brate gnjetle! Hvaljen budi naš Stvoritelj. 
Gnjetao poče na te riječi veselo tresti krilima. 
„Treba vidjeti reče Franjo," da li će naš brat ostati 
s nama, ili voli odletjeti u šumsku slobodu." Po 


njegovu ga dakle nalogu odnesu u bližnji vinograd 
ali se ptica slrjelimice vrati natrag. Neki ju brat 
odnese još dalje, ali se opet vrati prije njega. 
Uniđe dapače u Franjinu sobu, provukavši se ispod 
odijela braće, koji su joj priječili ulaz. Sluga Božji 
zagrli svoga gosta, progovori mu nekoliko ljupkih 
riječi i naredi, da mu se dade štogod jesti. Nije 
međutim imao namjere, da ga zadrži kod sebe, nego 
ga dade svojemu liječniku, koji ga je zamolio, kad 
je doznao za sve što se zbilo. Ali gnjetao kod li- 
ječnika ne htjede primiti nikakove hrane, zato ga 
moradoše opet donijeti u samostan. Tu slatko uprije 
oči u blaženoga oca, očitova živo veselje i stade s 
velikim ukusom jesti. 1 U svim se tim potezima opaža 
tako čista i iskrena ljubav, da bi Čovjek mogao 
ujedno plakati i smijati se, kad to čita." 2 

Još i ova pripovijest jasno pokazuje, kako je 
svetac gospodovao nad divljim životinjama. U por- 
cijunkulskom se samostanu nastani cvrčak na smokvi 
tik stanice, gdje je sv. Franjo stanovao, i po cijeli 
bi dan tu pjevao. Jednom mu sluga Božji pruži 
ruku i^ pozove k sebi, veleći : „Brate cvrčku, dođi 
amo." Živinica posluša i skoči mu na ruku, a on će: 
„Sada daj pjevaj i slavi Gospoda." I on u tren poče 
cvrčati i izvoditi veselu svoju pjesmu, a nije prestao, 
dok mu svetac ne reče, da šuti. Ovako je bivalo 
punih osam dana, te bi cvrčak danomice redovito 
dolazio i odlazio, veselo pjevajući na ruci sv. Franje, 
koji bi ga umiljato prstom gladio. Nakon toga reče 
svojim drugovima: „Dosta nam je dugo pjevao 
cvrčak, veselio nas svojom pjesmom i pozivao, da 
s njim zajedno slavimo Boga ; dederte sad, da ga 
pustimo, neka ide kuda hoće." Cvrčak dakle ode, 
kao pravi sin poslušnosti, niti ga je od toga časa 
itko više vidio. To je svoj braći veoma čudno bilo. 3 

Slavuj međutim učini još bolje, ali on je na 
višem st epenu u nizu stvorova Franjo je boravio na 

1 II Cei., pag. 240. — ’ Fridrik Morin, Saint Frangois 
«t les Franciscains, page 102. — 3 II. Cei., pag. 241 


S. Bon., pag. 366, 

gori Alverniji i već bio pretrpio silne muke radi 
dobivenih rana, a u duši se uspeo do vrhunaravnoga, 
serafskoga stanja. Ali je na tom visokom stepenu 
ipak ostao osjetljiv na ljepote ovoga svijeta. Jedne 
večeri šumski pjevač poče slatkim zvucima izvađati 
svoje divne pjesme, koje Franjo rado sluša, te sav 
razdragan i ugodnim čuvstvima opojen, uze prositi 
sudruga Leona, da s dragom ptičicom izmjenice 
pjeva slavu Bogu. Ovaj se ispriča, da mu glas nije 
za pjevanje, našto poče sam sa slavujem veličati 
Boga, pjevajući do u kasnu noć. Oćutivši da je 
umoran, pozove ptičicu, neka mu sjedne na ruku i 
on ju nježno dragajući hvali, što ga je u veličanju 
Boga pobijedila, zatim reče bratu Leonu : „Podaj 
bratu slavuju da štogod jede, on je više zaslužio, 
nego ja. „Ptičica uze nekoliko mrvica s dlana sve- 
čeva i s njegovim blagoslovom vesela odleti u prostu 
slobodu. 

Ni iste dapače divlje zvijeri nijesu bile odveć 
mnogo zaostale za svojom braćom, koja su ljudima 
bliža. Najprije nam se predstavlja jedna grabežljiva 
ptica, sokol. Poznato je, da se sokolovi brzo pri- 
pitome; ali ovaj, o kojem ćemo govoriti, boravio je 
u šumi kao i slavuj i imao divlju ćud, te si savio 
gnijezdo na brdu Alverniji blizu špilje, u koju je 
često silazio sv. patrijarha, da moli i razmišlja. 
Susjedi nijesu imali nikakova međusobna odnošaja: 
kako je dakle ptica upoznala svečeve običaje i 
odlučila se, da primi kod njega ulogu sluge? Sigurno 
poticajem Božjim, kako to i sami povjesničari svje- 
doče. Sokol dakle postade živim Franjinim zvoncem, 
te bi ga svako jutro upravo u ono vrijeme budio,, 
kad je svetac običavao ustati na molitvu. Je li pak 
Franjo štogod poboljevao, sokol bi pričekao i onda 
bi ga istom glasom svojim dozivao, kad je već 
sunce ogranulo. Opažalo se još, da bi u tim prili- 
kama ublažio svoj hrapavi glas i pričinjao ga gotovo 
milozvučnim. Ako je dakle, zaključuje prostodušno 
njegov životopisac, jedan sokol dotle bio došao,. 


onda nije čudo što su mu krotkije životinje veće 
štovanje iskazivale . 1 

Dolazimo napokon na brata vuka, koji je tako 
općenito poznat, da bi nepotpuna bila svaka povijest 
sv. Franje, gdje on ne bi našao mjesta. Nije međutim 
posve vjerodostojna ta pripovijest o vuku, koga 
povjesničari Franjini nijesu poznavali, ili su ga 
zanemarili, što je skroz nevjerojatno. Potankosti o 
njem dugujemo predaji. Možda je to klas, koji je 
ispao pravim žeteocima, a ona ga prihvatila te po 
svom običaju poljepšala i iskitila ; a možda je i 
samo neki simbol, koji nam pokazuje dobrotvorni 
svečev upliv na divlje društvo onoga vremena. Naše 
je međutim primiti tu pripovijest, kako legenda na- 
vodi. Evo kako to opisuju Fioretti . 2 

Dok je Franjo boravio u gradu Gubiju, ukaza 
se u njegovoj okolici strašan, ogroman i bijesan 
vuk, koji je nesamo životinje, nego i ljude proždirao. 
Cesto se približavao gradu i tako velik strah zadavao 
stanovnicima, da se nitko živ nije usuđivao izaći bez 

oružja izvan zidina, kao da bi se išlo na boj 

Svecu se to dalo na žao, pa odluči izaći vuku u 
susret, premda mu to stanovnici nijesu ni na jedan 
način savjetovali; ali on, učinivši na sebi znak križa 
i polažući pouzdanje u Boga, bez straha krenu u 
goru sa svojim druzima, i to baš na ono mjesto, 
gdje se vuk nalazio. Ljudi zabrinuti za njega, slije- 
dili su ga iz daleka da vide što će biti. Zvijer 
njegovim dolaskom uznemirena u svojem brlogu 
otvorenih ralja i u najvećem bjesnilu nasrne na 


1 Falco in nido suo nidificans . . . curu sanctus aliqua infirmitate 
gravarelur, parcebal falco . . . velul instructus a Deo circa dilu- 
culum vocis suae campanam levi lađu pulsabat. I. Cei., pag- 
240. — 2 Neki novodobniji pisci misle, da je vuk bio neki zlo- 
česti gospodin imenom ili prezimenom Lupus. I zbilja, prije se 
može. vjerovati, da je to bio gopodin Lupus, a ne vuk s me- 
som i kostima. Barem o ovom opstoji legenda, koja daleko 
siže, dočim je ovaj prosta mašta, koja se porodila poslije du- 
gih vjekova 

Franju, koji joj posve hladnokrvno ide ususret, čini 
nad njom znak sv. križa i progovori jasno : „Dođi 
ovamo, brate vuče ; zapovijedam ti u jme Kristovo, 
da ne činiš zla ni meni ni nikome." Čudna stvar ! 
Čim svetac učini znak sv. križa, vuk zatvori ralje, 
stane i kao krotko janje legnu k nogama sv. Franje, 
koji mu poče ovako govoriti: „Dragi vuče! Ti mnogo 
štete činiš u ovome mjestu; mnogo si skrivio, pošto 
nijesi samo životinje davio, nego si još bio tako 
krvoločan, da si i ljude na sliku Božju stvorene 
derao. Po tom si zaslužio vješala i smrt kao ra- 
zbojnik Svatko se iz ove okolice tuži na te i cijeli 
te ovaj grad mrzi. Ali ja hoću, da se ti vuče s 
njima izmiriš. Obreci mi dakle, da ćeš se u buduće 
zla kaniti, pa će ti stanovnici oprostiti uvrede, niti 
će te više ljudi ni psi progoniti." Na te riječi vuk 
nakloni glavu te micanjem tijela, mahanjem repa, i 
očima pokaza, da se pokorava. 

Tada nastavi sv. Franjo: „Budući da hoćeš 
sklopiti i držati laj mir, obećajem ti, da će se pro- 
viđati svim tvojim potrebama doklegod budeš živio 
među ljudima ove pokrajine. Tako ne ćeš više trpjeti 
glada, jer znam dobro, da te najviše glad prisilio, 
da činiš nedjela. Ali pošto ti obričem tu milost, 
hoću, vuče, da i li meni obećaš, da ne ćeš više 
nikada napadati na ljude niti na ikoju drugu živo- 
tinju. Pristaješ li dakle na to?" Vuk nakloni glavu 
i jasno posvjedoči, da pristaje. Ali će mu Franjo 
opet: „Vuče! Ja hoću, da mi posvjedočiš to obe- 
ćanje, da se u to mogu dobro pouzdati." Tada vuk 
pruži prednju desnu nogu i prijateljski ju stavi na 
ruku sv. Franje u znak osvjedočenja. Svetac zatim 
reče: „Vuče! Zapovijedam ti u ime Kristovo, da u 
išli čas pođeš samnom, te u ime Božje sklopimo 
taj ugovor." Vuk posluša i krene s njim kao blago 
janje. „Na taj pogled stajahu građani kao izvan 
sebe i brzo se ta vesela vijest raznese po cijelom 
gradu, te svi, ljudi i žene, mladići i djevojke, starci 
i dječaci izađoše, da vide vuka s Franjom, saku- 


pivši se tako pučanstvo na javni trg, uspne se sv. 
Franjo na bližnji povisoki kamen, da im propovijeda, 
te reče između ostaloga, da je Bog za kaznu po- 
slao na njih tu bijedu, pa ako su ih svekolike u 
strah natjerale čeljusti ove uboge zvijeri, koja im 
samo na tijelu naškoditi može, kud i kamo imaju 
više strepiti pred paklenom propašću, gdje se osu- 
đenici kroz sve vjekove na duši i tijelu muče. 

Poslije propovijedi sv. Franjo reče: „Čujte, 
draga braćo! Vuk, što ga vidite predamnom, sve- 
čano mi je obećao i posvjedočio, da će se s vama 
izmiriti, niti će više ikomu kakovu uvredu nanijeti ; 
ali treba, da se i vi obvežete, da ćete mu svaki 
dan davati potrebnu hranu, a ja vam za njega jam- 
čim, da će on vjerno vršiti ugovor mira." Svi jedno- 
glasno poviču, da se s tim zadovoljavaju i da će 
ga hraniti kroz sve dane njegova života. Franjo tada 
pred svima reče vuku : ,,A ti vuče, obećaješ li, da 
ćeš obdržavati s ovima ugovor tako da niti ćeš 
ljude niti ikoji drugi stvor vrijeđati. Vuk klekne na 
prednje noge, nakloni glavu te micanjem tijela, ma- 
šući repom i ušima posvjedoči u koliko je moguće, 
da će se držati ugovora . . . 

Taj ugovor, kao i onaj gore navedeni, zatim 
tolika svečeva pobožnost i umirenje vuka prouzro- 
kovaše u puku toliko veselje i začuđenje, da svi 
digoše k nebu ruke hvaleći i blagoslivljajući Boga, 
što im je poslao sv. Franju, da ih svojim zaslugama 
oslobodi od tako grabežljive zvijeri. 

Vuk je iza toga još dvije godine živio u Gu- 
biju, išao slobodno od vrata do vrata i mirno za- 
lazio u kuće ne čineći nikome nikakva zla niti je 
njemu tkogod kakovo zlo učinio, nego mu uljudno 
pružahu hranu ; a kad bi išao po gradu, ne bi ni 
jedan pas na njega zalajao. Nakon dvije godine 
pogine vuk od starosti, te ga svi stanovnici jako 
sažaljevahu, jer kad bi vidjeli kako mirno hoda po 

ulici, slatko bi se sjećali kreposti i svetosti sv. 
Franje. 1 

Sve te činjenice izuzevši posljednju i dvije, 
tri druge po legendi navedene, crpamo iz pravih 
povjesničkih vrela. Ali kako da ih rastumačimo? 
Odakle je mogao Franjo imati tako vanrednu 
vlast i moć? Povjesničari je prepisuju prevelikoj 
njegovoj svetosti. On je, vele, postigao prvobitnu 
nevinost i vrhovnu vlast, koja je po pravu pripadala 
poglavaru svih stvorova.- Valja da to tumačenje 
sadržaje jedan dio istine, jer ga navode svi svetački 
životopisi, da uvjerodostoje slične događaje. Ali kraj 
svega toga ipak nam se čini, da to tumačenje uzrok 
mnogim prigovorima. Ako je ta moć baština povra- 
ćene nevinosti, zašto je onda nijesu imali toliki 
drugi prijatelji Božji, koji su se tolikom svetošću 
odlikovali ? Mislimo, da bi bolje odgovaralo istini, 
kad bi se reklo, da sama svetost ne podjeljuje te 
vlasti, nego još treba da sluga Božji dobije dar 
neke neopredjeljive naravi. A taj dar može često 
biti samo neka saopćujuća ljubav, koja se zna dru- 
gim ponuditi i učiniti, da ju svatko rado primi, jer 
naša čedna braća slijede jednu posve prostu politiku; 
ljube one, koji njih ljube, koji se njima daju. Kat- 
kada je taj dar još važnija neka stvar, neka uglednost, 
kojom odiše cijela osoba te umiruje i one, koji su 
najraspoloženiji na bunu. Ali se pravi kršćani samo 
tome čude, što se taj dar tako rijetko nalazi. „0 

1 Ozanam crpi iz te povijesli ovaj krasan nauk : „Pod- 
smijevaie se na pripovijest mira, što ga je svetac učinio među 
gradom Gubijom i vukom iz bližnje šume, a ne nazirele u tom 
krasne pouke o ljubavi, što je dana pravednicima u prilog 
bijednih grješnika. Ne vidite, da krvoločni vuk, koji polaže 
šapu na ruku sv. Franje i drži obećanje, da ne će nikome zla 
činiti, dobro predstavlja strašni u svojim strastima puk sred- 
njega vijeka, ali u koji Crkva nije zdvojila, čije je razbojne 
ruke primila u svoje božanske ruke, dok mu nije jasim stavila 
pred oči strahotu krvi, taj najljepši i najnepobitniji značaj mo- 
dernoga ćudoređa. Poetes franciscains, page 231. — ’ II. Cei., 
pag. 239. 


Bože,“ kliče BossueJ, „promatrao sam tvoja djela i 
prestrašio sam se. Šta je bilo s one vlasti, što si 
nam ju dao nad životinjama? loš se samo neki 
ostaci vide među nama, kao^ slaba uspomena naše 
stare moći i prošle sreće/ 1 Život je Franjin prava 
utjeha za one, koji tako uzdišu. 

Ova općenita vlast čovjeka nad prirodom nema 
ničesa u sebi, što bi se protivilo rasvijetlenju, pače 
zaslužuje, da joj se u sniženosti duše divimo. Zar 
to nije jedna od najkrasnjih prednosti, što ju je 
čovjek polučio nakon povraćene nevinosti, i ujedno 
jedan od najuznositijih prizora na zemlji kad se 
čovjek uzvisuje do časti, da bude kralj i gospodar 
svijeta? O bez dvojbe bijaše priroda krasna i 
skladna, kad je proizašla iz ruku Božjih. Zaista, da 
je i čovjek bio lijep i velik u času, kad je svakoj 
životinji nadjevao ime i vladalačku vlast svoju ra- 
sprostro po svemiru. Ali ne biva li taj prizor kud- 
ikamo ganutljiviji kad razmotrimo, da potomak 
Adamov, naš sv. Franjo, zadnje ostatke grijeha 
pere u krvi Isusa Krista, svaki slijed baštinjene 
kletve briše, i da već na ovom svijetu postaje uče- 
snik kraljevstva, što ga je priredio Isus svojom 
smrću i uskrsnućem. 

1 Klevatlons sur les Mysteres, Ve semaine ere elevation. 

GLAVA XXI. 

FRANJIN SKROMNI ŽIVOT. 

T e riječi uzimamo u užem smislu, negoli se obično 
uzimaju. Htjeli bi, pod tim naslovom pokazati, 
kako se Franjo sam o sebi bavio i šfa je do sebe 
držao. Zato da se popuni slika, koja će jasno po- 
kazati, kakav je on bio pred Bogom i ljudima, treba 
da ovdje nadovežemo niz kreposti, u kojima se 
napose odlikovao. 

I. Poniznost. 

Od nje dakle počinjemo, jer ona zauzima prvo 
mjesto u unutarnjem životu. Kolika je razlika između 
oholice, koji se uzvisuje i prisvaja si štogod u sebi 
nalazi i ponizna čovjeka koji se uvijek zahvalnim i 
ovisnim smatra! Ovaj je na pravom i istinitom putu: 
vrelo božanske milosti, koje se izlilo na njega, po- 
taknuto je, da se još izlije. Onaj je pako na posve 
krivoj stazi : Bog mu oduzima svoje darove, koji bi 
svojom uzvišenošću posve zabliještili nesretnika. 
Kako je dakle Franjo razumio i usvojio si tu glavnu 
krepost? 

Kad bi bilo potrebno da čovjek, ako hoće biti 
ponizan, ne priznaje i umanjuje ono, što milost čini 
u nama, ne bi se moglo reći, da je Franjo bio po- 
nizan. Rado je on ispovijedao, da mnogo duguje 
darežljivosti božanskoj. Ali se nije tim ponosio, 
nego je dapače to bio uzrok, da se još više ponizi, 
kako se jasno vidi iz ove značajne pripovijesti, što 
ju vadimo iz Fioreftia. Htijući jedan dan brat Maseo 
prokušati svečevu poniznost potrča prama njemu i 
pitajući ga usklikne: „Zašto, zašto, zašto ti prije, 
negoli drugi?" Franjo koji je ljubio Masea kao 
jednoga od najrevnijih učenika nimalo se ne smuti 


na ovo, premda drsko pitanje, nego blagim glasom 
progovori: „Sinko šta hoćeš tim reći?" — „Hoću 
reći", odvrati Maseo, „otkuda to, da sve bježi za 
tobom i da jatomice grnu k tebi mnogi gladni i 
žedni ne za drugo, već da te vide, čuju i slušaju. 
Kaži mi dakle, zašto to biva? Ta ti nijesi lijep u 
tijelu, niti si učen, niti si odličnoga roda." Na taj 
se upit preobrazi od veselja lice sv. Franje, koji 
pogleda u nebo, te okrenuv se k bratu Maseu, reče : 
„Sinko ! Ti želiš znati, zašto sve trči za mnom ; evo 
ću ti riješiti tu zagonetku: Gospod, čije oko ne- 
prestano bdije nad dobrim i zlim, nije našao ne- 
voljnijega i nevrijednijega među svim milijunima 
ljudi, što ih je na zemlji, nego što sam ja, te se 
on ogledao na mene da preko mene izvede nami- 
jenjeno poboljšanje ljudi. Da, on odabra neuke, da 
zastidi mudre, i još uze slabo i ništa, da skrši što 
je jako i moćno. Tim htjede pokazali, da svako 
dobro i svaka krepost dolazi jedino od njega, a 
nipošto od ljudi, da se preko njega nema nitko 
slaviti, već ako se tko slavi treba da to čini u 
Gospodu, kojemu čast i hvala u vijeke. Na tako 
ponizan i tako skroz evanđeoskim duhom zadahnut 
odgovor, brat Maseo ostade kao izvan sebe i jasno 
upozna, da si je Franjo zgradu svetosti sagradio na 
nepokolebivoj pećini poniznosti . 1 

To je zbilja prava kršćanska poniznost, koja 
se kod velikih srdaca ne rađa toliko iz osjećaja 
njihove kukavštine i bijede, koliko iz jasne ljubavi 
Božje prema ljudima. Ta su srca u velikom začu- 
đenju, te osjećaju neku vrst straha, videći da su 
predmetom tako velike naklonosti. Što im se više 
Bog približuje, da ih poljepša i nakiti, to ona još 
više drhću u svojoj pravoj poniznosti, te samo 
uzdišu: „To ja ne zaslužujem. Gospode! Tako je i 
David pjevao: „Šta je Gospode čovjek, da ga se 
sjećaš? a i sveti je Petar nakon čudesnoga riba* 

' Fiorelli, gl. X. 

12 

renja klicao: .Idi od mene, Gospode, jer sam grje- 
šan čovjek." jedna je kći sv Franje, blažena Janja 
Folinjska, živo izrazila taj osjećaj, to veliko ganuće, 
koje će dobro razumjeti svi koji su uvjereni, da 
njima ništa ne pripada: „Ono je,“ veli svetica, 
„prava poniznost, koja potresa čovjeka u duši, kad 
promatra božansku dobrotu ." 1 

Franjo je bio skroz toga mnijenja, te se zaista 
čudnom brzinom uspinjao do početnika svakoga 
dobra i drhćući vraćao čast onomu, kojemu pripada, 
pa je upravo stoga imao povlasticu, koju samo po- 
nizni posjeduju: mogao je govoriti o onom, što je 
za njega učinjeno, a dane bi osjećao kakove osobne 
naslade i ugodnosti, koju je, kako smo već vidjeli, 
uvijek od sebe odbijao i brižno je se čuvao. Tvrdio 
je pače, da onaj nije pravi duhovni čovjek, kojemu 
je unutarnji život siromašniji i nesavršeniji od vanj- 
skoga .' 2 Nu ako je kadikad sakrivao koju tajnu, činio 
je to koliko iz duševne stidljivosti, toliko iz opreznosti 
da ne pogriješi proti poniznosti. Ako bi pak znao, 
da će to biti na slavu Božju, ili će njegovi prijatelji 
crpsti iz toga kakovo duhovno dobro, nije se ustru- 
čavao otkriti ni najvećih milosti, kojim bi ga Bog 
obdario, jednoga dana povjeri nekomu svojem bratu 
veliku ovu tajnu: „Danas je na zemlji jedan sluga 
Božji, koji je vrlo drag svojemu gospodaru, zato 
doklegod bude on živio, Bog ne će pripustiti da 
glad zavlada među ljudima. Poslije njega biti će 
drugačije ". 1 Premda je on pokazao i označio sebe 
kao čovjeka, koji je postao spasom svojega puka, 
ipak nije, veli Celano, u tom imao ni sjene ispraz- 
nosti. Vjerojatno je, da mu je sam G. Bog radi ve- 
like njegove ljubavi i poniznosti iskazivao to van- 
redno svjedočanstvo, radi čega je Franjo bio sav ganut, 
možda uznemiren od zahvalnosti, zato je tražio pri- 
jateljsko srce, u koje bi mogao saliti svoje, poziva- 

1 Ada SS., 1. vol. jan., pag. 183. — 2 I. Cei., pag. 80. 

II. Cei., pag. 172. 


jući ga, da s njim i za njega hvali Bogu. To je ona 
čudesna slobodna duša učvršćenih u istini . 1 

Franjo je dakle puštao tu slobodu, ali nitko 
nikada ne će moći reći, da je tražio kakovu svoju 
slavu, budući da je on kroz cijeli svoj život bježao 
časti, a težio za malenkošću i najnižim stanjem, kako 
to svjedoči i samo ime, što ga je dao svojemu redu. 
Ali što se on više ponizivao, to je sve veću slavu 
postizavao, te je postao predmetom pravoga štovanja. 
Čim bi se u javnosti pokazao, upravo su se natjecali, 
tko će ga više proslaviti, a sretnim se smatrao, tko 
ga je mogao u ruku ili u haljinu poljubiti. Često bi 
te počasti do skrajnosti umorile njegovu poniznost 
te bi rado u tim prilikama rekao: „Bolji bi bio dobar 
ukor; barem bi nas prisilio, da se promislimo i po- 
boljšamo. Kad nas počasti i pohvale ne iskvare, 
ostave nas u onom stanju u kojem su nas i zatekle." 
Kadikad bi im se međutim predao, ako ne veselo, 
a ono bar tako lako, da bi se tomu čudili i sami 
oni, koji su mislili, da ga dobro poznadu. — „Ne 
vidiš li brate moj", reče mu jedan dan njegov drug, 
šta ljudi čine za tebe? Kako ti to dopuštaš? Štuju 
te, kao što bi štovali jednoga sveca, a li ne odbijaš 
nikakovoga znaka poštovanja nego se još čini, da 
se naslađuješ. Kako dakle ti to uređuješ?" Blaženi 
otac odvrati : „Nesamo, da ne mogu odbiti tih časti, 
nego mi se još nedostojne čine, te mislim, da bi ti 
dobri ljudi još više mogli učiniti". Te riječi iznenadiše 
njegova druga, koji mu reče : „Ja ne razumijem, 
dragi oče, da ti, kojega svatko drži za sveca, tražiš 
ljudske hvale". — „Onda poslušaj i razumi" odgo- 
vori Franjo. ,,la sebi ne pripisujem i ne prisvajam 
ništa od onoga, što svijet čini za mene, nego sve 


1 Već smo imali zgodu govoriti o toj slobodi duše. 
Učenici su ju Franjini rado držali, kao jedno od svojstva nji- 
hova zvanja. „Već sam išla u Rini", piše bi. Anđa Folinjska, 
„da zaprosim od sv. Petra milost i slobodu, koja je potrebna, 
■da čovjek uistinu bude siromašan. Knjiga viđenja." gl. XX. 

vraćam Bogu, upirući oči u njegovo Veličanstvo i 
držeći se u blatu moje ništetnosti. )a sam tada kao 
kip. prama kojemu svijet osjeća štovanje, a on toga 
ništa ne vidi, niti ništa zadržaje, nego sve ide onom 
svecu, kojega predstavlja. Tako isto činim i ja. A 
ne vidiš li tu korist, što ju ti valjani ljudi crpe iz te 
pobožne naklonosti? Čovjek ne može više Boga u 
sebi nepoznavati, kad u njegovim stvorovima štuje 
i priznaje njegova dobročinstva". 1 Sto da reknemo 
o poniznosti, koja se jača ondje, gdje bi drugi stra 
dali? Sv. Toma mudro poučaje, da tada ima u njoj 
velikodušnosti. Treba dakle vjerovati, da je u Franjinoj 
poniznosti bilo mnogo velikodušnosti. 

On je uostalom bio tako uvjeren, da je tu bila 
istina, te se nije krzmao učiniti načelom ono, što je 
radio. Sjećajući se apostolovih riječi: „Koji se diči,, 
neka se diči u Gospodu", lijepo ih je jednoga dana 
protumačio svojim učenicima: „Nikada se,“ reče, 
„ne treba hvaliti sa onim, što jedan grješnik može 
učiniti. I grješnik može postiti, plakati, moliti, trapiti 
svoje tijelo; ali ima jedna stvar, koju ne će, niti 
može učiniti : u duši svojoj svojemu Gospodu ostati 
vjeran To je, reče nadalje, za nas pravi predmet 
dičenja. Dičit ćemo se bez pogibelji, doklegod bu- 
demo prikazivali Bogu hvalu koja ga ide ; doklegod 
mu budemo vjertio služili i njemu vraćali darove, 
što ih primamo od njegove dobrote" ~ 

Tako iskrena zahvalnost je temelj prave poni- 
znosti. Ako bi pako poslije Franjinih riječi, bilo po- 
trebno tomu navoditi dokaze, rekli bi s crkvenim na- 
učiteljima i bogoslovima, da anđeoski dusi, ti savr- 
šeni stvorovi, nemaju druge poniznosti, doli zahval- 
nosti. 

Ne treba međutim ni u čem prigoniti. Za te bla- 
žene duhove utvrđene u milosti, te koji se potpuno 
posjeduju, posjedujući Boga, može biti tako, ali za 
nas bića iz zemlje načinjena, te koji ni u kakvom 


našem poslu nikad ne upotrebljavamo svih svojih 
sila, nije sama zahvalnost temelj naše poniznosti. 
Ako hoćemo, da ta poniznost čvrsto stoji na cijelom 
svojem temelju, treba još, da idemo svojom stazom 
u velikom nepouzdanju u svoje sile, te da jaučemo 
nad bezbrojnim našim slaboćama. Franjo je bio vrlo 
rasvijetljen od Boga, te je i stoga drugoga gledišta 
dobro shvaćao poniznost. 

Uvijek je veoma gorko na Franju djelovala klica 
iskvarenosti, što je u sebi nosimo, te koje ni sama 
milost ne može potpuno iščupati. Kad bi on tu klicu 
u sebi osjetio, ne bi se mogao obraniti od neke 
vrste drhtanja. Ta prisutnost zla u njemu, premda 
proti njegovoj volji, otkrivala mu je veliku našu bi- 
jedu, te mu se činilo da mu se cijela duša trese. 
Stoga bi u tim prilikama bivao kao srdit i neustrpljiv. » 
„Nemojte me tako hvaliti", rekao bi onima, koji bi 
ga blaženim proglasivali, kao da je već bio na vr- 
huncu savršenosti i kreposti; „niti je osigurana moja 
nevinost i spas, budući da još mogu pogriješiti i tako 
se iznevjeriti Bogu i ljudima Nikad ne treba hvaliti 
čovjeka, doklegod ne postigne svoj cilj." 1 Nije po- 
trebno kazivati, da je Franjo bio daleko od ponora, 
koji je mislio, da je otvoren pred njim. Crkva je 
uvjerena, da je njegov život bio svet. Ganuće mu 
je međutim bilo spasonosno i korisno, budući da ga 
je poticalo, da podvostruči opreznost i strogost. 

Još je veća bila njegova bol i žalost, kad bi 
mislio, da je podlegao, pa bilo to samo za jedan 
čas. 1 najmanju je zastranu smatrao za grijeh te ne 
bi više imao mira ni pokoja, dok je ne bi javno is- 
povijedio. Jedan dan nešto nepovoljna pomisli o ne- 
kom bratu, pa mu to odmah očitova i zamoli opro- 
štenje. Drugi put dade jednoj ženi svoj plašt s ne- 
kim veseljem i nekom vršću naslade, pa to s mjesta 
pred svim prisutnim ispovijedi. Duša je njegova bila 
žedna jsfine u svakoj stvari, te se može reći, da je 


1 Int. op. B. Franc., Ex. V. pag. 279. — ! H. Cei., p. 22Gv 


’ Ibidem. 

on uzdigao iskrenost do junaštva. Franjo je dakte 
bio kadar, da nađe ovaj krasni izraz o poniznosti,, 
koji je nazad nekoliko godina morao ushititi pisca 
„Nasljedovavja : „Onoliki je čovjek, koliki je pred 
Bogom, a ne veći ". 1 

Po primjeru sv. Pavla ni onda se nije smatrao 
opravdanim, kad mu savjest ne bi ništa predbacivala. 
Znao je on, da Bog kao pravi prijatelj pažljivim 
okom slijedi svoja dobročinstva. Ne trpi njegova 
Providnost, da se mi ograničujemo na jedno isprazno 
i neplodno veselje. Njegove su velike milosti kao 
jedna zaklada, što ju polaže u naše ruke ; treba 
dakle, da one s našim sudjelovanjem donose plod. 
Naš nam je Gospod pokazao taj zakon u prestrašnoj 
priči o talentima. Franjo je promatrao tu priču i ra- 
čunao sve, što je bio primio, te ga je to jako pla- 
šilo. Promatrao je nadalje sve, što je učinio pa 
premda je mnogo učinio, ipak je držao, da to nije 
ništa, te bi često opetovao „Franjo! Daje razbojniku 
Bog toliko dao, koliko je tebi i on bi bio svetiji i 
zahvalniji od tebe."- A imao je zgodu, da svečano 
očituje to uvjerenje. Jednom naime, sprovede noć 
sa svojim drugom Pacifikom u nekoj zapuštenoj crkvi. 
Ovomu Bog u viđenju pokaza na nebu više praznih 
prijestolja između kojih mu se jedan osobito velik i 
sjajan pričini, te na njem ustavi svoj pogled i poče 
pitati, za koga je određen. Nato mu jedan glas 
odgovori: To je bilo prijestolje jednoga od onih 
anđela, koji su protjerani iz raja, a sada se čuva 
za poniznoga Franju." Pacifika to objavljenje jako 
iznenadi, te bi se, kad bi to bilo moguće, povećalo 
njegovo poštovanje prama ljubeznome ocu. Sutradan 
je bio još sav u čuđenju s onoga, što mu je u noći 
pokazano, pa se htjede uvjeriti, dali Franjo imalo 
dvoji o velikoj slavi, što ga čeka. Kad su v dakle za- 
jedno krenuli putem, vješto ga upita : „Što ti oče 

1 S. Bon., pag. 344. Cf. de Imitatione Christi, lib 
III., cap. 50. — ! Latroni, si tanta contulisset Altissimus, 

gralior te foret, Francisce. II. CeL pag. 220. 


misliš, o samom sebi?" — „Ja sam," odvrati Franjo, 
„najveći grješnik." Nato Pacifik nastavi, da ne može 
mirne duše ni pomislili ni reći takova šta. „Ja 
to mislim," primjeti Franjo, „budući da sam uvjeren, 
da bi i isti razbojnik bio deset puta zahvalniji od 
mene, kad bi primio od Boga toliko milosti, koliko 
sam ih ja primio". U isto vrijeme Duh Božji, kao da 
opravda viđenje, govoraše bratu u srcu: „Priznaj, 
da nijesi bio prevaren. Poniznost će posaditi toga 
preponiznoga čovjeka na prijestolje, odakle je pro- 
tjerana oholost ." 1 

Što je uistinu vraćao Gospodu taj čovjek, koji je 
mislio, da mu je tako malo vraćao? Najprije ćemo 
reći, da je on najbolje sudjelovao s milošću Božjom, 
te nije ni najmanjega nebeskog dara primio, a da 
se nije duševno s njim koristio, niti je trpio, da mu 
ijedan čas prođe bez zasluge. Načelo je njegovo 
bilo, da onaj nazaduje, koji ne napreduje, a da po- 
grđuje milost, tko ne čini nikakova dobra." Ta je 
želja za savršenoću postala kod njega nekom vršću 
patnje. Jedne noći u Sijeni zovne braću, koja su bila 
s njim u samostanu i reče im : „Braćo moja! Sad sam 
prosio Gospoda, da mi pokaže, kada jesam a kad 
nijesam njegov sluga. Ja težim, kako vam je poznato, 
da u svakoj prilici budem vjerni njegov drug. A evo 
što mi se Gospod udostojao u svojoj dobroti odgo- 
voriti: „Smatraj se bez ikakve sumnje mojim slugom, 
kadgod sveto misliš govoriš i činiš. Odmah vam sa- 
općujem taj odgovor, da se zastidim, kad vidite, da 
ne činim ništa od toga." „On je," veli Celano, „uvijek 
bio mlad za dobro, premda je već bio pun zasluga, 
ipak je, kad bi se radilo o kreposti, pokazivao neu- 
strašivu gorljivost početnika ." 3 

Bili bi sve rekli o Franjinoj poniznosti, da nije 
on našao neki umjetni način, kako će ojačati tu 
krepost, kao što je bio izumio još jedan, kako da 

1 II. Cei., p. 215. S. Bon., p. 347. - 2 II Cei., pag. 234. 
— 3 Ibidem. 

obnovi svoj'e veselje. Premda njegova savjest nije 
nikada drijemala, ipak nije nikada vjerovao, da se 
može pouzdati u sama svoja nadahnuća. Pazio je, 
da se izvana sjeti, u kakovoj se oskudici i bijedi 
nalazio kada ga je božanska milost potražila. Oso- 
bito se onda na taj lijek utjecao, kad bi mislio, da 
ga prekomjerno hvale i uzveličavaju. Pozvao bi u 
tim prilikama kojeg svojega učenika i rekao mu : 
„Nalažem ti u ime poslušnosti, da mi proti onim la- 
žima oštru istinu kažeš. „Ovaj bi mu pako po nje- 
govu kazivanju, a proti svojoj volji i osvjedočenju 
govorio : „TI si čovjek ništavan." — „Vrlo dobro," 
odgovorio bi Franjo, smješeći se. „Blagoslovio Te 
Bog!" Tako treba kazati sinu Petra Bernardona; to 
je prava istina." 1 

Ali žalibože to mu sredstvo nije uvijek polazilo 
za rukom, ne radi manjkavosti prostodušnosti i iskre- 
nosti kod Franje — on je primao te umrtvujuće ri- 
ječi tako svesrdno, kao drugi laskajuće izraze — 
već što bi se osvadilac, bilo radi nepredobivoga 
počitanja, bilo po nadahnuću Božjem, promijenio u 
hvalitelja. Fiorefti su nam sačuvali smiješan primjer 
o toj protivno izvršenoj ulozi. Vješti pripovijedalac 
po svojem običaju malo poljepšava stvari, ali se pod 
tim poljepšavanjem opaža poviesnički temelj. 

„Jednom je sv. Franjo bio s bratom Leonom u 
nekom samostanu, gdje nijesu imali knjige, da izmole 
božanski oficij. Kada dođe vrijeme jutarnje, sv. 
Franjo reče bratu Leonu : „Predragi brate! Neimamo 
časoslova, da izmolimo jutarnju, nego da potratimo 
to vrijeme u hvaljenju Boga; ja ću govoriti, a ti ćeš 
mi odgovarati, kako te budem ja poučio, ali pazi, 
da ne izgovaraš riječi drugačije, negoli ću te ja 
upitali. A evo šta ću ja reći: „Brate Franjo ! Toliko 


1 Saepe ab omnibus honoralus dolore nimio sauci- 
ebatur. Vocabatad se fratrem aliquem : per obedienliam tibi dico, 
ut mihi duriter contra islorum mendacia vera loquaris . . . I- 
Je!., pag. 43. 


si zla i tolike si grijehe počinio u svijetu, da si za- 
vrijedio pakao. A ti ćeš brate odgovoriti. To je istina 
da si zaslužio najdublje mjesto u paklu." Brat Leon 
s golubinjom bezazlenošću odvrati: „Drage volje 
oče, počni dakle u ime Božje." 

Tada stane sv. Franjo govoriti: „Brate Franjo! 
Ti si toliko zla i grijeha u svijetu učinio, da si za- 
vrijedio pakao." Na to će brat Leon: „Po tebi će 
Bog toliko dobra učiniti, da ćeš otići u raj." Sv. 
Franjo reče: „Ne govori tako, brate Leone, već kad 
ja reknem: „Brate Franjo! Toliko si zla Bogu učinio, 
da si zaslužio njegovo prokletstvo, ti ćeš ovako od- 
govoriti : „Da, zaista si vrijedan, da se uvrstiš u broj 
prokletih". Brat Leon odvrati: „Drage volje, oče 
moj!" Tada Franjo uzdišući, lijevajući suze i uda- 
rajući se u prsa reče na sav glas : „0 bože moj ! 
Gospodaru neba i zemlje. Toliko sam zla tebi 
učinio, da sam zavrijedio, da me prokuneš." Brat 
Leon odvrati: „O brate Franjo! Bog će te ta- 
kova učiniti, da ćeš među blagoslovljenima biti 
osobito blagoslovljen." Sv. Franjo začuđen, što brat 
Leon odgovara sve protivno, kako mu je zapovi- 
jeđeno, ukori ga veleći: „Zašto ne odgovaraš, kako 
ti govorim". Zapovijedam ti u ime sv. poslušnosti, 
da odgovaraš kako ti ja kažem. Ja ću dakle ovako 
reći: „Zločesti i opaki brate Franjo! Misliš li ti, da 
će ti Bog oprostiti, kad si toliko sagriješio proti 
Bogu milosrđa i svake utjehe i kad nijesi vrijedan 
milosrđa? A ti ćeš, brate Leone, ovčico, moja od- 
govoriti: „Ni na jedan način nijesi zaslužio pomilo- 
vanja ni milosrđa Ali kad Franjo stane govoriti : 
..Zločesti i opaki Franjo . . .“ brat Leon odvrati: 
„Bog otac, čije je milosrđe veće nego tvoji grijesi, 
učinit će ti veliko milosrđe, a još više će ti udijeliti 
mnoge milosti." Na taj odgovor reče Franjo malo 
rasrđen i uznemiren bratu Leonu : „Kako se usuđuješ 
govoriti proti onomu, što sam ti naložio?" Brat Leon 
odvrati s velikom poniznošću i počitanjem: „Bog 
zna, dragi oče, da sam svaki put odlučio u svom 

srcu, da ću odgovoriti kako si mi zapovijedio, ali 
je Božja volja da govorim, kako on hoće, a ne kako 
bih ja htio." 

Iz takove se iskrenosti porodi ono, što se moglo 
punim pravom očekivali. Franjo postade jedan od 
najponiznijih ljudi, što su ikad opstajali. Humilis 
sanctus Franciscus, ponizni sv. Franjo, veli pisac 
nasljedovanja. Po mnijenju pako Celanovu on je 
bio ponizan u svim svojim sjetilima, a još ponizniji 
u sudovima, što ih je imao o sebi. Držao je dapače, 
da je najbolje ne imati kreposti, negoli činiti od 
kreposti podnožje ispraznosti. S toga se je osobito 
jednom stvari odlikovao među ljudima željnim ma- 
lenkosti : pokazivao se najmanjim od svih, premda 
ga je Bog učinio poglavicom u svojoj kući . 1 Ta je 
poniznost i izvana odsijevala, kako se to jasno opa- 
žalo u njegovoj prijaznosti, udvornosti i iskrenosti. 
Nije bilo, nastavlja povjesničar, hvalisanja u njego- 
vim riječima, ni ponositosti u kretanju tijela, i oho- 
losti u njegovim djelima. 

II. Čistoća. 

Uvijek su kršćanski moraliste učili, da među 
poniznošću i čistoćom ima uskih odnošaja. Po nji- 
hovom je mnijenju ponizna duša nekom vrsti do- 
sljednosti ujedno i čista. Tko dobro promisli, opazit 
će, da se zbilja ta nauka sama sobom opravdava. 
Bog daje osobitu zaštitu onome, tko se osobito na 
njega oslanja. Daje mu svoju milost, veli sv. Pismo, 
i ta milost rastući s poteškoćama dostatna je, da 
mu osigura pobjedu. Uza to on sam živi u velikoj 
stezi, ne uzdajući se u svoje sile, te je uvijek i u 
najmanjoj pogibelji pripravan uteći se k čistoj lje- 
poti, i tako ga poniznost brani od duševne ozlede. 

Te su dvije stvari bile tajna Franjine čistoće. 
Bog mu je dao ono, što pripravlja nevini život, umje- 

1 Discernebatur Dei princeps, quia inter minores mini- 
mus. Cei. 


renu naime, i čednu dušu. Uza to je još providnost 
nad njim bdila i štitila ga, jer je trebao osobite za- 
štite, kad je u svojoj mladosti otvorio vrata svijetu 
i nasladi. Ona ga je branila od uzbune i oluje strasti. 
Mi smo vidjeli, da se čestoput valjao po trnju i po 
snijegu, da samo svlada sebe. Nu to oštro postupanje 
nije toliko dolazilo iz žestokih napasti, koliko iz uz- 
višenih svečevih načela. Franjo je tvrdio, da je bolje 
za duhovnoga čovjeka, da trpi kakovu muku u tijelu, 
nego da osjeća u svojoj duši kakovo zlo naslađenje, 
pa bilo ono kako maleno . 1 Kada djelo slijedi riječ, 
kao kod sluge Božjega, to je jako i valjano upra- 
vljanje samim sobom, te mu se upravo iskreno di- 
vimo, ne smetajući s uma, da tako ne biva kod svih. 
Mislimo, da je sveti pisac pobožnoga života bliže 
općega mnijenja ljudi, a bliže možda i obične mu- 
drosti, kad savjetuje, da se s tim malotrajnim utiscima 
prezirno postupa, te da se ne pazi na njih kao ni 
na muhe, što putem lijetaju."- 

Franjo je tomu nebeskom daru pridruživao naj- 
strožu opreznost. Ne uzdajući se u svoje sile, bje- 
žao je, ne ću reći svako prijateljstvo, nego skoro 
svaki odnošaj sa ženama, te bi običavao reći, da 
je općenje s njima slatki otrov, otrov u medu; stoga 
ga je ukoliko je bilo moguće, uvijek izbjegavao. To je, 
vele njegovi povjesničari, bilo više nego opreznost ; 
pače, moglo bi se reći, da se upravo bojao i stra- 
šio općenja s osobama drugoga spola. Nije ništa 
popuštao od svoje strogosti, osim za one, koje su 
se odlikovale u pobožnosti, te se čedno i pametno 
vladale. Ali se i s njima držao strogih svojih pra- 


1 Tolerabilius viro spirituati fore asserebat magnum 
sustinere frigus in carne, quam ardorem carnalis libidi- 
nis vel modicum sentire in mente. S. Bon., pag. 339. — 3 Sto 
se tiče onih malih napasti ispraznosti, sumnje, žalosti, zavisti, 
nenavidnosti, koje poput muha prolijeću Ispred naših očiju, te 
nas obodu bud u obraz, bud u nos, jer ih se ne možemo oslo- 
boditi, najbolje ih čovjek može svladati, ako se zbog njih ne 
uznemiruje. Vie devote, IV. partie, ch. IX. 

vila. Kad bi im govorio, dizao bi glas, da ga dobro 
svi nazočni čuju. A uvijek je gledao da razgovor 
bude spasonosan i kratak, pa dok bi taj razgovor pro- 
šao na svjetske stvari, dignuo bi oči i činilo bi se 
da traži odgovor s nebeskih visina. Je li bilo po- 
gibli, da će se razgovor odveć oduljiti, prekinuo bi 
ga i ušutio. Nije napokon nikada gledao u lice onoj, 
s kojom bi govorio, te je sam jednoga dana ispovi- 
jedio svojem drugu, da bi samo dvije ženske po licu 
mogao poznati. Po svoj prilici sv. Klaru i sestru ioi 
Janju . 1 J 

Ovaj će nam potez jasno pokazati, kako je bio 
vjeran tomu posljednjemu načelu. Kad je jednoga 
posnoga dana putovao u Bevanju, na putu ga snađe 
takova slabost da mu nije bilo mogućo ići dalje, 
nego sjede kraj puta. U isto vrijeme njegov drug 
izvijesti o tom neku pobožnu gospođu u susjedstvu 
i zamoli ju, da se smiluje svecu, te da mu pošalje 
malo kruha i vina. Gospođa se požuri te mu donese 
sve, sto je bilo potrebno. Za njom pođe i njezina 
kci, pobožno odgojena djevojčica. Franjo uze malo 
hrane i povrališe mu se sile, pa osjetivši se bolje, 
htjede uljudno vratiti hranu za hranu. Upravi dakle 
majci i njezinoj kćeri nekoliko dušobudnih spaso- 
nosnih riječi, ali ne pogleda ni jedne ni druge. Kad 
proslijediše put. reče mu njegov drug : „Zašto nijesi 
pogledao onu dobru djevojčicu, što ti je tako pri- 
jazno pritekla u pomoć." — „Tko se, moj sinko," 
odvrati Franjo, „ne bi bojao pogledati zaručnicu 
Isusa Krista ? Dosta je, što sam joj govorio. Ako 
naše oči i lice dodaju štogod onomu, što govorimo, 
mogla me je slobodno pogledati; ali ja to za nju 
nijesam morao učiniti. 

v. . Tako stroga stega donese svoj plod. Franjo je 
živio među ljudima, ne primajući i ne čineći zlih 
utisaka. To je upravo nevinost života, zato je uži- 
vao sav čar i slavu, o'bećanu čistim dušama. „O 

1 II. Cei., pag 208. — ! II. Cei., pag. 209. 


koli je krasan Franjo," kliče Celano, „koli je divan 
u svem! Bilo da ga promatramo u njegovu nevinom 
ponašanju, ili u njegovoj prostodušnosti srca, ili u 
pogledu oka, s kojega je blistala anđeoska čistoća, 
svagda će nam se prikazati kao pravi anđeo ." 1 

Ali je sluga Božji svojski i neumorno radio, 
da i svoju djecu zaogrne tom bijelom haljinom ne- 
vinosti i čistoće. On je bio revan za čast svojega 
reda, a znao je, da je čast reda krepost onih, koji 
ga sačinjavaju. Stoga je njegova riječ imala osobitu 
silu i vatrenost, kad bi o toj stvari s braćom rasprav- 
ljao. Za načela je uzimao primjere, što ih je davao, 
te se upravo iz toga moglo vidjeti, da su mu život 
i duša bili u njegovim preporukama. Izmjenice je 
raspravljao o prijateljskim odnošajima, razgovorima 
i pogledima. 

Franjo se nije bojao reći, da je vrlo pogibeljno 
općenje s osobama drugoga spola. ,,U tom", govo- 
raše, „slabiji stradaju", a i jaki nešto gube. Ako 
čovjek nije prokušan u kreposti, to je za njega ve- 
lika opasnost, kojoj je tako teško izbjeći, kao što 
je teško po gorućem ugljenu hodati, a ne opržiti 
tabana/ Iz takova se načela dade izvesti samo je- 
dan zaključak: on je strogo osuđivao općenje i sa 
samim redovnicama i najsvetijima osobama. 

Radi istoga je uzroka zabranjivao i prijateljske 
razgovore. „Što ima," govoraše, „jedan Manji brat 
razgovarati sa ženama? Možda da ih privede k pri- 
jestolju pokore i da im po običaju dadne kakovu 
opomenu." Inače je svaki drugi razgovor s njima 
beskorisnim i pogibeljnim smatrao.- Da se u koliko 
je moguće prepriječi to zlo, htio je, da nijedan brat 
ne govori na samu sa ženom već neka su uvijek 
otvorena vrata, da ga lako može vidjeti njegov drug . 3 

1 I. Cei., pag. 68. — ’ II. Cei., pag. 210. — 3 Ta će se 
načeia činili strogim. To je međutim nauka svih redovničkih 
utemeljitelja. Ne treba zaboravljati, da je samostanski život 
osnovan na stanovitim pravilima, koja se moraju opsluživati, 
ako se hoće odgovarati svojoj zadaći. 

Nije manje zahtijevao za čednost u pogledu, 
te je želio, da sva njegova djeca učine poput Joba 
ugovor sa svojim očima, da ne će nikada u ženu 
pogledati. „Velika je, govoraše, „nesmotrenost, pu- 
niti svoju maštu lijepim slikama, koje kasnije mogu 
iznenada probuditi slabo utrnutu vatru požude ." 1 Zato 
je navodio još uzvišenih razlog. Vidio je naime, da 
Crkva, kada govori o djevicama ili ženama, rado 
kaže: djevica Kristova ili zaručnica Kristova. Uzima- 
jući doslovce te riječi, nalazio je u njima novo po- 
ticalo na čednost, stoga je svaki nepristojan pogled 
smatrao za prisvojenje prava božanskoga Zaručnika. 

Da i u svojoj braći pobudi isti osjećaj, sastavi 
jednu malu priču, koju bi često opetovao: „Neki 
moćni kralj redom posla dva vjesnika k svojoj za- 
ručnici. Stupiv prvi pred kraljicu, ne vide ništa. Na 
svom povratku kaza samo, što mu je bilo rečeno. 
Drugi naprotiv ukratko pripovijedi, što je po njem 
poručeno, te stade u zvijezde kovati ljepotu kralji- 
činu „Veličanstvo!" reče, „zaista imate prekrasnu 
zaručnicu, vrlo ste sretni." — „Opaki slugo", odvrati 
mu kralj, „znatiželjno si pogledao kraljicu; imao si 
dakle ružnih misli v “ — Zatim pozva prvoga posla- 
nika i upita ga: „Sto ti mistiš o kraljici?" — „Samo 
dobro," odvrati ovaj mudro. — „Da, ali čini li ti se, 
da je lijepa ? 1 — „To je Veličanstvo vaš posao, a 
moj je bio da vama saopćim njezine riječi." Na to 
će mu kralj: „Čist je tvoj pogled v i vladanje, zato 
ću te učiniti velikim komornikom. Sto se tiče dru- 
goga, on nije vrijedan mojega povjerenja, stoga neka 
odmah ide odavle ." 2 

Ali poslije svih tih opreznosti, Franjo nije ipak 
htio, da se njegova braća podaju varavoj sigurnosti, 
nego im je često govorio: „Ne spavajte sinci moji, 
jer neprijatelj preža na vas u danu i noći. Opirali 
ste se kroz godine, ali je to njemu svejedno, samo 
ako na koncu podlegnete . . . Bdijte dakle ; ne po- 


puštajte ništa, jer ako mu dadnete samo jednu vašu 
dlaku, naskoro će od nje učiniti kladu ." 1 

III. Poslušnost. 

Svaki se red, veli neki odlični pisac današnjega 
doba, odlikuje posebnim duhom, bez kojega makar 
imao i najizvrsniju uredbu, ne može opstati, i bez 
kojega bi bio prost kip i gotova lješina. Duh taj 
oživljuje zakone, potkrijepljuje dobro vladanje, čini, 
da su dobra djela plodonosna i stvara ustanove, 
koje preživljuju vijekove. U duhovnim je redovima 
taj duh tako moćan, da on mnoge na očigled slabe 
redove podržava, te ustraju kroz stoljeća. On pro- 
nikne pojedinca člana tako skroz i skroz, te mu usi- 
ječe u dušu taki značaj, da se odmah u vanjštini 
opazi. Međutim taj duh nije isti za sve redove, ma- 
kar i težili svi za istom svrhom, naime, za duhov- 
nom savršenošću, to ju ipak ne postizavaju svi na 
istom putu. jedni je se dovinu molitvom, drugi do- 
brim djelima; ovi je gledaju postići trapnjom, oni 
djelotvornom ljubavlju. Nu osobiti biljeg, kojim se 
serafski red razlikuje od svih drugih, jest iza potpuna 
siromaštva posvemašnja poslušnost. Franjo je vrlo 
dobro znao, da je pokornost glavni osnov redovni- 
čkoga staleža, da ona ima u njem gospodovati i da 
bez nje mora u redu nastati smetnja i nered. U toj 
se kreposti on tako odlikovao, da možda nije bilo 
nikad čovjeka, koji se manje držao svoje misli i 
svojega mnijenja. „Manji brat", govoraše, „nije sve 
za Boga ostavio, doklegod drži u svojoj ruci kesu 
svoje volje!" Moglo bi se dapače pitati, da li je on 
od svoje strane dosta v držao do divnih rasvijetljenja, 
što ih je bio primio. Često je na primjer bivalo, da 
je pretpostavljao mnijenje svojih drugova svojemu 
mnijenju, što pokazuje veliku njegovu čednost. Kat- 
kada bi pako odbacio svoje mnijenje, makar to bilo 
osobito kakovo nadahnuće, što je još teže protuma- 


1 S. Bon., pag. 30. — a II. Cei., pag. 208 


‘ II. Cet., pag. 209. 

čiti. Ma kakovi bili njegovi razlozi, takovo postupa- 
panje pokazuje, da nije ljubio vlasti baš radfi 
nje same. Vršio ju je doduše, budući je to trebalo, 
ali ju je smatrao za pravi teret. Slušati činilo mu 
se lakše i sigurnije. Stoga se veselim pokazao, kad 
je mogao dati ostavku vrhovnoga starješine, te 
odmah zamoli posebnoga gvardijana, o kojem će 
ovisiti u svakom svojem koraku i u svim svojim 
djelima. „Primio sam,* govoraše, „iz neba taj dar, 
da bih tako lako slušao iednoga novaka, kao i naj/- 
starijega i najpametnijega iz našega reda. Podložnik 
ne mora u starješini promatrati čovjeka, nego Iju- 
beznoga Boga, kojega zastupa starješina." Radi toga 
nije tražio, da se osobitim kakovim darovima odli- 
kuje onaj, koji mu je zapovijedao, a ako bi ovaj 
bio neuk, tada mu se je poslušnost prama Bogu či- 
nila upravnijom, samozataja slađom i potpunijom. 

Govoreći jednoga dana o tom predmetu, kliče s ne- ' 

kom vršću poleta. „Ovih sam posljednjih dana vidio, 
gdje jedan pas vodi putem jednoga slijepca!,, Imati 
prostoga vođu, držao je, da to znači biti gotovo po- 
sve u rukama providnosti Božje. 1 

Iz toga se lako dade zaključiti, da je Franjo 
smatrao poslušnost za dušu redovničkoga života j. 
ona stvara, oživljuje i uzdržava velike samostanske 
obitelji. Stoga se nije zadovoljavao svakakovom po- 
slušnošću, nego je htio, da bude zaodjenuta i naki- 
ćena pogodbama, koje joj daju svu njezinu ljepotu. 

Po njegovu su mišljenju bile tri pogodbe Poslušnost 
je morala biti : 1. Brza. To je strogo zahtijevao. Koji 
se redovnik ne žuri da izvrši dobivenu zapovijed, , 

taj, govoraše, niti se boji Boga, niti se stidi ljudi. 2 
2. Srdačna. Starješine neprestano nad nama bdiju, 
brinu se i rade za našu korist, dužni smo ih dakle 
ljubiti. Ali zlo vršimo tu dužnost i ujedno rušimo 
svaku stegu, ako prigovaramo i ne podvrgavamo se 
njihovoj volji. 3. Neograničena. Pod tim je razumio, 

1 II. Cei., pag. 224.-225. — 2 II. Cei., pag. 231. 


da poslušnost ne stoji samo u onom, da čovjek čini 
što mu se sada zapovijeda, nego da je pripravan i 
izvršiti, štogod mu se bilo u kojoj prilici zapovijeda. 
Znamenita je zaista slika, pomoću koje je razjanio 
opseg te dužnosti. Sjedeći jednog dana među svo- 
jom braćom, stade uzdišući govoriti „Ja ne znam, 
da li ima na cijelom svijetu redovnik, koji potpuno 
sluša svoga starijega." Drugovi se njegovi živo izne- 
nade i odvrate mu : „Kaži nam dakle, dragi oče, u 
čem sastoji savršena poslušnost." — „Uzmite," reče 
Franjo, „lješinu i stavite je kamo hoćete, odnesife 
je kamo vas je volja, povlačite je amo i tamo, kako 
vam drago, ili je pak ostavite mirnu na jednom mje- 
stu, nikad ne ćete čuti da se tuži. Ako ju uzvisite na 
prijestolje zurit će očima na zemlju, ako je zaodje- 
nete grimiznim plaštem, bit će tim bljeđa. Takav 
treba da bude pravi redovnik. On ne mari, u koji 
se samostan premjesti, ne pita, zašto mu se zapovi- 
jeda ovo ili ono, on će sve vršiti bez pitanja. Ako 
mu se udijeli koja čast, primit će je dakako, ali će 
se pri tom još više poniziti." 1 

Raspravljajući jednoga dana o poslušnosti, 
zgodno mu dođe da progovori koju i o dozvolama. 
Da li djela s dozvolom učinjena zaslužuju, da se 
nazovu djelima poslušnosti? On je priznavao, da su 
ta djela dobra, ali je očitovao, da bi ih po njegovu 
mnijenju bilo bolje zvati svojevoljnošću, a da se 
sveto ime poslušnosti daje samo djelima učinjenim 
po zapovijedi starijih. 2 Iznimku je činio samo za je- 
dan dopust, ako bi naime tko molio, da otide među 
nevjernike, da radi za njihov spas, te ako bi bila 
potreba da prolije svoju krv za vjeru. To je, govo- 
raše, izvrsno djelo i najveća poslušnost prema Bogu 
i redu. 

Neobična stvari Taj čovjek tako željan posluš- 
nosti, mislio je, da starješina mora rijetko zapovijedati. 
Nije zaista nitko manje težio za vlašću „Zapovijed 

1 II. Cei , pag. 230. — 2 II. Cei., pag. 230. 

je," govoraše, „kao jedan mač, koji uljudan čovjek 
samo u skrajnosti poteže. “ Nije li to neka vrst pro- 
tuslovlja? Međutim tko bi u to vjerovao, jako bi se 
prevario. Doklegod je poslušnost savršena t. j. dokle- 
god svi opslužuju i vrše propise savjesti i pravila, 
nije potrebno posredovanje starješina. Djelo mira i 
sloge, djelo vrijedno Boga i ljudi, vrši se na neki 
način samo od sebe, sudjelovanjem duha i volje. 
Nije li to cilj za kojim ide svaka prava redovnička 
obitelj? Bossuet je rekao, govoreći jednoj glasovitoj 
družbi „Tu se sluša bez ovisnosti, upravlja bez za- 
povijedi, sva je vlast u slatkosti, a štovanje se uzdr- 
žaje bez straha." 1 Franjo je gledao ostvariti taj 
ideal, umanjujući vlast a jačati poslušnost. On se 
udaljivao od despotskih običaja svoga vremena. Htio 
je učiniti bratimstva u prvomu redu kao i trećemu, 
a među svima je morala vladati bratska ljubav i 
poštovanje." 

Prvih je godina bio gotovo postigao ono, za 
čim je težio. Pravila su bila u časti: poslušnost je 
pretjecala zapovijed. Ako je bilo kakovih prekršaja 
bili su maleni i nijesu nikad bili u zlu duhu i zloj 
namjeri učinjeni. Nu ako su i neznatni bili ti prekr- 
šaji, ipak su se Franje neugodno dojmili. Navode, 
da je jedan brat, iz velike želje da ga vidi, bio do- 
šao u Porcijunkulu bez dozvole i druga. Tako je bio 
učinio dvije pogrješke. Franjo ga primi s najvećom 
strogošću. Reče mu, da je drugim dao zao primjer, 
te zapovijedi, da mu se skine kukuljica i baci u 
vatru. Takovo postupanje otvori oči siromašnome 
bratu, koji se iz svega srca pokaje za svoj grijeh i 
ponizno zamoli za oproštenje. Franju umiri tako 
iskreno pokajanje, te na v redi, da se izvadi kukuljica 
iz vatre i preda bratu. Čudnovata stvar! Premda je 
kukuljica duže vremena stajala u vatri, ipak nije ni 
nagorjela. 3 To je možda jedini primjer neposlušnosti, 

* Oraison funebre du P. Bourgoing, superieur general 
de ta congregation d 1’ Orotoire. — 1 H- Gel,, lbid. U. 

Cei , ibid. 


sto su ga naveli povjesničari. Sretna reda, ako se 
nije nikad u njemu dogodila teža i veća pogrješka 
i ako su se sve, sto su počinjene tako lijepo svršile! 

IV. Bezazlenost. 

Evo kako Celano počima taj predmet. „Sveta 
bezazlenost jest kći milosti, sestra mudrosti. Svetac 
nije ništa ostavljao, samo da se dovine te kreposti, 
koju je kod drugih jako ljubio “ 

1 zbilja, Franjo je mislio, da je ondje milost, 
gdje je bezazlenost. Stoga je osobito volio i ljubio 
malene i siromašne, te je držao, da su bliži Bogu i 
da su rasvijetljeniji oni, koji su prostiji po staležu. 
Nije li rekao naš Gospod: „Zahvaljujem ti, oče moj, 
što si malenim objavio te stvari?" Franjo je ljubio 
te riječi, koje su ga tako na poniznost malenih po- 
ticale, da nije trpio, da im njegov red bude zatvo- 
ren. Srce je njegovo uvijek s njim bilo, te se bojao 
onoga, što bi ih moglo nesmotreno povući iz nji- 
hova stanja. „Koji nijesu učeni," reče on u svojim 
pravilima, „neka se ne trude i ne teže za učenošću." 
Mi smo već spomenuli kako je Franjo cijenio zna- 
nost, ali je manje vjerovao u krepost abecede. Či- 
nilo mu se, da odličnost duše ne dolazi iz početnih 
znanosti, nego iz uzvišenijega izvora. „Duh sveti, 
koji je vrhovni starješina našega reda, jednako po- 
čiva na neukima i siromašnima, kao i na učenima i 
bogatima “ Predbacivao si je dapače, što nije i u 
pravila uvrstio te riječi, da se uvijek ustupi mjesto 
tim miljenicima Isusa Krista. Htio je doduše ispra 
viti taj izostatak, ali kad je nato pomislio,^ već je 
bila izašla potvrdna pečatnica, te se nije više ništa 
moglo nadoknaditi. Ali da bar kako nadoknadi, što 
nije mogao učiniti, i da dade primjer, koji bi postao 
zakonom, v osobitu je ljubav gojio prama svima ma- 
lenima. 1 Često bi rekao, kad bi mu bričili glavu: 
„Ne pravite mi velika vijenca, neka mi moja prosta 


1 II. Cei., pag. 255. 

braća vide po glavi, koliko mjesta zauzimaju u mo- 
jim mislima." Nijesu možda naši čitatelji zaboravili 
onog mladoga težaka imenom Ivana, koji mu je bio- 
rekao: „Ja bih htio da budem kao i ti v .“ i da ga je 
Franjo odmah doveo u Porcijunkulu. Želeći taj ple- 
meniti dječak biti kao i Franjo, činio je sve što i 
on. Ako je Franjo dizao ruke prema nebu, dizao bi 
i on svoje, jeli Franjo uzdisao, uzdisao bi i Ivan; 
ako bi Franjo kašljao, činio bi to i Ivan. Ni za je- 
dan ga čas nije smetao s očiju, i točno bi opona- 
šao, što, bi vidio, da on čini. Franjo to opazi, te mu 
reče: „Sta to radiš?" Ivan odvrati: „Radim, što i 
ti, i želio bih da ništa ne propustim." Sluga se Božji 
na te riječi srdačno nasmija, ali se nije nikad posve 
udaljio od prvoga mišljenja. Celano veli, da se u 
svojoj prostoti i bezazlenosti k Bogu povratio. Franjo 
nije dvojio o njegovu spasu. Kad bi o njem govorio, 
ne bi rekao : naš brat Ivan, već rade, naš brat sveti 
Ivan, pa ga je često davao za primjer, preporuču- 
jući, da imamo činiti za Isusa ono, što je Ivan bio 
pripravan činiti za jednoga čovjeka 1 

Slatka je Franjina mašta rado uspostavljala 
srodstvo medu krepostima. Već smo vidjeli, da je 
ljubavi davao uglađenost za sestru. Također je zna- 
nost zvao sestrom bezazlenosti. Mislio je, da te 
dvije sestre nijesu prave radinice dobroga Boga, 
ako nijesu zajedno. „Hvalite se, da obraćate ljude," 
govoraše svojim učenim propovjednicima, koji su 
tražili, da ih svijet hvali. „Znate da se varate. Moja 
prosta braća njih obraćaju, a vi imate samo grčku 
slavu, koja nije dobra, zato ćete na strašnom sudu 
imati prazne ruke." Tako je isto razumio, premda 
kasnije i nakon većega oklijevanja, da sama pro- 
stota ima samo ograničenu moć, te treba da joj 
znanost posudi svoj glas, da dade što može dati. 
Zato je bio veseo, kad bi vidio, da te dvije sestre 
idu zajedno rukom o ruku. U tom mu se združenju 

1 II. Cei., pag. 253. 


činilo, da znanost još više postizava nego bezazle- 
nost. Ona tada, rekao bi, zaslužuje lijepo ime mu- 
drosti. On je sastavio jednu kratku pohvalu nekih 
kreposti. Dvije sestre otvaraju povorku. Evo kakvim 
ih je počitanjem Franjo pozdravljao: „Zdravo, mu- 
drosti, kraljice ! Sačuvao te Gospod s tvojom se- 
strom čistom i svetom bezazlenošću !" Bili se moglo 
divnije i ljepše riješiti uzvišeno pitanje, koje se tiče 
ćudorednosti i kršćanskoga života ." 1 

On je napokon smatrao bezazlenost za majku 
svake pravednosti. Nije li ona to i po samom svom 
značenju? Duša djeluje bezaleno, kada iz čiste na- 
kane ostaje kroz cijelo vrijeme djelovanja vjerna 
prečistoj nakani. Djela u takovom stanju učinjena 
upravo su djela pravednosti. To je Franjo držao u 
cijelom svom vladanju i nastojao, da mu sve misli i 
djela budu sveta ; od naravi je svoje bio tako da- 
leko od zavisti ; svako je laskanje mrzio svom du- 
šom. Sve je to prepuštao onima, koji su osuđeni da 
poginu. Oslobodivši se svega onoga, što dovodi čo- 
vjeka do iskvarenosti, najčišćim je poletom težio za 
dobrom, ili, kako kaže Celano, bio je u svem be- 
zazlen. 

1 II. Cei., pag. 252. 

GLAVA XXII. 

DVI)E ZADNJE GODINE FRANJINA 
ŽIVOTA. 

1224.-1226. 

K ad je Franjo sašao s Alvernije, rekli smo, da je 
u njemu bilo „vrelo rasvijetljene ljubavi “ To je 
vrelo bilo razliveno po cijelome njegovom biću tako, 
da ga nije mogao suzdržati, nego je ključalo i van 
se izlijevalo. Da je mogao još dugo živjeti, kolika bi 
rijeka ljubavi tekla na svijet! Kakova živa slika bo- 
žanskoga Spasitelja, da je bio među ljudima! Ali 
nažalost jasno se počelo opažati, da svaki dan biva 
slabija dragocjena posuda, u kojoj se nalazilo takovo 
blago 1 Rane su bile zadale posljednji udarac već 
odavna poremećenome zdravlju. Odsada se taj 
slabi ustroj samo s mukom uzdržavao. Želudac je 
teško podnosio hranu, upaljena utroba bila je sijelo 
neprestanih boli, sva uda bila su klonula i oslabila. 

Franjo se vrati u Porciunkulu, nadajući se da 
će malo otpočinuti i oporaviti se. Ali tu velika tuga 
i žalost obuze njegovu dušu i još mu više pogorša 
tjelesne boli. Upravljanje je brata Ilije počelo dono- 
siti svoj plod. Čini nam se, da je došlo vrijeme, te 
iskreno pokažemo, što držimo za istinu o tome gla- 
sovitom čovjeku. Kad ga je Franjo uzeo za vikara 
rekli smo, da je slušao dva nadahnuća - sinovsko 
štovanje prama utemeljitelju reda, on ga je smatrao 
za čovjeka od Boga podignuta, da izvede velike stvari 
— i sakrivenu, ali jasnu protivnost njegovim mislima; 
pravi je njegov ideal bio, ne malena Porcijunkula, 
nego bogata benediktinska opatija sa svojim političkim 

1 I. Cei., pag. 81. 

i socijalnim uplivom. Ilija, taj dvostruki značaj održa 
od početka do konca, kako nam to svjedoče sva 
njegova djela. Mi smo vidjeli, kako je uvijek bio 
pažljiv i Franji privržen, a sad ćemo se uvjeriti, da 
se još pažljivijim i privrženijim pokazivao kroz ove 
dvije posljednje godine i da ne bi nitko mogao po- 
sumnjati o iskrenosti njegove skoro materinske skrbi. 
S druge pak strane, čim je dobio vlast u ruke, odmah 
se potajno stao njome služiti, da izdaleka pripravi 
pokret, koji mu se nužnim činio Siromaštvo je odmah 
nešto pretrpilo. Ilija ga doduše nije zabranjivao niti 
ukidao, pošto mu to nije bilo moguće, ali mu je ipak 
kod braće umanjivao cijenu, zato naskoro prihvatiše 
njegovu misao svi, koji su s njim u društvu živjeli, 
te počeše s njim govoriti, da je tako strogo siromaštvo 
stvar nova, a starim najsvetijim i najglasovitijim redo- 
vima nepoznata. Uzato su još mislili, da toliko siro- 
maštvo rađa mnoge neprilike ; da bi red imao veću 
djelatnost, kad bi imao pri ruci većih sredstava, te 
da će se bez sumnje najposlije morati tražiti ubla- 
ženje postojeće strogosti. Ali Ilija ne ostade^ samo 
na tom, nego još odstrani iz Porcijunkule najčvršće 
branioce prvobitnoga duha . 1 Između tih spomenimo 
na prvom mjestu sv. Antu, koji je redom bio pre- 
mještan iz Bolonje u Montpellier, odavle u Brives, 
iz Brivesa u Bourges, da bude što dalje od Franje 
i Italije. Onima pak, koji su bili^ istomišljenici nje- 
govi, podjeljivao je odličnije službe i tako ih dugo 
u njima zadržavao, osobito državnike, da su te službe 
bile postale gotovo stalne u njihovim rukama, što se 
posve protivilo pravilima. 

Ilija je taj posao skrajnom vještinom obavljao, 
te se nije moglo zaključiti, kakovu ima u tom svrhu. 
Samo su to neki opažali, da u redu počima^ nemir 
radi očitoga oslabljenja ljubavi k siromaštvu. Čini se, 


1 Ministros provinciales affligebal . . . miltebat eos ab 
oriente in occidentem, id est a Sicilia in Hispaniam vel in An- 
gliam, et e converso. Salimbene, pag. 405. 

da nije ni Franjo bolje od drugih poznavao vrelo 
tome zlu. On je svojemu vikaru vraćao ljubav za 
ljubav i jako ga je dirala u srce velika njegova pri- 
vrženost ; uzato je još uvelike cijenio njegove spo- 
sobnosti, budući se u svojoj službi pokazivao marljiv 
i revan. Red je u njegovim rukama cvao i širio se 
na sve strane, stoga kad je Franjo opazio, da su se 
mnogi iznevjerili prvobitnomu duhu reda, gorko je 
plakao u duši svojoj, ali nije držao, da je tomu njegov 
vikar kriv, kako to svjedoči slijedeći dokaz. 

Velika ga je bol prisilila, da legne u postelju. 
Jednoga mu dana neki brat, koji ga je posluživao, 
reče u razgovoru : „Zašto si, dragi oče, prestao bri- 
nuti se za nas te nas predaješ u tuđe ruke, kao da 
više nijesmo tvoji?" Franjo mu na to odvrati: „Ja 
ljubim svoju braću kako mogu. Kad bi bolje slijedili 
moje stope, još bi ih više ljubio i ne bih od njih 
odvraćao svojega lica. Ali ih ima mnogo, osobito 
među starješinama, koji vuku red na nove puteve, a 
kažu, da se oslanjaju na stare redove, pa ne drže 
više ništa do mojih opomena. Vidjet će međutim oni 
sami, do kuda će ih dovesti slične nauke." 1 Zatim 
malo ušuti, pa se opet diže sa svojega ležaja, premda 
je bio jako slab, te nastavi : „Koji su dakle ti ljudi, 
što su oteli iz mojih ruku taj pravi red? Kad bih još 
samo jedamput mogao biti nazočan općoj skupštini, 
pokazao bih im, što ja mislim i što je moja volja." 
Siromašni bolesnik poslije toga napora opet pade 
iznemogao. Nu poslužnik nije mogao mirovati, nego 
nastavi: „Hoćeš li dakle ikada promijeniti one držav- 
nike, koji već dugo vremena zlorabe slobodu, što im 
se prepušta?" — „Ne ću", odvrati Franjo, „neka živu 
kako hoće." Pa da istumači svoj postupak, uzdišući 
reče: „Bolje je, da neki poginu, nego da se silno 
uzbuni cijeli red." 2 

Slijedećih dana umanjiše mu se boli i malo se 
pridiže, te upotrijebi to vrijeme, da još jedamput po- 

kaže načela, kojih se moraju držati starješine. „Bogu 
je," reče, „milo i ugodno, kad tko upravlja svojom 
braćom, ali ima zato uvjeta: treba da poglavari ne 
traže sami sebe, nego da uvijek drže oči uprte u 
volju Božju; da najprije imaju na pameti svoj vlastiti 
spas, ali da se više skrbe za napredak svoje braće, 
nego za svoju slavu ; da imaju napokon u svojim 
zadaćama tako iskreni strah, te se smatraju tim po- 
niženim, doklegod su im one u rukama, a pobje- 
donosnim, kad im se oduzmu. Samo je," govoraše, ,,u 
tim načelima spas i baš su se zato mnogi iznevjerili 
svojemu pravomu prvobitnomu stanju, što su te du- 
žnosti bili zaboravili. Prije su bili vrijedni, da uživaju 
čisto i spasonosno veselje, a sad su na to spali, da 
traže prolazne i malovrijedne koristi." Na koncu za- 
prosi milosrđe Božje, da oslobodi svu njegovu braću 
od tako pogibeljne zablude i da uzdrži red u milosti, 
što mu je bila podijeljena 1 . 

Vidi se, da je Franjo u tome osobito smjerao 
na državnike i da ih je smatrao odgovornima za 
svako zlo, te je vjerovao, da su oni mogli bez ika- 
kove potajne pomoći njegovoga vikara pokrenuti i 
nesmotreno braniti tako nevaljane misli. 

Nije mu se međutim ni u Iliji sve dopalo. Gore 
smo vidjeli, da mu je bio upravio divan list o bla- 
gosti, gdje je kušao, da ga zaštiti proti svakom ne- 
milosrdnom postupku. A doznajemo za još jednu veću 
stvar iz razgovora držana tih istih dana:. Franjo nije 
smatrao svoga vikara sposobnim, da ga naslijedi u 
upravljanju reda. Brat, s kojim je razgovarao, bijaše 
po svoj prilici jedan od onih, koji su bili jako zabri- 
nuti za slanje, što je nastalo, zato još jedamput do- 
vede svetoga utemeljitelja na predmet, u kojemu je 
bila sva njegova misao. „Umrijeti ćeš ti, dragi oče," 
reče mu taj brat, ,,a obitelj će tvoja ostati u ovoj 
suznoj dolini ; koga će poslije tebe moći odabrati za 
upravitelja. Ako je među nama koji čovjek, u koga 


II. Cei. pag. 251. — ’ II. Cei-, ibid. 

bi se mogao sigurno pouzdati, molim, da mi ga po- 
kažeš." — „Sinko !“ odvrati Franjo, prekidajući uzdi- 
sajima svoje riječi, „ja nikoga ne vidim oko sebe, 
koji bi bio sposoban za pastira tolikoga stada, nego 
ću ti, kako kažu, perom oslikati pravoga starješinu." 1 

„Treba da je on čovjek prijazna značaja, velike 
razboritosti i na dobru glasu. Mora izbjegavati osobna 
prijateljstva, da ljubav, što bi ju imao prama nekim, 
ne porodi sablazni među drugima. Potrebno je, da 
ljubi molitvu, da ima neke časove samo za se. a neke 
za svoje stado. Ujutro mora slušati sv. Misu, te više 
vremena prositi božansku zaštitu za se i za svoju 
braću. Poslije molitve po pravu pripada onima, koji 
bi tražili od njega kakav savjet: neka odgovara i 
proviđa svima, ali uvijek blago i krotko. 

Neka se čuva svake pristranosti, nego neka 
jednako ljubi malene i prostake kao velike i učene. 
]e li naobražen čovjek, neka najprije nastoji pokazati 
pobožnost i bezazlenost ; neka je to prava njegova 
jakost. Novac mora mrziti, jer naš red nema gorega 
iskvaritelja. On je poglavar siromašnoga reda, neka 
dakle daje primjer i ne posjeduje kese za svoju 
potrebu, jedan habit, jedna općinska knjiga, jedna 
tintarnica i jedan pečat, da može pisati braći, to je 
sve, što mu treba. Neka ne sakuplja knjiga, neka ne 
čita mnogo, jer bi oduzeo od svoje dužnosti, što bi 
potrošio u nauku.- 

„Neka tješi ucviljene, jer je on posljednje uto- 
čište onima, koji su u kušnji; kad ovi ne bi našli 
lijeka kod njega, bojati bi se moglo, da slabi ne 
zdvoje. Nađe li koga, da je srdit i osoran, neka se 
ponizi i ukroti ga, neka popusti štogod od svojih 
prava, da samo predobije za Isusa njegovu dušu. 
Neka mu srce nije zatvoreno onima, koji su istupili 
iz reda : to su zabasale ovce, te mora znati, da su 
strašne bile napasti, koje su prouzrokovale takav pad.. 


„Želio bih, da ga sva braća poštivaju kao Isusa 
Krista i da se takme, tko će bolje udovoljiti njego- 
vim potrebama, Ali neka on pazi, da se ne bi nasla- 
đivao u tim častima, nego mora primati časti kao šio 
bi primao uvrede. Ako bi zbog bolesti ili umora 
trebao bolje hrane, neka mu se dade, ali ne potajno, 
nego pred braćom, da se ne bi stidili isto tako slu- 
žiti kad budu bolesni. 

„Na njega spada, da upoznaje srca svojih po- 
dložnika i da vadi istinu iz najskrovitijega mjesta u 
srcu, ali neka brbljavcima zatvori svoje uši. Neka 
pazi, da nikada ni u najmanjoj stvari ne pogriješi 
proti pravednosti. On mora biti uvjeren, da je nje- 
gova zadaća teret, a ne čast. Dužnost je njegova, 
da se čuva one blagosti, s koje bi mogle omlitaviti 
duše, svake prekomjerne popustljivosti, koja bi osla- 
bila stegu, nego treba da tako upravlja i postupa sa 
svojim podložnicima, da ga ovi ljube, ali da ujedno 
bude strah za one, koji bi mislili počiniti zlo . 1 

„Želio bih još, da ima vrlo čednih drugova, koji 
bi kao i on davali primjer svih kreposti, da mrze 
nasladu, da su jaki u suprotivštinama, a tako prijazni, 
te rado prime one, koji dođu u samostan. Takav bi," 
reče na koncu, „morao biti vrhovni starješina reda." 

Htio je također očitovati svoju misao i o držav- 
nicima. „Njima su,“ govoraše, „potrebna gotovo išla 
svojstva kao i vrhovnomu starješini. Moraju se poka- 
zivati prijazni prama malenima, tako dobrostivi biti i 
tako gospodariti nad sobom, da se nikad ne plaše 
obratiti k njima oni, koji bi pogriješili ; treba da su 
umjereni u zapovijedanju, pripravni oprostiti, sprem- 
niji podnijeti uvredu, negoli je nanijeti, moraju lije- 
čiti sve mane ; jednom riječju, imaju biti takovi, da 
se u njihovu životu vidi savršena slika stege." 

Ti su razgovori vrijedni, da se pomnjivo razma- 
traju Oni nam jasno otkrivaju Franjinu dušu kroz 
ove dvije posljednje godine. Moglo mu se štogod 


II. Cei., pag. 249. — - II. Cei., pag. 249. 

potkrasti, što se tiče osobe i djela, ali kako je divno 
svijetlo obasjavalo ta načela. 

Kraj svih tolikih poslova i briga, ipak mu boli 
malo uminuše, pače mu se još i neke sile povratiše, 
te zadobi kao neku novu jakost i srčanost, pa mu se 
činilo, da ima još dugo živjeti. „Počnimo/ govoraše, 
.služiti Bogu, jer smo dosada malo učinili." Poče 
dakle snovati velike osnove : htio se povratiti na be- 
zazlenost prvih dana, ponovno se posvetiti službi gu- 
bavaca ; htio je ići moliti u samoću, gdje će ga od 
Boga rastavljati samo tanki i slabi zid njegovoga 
tijela; htio je napokon raditi za spas duša i uže ih 
s Bogom sjediniti. 1 

Ovo ga je posljednje osobito vuklo, te je imao 
dosta tjelesne jakosti, da ponovno počne svoje apo- 
stolske izlete. Ali nije trebalo ni misliti, da ide pje- 
šice, nego zajaši na magarca i stane obilaziti sela. 
Narod ga je dočekivao kao anđela s neba. Franjo je 
bio sav blijed i kao promijenjen u licu. Samo je 
mogao po koju riječ reći onima, koji su se skupljali 
oko njega, ali su uvijek te riječi bile pune vatrenosti 
1e bi upravo u dušu prodirale i dobro djelovale 
na slušatelje. Taj je uspjeh jako sokolio Franju. 
Uzalud su mu preporučivala njegova braća, da čuva 
svoje slabo zdravlje, on bi uzdigao k nebu svoj 
odlični duh i odgovarao sa sv. Pavlom, da se želi 
rastati sa svojim tijelom i združiti se s Isusom Kristom. 2 

Nadođe međutim i posljednja bolest, koja ga 
posve shrva i prisili, da ostavi svoje apostolovanje. 
Vid mu se od nekoga vremena umanjivao ; mrak mu 
se tako uhvatio pred očima, da nije gotogo ništa 
vidio. Čuvši za to brat Ilija požuri se iz mjesta, gdje 
se nalazio, i sklonu ga, da se povrati u Asiz. Franjo 
je do onda uvijek odbijao liječničku pomoć, ali ga 
više nijesu smjeli tako ostaviti. Ilija mu pročita jedan 
redak iz sv. Pisma, gdje se veli, da je Bog stvorio 
ljekariju, te da je velika nesmotrenost, ako je čovjek 


odbija. Franjo odmah posluša 1 i očitova, da će pri- 
miti gradske liječnike. Ali mu je nažalost njihova 
njega slabo koristila premda su kušali razne lijekove. 
Tada ga naumiše odvesti u gradić Rijeti, gdje je bo- 
ravio neki glasoviti liječnik. Upitaše dakle Franju, 
da li će ići u to mjesto ; a on rado primi ponudu, 
te krenuše na put. 

Od nekoliko mjeseci boravio u Rijetiu papa sa 
cijelim svojim dvoranstvom zbog uzbune, što su ju 
Rimljani podigli u vječnome gradu. Sveca tu 
upravo svečano primiše. Nekoliko stožernika, a na 
čelu im stožernik Ugolin, izađu mu ususret. Cijeli 
grad ustade na noge ; nitko nije mislio na posao, 
veli pjesnik-povjesničar ; svatko je htio vidjeti čovjeka, 
koji već više nije bio od ovoga svijeta, te su ga 
gotovo svi držali za sveca nebeskoga. 2 Franju usred 
radosnoga klicanja odvedoše najprije u palaču sv. 
Oca pape, koji ga vrlo ljubezno i osobitim odliko- 
vanjem primi, zatim biskupu rijetskomu, koji, budući 
da ga je odavna lično poznavao, zamoli, da kod njega 
ostane na stanu. 

Odmah započe liječenje očiju. Stožernik Ugolin, 
koji je vjerovao, da je Franjo crkvi potrebit, često 
mu je govorio, da mora za se skrbiti i da bi sagri- 
ješio, kad ne bi činio, što mu je nužno. 3 Franjo je 
s najvećom bezazlenošću odgovarao, da će se svemu 
podložiti. Liječnik najprije pokuša da mu pusti krv 
i ugrijanim željeznim iglicama malo izbocka sljepo- 
čiče, ne bi li mu tako spasili vid, da posvema ne 
oslijepi. Ali to sredstvo slabo pomože, te je bilo jasno, 
da se bol uvriježila i da je nužno dugotrajno liječenje. 
Tada se liječnik obrati na melem i očinju mast. Dok 
se čekao učinak, biskup je brižno njegovao svoga 
gosta, a i stožernik ga Ugolin često posjećivao i 
iskazivao mu kao apostolu Kristovu najveće štovanje. 
Cesto su puta vidjeli, kako smo to već istakli, kako 
mu taj crkveni dostojanstvenik čini svakojake usluge 
i najvećim mu počitanjem ljubi ruke. 

1 I. Cei., pag. 82. - J I. Cei., ibid. - 


I. Cei., pag. 86. - 3 I. Cei., pag. 82. 


3 II. Cei., pag. 85. 

Dvije zadnje godine Franjina života. 


Franjo je prvih dana strašno trpio i tada je, 
kako smo već gore spomenuli, čuo jedne večeri onu 
miloglasnu anđeosku svirku. Melem i očinja mast 
olakšaše mu ponešto bol, te odmah preuze, koliko 
je mogao, svoje obične poslove. Očitova pače, iz 
obzirnosti prama svojim odličnim posjetiteljima, neku 
brigu, koja mu nije bila u običaju. Činilo mu se 
naime, da mu je odveć poderana gornja haljina, zato 
pozva onoga druga, što si ga postavio za gvardijana, 
i reče mu: „Ja bih ti, dragi brate, bio zahvalan, kad 
bi mogao gdjegod naći čohe, da mi dadneš skrojiti 
jedan habit." Brat odmah pođe, da zadovolji tako 
pravedno i tako ponizno izrečen zahtjev. Odmah na 
izlasku iz palače opazi jednoga čovjeka, koji dok ga 
spazi, veselo mu pritrči i rekne: „Brate! Evo za 
ljubav Božju čohe za šest habita, uzmi jedan za se, 
a ostalo podijeli, kako ti se svidi." Brat se odmah 
vrati, da navijesti Franji tu slučajnu sreću. „Sve to 
uzmi," odvrati ovaj, „onaj je čovjek poslan, da priteče 
u pomoć mojoj potrebi. Hvala uvijeke budi Onomu, 
koji se neprestano skrbi za nas.“ ' 

Da vrati ljubav za ljubav, pokuša da dade Bogu 
jednu dušu, a Crkvi vjernoga slugu. U gradu naime 
bio kanonik imenom Oedeon, svjetski i zlo živući 
crkvenjak. Taj je čovjek navukao na se tešku 
bolest najviše s neuredna života, te je već bio 
na rubu groba, budući su mu se bila sva uda uhva- 
tila. U tom stanju pomisli na onoga, čiju je moć kod 
Boga svatko uzveličao. Dade se dakle na nosilima 
k njemu odnijeti, te ga zamoli, da učini nad njim 
znak križa. Svetac se pokaza neodlučan, jer je po- 
znavao njegov neuredni život. Je li bol naglo promi- 
jenila njegove misli? Nije li možda prosio zdravlje, 
da opet nastavi svoj opaki život? Franjo nije mogao 
jasno čitati u njegovoj duši. Međutim sažaljenje, a 
možda i biskupova molba sklonuše ga, da se pomoli 
za nj Bogu, ali mu najprije dade strogu opomenu. 

„Dosta si," reče, „živio u grijehu bez ikakova 
straha pred sudom Božjim, pa kako me možeš moliti, 
da učinim nad tobom znak križa? Ja ću to učiniti, 
premda nijesi vrijedan ; ali pazi, da iznovice ne upaneš 
u prijašnje grijehe, jer će ti se dogoditi još veće zlo. 
Jao si ga tebi tada, jer znaj, da je nezahvalnost kao 
žarki vjetar, koji isuši svako vrelo milosti “ Oporne- 
nuvši tako bolesnika, prekriži ga, i u taj tren zapu- 
caše njegove kosti, kao što puca suho drvo, kad se 
rukom lomi. i on ustade zdrav, veselo kličući „Hvala 
Bogu! zdrav sam." Ali na žalost i dobri taj utisak 
ne po fajaše dugo. Nesretnik prezre očinske opomene 
svečeve te poče ponovno opako i griješno živjeti. 
Tada Bog proslavi svoga slugu — ispunivši njegovo 
proroštvo. Kad je jedne večeri kanonik ostao na ko- 
naku kod nekoga drugoga kanonika, njegova sudruga, 
•iznenada se prolomi kućni krov i svi se zdravi spa- 
siše, samo Gedeon poginu žalosnom smrću . 1 

To ozdravljenje i tako žalostan svršetak, još 
više povećaše Franjin dobar glas. Svi su Rijetski 
građani navađali razne izlike, samo da uniđu sluzi 
Božjemu. Stožernici su ga radi svoga velikoga do- 
stojanstva mogli bez ikakve zapreke češće pohađati 
i u tim su prilikama mnogi mogli bez Franjina znanja 
opaziti njegove rane. Među tima je zbio stožernik 
Conti, koji nije nikad zaboravio toga priora. Postavši 
papom pod imenom Aleksandra IV. i propovijedajući 
jednoga dana u nazočnosti mnogobrojnoga naroda, 
među kojima se nalazio i sveti Bonaventura, on je 
živo tvrdio, da je bio svjedok čuda, još za života 
Franjina. I drugi su također stožernici sačuvali o tom 
uspomenu. Kad je patrijarha ubogih bio uvršten u broj 
svetaca, oni su većinom sastavili pretpjevke, pjesme 
i proze, u kojima se slavi ta rijetka milost . 1 

Tako je svijet hrlio k bolesniku, da nije gotovo 
nikada imao mira, koji mu je međutim bio jako po- 
treban. Po savjetu liječnikovu ostavi biskupovu pa- 


1 II. Cei., pag. 166. 


1 II. Cei., pag. 165. - 2 S. Bon., pag. 390. 

laču i dade se prenijeti u samoću svoje braće, smje- 
štenu nedaleko od grada, i u kojoj se on tako često 
molio, te bio pun veselja, što se opet mogao u njoj 
moliti i što će moći u toj svetoj kući uživati mir i 
milost Božju. On se ne prevari u svojoj nadi. Tolike 
naime primi milosti, da ih je bio pun i lijevao suze 
radosnice. Te suze privukoše pažnju liječnikovu, te 
je držao, da je to pogibeljno za njegove oči; stoga 
mu je savjetovao, neka prestane plakati, ako hoće 
da posve ne oslijepi. Franjo se mirno predavao svim 
pokusima, ali se ovaj put radilo o Božanskom daru, 
zato ga je branio i ne pristane na savjet dobroga 
liječnika, nego mu blago reče : „Neću brate, liječniče, 
da za volju očinja svijetla što ga zajedno s komar- 
cima imademo, izgubim blago božanskoga svijetla. 
Tijelo je za duh, a nije duh za tijelo ." 1 

Franju je jako u srce dirnula tolika njega, što 
ju je liječnik za njega ulagao, i toliki trud što ga je 
s njim imao, pa je jako želio, da mu se bar u ne- 
čemu pokaže zahvalan. Vidjeli smo u jednom drugom 
poglavlju, da mu je bio priredio jednu malenu , sve- 
čanost, za koju se sama Providnost zauzela. Želio 
je pak, da mu još više učini, a nije znao, kako će. 
Ali mu opet Providnost priteče u pomoć. Dobri 
liječnik gradio je kuću, koja još nedograđena poče 
pucati, zidovi popuštati, i bilo se bojati da će se 
srušiti. U toj nevolji i nesreći imade dobro nadah- 
nuće. On je izbliza bio vidio svetost svoga štiće- 
nika, te povjerovao u njegovu moć. Za jednoga svoga 
pohoda zamoli od braće štogod, što mu pripada ili 
čega se on dotaknuo. Dobra mu braća dadoše ne 
koliko vlasi sa svečeve glave, te ih metne u zidnu 
pukotinu, s koje je prijetila najveća pogibelj. Kad 
sutradan zidovi se posve sastavili i tako učvrstili, da 
više nije bilo nikakove pogibelji. Bog je platio za 
svoga malenoga siromaha.- 

1 S. Bon., pag. 341. To su riječi sv. Anle opata, te se iz 
loga vidi, da je Franjo dobro poznavao njegov živol. — 1 S. 
Bon., pag. 355. 

Ne samo, da je Bog za njega platio, nego ga 
je još učinio dobročiniteljem vaskolike okolice. Kad 
je Franjo došao u samoću, u cijelom je onom pre- 
djelu vladala jedna od onih marvinskih pošasti, koje 
su za težake gotova propast. Sve su domaće životinje 
bolovale, pa premda su kušali razne lijekove, sve je 
to slabo koristilo. Dobri su težaci bili u velikoj tuzi 
i bijedi. Jedan između njih, kojega je Bog više ljubio 
nego druge, bijaše jedne noći obaviješten, da otide 
u samostan i zamoli vode, kojom je svetac ispirao 
svoje rane. Tom vodom poškropi svoje volove, krave 
i ostalu bolesnu marvu, pa gle čuda! Dok na koju 
životinju pade kap te vode, odmah se osnaži, ustane 
na svoje noge, i ode u polje pasti travu, kao da nije 
ništa ni bilo. Čudo se raznese najprije po selu, zatim 
po cijeloj okolici. Siromašni je narod dolazio i prosio 
te čudotvorne vode, koju su braća svima davala, a 
to Franjo nije ni znao i svagdje je bio isti uspjeh. 
Za nekoliko dana nestane biča iz okolice. Sv. Bona- 
ventura, koji navodi taj događaj, ne veli ništa o ve- 
selju tih sretnih poljodjelaca, ali tko njih poznaje, 
lako može pojmiti njihovu preveliku radost. Svi ga 
proglasiše svojim spasiteljem . 1 

Franjo je nažalost liječio životinje, ali nije sebe. 
Prolazili tjedni i mjeseci, ali se u njegovu stanju nije 
nikakvo poboljšanje opažalo, nego se pače još više 
pogoršavalo. Nekoga dana liječnik izjavi, da je u 
skrajnosti njegovo znanje; nije doduše vjerovao, da 
ne ima nade, da će ozdraviti, nego samo priznavao, 
da ne zna, što bi više kušao, te mu savjetovao, neka 
otide u Sijenu, gdje je živio neki stari i glasoviti 
liječnik za oči, koji bi mu možda svojom vještinom 
i većim iskustvom mogao pribaviti kakovu olakšicu. 
Franjo bez krzmanja prihvati njegov savjet.* 

Povorka krene putem u Sijenu: Franjo je jašio 
naprijed na magarcu a rijetski liječnik, koji ga je 
htio pratiti na tom putu išao je uz njega na konju, 

1 S. Bon , pag. 389. — : I. Cei., pag. 85. 

Kad su bili u mjestu Rocca di Campiglia, među 
Radicofanijom i sv. Čirom, zbi se jedan slučaj, koji 
jako iznenadi sve putnike. Iznenada naime izađu 
pred njih tri dosta siromašno odjevene djevojke, koje 
su stasom, licem i dobom bile jednake Reklo bi se, 
svjedoči Celano, da su izašle iz istoga kalupa. Sve 
tri se držale za ruke, te se naklone svecu i poviknu : 
„Dobro došla gospođa siromaština !“ Tako neobičan 
pozdrav ushiti Franju. Smatrati ga oživotvorenom 
siromaštinom, nije mu se moglo pripraviti veće ve- 
selje. Misleći da su to zbilja djevojke, obrati se k 
svojemu liječniku i reče : „Dajmo im štogod za ljubav 
Božju." Liječnik skoči na zemlju i udijeli im milo- 
stinju. Kad povorka nastavi put, okrenu se liječnik 
i braća, da još jedamput vide te prijazne osobe, ali 
ih više ne opaziše. Tako brzo isčeznuće, i tako neo- 
bičan pozdrav dade im povoda, da se dobro promisle. 
Svi su dakle smatrali nekom tajnom, jer napokon 
žene se ne ukazuju i ne odlijeću kao ptice. Celano 
se ustavlja pri toj točki. Sv. Bonaventura ide malo 
dalje, te dodaje, da te tri tako slične djevojke po- 
kazuju, da su u Franji čistoća, posluh i siromaštvo 
bile jednako savršene kreposti.' 

Sijenski liječnik bio je vrlo uljudan i prijazan 
čovjek. Cim je doznao da je svetac došao u samo- 
stan svoje braće, koji je ležao blizu gradskih vrata, 
odmah ga pohodi i upotrijebi svu svoju znanost, da 
otkrije njegovo stanje. Poslije toga istraživanja iz- 
javi, kao i oni rijetki, da nije izgubljena sva nada, 
ali samo da treba upotrebiti jak i moćan lijek. Lije- 
čnik dakle odredi, da se najprije razgrijanim željezom 
oprže slijepočnice od obrva do ušiju. Franjo u tom 
vidje priliku, da pokaže svoju srčanost, te očitova, 
da je pripravan podvrći se toj operaciji. Kad su do- 
nijeli razbijeljeno željezo, u prvi mah zadrhta tijelom 
od straha. Za čas svlada taj naravni strah i poče se 
razgovarati s tim gvožđem kao kakovim davnim 


znancem i prijateljem: „Brate ognju, koji si tako svi- 
jetao i koristan, budi mi prijazan u ovom času! „Zovem 
u pomoć dragoga Boga, koji te je stvorio, da žar 
tvoj utaži i da me ojači, te bol lako podnesem." Re- 
kavši to načini križ nad željezom i spokojno nagne 
glavu k liječniku, da peče. Liječnik potegne željezom 
od uha do obrva, koža zacvrči, dim se uzvije, no 
svetac niti ciknu, ni zubima škripnu. Braća su od 
straha pobjegla odmah u početku operacije, ali ih 
Franjo poslije ovršena posla pozva k sebi i reče 
im smiješeći se: „Strašivice jedne i kukavice, što 
ste pobjegli? Uistinu vam kažem, da niti sam osjetio 
žege ognjene, niti oćutio kakove boli." Zatim se 
obrati liječniku i umoli ga, neka ponovno poduzme 
posao, ako misli da prvim pokusom nije uspio i da 
mu nije pečeno meso. Liječnik je znao, koliki obično 
strah zadaju takove operacije, zato snebivajući se 
nad tolikom duševnom jakošću zavapi : „Danas sam, 
braćo moja, vidio pravo čudo ." 1 

Franji je ta operacija barem za neko vrijeme 
dosta koristila. Vid mu se prilično popravio i cijelo 
se njegovo stanje dosta poboljšalo. Međutim zima 
je bila blizu, te budući da je podneblje u Sijeni 
dosta blago, odluče, da Franjo sprovede zimu u tom 
samostanu. Liječnik mu preporuči najveću opreznost, 
posvemašnji pokoj i naredi, da se služi okrepljivim 
jelima. 

Tolika se njega Franji ne dopade. Znao je do- 
duše, da mu je to potrebno, ali želeći umrtviti svoje 
tijelo, nikako se nije mogao odlučiti, da pristane na 
preporuku liječnikovu. Upita dakle za savjet jednoga 
svoga brata, kojega je držao za vrlo pametna čo- 
vjeka. „Predragi brafe!“ reče ponizno, „kakovo je 
tvoje mnijenje? Moja mi savjest ne dopušta, da se 
toliko brinem za svoje tijelo, jer se bojim, da ne 
dođem na prekomjernu popustljivost. Nije se me- 
đutim bojati za putenost, jer poslije tolikih bolesti 


1 II. Cei., pag. 196. 


1 II. Cei., pag. 238. 

ne imam na to nikakova ukusa." Dobri brat odgovori : 
„Kaži mi, oče moj, kako je tvoje tijelo, doklegod 
je moglo, slušalo volju i zahtjeve tvojega duha?" — 
,,Oh, moram mu to priznati," odvrati Franjo, .dobro 
je slušalo i pravo išlo k određenom cilju. Ja i ono 
smo se uvijek divno slagali da služimo našemu Go- 
spodu Isusu." „E dobro, oče dragi“, preuze brat, 
gdje su sada tvoji srčani osjećaji? Dali prijatelj 
čini dobro svojemu prijatelju, a da ovaj njemu nikad 
ništa ne povrati za ljubav? Ti priznaješ, daše tvoje 
tijelo izvrgavalo svakojakim pogibeljima, da samo 
Bogu služiš, pa zar mu danas, kad se nalazi u to- 
likoj potrebi, nebi pritekao u pomoć? Ah! Oče moj, 
ja se nadam, da ti, koji si pomoć i utjeha žalosnih, 
ne ćeš takova grijeha pred Bogom učiniti." — „Bla- 
goslovljen bio, sinko moj," odvrati Franjo: „ti si 
pametno odgovorio na pitanja što sam ti ih stavljao, 
te obrativši se veselo svojemu tijelu, reče mu : „Brate 
moje tijelo! Veseli se, ali te molim, da imaš obzir 
prama meni, jer ću sada činiti, štogod ti htjedneš; 
odmah ću ti priteći u pomoć dok vidim, dasi u ne- 
volji, i providjat ću te svim tvojim potrebama ." 1 Zatim 
ga uljudno zaprosi za oproštenje za grijehe, što ih 
je u prošlosti proti njemu učinio. 

Usprkos tim obećanjima, Franji je bilo teško, 
da se brine samo za tijelo. Duša mu je bila zdrava, 
te je držala sve svoje običaje i to, kako veli Celano, 
istom gorljivošću kao i prije. Tako je na primjer 
dosta vremena posvećivao razmatranju i molitvi. Neke 
nam njegove riječi, koje se, ako se ne varamo, od- 
nose u to doba, dopuštaju, da upoznamo način nje 
gove molitve tih posljednjih dana. On se nije nikada 
dosta čitanjem pomogao, a sada još manje nego je 
samo u svojem srcu razmatrao već poznate istine. 
Kad su ga bile jednoga dana obuzele boli, neki mu 
između njegovih drugova reče: „Ti si se, dragi oče, 
često obraćao na sv. Pismo i uvijek si tu nalazio 


! II. Cei., pag. 266. 

svoju olakšicu svojim bolima. Hoćeš li, da ti štogod 
pročitamo iz proročanstva? Možda će se pri tom 
čitanju razveseliti tvoj duh u Gospodu." — „Na tom 
vam zahvaljujem," odvrati Franjo." Istina, dobro je 
čitati sv. Pismo i tražiti tu našega Gospoda Boga, 
ali ja sam ga toliko čitao, da mi je dosta u pameti 
svojoj progovarati što znadem. Ja poznajem siroma- 
šnoga i propetoga Isusa Krista, pa mi je to dosta ." 1 
On je, svjedoči njegov povjesničar, imao takovu 
pamet, da nije ništa zaboravljao. Ta mu je pamet 
služila za knjigu i podavala mu o svakom predmetu 
načela, što ih je trebao. Tim se jelom do volje hranio. 
Pa ne čine li svi pravi razmatraći tako?" Ne traži 
se, da čovjek razumije dosta istina, nego da dobro 
ljubi svaku istinu, sve to duboko zasadi u svoje srce, 
dugo promatra isti predmet, ne traži kakovih uzvišenih 
misli, nego da ima čist i plemenit osjećaj u srcu."* 
Tako je upravo Franjo činio. 

Poslije molitve rado je upotrebljavao neko vri- 
jeme u pobožne razgovore. Svoju je djecu zabavljao 
slatkom samozatajom bolesnika. Primao je također 
pohode i izvana. Te je zime imao razgovor s jednim 
dominikancem, u kojemu mu onako krasno istumači 
riječi Ezekijela proroka. Taj ga isti redovnik i kasnije 
č>.sto pohađao. Jedan dan dođe u samostan malo 
uznemiren radi proroštva, što ga je Franjo bio pro- 
rekao, jednomu njegovu prijatelju. — „Jesi li,“ upita 
ga, „zbilja to rekao?" — ,,Da,“ odvrati Franjo, ,,a 
i tebi ću kazati drugo." Otkrije mu dakle njegovu 
savjest i pokaza, čega nije nikomu otkrio, te mu 
dade o toj stvari mudrih opomena ; zatim mu saopći 
ono, što je bilo glavno: pozva ga naime, da se sveto 
pripravi za smrt, koja je bila blizu i o kojoj mu pro- 
r pčki P°^ aza najmanje potankosti. Redovnik povjerova 
riječima svoga prijatelja, zahvali mu i ode se pri- 
pravljati na daleki put. Imao je posve pravo, jer se 
sve zbi onako, kako je Franjo prorekao . 1 

, ' II- Cei., pag. 203. — 2 Fenelon. Entretien sur la vie 
religieuse, Ed. Lebel, lom. XVII. pag. 421. - ■’ S. Bon., pag. 377. 

Međutim zima prođe u izmjenjivanju dobra i 
nepovoljna zdravlja. Proljeće pak bilo je blizu. Braća 
su se uzdala, da će to ugodnije i blaže vrijeme ko- 
ristiti njihovu ocu, ali nažalost Franjo je već prvih 
dana travnja počeo u tolikoj obilnosti bacati krv, 
te se mislilo, da je već s njim svršeno. Odmah dakle 
pozovu brata Iliju, koji je radi nekoga važnoga po- 
sla bio daleko otišao. Ilija se odazva pozivu te od- 
mah krene na put; ali kad stiže već nije bilo tolike 
pogibelji : činilo se pače, da je bolje nego prije, 
kao da je izbačena krv ojačala sva njegova uda. 
Franjo očitova svom vikaru veliko veselje, što ga 
ponovo vidi uza se, te sprovevši s njime nekoliko 
dana, reče mu, da je dosta krepak, zato neka ga 
prenesu u Kortonu. 1 

Zelja mu bijaše uslišana. Put je međutim imao 
mnogo poteškoća. Dvije doline dijele Sijenu od Kor- 
tone, te je jako teško njima putovati, budući su jako 
strmenite, te valja sad uzlaziti sad silaziti. Sluga Kri- 
stov krene na put s nekom srčanosti. Bog mu na- 
skoro ublaži umor, davši mu priliku, da učini dobro 
djelo. Približujućt se naime k Volusianu, neka mlada 
gospođa, supruga mjesnoga baruna, čuvši za njegov 
dolazak, istrča na put i dođe k njemu sva zadihana. 
Videći je Franjo u takovu stanju, većma mu se sa- 
žali, pa ju uljudno zapita: „Sta želiš gospođo!" — 
„Htjela bih," odvrati ona, „da me blagosloviš “ — 
Jesi li udata?* nastavi Franjo. — „Da, ali mi je 
muž jako tvrdoglav, te mi ne dopušta, da služim 
Isusu Kristu." A najviše me žalosti to, što zbog 
njega ne mogu da slijedim svoje dobre volje, što 
sam ju od Boga primila. Stoga te molim i zaklinjem, 
da zaprosiš Boga, nek umekša njegovo srce." Te ri- 
ječi, te krasne misli zadive Franju, zato se prijaznom 
dobrotom obrati k njoj i reče : „Kćerko moja blago- 
slovljena! Idi i budi uvjerena, da će ti muž postati 
pravom tvojom utjehom. A od moje ćeš mu i od 

! I. Cei., pag. 88. 


Božje strane reći ovo: Sada je vrijeme spasa, a 
naskoro će biti vrijeme nagrade." Ujedno joj dade 
i svoj blagoslov. Gospođa se vrati, te unišavši 
k svome mužu, kaza mu spomenute riječi, koje 
odmah urodiše plodom: Duh sveti sade na toga čo- 
vjeka i promijeni sve njegove misli. Tada reče svo- 
joj zaručnici: ^Gospođo! svetac ima pravo služimo 
zajedno Bogu i spasimo u svojoj kući duše naše." 
,,Oh, hvaljen budi Bog!" kliče ova; „ali ne čini li ti 
se, da stanje uzdrživosti mora bili temelj tome no- 
vom stanju! Druge će nam se kreposti dati u svoje 
vrijeme “ — „Meni se čini, kao i tebi," odvrati muž. 
Tako oni živješe kroz više godina, te se istoga dana 
preseliše na bolji život. „Gdje su danas," kliče po- 
božni povjesničar, „žene, koje zadivljuju svece i u 
jedan čas posvećuju dušu svojih muževa?" 1 

Napokon povorka stiže u Kortonu. Sav je grad, 
kao i cijela ona okolica, poznavala svetost Franjinu. 
Čulo se tu također, da je bolestan, zato ga s veli- 
kim poštovanjem dočekaše. Nekoliko sati iza nje- 
gova dolaska dotrča mu jedan od one braće, koju 
je on tako nježno ljubio. Čitatelj se sjeća onoga 
mladića, Gvida, koji je još kad se rodio, imao duh 
Manje braće i kojemu je Franjo bio dao redovničku 
haljinu godine 1211. Taj je dobri redovnik uvijek 
bio u samostanu Cellule, smještenu nedaleko od 
grada i tu napredovao u kreposti. Posve ga bila 
zabrinula bolest blaženoga oca, zato dođe, da se 
osvjedoči o njegovu stanju. Franjo ga dobrostivo 
primi i reče mu, da ostane s njime onu noć u kući, 
gdje je bio primljen na stan, pa će sutra zajedno 
s njime ići u samostan Cellule, gdje je hotio bora- 
viti. Franjo se već spremao, da pođe, kad ga zamo- 
liše, da mnogobrojnomu narodu dade koju poduku. 
1 zbilja, sluga Božji reče nekoliko riječi, poslije kojih 
krene na put i prijavi se na gradskim vratima. Stra- 
žari ga ustave, veleći da im je naloženo, neka ruti 


lit Cei., pag. 163. 

zabrane izaći . 1 Evo koji je bio tomu uzrok: gradsko 
je poglavarstvo sazvalo jedan dogovor, koji se danas 
više ne ponavlja, ali je u ono doba bio dosta običa- 
jan. Videći Franju tako slaba, bijahu uvjereni, da 
ne će dugo živjeti, te ako bi ga zadržali nekoliko 
dana, da će imati njegovo sv. tijelo, koje će postati 
dikom grada. Ustavivši ga na vratima, očitovaše tim 
svoju namjeru. Franjo se ne uzbuni, nego se povrati 
natrag, navijestivši, da će prekosutra propovijedati u 
župskom groblju, gdje se u rečeni dan, sabra 
velika množina svijeta . 2 Poslije propovijedi ovim ri- 
ječima nastavi govor o predmetu, na koji je svatko 
mislio: „Odlični građani! Znajte, da je volja Božja, 
da ja sprovedem svoje zadnje dane kod Marije an- 
đeoske u Asisu. Nego evo što vam mogu reći: mje- 
sto mene imat ćete brata Gvidona, kojega vam iz 
svega srca preporučam. Ja znam, da će se po mi- 
losti Božjoj i njegovim zaslugama grad Kortona i 
njegovi stanovnici osloboditi mnogih zala.“ Cijelo 
slušateljstvo primi prijedlog, poglavarstvo opozva 
zabranu i tako je Franjo mogao mirno otići u bli- 
žnji samostan izvan grada . 3 

Tu ostane puna dva mjeseca, trateći svoje vri- 
jeme u duhovnom razmatranju, molitvi i pobožnim 
razgovorima. Vjerojatno je, da je jedan dio tih po- 
sljednjih dana, prostih od velike patnje, upotrijebio, 
da u miru i tišini pregleda puteve, što ih je preva- 
lio i da baci upitni pogled na budućnost svojega 
reda. To jasno svjedoči i sama oporuka, što ju je 
predao svojoj braći za posljednje svoje bolesti, te 
se bez sumnje može reći, da ju je sastavio za svoga 
boravka u kortonskom samostanu. Nije li Franjo znao 
iz viđenja, što ga je imao brat Ilija, da su, usprkos 

'AclaB. Guidonis apud Bollan. — 2 Odmah je taj kamen 
držan kao svet. Kasnije ga smrviše u prašinu te od njega učiniše 
mazilo (maltu) kojom podlijepiše ploče crkvenoga poda u Pijevi. 
Kolika pobožnosl kod loganarodal — 3 1 bid. Ne treba zabora- 
vljati, što smo rekli glede toga naziva: Sv. Marija anđeoska. 
On pokazuje, da djela bi. Gvidona nijesu iz XIII. stoljeća 

tadanjem njegovom boljem stanju, izbrojeni dani nje- 
gova života i da se brzo približavao smrtni čas ? 

Domalo se pokazaše znakovi njegova skoroga 
dolaska. Pojavi se vodena bolest, a groznica se ra- 
ziđe po cijelom tijelu ; oteče mu trbuh i noge, a že- 
ludac mu nije mogao više nikakove hrane podnositi. 
Sad Franjo uvidi, da je već pri koncu svojega ži- 
vota, stoga zamoli, da ga odnesu u rodno mjesto, 
jer da želi izdahnuti u onom svetištu, gdje je dahom 
Božje milosti bio najprije nadahnut; ondje umrijeti, 
gdje je počeo Bogu živjeti . 1 

Braća su si držala za dužnost, da mu ispune 
želju. Dva su puta vodila iz Kortone u Asiz. Jedan 
je bio kraći i priličniji, a vodio je kroz umbrijsku 
dolinu ispod Peruđe. Brat Ilija nije smio tuda kre- 
nuti, jer se bojao, da Peružani ne zaustave Franju, 
kao što su i Kortonci bili pokušali. Drugi put je bio 
teži, ali je obilazio Peruđu, pa premda je morao 
Franju prilično umoriti, ipak ga je Ilija odabrao, jer 
ga je sigurnijim smatrao. Mala dakle povorka krene 
polagano i najvećom opreznošću, te kad je stigla u 
Noceru, posla Ilija vijesnika u Asiz i javi poglavar- 
stvu, da ima razloga, zašto se boji udaraca od strane 
Peružana, te zamoli, da mu pošalju pratnju, da se 
sveti otac može povratiti u grad. 

Ilijine riječi jako ganu gradsko poglavarstvo, 
zato mu posla nekoliko naoružanih konjanika, iza- 
branih većinom između plemića i između odličnih 
građana. Kad su konjanici stigli, povorka krene na 
put. Asiz nije bio daleko ; ali da prištede svečeve 
sile, ustave se malko u gorskom selu SatrianoF Tu 
se Franji dade opet prilika, da pokaže moć svoga 
dragoga siromaštva. Pošto su naime pratioci bili 
ogladnjeli, raziđu se po selu, da si kupe hrane, ali 
ih odbiše iz svih kuća. „Mi nijesmo trgovci," govorili 
su rasrđeni težaci. Nesretni putnici dođu i otkriju 
Franji svoju bijedu. „Spali smo “ rekoše, „na tvoju 

’ I. Cei., p. 88. - 1 II. Cei., p. 136. 

milostinju, jer nijesmo ništa mogli naći da kupimo". 
— „Nijeste ništa našli‘“ odvrati Franjo, »jer ste se 
manje uzdali u Boga, nego u svoje muhe (on je nji- 
hove novce zvao muhama). Ali povratite se gdje ste 
bili, pa mjesto da im podate novac, zaprosite za 
ljubav Božju. Nemojte se stiditi, jer štogod imamo u 
sebi poslije istočnoga grijeha, sve je milostinja." 

Poslije toga kratkoga počinka povorka sretno 
stiže u Asiz, ne ustavivši se više ni na kakovu mjestu. 
Veliko je veselje vladalo među narodom ali se gra- 
đani ujedno žalostili, budući da su jasno vidjeli, da 
je svetac već pri koncu svoga života. Više se nijesu 
nadali, da će ga moći dugo u svojoj sredini posje- 
dovati, ali su se sretnima smatrali, što će bar njegovi 
sveti ostanci u Asisu počivati. „Cijeli se grad," veli 
Celano, „razveselio nad dolaskom blaženoga oca; 
svi su hvalili Boga, jer su bili uvjereni, da će svetac 
naskoro umrijeti ." 1 

1 Laetata esl civilas . . . universa multitudo sanctum 
Dei sperabat in proximo moriturum. I. Cei., pag. 88. 

GLAVA XXIII. 

FRANjINA BLAŽENA SMRT. 

1226. 

A siški biskup izađe prvi pred onoga, kojega je 
-'A uvijek rado zvao svojim sinom. Kad je doznao, 
koliko ga je namučila strašna bolest, usrdno ga 
zamoli, neka ostane neko vrijeme u njegovoj palači, 
jer mu nije moguće imati tolike udobnosti u uskoj 
Porcijunkuli, i da će ga on sam u svojoj kući 
što većom pažnjom njegovati. Franjo je veoma što- 
vao biskupa i uvijek mu nježnu ljubav iskazivao, 
zato svim srcem primi ono, što je znao, da mu je 
od srca ponuđeno. 

Odmah se jasno vidjelo, nesamo da se ne će 
izliječiti, nego da će i smrtni čas brzo doći, jer 
otok, što je nastao u Kortoni, tako oplasnu, da je 
iza toga Franjo bio tako mršav, kao sama smrt ; 
niti se mogao maknuti, tako je bio slab, pa su se 
liječnici čudili, kako se mogao talco dugo uzdržati 
na životu. Oči su mu bile zastrte tako gustom tamom, 
da je teško i samo svijetlo mogao razlučiti . 1 

U takovoj slaboći ipak mu je duh bio krepak, 
dok u tijelu njegovu nije bilo mjesta, gdje nije trpio 
strašne boli. Može se reći da je bio pravi mučenik, 
pače i više nego mučenik, kako je on sam to ispo- 
vijedio jednomu svome drugu. Videći ovaj, kako 
svetac trpi velike boli, reče mu: „Ne čini li ti se, 
oče moj, da bi manje trpio u krvničkim rukama?' 
— „Moj sinko," odvrati Franjo, „uvijek je bila moja 
najmilija i najslađa želja, da činim ono, što Bog od 

1 Stupebant medici, mirabanlur fraires, quomodo spiritus 
vivere posset in carne sic morlua, cum, consumptis carnibus, 
sola cutis adhaereret. I. Cei., pag. 90. 

mene zahtij'eva: zato hoću da se svom dušom u 
svemu priljubim njegovoj želji i volji. Ali mislim, da 
je teže trpjeti iri dana ovu bolest, nego i najokrut- 
nije mučeništvo.“ Zatim čedno doda: „Istina, ja go- 
vorim o patnji, što mi je ona zadaje, a ne o nagradi, 
što je zaslužuje ." 1 

Bog mu je međutim pripustio iu zadnju bolest, 
da što više poveća njegovu slavu na nebu. Pro- 
vidnost je, vele njegovi povjesničari, imala dobru 
namjeru, jer je htjela da mu svršetak kao i početak 
bude mučan. No njegov Božanski prijatelj udostojao 
mu se otkriti tu tajnu, jer ako je pripustio te patnje 
na njegovo tijelo, nije nikada oduzeo njegovoj duši 
slatkoga prijateljstva, kojemu se je priučio. Kada se 
jedne noći Franjo radi velikih boli stao sažaljevati, 
reče mu Spasitelj : „Kad bi cijela kruglja zemaljska 
bila dragocjeno zlato, pa da bi ti se za patnje, što 
trpiš, dala tolika slava, prema kojoj bi to blago 
ovoga svijeta bilo kao jedno ništa, bi li ih rado pri- 
mio?" — „Oh da,“ odvrati svetac, „rado, i te kako 
rado." — ,,E dobro, otvori dakle svoju dušu toj ra- 
dosti, jer je tvoja bolest zalog baštine, što ti je od- 
ređena : slobodno se možeš nadati, da ćeš radi nje 
postignuti kraljevstvo moje."- 

Ohrabren tim obećanjem, strpljivo je za ljubav 
Božju podnosio sve boli, a duša koja mu je u tim 
patnjama uvijek bila vesela, srčano je odolijevala 
svim napastima, te nije više htio, da se njegove boli 
zovu patnje, nego im je davao ime sestre, koje bi 
veoma slatko izgovarao. Zbilja ih je od srca ljubio. 
Tkogod ga je pohađao, svatko mu je izrazio svoje 
veliko sažaljenje, a on se uvijek pokazivao miran, 
prijazan i veseo. Da si lakše dušu uznese do Boga, 
zamoli, da mu još jednom otpjevaju slavospjev, što 
ga je bio onako ushićeno negdje prije ispjevao na 
slavu stvorova. Uvijek je neizrecivu radost u svom 
srcu osjećao, kadgod bi braća lijepo i skladno pje- 

— 2 II. Cei., pag. 267. 


vala tu pjesmu, pa je i sada imao još dosta snage, 
da se razveseli. To je bio njegov oprosni pozdrav 
prirodi, koju je domalo morao ostaviti, a ujedno i 
pozdrav smrti, koja mu se približavala, jer je bio 
zbilja posve iznemogao . 1 

Kad je osjetio, da je konac njegovoga zemalj- 
skog putovanja blizu, i da će doskora umrijeti, pri- 
zove svu braću redom k sebi, blagoslovi ih i sva- 
komu reče po koju riječ, već kako mu je Gospod 
bio nadahnuo. U tome lijepo oponaša starca Jakova, 
koji je zasebice blagoslivljao svu svoju braću. Po- 
tom izrazi želju, da se pred njime sakupi cijela 
obitelj. Braća dakle stupe u njegovu sobicu i po- 
stave se u okrug, dok brat Ilija klekne s lijeve 
strane njegove postelje. Htijući sve skupa blagoslo- 
viti, dignu desnicu te upita, budući da nije ništa 
vidio : „Na čijoj je glavi moja ruka?" A kad mu 
odgovore, da je na glavi brata Ilije, reče zadovoljan: 
„Tako je pravo." Zatim nastavi: „Sinko! Blagosliv- 
ljem te u svemu i nadasve. Kako se svidjelo Sve- 
višnjemu, da su se umnožili sinci moji pod tvojom 
rukom, tako ih ja sve blagoslivljem u tebi. Bog, 
stvoritelj i gospodar svih stvari, neka te blagoslovi 
na zemlji i na nebu. I ja te, koliko najviše mogu, 
blagoslivljem. Zovem u pomoć Onoga, koji je sve- 
moguć, da nadopuni, što ja ne mogoh izvršiti. On 
neka se milo ogleda na djela tvoja, sve tvoje želje 
neka ispuni i neka te učini dionikom plaće pra- 
vedničke." Nakon toga očitovanja ljubavi i zahval- 
nosti prama svojemu vikaru, okrenu se k drugoj 
braći i tronutim glasom prozbori : „S Bogom ostajte, 
sinci dragi, ostajte s Bogom svi. Ostavljam vas u 
strahu Božjem, ustrajte u njemu. Vrijeme patnja i 
irpljenja, što vas čeka, nije daleko. Blago onima, 
koji do svršetka ustraju u dobru. Mnogi će se iz- 
nevjeriti radi sablazni. Ja pak odlazim k Bogu, kojemu 


1 Ibidem. 


1 II. Cei., pag. 268. — S. Bon., pag. 393. 

sam pobožno i svom dušom služio. Milost njegova 
bila uvijek s vama!" 1 

Jedan ne baš tako svečan, ali ipak vrlo ga- 
nutljiv prizor pokazuje, kako je Franjo još i u toj 
skrajnosti bio pažljiv na misli svoje braće, koja su 
ga izmjenice za te bolesti posluživala. Ta je služba 
pripadala bratu Leonu, kao ispovjedniku svečevu, 
stoga ju je često tražio, pa kad ju je jedne noći 
vršio, dođe mu u pamet jedna misao, gdje će čita- 
telj lako spoznati malenu, krotku i bojažljivu ovčicu 
Božju. Otac njegov ležao je na postelji napola mrtav, 
dišući teško, zato ga nije nijedan čas skidao s očiju, 
a u srcu je svojem mislio : „Doskora će umrijeti, 
oh kolika bi bila moja utjeha, kad v bih mogao do- 
biti habit, što je sada na njemu." Činilo se tome 
dobromu sinu, da mu više duša ne bi zime trpjela, 
kad bi tom dragocjenom haljinom zaogrnuo svoje 
tijelo. Ali nije smio očitovati te svoje misli, pa se 
zato sam Bog pobrinuo za njega, otkrivši njegovu 
želju Franji, koji ga prizva k sebi i reče mu: „Sinko 1 
Ja ti dajem svoju haljinu. Smatraj, da tebi pripada, 
ali ja ću je nositi još ovo nekoliko dana, a ti ćeš 
je dobiti odmah poslije moje smrti." Brat Leon poče 
iz zahvalnosti i čuđenja lijevati krupne suze."-’ 

Tjedni su međutim prolazili, a mjesec listopad 
bio je već blizu. Franjino zdravlje nije bilo pogi- 
beljno, pače se činilo, da ide malo na bolje, čime 
se on okoristi, te zamoli asiškoga biskupa, neka ga 
prenesu u Porcijunkulu, jer je bilo njegovo čvrsto 
uvjerenje, da mora umrijeti kod mile kapele, gdje 
mu se Bog bio objavio.* Biskup, koji je uostalom 
naskoro imao hodočastiti na goru Gargan, nije mi- 
slio, da može odbiti tako opravdanu molbu. Metnu 

1 1. Cei., pag. 90. — MI. Cei, pag. 171. — ! 'Rogavit fratres, ut 
eum ad locum sanctae Mariae transportarent. Volebat enim ibi ani- 
mam reddere Deo, ubi primo perfecte viam veritalis agnovit. 
I. Cei., pag. 91. — Kod svečevih se povjesničara ne nalazi 
blagoslov grada Asiza ; ali je činjenica tako istinita, da su je 
građani napisali na glavnim svojim vratima. 

dakle bolesnika na nosila i polako krene s njime 
niz dolinu. Kad su sašli u ravnicu, te bili po prilici 
napola puta do Porcijunkule, upita svetac pratioce 
jesu li blizu bolnici, u kojoj je u prvoj dobi svoga 
obraćenja onako rado njegovao gubavce. A kad mu 
rekoše, da se upravo sada nalaze nasuprot toj bol- 
nici, umoli ih, neka stanu i okrenu ga prama gradu 
Asizu. Podignuvši glavu koliko je mogao i podbočivši 
je lijevicom, digne desnicu, te je pruži prama gradu, 
i uprtim u nebo očima blagoslovi rodno mjesto, go- 
voreći: „Bog te blagoslovio, grade Asizu! Po tebi 
će se mnoge duše spasiti; u tebi će se umnožiti 
broj sluga Božjih i mnogi će se od tvoje djece 
odabrati za vječni život. Mir tebi!" Nešto bi manj- 
kalo toj duši, otvorenoj svim dobrim osjećajima, da 
se nije oprostila s rodnim mjestom, zaželivši mu 
blagoslov Božji. 

Veliko i neizrecivo veselje obuze njegovo srce, 
kad stigne u Porcijunkulu, od koje je malone dvije 
godine bio odsutan. Dade se dakle odnijeti pred 
žrtvenik bi. Djevice, da se tu posljednji put pomoli. 
„Djeco moja draga!" reče nazočnima, nemojte ni- 
kada zapuštati ovoga mjesta. Ako vas istjeraju na 
jedna vrata, vratite se na druga; jer je zaista sveto 
ovo mjesto. Ovo je stan Božji. Ovdje nas je Sveviš- 
nji umnožao, kad nas je bilo malo na broju; ovdje 
rasvijetlio srca svojih siromaha svijetlom svoje mu- 
drosti; ovdje je užgao našu volju ognjem svoje lju- 
bavi. Tkogod bude ovdje pobožno molio, dobit će 
što bude prosio; a tko bude sagriješio, strožije će 
se kazniti. Zato, djeco moja poštujte ovu kuću, u 
kojoj vazda veselo i ponizno pjevajte hvale Gospodu. 1 
Više puta opetova on tu preporuku, iz čega se jasno 
vidi, da je svim srcem i dušom ljubio to mjesto. 

Franjo je mislio, da je došlo vrijeme, da po- 
kaže svoju volju, stoga dade braći čitati oporuku što 
ju je nedavno u Sijeni, ili u Kortoni bio sastavio. 


1 I. Cei , pag. 89. 

To je veoma znameniti spomenik, te zaslužuje, da 
ga u cijelosti iznesemo, u ovoj povijesti. Franjo je 
tu izrazio svoje zadnje želje i orisao sve glavne 
promjene u svome životu. Bez sumnje, da ih je s 
velikom pomnjom sastavio kao odgovor na lude na- 
padaje proti njegovu djelu ; što ih nije htio do toga 
časa proglasiti uzrok je taj, što se nadao da će to 
proglašenje na njegovoj smrtnoj postelji imati neku 
veću važnost i učiniti jači dojam. 1 

Oporuka glasi ovako : „Meni bratu Franji udi- 
jelio je Bog milost te sam na slijedeći način zapo- 
čeo moj pokornički život. Doklegod sam griješno 
živio, dotle mi se i gadilo pogledati gubavce. Ali 
kad me Gospod doveo među njih ja ih počeh mi- 
lovati i ljubiti. 1 kad sam ih ostavio ne prestadoh ih 
ljubiti i od tada postade mi sve slatko i drago za 
tijelo i dušu, štogod mi prije bijaše gorko i žuhko. 
Ja od sada već nimalo ne oklijevah nego se posve 
odrekoh svijeta. Gospod me nadari tako jakom vjerom 
u Onoga, koji prebiva sakriven u Sahranilištu ol- 
tarskom, da sam mu se neprestano klanjao, slaveći 
njegovo božanstvo i govoreći mu u najdubljoj po- 
niznosti : Klanjam Ti se, presveti Gospodine Isuse 
Kriste, ovdje i u svim crkvama, koje su na zemlji, 
slavim Te, što si svijet otkupio svojom svetom 
mukom." 

„Zatim mi dade, a još mi i sada daje Gospodin 
tako živu vjeru u misnike, koji živu po zakonu svete 
katoličke Crkve, da sam radi vlasti što su ju bašti- 
nili od Isusa, uvijek od njih tražio zaštitu, makar da 
ih je bilo koji su me proganjali. Da sam mudriji od. 
Salamona, ipak se ne bih usudio ni u najsiromašni- 
joj crkvici propovijedati bez župnikove dozvole. Ja 
sam svakoga svećenika i sve župnike štovao i ljubio, 
kao da su moji poglavari. Neka mi nitko ne govori 

' Znamo iz pečainice Grgura IX., Quo clongati, da je 
svečeva oporuka proglašena samo nekoliko dana prije nje- 
gove smrli. Uostalom, o njoj su govorili svi svečevi povjesni- 
čari. To je dakle spomenik, o kojem se ne može podvojiti. 

o njihovim grijesima, jer u svakom od njih priznajem 
namjesnika Sina Božjega, i štujem ga, kao da je 
moj glavar. To činim stoga, što sam posve uvjeren, 
da ništa nema na svijetu što bi očevidnije dokazalo 
nazočnost Sina Božjega na zemlji, negoli je vlast 
koju su misnici baštinili od njega, da mogu presveto 
njegovo tijelo i krv posvećivati, blagoslivljati i drugim 
vjernicima dijeliti." 

„Nad svim pak najdublje se klanjam presve- 
tome Sakramentu i želim da se sveta Hostija uvijek 
čuva u dragocjenim kaležima i sahranilištima. Kad- 
god sam našao na kojem nepristojnom mjestu na- 
pisano Ime Božje, ili riječ koju od svetog Evanđelja 
odmah sam je odonuda uklonio, i na dostojnije 
mjesto postavio, pa želim da tako i vi svi ostali 
radite. Treba da štujemo bogoslove i sve one, koji 
nam lome kruh riječi Božje, oni su kao žlijebovi, po 
kojima se u nas slijeva svrhunaravni život." 

„Kad mi je Gospodin darovao braću, nitko me 
nije učio, kako imam s njima postupati, kako li se, 
prema njima ponašati. Sam mi je Svevišnji očitovao’ 
da se u svemu imam držati pravila, kako su u svetom 
Evanđelju zabilježena. Ja sam ta pravila iscrpio 
ukratko, i posve prosto sastavio, le ih podastro svetom 
ocu, da ih potvrdi, i on je to učinio. Koji su uz ova 
pravila pristali i prigrlili način života kako sam ja 
sastavio, ti se odrekoše svega što su imali i raz- 
dijeiise među siromahe. Zadovoljismo se jednom ha- 
ljinom izvana i iznutra pokrpanom, jednim konop- 
cem i gaćama a drugo ništa ne htjedosmo imati. 

„Mi, koji bijasmo zaređeni, moljasmo časoslov, 
kao i ostali svećenici, a laici su mjesto ovoga molili 
ce nas. Osobito smo rado bili u siromašnim i za- 
puštenim crkvama, i u svemu smo se ponašali kao 
judi uistinu prosti i sluge svima na službu spremni." 

Ja sam mnogo radio svojim rukama, a to želim 
i preporucam svima vama, da se uvijek bavite ka- 
kovim poslom. Koji su nevjesti poslu, neka se vjež- 

15 

baju i uče, da budu znali ovo ili ono, nesamo zato, 
da si radnjom što privrede, nego da drugima pred- 
njače dobrim primjerom i da zatru lijenost. Ako 
vam svijet ne naplati koliko zaslužite, a vi potražite 
stol Gospodnji, t. j. idite prosjačiti od kuće do kuće, 
da se prehranite. Bog mi je sam objavio, da ovako 
druge pozdravljam: Gospod ti podijelio mir!“ 

„Neka braća paze, da nikada ne primaju na 
poklon ni crkve, ni kuće, ni druge koje stvari, ako 
bi se protivila siromaštvu, što smo ga u pravilima 
obećali. U tim stanovima neka tako živu, kao da tu 
nijesu drugo nego došljaci i putnici. U ime svete 
pokornosti izričito zabranjujem svojoj braći, ma gdje 
bila, da ne traže nikakove povlastice od sv. rimske 
stolice bilo sami, bilo preko drugih, bilo za crkve 
ili druga mjesta. Ako ih ljudi ne prime na jednom 
mjestu, ili ma pod kakovom izlikom, i neka idu na drugo, 
ali na svakom neka čine pokoru u blagoslovu Božjem. 1 * 
„Ja se bezuvjetno pokoravam vrhovnomu gla- 
varu našega reda i starješini, kojega mi je on od- 
redio ; njihovoj se volji toliko podvrgavam, da ne ću 
bez njihove dozvole nikad ništa poduzeti ni činiti, 
jer su oni moji gospodari. “ 

„Premda sam čovjek prost i boležljiv, ipak 
želim, da bude uz mene besprekidno svećenik, koji 
će predamnom moliti časoslov, kako to propisuje 
crkva. Nađe li se tko od braće, koji ne bi časoslova 
molio po propisu, ili koji bi se drznuo u njemu što 
mijenjati, ili pače, da se odmetne od katoličke vjere, 
to su svi po zavjetu stroge pokornosti dužni^ odmah 
takvoga prijaviti starješini, koji će ga uz ličnu od- 
govornost zatvorena držati, pa ga prvom prilikom 
otpremiti vrhovnomu poglavaru reda. Ali se i ovome 
u ime sv. poslušnosti zapovijeda, da ga pošalje k 
ostijskom stožerniku, pokrovitelju i ravnatelju ovoga 
bratinstva, u društvu takove braće, koja će ga dan i 
noć čuvati kao utamničenika.** 

„Neka nitko ne veli : „To su nova pravila**, ne, 
ja vaš brat Franjo i zadnji vaš sluga, hoću time, 

da vas sjetim, opomenem i svjetujem, ostavljajući 
vam ovu oporuku kao izraz moje posljednje volje 
da uvijek vjerni ostanete riječi, koju ste zadali, kad 
ste u red stupili, i^ da ćete pravila reda do zadnje 
točke točno opsluživati." 

„Zapovijedam u ime poslušnosti vrhovnomu 
starješini i drugim glavarima i gvardijanima, da se 
ne usuđuju ovim pravilima štogod dodali, ili ih na 
drugi način stegnuti ili osakatiti. Ovo pismo pri- 
ključeno pravilima reda neka uvijek sa sobom nose ■ 
i kadgod se braća saberu u skupštinu, kad se či- 
taju pravila, neka se čila i ova moja oporuka. “ 

„Napokon naročito zabranjujem u ime svete 
pokornosti svim svećenicima i lajcima, da se ne 
usude pravila reda ili ovu moju oporuku na svoju 
ruku tumačili, govoreći: .Ovo se ima ovako razu- 
mjeti,'* nego kako mi je Gospod dao milost, da sam 
jedno i^ drugo sastavio po njegovoj volji, tako je 
isto vaša dužnost oboje u cijelosti pridržavati i kako 
je napisano točno i bez primjedaba opsluživati. “ 

c»^ a sva ^°9 a ’ koji sve to' potpuno izvrši, neka 
izlije Bog Otat obilje blagoslova svojega ovdje na 
zemlji i tamo na nebu. Svakoga takovoga neka da- 
ruje Bog Sin milošću nebeskom, a Duh sveti neka 
ga vijekom usreći nebeskim darovima." 

,,I ja, brat vaš Franjo, vaš najsmjerniji sluga 
potkrepljujem vam izvana i iznutra ovaj blagoslov. 
Arnen.** 

Teško bi bilo većom jasnoćom pokazati, ko- 
jega se puta valja držati. Zadovoljan, što je učinio 
tu posljednju dužnost, Franjo je smatrao, da neima 
vise ništa sa svijetom, a to je još i jednim vanjskim 
činom htio pokazati. Dade naime pod svoje sobice 
posuti lugom, pa skinuvši velikom poteškoćom gornju 
haljinu, sade uz pripomoć nazočnih s postelje i leže 
na golu zemlju. U tom stanju, koje ga je bez sumnje 
sjetilo gologa Isusa na križu i njegove vlastite go- 
lotinje kad je došao na ovaj svijet, oči je držao 
uprte u nebo, dok je rukama sakrivao ranu na boku, 

da se ne bi opazila. Ja činim svoju dužnost^ , reče 
braći, „a neka vama vašu pokaže Isus Krist. Na te 
riječi sva braća udare u plač i dugo se vremena 

čulo samo žalosno jecanje . 1 .... 

Kad se prevelika žalost malo stisila, misleći 
gvardijan, da poznaje, što se u Franjinoj duši zbiva, 
otare suze i pohiti, da donese haljine sto ih je bio 
skinuo, pa mu ih poda i reče: „Zapovijedam ti u ime 
sv. poslušnosti, da uzmeš ovo odijelo, a budući da 
neimaš na njega nikakova prava, zapovijedam ti, da 
qa nikome ne daješ." Franjo se sav ushiti od ve- 
selja, videći, da može do zadnjega časa ostati vjeran 
nospođi siromaštini. Kad su mu pomogli, da se 
obuče i povaliti ga polako na postelju, uzdigne svoje 
ruke k nebu i usklikne: „Sad me o Isuse, vise ništa 
ne veže sa zemljom, te mogu slobodno k Tebi poći. 

Zdravlje se Franjino neprestano pogoršavalo. Uro- 
znica mu je sve sile istrošila. Kad je jedne noći u 
utrobi silnu vatru osjećao, pomisli, da bi ga malo 
peršina dobro rashladilo i okrijepilo, zato čedno za- 
moli, neka mu ga donesu. Brat kuhač, kojemu odmah 
saopće tu svečevu želju, ne pokaza se revnim, da 
mu učini po volji nego odgovori: „Danas sam ga 
dosta ubrao, pa ga više ni u pol dana ne bi mogao 
naći, kamoli u noći." Franjo ga pozva preda se i 
reče: „Otiđi dragi brate i izguli prvu travu, sto ti 
dođe pod ruku“. Kuhač učini, kako mu bi rečeno, 
načupa čega se prije mogao dohvatiti i povrati se, 
noseći čitavi snop svakovrsnih trava, koje braca 
odmah preberu te nađu nekoliko rukovjeti krasna 
peršina. Svetac malo pojede i odmah se ocuti zdra- 
vijim Tada progovori nazočnim: „Nemojte nikada, 

braćo moja, čekati, da vam se opetuje zapovijed, 
nego ju odmah izvršite niti ikada tvrdite, da je ne- 
moguće, što vam se zapovijeda, jer kad bi se i za- 
htijevalo štogod, što nadvisuje vaše sile, znajte, da 
je poslušnost tako jaka, te ono što se crni, da je 


1 II. Cei., p. 269. — ! Ibidem. 

nemoguće, učini mogućim, samo ako je to potrebno ." 1 
Iza toga vladala je u svečevoj sobici ona ve- 
lika i pobožna tišina, što ju približavanje smrti 
unaša u ljudska srca. Braća su izbjegavala i naj- 
manji štropot i zabranjivala svaki pokret ; nijesu 
mu pače više smjeli ni govoriti, osim ljubeznim svojim 
pogledom i žalošću na njihovom licu. Franjo je 
dobro poznavao srca svoje braće, pa je razumio taj 
njihov odgovor. Još je on imao divnih misli o ljubavi. 
Jednom započe besjediti o Klari i njezinim sestrama, 
pa višeput opetova, da ih je iskreno ljubio, te pre- 
poruči braći, neka se ne prestaju brinuti za njihovu 
duhovnu korist. Drugi puta prizva k sebi svu svoju 
djecu i držao im kratak utješan govor; potaknu ih na 
ljubav k Bogu, siromaštvu i strpljivosti. Od nekoga 
vremena nije više govorio o redu, jer se bojao, vel 
Celano, da mu ne bi kakova nepovoljna vijest na- 
nijela kakovu žalost očinskome srcu. Sad se ipak u 
duši oslobodi, da progovori o tom predmetu. Smje- 
rajući na razloge, što su ih neki navodili proti siroma 
šlvu, koje je on propisao reče: „Istina, ima drugih pra- 
vila, ali svim tim treba pretpostaviti evanđelje i njegove 
preporuke." Govorio im je također, kako je nužno 
biti čvrst u vjeri rimske Crkve. Htjede ih napokon 
zadnjiput blagosloviti. Položivši na svakoga svoje 
ruke, počne najprije od svojega vikara, blagoslovi 
ih sve a u njihovoj osobi sve po svijetu razasute 
sinove, pače veli Celano, da je u tom blagoslovu 
uključio i one, koji će do konca svijeta ulaziti u red. 
Ljubav se njegova izlijevala i bivala velika kao 
Providnost." 

Franjo je tada imao još ganutljivije nadah- 
nuće. On je u te posljednje dane svojega života 
mišlju i srcem slijedio našega Gospoda. Dođe mu 
dakle na pamet večera, što ju je taj slatki Spasitelj 
držao prije svoje smrti. To ga sjedinjenje učitelja 
s učenicima upravo do suza ganu, te pomisli, da 

1 II. Cei., pag. 171. - s II. Cei., pag. 269. 


230 


Povijest sv. Franje asiškoga 


Franjina blažena smrt. 


231 


može, pače da mora dotle ići. Dade donijeti kruha, 
blagoslovi ga, izlomi i svakomu udijeli po komadić, 
da ga pojede. Franjo nije bio svećenik, te je znao, 
da je to samo spomen, simbol, ali mu se činilo, da 
taj spomen ima svoju vrijednost i krepost. Kad su 
braća pojela kruh, sve ih je slatko pogledao, kao 
da je htio reći, da su sada više u njemu, a on u 
njima . 1 Ostali mu se dio dana učini punim slatkosti, 
te je neprestano Bogu hvale davao. Htjede pače, 
neka mu još jedamput njegova dva najmilija sina 
Leon i Anđeo Tankredski, ispjevaju njegovu pjesmu 
u slavu stvorova. On je sam najljubeznije govorio o 
smrti, opetujući često: „Dobro došla moja sestro 
smrti". Te okrenuvši se k liječniku zapita : „Kad će 
brate liječniče, doći smrt, da mi otvori vrata života ?“ 

To je bila posljednja i živa zraka, i zvijezda 
će naskoro iščeznuti s obzorja i zaći u more svi- 
jetla. Franjo osjeti, da se približaje konac, zato dade 
braći zadnju opomenu. „Kad vidite" reče im, „da 

'• Taj je ganutljivi Franjin primjer nasljedovan u redu.. 
Evo što se čita u životu blažene Ljudevite Savonske. Budući da 
je bilo večernje doba, spomenu se večere našega Gospoda, te 
sva ushićena s velike pobožnosti, reče nam „Treba nam, sestre 
moje, učiniti našu večeru . . .“ Uze dakle svoju čašu, dade u 
nju nalili malo vina, blagoslovi ju i reče: „Ovo je čaša, kojom 
je naš Gospod učinio zadnju večeru sa svojim svetim aposto- 
lima, te je u znak ljubavi podao svima govoreći : „Uzmite i pijte 
vino s prave loze". Zatim uzme čašu, blagoslovi je i ispi, go- 
voreći : ..Ovo je moje zadnje piće;" te progovori mnogo po- 
božnih riječi, što ih je izrekao naš Gospod na ^ posljednjoj 
svojoj svetoj večeri. Tolika je njezina pobožnosi činila na nas 
velik utisak Tada poda čašu majci opatici i svojim sestrama 
govoreći; „Pijte sve laj plod prave loze". Iza toga je bila lako 
ushićena u Boga, tolika joj se pobožnosi i u samom licu bli- 
stala, da ju je bila milina gledati. 

Kad je svršila laj pobožni čin, ukori sama sebe i ječe : 
„Oprostite mi, sestre moje, jer na me ne spada, da to činim, 
nego mi je samo došlo u parne! kao nehotice, niti sam bila 
odlučila, da to učinim". Napokon im kaza „S Bogom ostajte, 
predrage sestre! ja polazim u raj . . .“ Vie de tres haulte, tres 
puissante et tres illustre dame, Madame Loyse de Savoie, reli- 
gieuse au couvent de Madame Sainte Claire d’ Orbe. Geneve. 
Fick, 1860. 


sam pri koncu svoga života, svucite s mene haljine 
i položite me na zemlju, kako ste me vidjeli prije 
tri dana, a kad izdahnem, ostavite me u tom stanju 
onoliko vremena, koliko je potrebno, da čovjek pređe 
jednu milju kad ide polako". I to je opet sličnost 
s Isusom, koji je poslije svoje smrti ostao neko vri- 
jeme na križu prije nego su ga skinuli i pokopali. 
„O divna kršćanina", kliče sv. Bonaventura, „koji je 
u svojem životu i na smrti samo jedno tražio: biti 
sličan Isusu Kristu!" 

jedan od onih, koje je svetac ljubio, videći da 
su odbrojeni njegovi časovi, prikuči mu se i plačnim 
glasom progovori: „Oče moj! Tvoji sinovi ne će više 
imati oca! U Tebi gubimo svijetlo našega života. 
Nemoj nikada zaboraviti na one, koje ostavljaš sirote 
na ovom svijetu. Oprosti, oče dragi, kao nazočnima 
tako i odsutnima uvrede. Blagoslovi ih zadnji puta". — 
„Sinko moj!" odvrati svetac: „Bog me k sebi zove; ja 
opraštam svojoj braći nazočnoj i nenazočnoj sve 
uvrede i pogrješke, te ih odrešujem koliko mogu ; 
to ćeš im kazati i blagosloviti ih u ime moje . 1 

Potom zamoli, da mu se donese evanđelistar i 
pročita muku Isusovu po Ivanu, počam od onoga 
mjesta : „Prije svečanoga dana Vazma, znajući Isus 
da je došao čas, kad će morati s ovoga svijeta poći 
k svojemu Ocu . . .“ Franjo je u najvećoj sabranosti 
slušao to čitanje, ne prekidajući ga ni jednom riječi. 
Svaka je smrt žrtva. Sav proniknut tom istinom, što 
ju je slušao, te da njemu bude savršena žrtva, na- 
redi, da ga pospu pepelom i opašu bodljikavim že- 
ljeznim pojasom. Braća učine po njegovoj volji. U 
tom stanju započe svetac pjesmu tužavku kralja 
Davida : 

„Glasom svojim vapim Gospodu, glasom svojim 
molim se Gospodu. 

Izlijevam pred njim svoju molitvu i otkrivam 
pred njim svoju bijedu. 

1 I. Cei., pag. 92. 

Kad iznemogne u meni duh moj. Ti si, Gospode, 
poznavao staze moje. 

Po ovom putu, kojim sam hodao, stavljali su mi 
zamke. 

Obazirao sam se na desno i nije bilo, tko bi 
me poznao. 

Nestade mi utočišta i nije bilo, tko bi se po- 
brinuo za dušu moju. 

Tada sam vapio k tebi Gospode : Ti si, rekoh, 
moje pouzdanje, ti si moj dio na zemlji živućih. 

Pogledaj na molitvu moju, jer sam odviše iz- 
nemogao. 

Oslobodi me od progonitelja, jer su oni jači 
od mene. 

Izvedi iz tamnice dušu moju da slavim ime 
tvoje: očekuju me pravednici, dok mi platiš". 1 

Kad je svršio taj posljednji stih, ispunivši se u 
njem sva otajstva Kristova, njegova sveta duša 
ostavi tijelo i poleti u rajske visine, da u moru svi- 
jetla uživa prejasno lice Božje, a tijelo mu polako 
klonu i usnu u Gospodu. - 

Pedesetorica braće, koja su tada bila u Porci- 
junkuli, klečala su oko Franjine smrtne postelje, če- 
kajući u molitvi, žalosti i plaču taj smrtni čas svoga 
nježno ljubljenoga oca, neporedivoga glavara. 3 

Premda se već bio počeo mrak hvatati, ipak 
doleti na kućni krov jato ševa, tih ptičica, koje ljube 
svijetlo a mrze tminu, te koje je svetac više puta 
pozivao, da s njime zajedno pjevaju slavu Božju i 
stanu milo pjevali, kao da žele na zemlji proslaviti 
ime Onoga, koji bijaše ovjenčan slavom na nebu. 4 

Psalam -141 . — 1 Cunclis in eo Chrisli completis mi- 
sleriis . . . sanctisssima illa anima carne soluta esl, quae in 
abvsso claritatis absorpta, corpus obdormivi! in Domino. 1. 
Cei , pag. 92., II., p. 270. — 3 1. Cei. pag. 92. — 4 Alaudae, aves 
lucis amicae, el crepusculorum terebras horrescentes ... ve- 
nerunl in multitudine magna super lectum domus, et diu cum 
insolita jubilatione rotanles . . . S. Bon., pag. 396. 

Franjo slavno umre 3. listopada 1226. godine. 
Prije nekoliko dana bio je svetac stupio u 46. go- 
dinu svoje dobi. Dvadeset je godina prošlo kako je 
dobio zapovijed od Isusa, da popravi njegovu 
Crkvu, a osamnaest kako je osnovao red Manje 
braće. 

Nadaleko se, prije nego i u samom Asizu, 
saznalo, da je Franjo ostavio ovaj svijet. Jedan od 
najboljih njegovih prijatelja, brat Augustin, državnik 
zemlje Labura, bio je baš na smrtnom času i već 
mu se jezik bio uhvatio o nepce. Ali u jedan mah, 
kao da se prenu iz duboka sna, veselo povika : 
„Oče ! Počekaj me časak, da i ja pođem s tobom. “ 
Braća, što su stajala oko njegove postelje, upitaše 
komu govori. „Zar ne vidite," odvrati im on čvrstim 
glasom, „našega oca Franju, gdje ide u nebo?“ U 
isti čas odijeli se njegova duša od tijela i pođe za 
Franjinom u vječnost. 1 

Sveta duša ukaza se također i asiškomu bi- 
skupu. Ovaj je prelat uvijek bio Franjin pokrovitelj, 
a za vrijeme njegove bolesti jako ga je pomnjivo 
njegovao: pače i ovaj se čas brzo vraćao iz gore 
Gargana, da ga još jedamput vidi na ovom svijetu. 
Uljudan poslije smrti kao što je bio i za života, 
svetac se, bez sumnje, smatrao dužnim, da se 
oprosti s takovim prijateljem i dobročiniteljem. Zato 
mu se ukaza u Beneventu, kamo je biskup već bio 
stigao, te mu reče: „Oče moj! Ja ostavljam ovaj 
svijet, mjesto mojega zatočenia, te polazim Isusu 
Kristu." Biskup pripovijedi viđenje svojim pratiocima, 
a na svom se povratku uvjeri, poslije točnoga ispi- 
ta nj a , da mu se Franjo ukazao upravo u vrijeme 
svoje smrti . ' 2 

Tijelo ostane položeno na pepelu koliko je 
Franjo bio odredio. A i braća sprovedu taj prvi sat 
u onom stanju, u kojem ih je zatekao zadnji Franjin 
dah ; oni bi se od dragoga pokojnika u duhu dizali 

1 U. Cei., pag. 270. — 


! II, ibid. 

do Boga, a od Boga se vraćali k sebi i novome 
životu, koji je za njih počimao. Poslije dvije godine 
Toma Celanski, koji je bio nazočan svečevoj smrti, 
još je živo osjećao iste utiske u svojem srcu. „6 
pravo svijetlo svijeta, “ kazuje on, „koje si u Crkvi 
Kristovoj sjalo bolje, negoli samo sunce, ne vidimo 
više tvojih zraka. Prije si živio u našem siromašnom 
društvu, a sada općiš s anđelima i svecima. Ti naj- 
bolje znaš, kako si nas žalosne ostavio, zato te 
skrušeno molimo, da kao što si nam u svojem 
životu tako slavno navješćivao dobru riječ, tako nas 
isto ni sada nemoj zaboraviti. Samo nas je tvoja 
nazočnost mogla u našim bijedama i nevoljama 
hrabrili i sokoliti. Oče sveti ! Kako si nam bio mi- 
lostiv ! Uvijek si bio pripravan oprostiti svojoj djeci. 
Blagcslivljemo te, kao što je tebe blagoslovio onaj 
Bog, koji je sam nadasve blagoslovljen'" 1 

Trebalo je međutim iskazati zadnju počast 
slavnomu pokojniku. Braća opraše njegovo tijelo i 
pomazavši ga dragocjenim balzamom, izlože ga što- 
vanju svih, na prekrasnom sagu, što ga je ujedno s 
miomirisom donijela pobožna rimska gospođa jako- 
bina Settisolska, ta velika svečeva štovaleljica, koja 
ie također i pogrebni trošak podmirila. 

Sad se na očigled svih dogodi pravo čudo 
Lice svečevo od naravi crnkasio te od silnoga umora 
i sunčanoga žara prilično potamnjelo, zadobi po 
smrti svijetlu i svježu boju, kao očiti dokaz njegove 
čiste i neokaljane duše i nagrade, što ju je na nebu 
dobio. Lice mu, veli Celano, bilo slično anđeoskomu 
licu. Uda, prije ukočena, postaše sada za čudo 
veoma gipka i nježna kao u malena djeleta, te si 
ih mogao po volji prigibati na sve strane. U ustima 
svih bila je samo jedna riječ: kako je lijep! Radi 
toga braća zaboraviše za neko vrijeme na svoju 
žalost i ne oklijevaše u toj nagloj promjeni i lje— 

1 I. Cei., pag. 93. 

poli pozdraviti zoru besmrtnosti i početak uskrs- 
nuća 1 

Rane su bile drugi uzrok utjehe i veselja, jer 
ih doonda nije nitko dobro vidio. Oni, što su ih 
blaženim smatrali, jer su se o njima uvjerili, kao na 
primjer brat Leon, samo su kratki pogled mogli na 
njih baciti: ali sada su bile, svima otkrivene, te su 
na sve velik utisak činile. Čavli na nogama i rukama, 
učinjeni iz neke crnkaste tvari, jasno se opažali na 
bijelome tijelu. Bilo je to, krasno veli Celano, kao 
crni mramorni kamenčići utisnuti u bijeli mramorni 
pod. Široka rana na prsima, koju je svetac za svo- 
jega života toli brižno sakrivao, radi svoje crvene 
boje i zavinutih okrajaka izgledala je kao istom 
razvijena ružica. Franjo se svima pričinjao kao 
pravi svetac, jer je bio bolje zabilježen znakom 
Božjim, negoli su si oni u pameti predočivali, te su 
jednodušno govorili: „Takav je bio Isus!" la im je 
slika tako u pameti ostala, da je brat Leon poslije 
dvadese,t godina ovako Salimbene u izrazio taj opći 
utisak: „Bijaše to upravo kao propeti Isus Krist 
skinut s križa." 2 

Dok su se braća podavala lim pobožnim osjeća- 
jima i skrbila se za sveto tijelo, vijest se o Franjinoj 
smrti raznesla za čas po gradu i cijeloj okolici kao 
munja, le je svagdje s najvećim veseljem bila pri- 
mljena. „To je bio svetac," govorili; „imat ćemo 
njegove ostatke, koje smo tako željeli posjedovati. 
Hvaljen i blagoslovljen budi Gospod Bog naš, koji 


1 tntuebantur carnem illius, quae nigra fueral prius, candore 
nimio renitentem el ex sui pulchritudine beatae resurrectioms 
proemia pollicenlem . . . vultus ejus quasi vultus angeli 
membra in ieneriludinem conversa et agilitatem innocentiac 
puerilis. I. Cei., pag. 94. — 2 Clavi sicut in pavimento albo 
nigri lapilli ... I. Cei., pag. 96.. plaga lateralis rosa quaedam 
pulcherima videbatur. S, Bon., pag. 297. Sicut dix.it mihi frater 
Leo, socius suus, qui praesens fuit quando ad sepelienaurn 
lavabatur, in morte videbatur rede sicut unus crucifixus de 
cruce depositus. Salimbene, pag. 75. 

nam je povjerio tako dragocjeno blago! Zaista ga 
nijesmo zavrijedili. Tebi hvala i slava, neiskazano 
Trojstvo." U isto vrijeme mnogobrojni narod pohrli u 
Porcijunkulu, jer je svatko htio svojim očima vidjeti 
i rukom opipati velika čudesa, što ih je Bog učinio 
na svojem sluzi. Svatko je, kako mu je srce kazi- 
valo, putem pjevao veselu pjesmu . 1 * 

U Porcijunkuli je bilo pravo oduševljenje. Lje- 
pota mrtvoga tijela, osobito rane, sve su velikim 
divljenjem napunjavale. U prvi čas vladala je velika 
tišina, a iza toga se nije čulo drugo do plač i po- 
božno zazivanje. Jedni su promatrali svete rane, 
drugi ih s počitanjem cjelivali te kušali, da se o 
njima uvjere, mičući prstom čavle u nogama i ru- 
kama. U broju tih spominje sv. Bonaventura uče- 
noga i u onoj okolici poznatoga viteza po imenu 
Jeronima, koji je o lim ranama upravo onako dvojio, 
kao nekoć apostol Toma o ranama Isusovim. Do- 
šavši do odra, stane pred svom braćom i građanima 
marljivije i smjelije pregledavati svečeve ruke, noge 
i bok te svojom rukom micati čavle. Kad se uvjerio 
o istini nije dalje sumnjao, pače je toplo branio tu 
istinu i kasnije ju zakletvom na evanđelju potvrdio.* 

Broj se pohoditelja neprestano povećavao, te 
je bilo nužno, da se prepriječi svaki nered i dade 
pravi smjer tim osjećajima. Braća dakle zapjevaše 
svete pjesme, a nazočni su ih pratili s najslađim 
veseljem i poklicima. Radi toga pjevanja i hiljadu 
gorućih svijeća cijela je ta noć, veli Celano, izgle- 
dala kao anđeoska straža . 3 

Svatko se bojao, da kakova naoružana ruka 
ne ugrabi svetoga tijela, budući je Porcijunkula bila 
osamljena u dolini, a grad se dosta daleko nalazio. 
Sloga su braća mislila, da ne mogu čekati obično 

1 I. Cei., pag. 84. — ' S. Bon , pag. 98. — :l Totam 

'|oclem đivinis laudibus consummaverunt, ita ut prae jubila— 

[ionum dulcedine ac luminum claritate fore angelorum excu- 
biae viderenlur I. Cei., pag. 98. 


vrijeme, nego odrede pogreb u sutrašnji dan t. j. u 
nedjelju ali posve rano. Kad je dakle rano jutro 
osvanulo, braća navuku habit na slavno tijelo svoga 
oca i polože ga u veliki lijes koji je imao oblik 
kutije. Iz grada Asiza stigoše svećenici, gradski 
vijećnici, vojska i nebrojeno mnogo naroda, da 
mrtve ostatke svoga slavnoga zemljaka časno spro- 
vedu do groba. Sprovod je kretao u najboljem redu. 
Na čelu nepregledne povorke ljudi, išli su po ta- 
dašnjem običaju trubljači, a za ovima koracala je 
ostala svjetina, držeći u rukama zelene palme i na- 
pokon braća redovnici s gorućim bakljama. Lijes s 
mrtvim tijelom nosila su dva gradska vijećnika i dva 
samostanska brata ; na posljetku su išli svećenici, 
pjevajući redom sad propisane psalme, sad druge 
crkvene pjesme ne u žalovitom tonu, nego punim i 
pobjedonosnim glasom . 1 

Klara i njezine sestre zamole kao osobitu mi- 
lost, neka im se dopusti, da zadnji put vide lice 
svoga ljubeznoga oca. Povorka dakle krene prema 
crkvi sv. Damjana, da se pobožne sestre naužiju 
posljednje utjehe. Tijelo odnesu u crkvu, a rešetke, 
preko kojih su sestre obično primale svetu pričest, 
bile su otvorene, te su tako mogle ostatke svečeve, 
osobito njegovih pet rana, cjelivati i kvasiti svojim 
suzama. Sv. Klara, dugotrajnom bolešću veoma osla- 
bjela, dala se na nosiljci donijeli pred korske re- 
šetke. Tko može izraziti utisak njihova srca ? Naj- 
prije su promatrale to tako poznato i ljubezno lice, 
zatim udarile u plač i jadikovanje ; kako plaču i 
jadikuju sirotice, kojima smrt ugrabi oca ili majku. 
Taj plač bio je kao žalosne litanije. „Oče, oče, što 
će biti od nas ?! Komu nas povjeravaš u ovoj bijedi 
i tuzi? — Sto nas nijesi poslao pred sobom, mjesto 
da nas ostavljaš u ovolikoj žalosti! — Slo ćemo 

1 Mane facto . . . clangenlibus fubis . . sacras exequi6s, 
solemniter exequentes . . . acceperunt singuli ramos oliva- 
rum . . . laudum munia vocibus altisonis exolvebanl. I. Cei. 
ibid. 

sada činiti u ovoj tamnici, gdje nas ne ćeš više 
pohađati? S tobom, oče, odilazi sva naša utjeha: 
više ne nalazimo na zemlji pomoći slične tebi. — 
Oče ubogih 1 Tko će nas odsada rasvjetljivati u 
našim napastima? Tko li će nam priteći u pomoć u 
našim nevoljama? o gorki rastanku, o nepodnosiva 
žalosti, o strašna smrti, koja zadaješ smrt tolikim 
hiljadama djece ! Mi nijesmo živjele, ako imamo 
kakav život, imamo ga po onom, koga nam je smrt 
oduzela. 1 

Taj tako ganutljivi plač nađe odziva kod onih 
koji su mogli unići u crkvu. Videći kako plaču 
anđeli mira, udare svi oko lijesa u plač. Ali to ne 
potraja dugo, jer je trebalo krenuti strmenitim putem 
u Asiz. Povorka ode ravno u crkvu sv. Jurja. Tu je 
Franjo u svojoj mladosti učio ; tu je prviput javno 
propovijedao o pokori i ljubavi Božjoj, pa su htjeli 
da tu bude prviput pokopan. Svećenstvo svečano 
pjeva zadušnice, a poslije toga s najvećim poči- 
tanjem sahraniše dragocjene ostatke u mjestu dolnje 
crkve, tako zvanom s vetiš te. Naskoro ih je morao 
primiti malen spomenik od kamena, ali je trebalo 
vremena, da se napravi. Kroz to dakle vrijeme 
objese lijes o dvije gvozdene grede, koje se još i 
danas v vide u zidu.- 

Čim se brat Ilija povratio u Porcijunkulu, kao 
generalni vikar službeno je navijestio Franjinu smrt 
ostaloj braći razasutoj po cijelomu svijetu. To je 
pismo puno uzvišenih misli, te je najganutljiviji nad- 
grobni govor, koji zaslužuje, da ga u cjelini nave- 
demo po primjerku upravljenu na francusku Manju 
braću, koji se dugo čuvao u samostanskoj pismo- 
hrani otaca Rekolekta u Valencijeni : 

' Aperta esl feneslra parvula . . . aperta est el arca . . . 
respicerttes eum . . . pater, pater, quid faciemus?... I. Cei-, pag. 
99.— Po svjedočanstvu Celanovu, nije Klara za sestrama unišla 
u crkvu. — 2 Vix quisquam poterat abstineri a lacrimis cum 
angeli pacis amare flerenf. I. Cei., pag. 100. Pervenientes ad 
civitatem cum jubilo, thesaurum in ecclesia S. Oeorgii cum 
omni reverentia condiderunt. S. Bon., pag. 398. 


Mojemu Ijubeznomu bratu u Isusu, bratu Grguru, 
služitelju braće u Francuskoj, te svoj njegovoj i 
mojoj braći, brat Ilija, grješnik, šalje pozdrav. 

„Prije nego počnem govoriti, moram plakati, i 
to s puno razloga. Duša mi se topi u tuzi, kao da 
ju zaplavljuju valovi uzburkane rijeke. Jao! nesreća, 
koje sam se bojao, snašla nas je ; jer onaj, koji nas 
je toliko puta tješio, ostavinas, nema ga više; onaj, 
koji nas je nosio kao janjce u svojem naručaju, 
otišao je u daleku pokrajinu. Mio Bogu i ljudima 
primljen je u mjesto vječnoga svijetla, poučivši 
Jakova zakon života i znanja i ostavivši Izraelu 
oporuku mira. Ne možemo se dosta radovati njemu, 
ali ni dosta plakati nad nama, jer smo lišeni nje- 
gove nazočnosti, te smo kao u sjenu smrti bačeni. 
Gubitak se taj tiče svih nas jednako, ali pogibelj 
prijeti samomu meni i to radi skrbi i brige, koje 
iza njega na me prelaze. 

„Prevelika je moja žalost, zato vas molim, 
draga braćo, dijelite ju sa mnom, kao što ja dijelim 
s vama vašu. Ostadosmo sirote, bez svijetla, jer po- 
kojnik, naš otac Franjo, bijaše nam uistinu svijetlo 
dolazeći od pravoga svijetla, koje prosvijetljuje sve, 
što sjede u sjeni smrti. Poput podnevnoga sunca 
rasvijetljivao je duhove i ogrijavao srca vatrom svoje 
ljubavi, kad je svuda navještivao carstvo Božje i 
Gospodu pripravljao novi rod. Ime se njegovo pro- 
nijelo do zadnjih otoka i svi su se narodi divili 

njegovim djelima. v . 

„Nemojte se prekomjerno žalostiti, dragi sinci 
i braćo, jer će Bog, otac siromašnih izliti na nas 
svoje svete utjehe. A ako plačete, plačite nad sobom i 
svima nama, a ne nad njim ; jer mi smo u smrti, 
dok je on ušao u život. Veselite se, jer prije nego 
je otišao, blagoslovio je poput Jakova svu svoju 
djecu i oprostio im sve njihove pogrješke i uvrede. 

Navješćujem vam veliko veselje i sasvim novo 
čudo, koje se kroz sva stoljeća nije ni u kom vidjelo, 
osim u Sinu Božjem, koji je Isus Krist nas 

Gospod. Naš se brat i otac na mnogo vremena 
prije svoje smrti ukazao razapet kao Isus i nosio je 
na svojem tijelu pet njegovih rana ; noge i ruke bile 
su mu probodene čavlima. Iz njegovoga boka, koji 
je bio kao sulicom otvoren, često je krv tekla. Dok 
mu je duša bila sjedinjena s tijelom, ovo je izgle- 
dalo bez ikakve ljepote; lice mu je bilo mutno, sva 
njegova uda plijenom najvećih boli, bila su ukočena, 
kao uda mrtva čovjeka. Ali poslije smrti tijelo mu 
postade krasno, bijelo kao snijeg, te se svatko na- 
slađivao u nj pogledati. Uda pak, prije ukočena po- 
stase gipka, te bi se podavala svakom položaju, kao 
uda malenoga djeteta. 

„Blagoslivljajte dakle Boga neba i zemlje i 
hvalile ga pred ljudima za milosrđe, šio nam ga je 
učinio. Sjećajte se također našega oca i brata Franje 
na hvalu i slavu Onoga, koji ga je uzvisio među 
ljudima i proslavio pred anđelima. Molite se za nj, 
kako nas je prosio, ali molite i njega samoga, da 
nas Bog učini dionicima svoje milosti, te uzmognemo 
kao i on vjerno i potpuno opsluživali njegove zapo- 
vijedi i savjete, pa potom doći uživati njegovu slavu- 
Amen. 

„Naš je brat i otac Franjo otišao k Isusu u 
nedjelju 4. listopada u prvi sat. 1 Vi dakle, predraga 
braćo, kojim dođe ovo pismo, slijedeći primjer puka 
izraelskoga, koji je oplakivao Mojsiju i Arona, svoje 
odlične vođe, lijevajte suze, jer ste lišeni utjeha ta- 
kvoga oca. Ako je sinovska ljubav zahtijevala, da se 
veselimo, kad smo bili s Franjom, dužnost nam je 
također, da ga sada oplakujemo. Nu još se i sada 
možemo veseliti budući da on nije umro, nego je 
otišao na nebeske svečanosti, odnesavši sa sobom 
blago svojih zasluga. Ali ipak naša naklonost i ljubav 
zahtijeva, da plačemo, jer onaj, koji je ulazio i iz- 
lazio kao Aron, kad nam je dijelio iz svojega srca 


'Po načinu, kako se u ono doba računalo, nedjelja je 
počimala u subotu u 6 sali navečer. 


Franjina blažena smrt. 241 


staro i novo blago i tješio nas u svim našim nevo- 
ljama, uzet je iz kruga našega, te smo sada sirote. 
Ali je pisano, da je Gospodu povjeren siromah i da 
će on priteći u pomoć siroti. Stoga se, mila braćo, 
utecimq k njemu, da nam na mjesto te zemljane po- 
sude, razbijene u dolini Adamovih sinova, dade drugu 
isto tako jaku posudu t. j. da poda našoj obitelji 
drugoga vođu, koji će nas hrabro, poput Makabejaca, 
vodili u boj i borbu. A jer je spasonosno i korisno 
molili za mrtve, vruće se molite za pokoj njegove 
duše. Neka dakle svaki misnik služi na tu nakanu 
tri mise, svaki klerik mrtvačko officije, svaki brat 
laik pet puta Oče naš. — Brat Ilija, grješnik". 

Nekoliko tjedana poslije zadušnica smjestile 
lijes u spomenik što ga je brat Ilija dao napraviti i 
koji je bio posve prost; sastojao se naime iz neko- 
liko izglađenih kamena, bez ikakove kiparije i nat- 
pisa; a i samo sahranjivanje obavljeno bez velikih i 
svečanih obreda. Ali se međutim proslavilo jednim 
čudom. Dovedoše naime iz Asiza jednu djevojčicu, 
koja je imala glavu na krivo i privinutu do ramena 
tako, da je svojom težinom bila učinila kao nekakvu 
lokvu u mesu. Nazočni stave siromašno dijete pod 
lijes, te se ne bijaše još pravo ni dotaklo svetih 
ostataka svojom glavom, kad mu se ova najedamput 
ispravi i izravna na vratu Siromašna se bolesnica 
od nagle promjene tako prestrašila, da je udarila u 
plač i počela bježati što je brže mogla. 1 To je prvo 
čudo što ga je Franjo učinio poslije svoje smrti, ali 
naskoro nastave se još mnoga druga čudesa. To je 
bio samo privremeno Franjin grob, ali ga ipak Bog 
ne ostavi ni bez kreposti, ni bez slave. 


1 Eo, die, quo sacrum corpus reconditum fuit, appor- 
tata est puella, habens collum monstruose plicatum . . . sub 
arca caput immisit . . . statim collum errexit . . obstupefacta. 
nimis, coepitfugere ac plorare. I. Cei., pag. 108. 

GLAVA XXIV. 

FRANJU PROGLAŠUJU SVECEM 

1226 .- 1230 . 

p ranjo je, kako kažu fri druga, bio sličan Samsonu ; 
A- on je učinio poslije svoje smrti, da je više duša 
umrlo grijehu, negoli ih je iz toga nesretnoga stanja 
izbavio za svoga života . 1 Općenito su ga oplakivali, 
veli Celano, jer su svi bili uvjereni, da će se svijet 
poslije njegove smrti povratiti u tmine. Zvijezda se 
bila digla u nebeske visine, te je mnogim ljudima 
bilo dopušteno da ju vide, da prime njezino svijetlo 
i uživaju njezina dobročinstva. Narod se počeo ve- 
seliti i radovati njegovoj smrti kao kakovu sretnu 
događaju. Odlični povjesničar navada, kao obično, 
razloge tomu velikome veselju. Franjo se s jedne 
strane povećavao u moći. Bog koji je od njega 
učinio sliku svoga propetoga Sina, nije ništa uskra- 
ćivao njegovoj molbi. S druge pak strane nije više 
bio, kao u vrijeme svoga smrtnoga života, ograničen 
na jedno mjesto, nego poput anđeoskih duhova 
mogao je svagđe biti nazočan i često lično dono- 
sio dobročinstva od vrhovnoga Kralja . 2 

Moć, što ju je Franjo dobio, osjeti se u svim 
krajevima svijeta. Bilo je međutim mjesta, gdje je 
sluga Božji osobito pokazivao tu svoju moć, a bila 
su to ona mjesta, koja je najviše ljubio na ovom 
svijetu. Franjo je između ostalih imao tu krepost, 
da je uvijek vraćao ljubav za ljubav, pa je tomu 
ostao vjeran i u svome novome životu. 

Asiz je bio najveći i najbolji svjedok svečeve 
moći na nebesima. Ne znam kakova je sila izbijala 

1 De ipso potest dići quod scribitur de Samsone : multo 
plures inlerfecit moriens, quam ante vivus occiderat. Tres 
Soc., pag. 62. — 3 I. Cei., pag 101. 

iz Franjina groba, koja se tako dojmila i djelovala 
na njegove sugrađane, da je tvorila čudesa. Kad je 
sluga Božji proglašen svecem, javno se čitao izvješ- 
taj o četrdeset čudesa, što su se dogodila u dva- 
deset i dva mjeseca. Trinaest ih se dogodilo u crkvi 
sv. Jurja, gdje je svetac bio najprije sahranjen. Mi 
ih ne možemo sva navesti, nego ćemo samo jedno 
spomenuti, a to tim rade, što se dogodilo na djetetu 
i što smo rijetko vidjeli, da je Franjo dolazio u 
saobraćaj s djecom. Mališ bio sirota, a usto imao 
ukočena doljna uda tako, da nije mogao ni hodati ni 
sjediti. U tom ga stanju u kolima dovezu pred crkvu, 
po svoj prilici da ganu hodočasnike na sažaljenje. 
Tu sprovede nekoliko dana, živeći od milostinje, što 
mu ju je svijet udjeljivao. Zatim ga na njegovu 
molbu odnesu na Franjin grob, gdje ga je čekalo 
slatko i željno ozdravljenje Evo kako on sam to 
pripovijeda: ..Cim bijah blizu grobnoga kamena, 
zovne me jedan čovjek, koji mi se učini u cvijetu 
svoje dobe, obučen u odijelo Manje braće, držeći u 
rukama lijepih krušaka. „Ustaj“, reče mi, i u isto 
mi vrijeme dade jednu krušku. Dijete odgovori : „ne 
mogu, jer sam ukočen ali uze krušku i pojede ju. 
Tada pruži ruku da primi još jednu, ali ga opet 
pozva da se digne. Mališ toga ne učini, jer nije u 
sebi osjećao snage, ali pojede i drugu krušku. Te 
mu se kruške učiniše jako slatke, stoga zamoli još 
i treću, koju zbilja nepoznanik dade, te uzevši ga 
za ruku, izvede ga pred crkvu na njegovim vlastitim 
nogama, pa ga onda nestade. Dijete osjeti u sebi 
veliku promjenu, te jedući tu treću krušku, veselo je 
klicalo: Ja sam ozdravio!" U taj č<-s skupila se 
oko njega silna svjetina, koja je jednoglasno zahva- 
ljivala Bogu i njegovome sluzi sv. Franji . 1 

Drugih se dvadeset i sedam čudesa dogodilo 
u Umbriji i susjednim mjestima. U izvještaju, što 
nam je sačuvan, nalazimo gradove, u koje je Franjo 


1. Cei., pag. 116. 

najčešće zalazio, a li su : Peruđa, Spolet, Folinjo. 
Todi, San-Severo, Oubij. Između lih čudesa pripo- 
vijedal ćemo samo dva, od kojih se jedno dogodilo 
u Citta della Pieve, drugo u Narni. Tim ih rade na- 
vodimo, šio se u njima bolje, nego u drugim zrcali 
ono, što bi nazvali prijaznom Franjinom udvornošću. 

U Citta della Pieve, živio je neki siromašni i 
od poroda gluhonijemi mladić. Uzrokom njegove ni- 
jemosti nije bila samo gluhoća, nego mu je još i 
jezik bio tako malen i kratak, kao da je bio pod- 
rezan. Taj mladić uniđe jedne noći u kuću nekoga 
trgovca Marka, te nagnuvši glavu, dade mu tim znak, 
da želi prenoćiti u njegovoj kući. Marko ga primi 
na konak, pa dogovorivši se sa svojom ženom, 
ostavi ga i slijedećega dana kod sebe, jer je dobro 
znao posluživati kod stola. 1 zbilja, taj je nijemi 
mladić bio vrlo vješt. Po najmanjem bi znaku sa- 
znao, što želi njegov gospodar, koji ga veoma ob- 
ljubi radi njegovoga dobroga ponašanja, kao i radi 
njegove bijede. Jednom reče Marko za stolom svojoj 
ženi: „Veliko bi bilo čudo, kad bi mu blaženi Franjo 
povratio sluh i govor. Kad bi učinio to čudo, ja bih 
iz zahvalnosti i ljubavi prama njemu kod sebe za- 
držao ovoga siromašnoga mladića i brinuo se za 
sve njegove potrebe. “ Još on nije bio ni posve 
svršio te riječi, kad mladić rupi na vrata i usklikne: 
„Živio sv. Franjo“ ! Tada diže oči k nebu i progo- 
vori : „Evo je došao sv. Franjo, da mi povrati govor." 

I zbilja, jezik mu se u jedan mah produlji tako, da 
je točno mogao izgovarati svaku riječ Sada mu je 
srce bilo puno veselja i zahvalnosti, te se pitao, kako 
će ljudima pokazati to čudo. „Zahvaljuj Bogu," od- 
govori Marko; on će po tebi spasiti mnoge duše.“ 
Po tom taj valjani čovjek ustane iza stola i ode pri- 
povijedali što se na njegove oči dogodilo. Svi su 
njegovi susjedi dobro poznavali nijemoga dječaka, 
zato hrpimice dotrče, da ga vide i nijesu se mogli 
dosta načuditi tomu događaju. 1 

1 I. Cei , pag. 119. 


Možda je ono čudo u Narni bilo još ganut- 
Sjivije. Ono se dogodilo na jednom prosjaku imenom 
Bartolu, kojemu se uhvatiše noge, kad je jednom 
bio zaspao u sjeni pod orahom. Već je bilo prošlo 
šest godina, kako ga je snašla ta nesreća. Kroz to 
vrijeme tako mu je bila usahnula, osušila i skupila 
se jedna noga, da si ju mogao rezati, pržiti, a da 
on nebi ništa osjetio. S velikom bi i strašnom mukom 
mogao malo izaći. U tolikoj svojoj nevolji pomisli 
na sv. Franju, o kojem je tada svatko govorio i za- 
moli ga za pomoć. Otac se ubogih ne ogluši na 
molbu takov8 siromaha, nego mu se ukaza u noći 
i naredi, neka se ide okupati u vodi, što mu je na- 
znači. „Tvoja me,“ reče, „bijeda ganula na sažalje- 
nje, zato ću te ozdraviti od bolesti “ Taj se siro- 
mašni čovjek nije mogao odmah na to odlučiti, jer 
mu je čudno bilo, što mu Franjo zapovijeda toliko 
putovanje, koje ga je moralo strašno umoriti, a 
mogao ga je odmah na mjestu ozdraviti. Upita dakle 
za savjet gradskoga biskupa, koji ga sasluša i opo- 
menu, neka učini što mu je rečeno i dade mu svoj 
blagoslov. Bartol uze štap i krenu, kako je već 
mogao na označeno mjesto. Ali domalo stane nari- 
cati misleći da ne će nikada doći. „Budi srčan," 
reče mu neki nevidljivi glas; ne gubi ufanje u Boga; 
ja sam onaj, koga si za pomoć prosio." Ohrabren 
Bartol tim riječima, stane se gibati, jer ne možemo 
reći, da je išao korakom. Domalo ga zadesi i druga 
nesreća. Zađe naime s pravoga puta i stane se 
udaljivati od svoga cilja, a uz to se i noć približa- 
vala. „Ne ideš pravom stazom", reče mu isti glas, 
„nego kreni na drugu stranu." Bartol uvidi, da ga 
dobar prijatelj prati, te se nije više ništa potužio, 
nego je učinio, kako mu je bilo rečeno. Došavši do 
kupališta, odmah zađe u vodu i u isti čas osjeti kao 
da je netko metnuo jednu svoju ruku na njegovo 
koljeno, a drugom ga prihvatio za petu Nevidljivi 
liječnik ravnao je polako bolesnu nogu i sasvim ju 
je ispravio. Bartol osjeti, da je izliječen, pa izašavši 

iz vode, razglasivao je to čudo na sve strane, hva- 
leći Boga i sv. Franju. 1 

Celano tvrdi, da se osim Asiza i Umbrije naj- 
bolje u Francuskoj osjećala dobrotvorna svečeva 
moć. r Tko bi mogao “ veli on, „iskazati broj ču- 
desa, što ih je Franjo činio u Francuskoj?" Svetac 
nije mogao uza svu svoju vruću želju otići u tu 
zemlju i propovijedati sv. Evanđelje, te je sada ču- 
desima osvećivao zapreke, što su ga priječile u 
njegovome životu. Ali ga je sigurno još jedna stvar 
vukla k Francuskomu narodu. Odmah su naime po- 
slije njegove smrti bili poslali u Pariz jastuk, kojim 
se on služio u zadnjoj bolesti. Taj je sveti ostatak 
gotovo onako svečano primljen kako se je poslije 
dvanaest godina imala primiti sveta trnova kruna. 
Ususret mu izađoše kralj, kraljica i dvorski velikaši. 
Sveučilište, „učenjaci i svjetski mudraci, kojih je,“ 
vele odlični povjesničari, „uvijek u Parizu bilo više, 
nego i u jednom drugom gradu na zemlji, ,, uhvate 
tu priliku, da očituju svoje udivljenje i štovanje 
prama svecu i njegovu ostatku. Franjo nagradi tu 
njihovu ljubav, umnoživši čudesa. Velika je šteta 
što opis tih čudesa nije do nas dopro. v 

Dok je Franjo nemalo na svim mjestima tvorio 
ta čudesa, u crkvi se dogodiše dva slučaja, koja 
jednako zanimaju ovu povijest. Prvi je bio taj, da 
je stožernik Ugolin uzdignut na papinski prijestol. 
Honorije je samo nekoliko mjeseci nadživio sv. 
pabijarhu, jer umre odmah 18. ožujka 1227. Ne bi 
bilo pristojno, da se rastanemo s tim odličnim papom, 
a ne spomenemo, da mu je Franjo tri odlične usluge 
dugovao: Honorij mu je naime dopustio Porcijun- 
kulski oprost; dao mu stožernika Ugolina za po- 
krovitelja njegova reda; on je svečano potvrdio 
njegova konačna pravila. To su važni razlozi, da. 
djeca Franjina budu vjerna njegovoj uspomeni. Sto- 
žernici se sabraše odmah prvi dan iza njegove 

1 i. Cei., pag. 111. — 2 1. Cei., pag 102. 

smrti i jednoglasno izabraše stožernika Ugolina, 
koji odmah zasjede Petrovu stolicu pod imenom 
Grgura IX. On je već bio prekoračio osamdeset i 
petu godinu, ali mu je Bog odredio još više od 
četrdeset godina života i u tolikoj je svojoj starosti 
zadovoljavao svim svojim dužnostima. Crkva je u 
njemu imala djelatna i neustrašiva vođu u ono uz- 
burkano doba. Grgur je kako znamo, bio pravi 
Franjin prijatelj i dobročinitelj ; moglo se dakle si- 
gurno znati, da će on, uzdržati njegovo djelo, a i 
njega proglasili svecem, ako bi to Bog dopustio. 

Drugi je događaj bio malo skromniji. Poslije 
smrti sv. i temeljitelja brat je Ilija nesamo privre- 
meno upravljao braćom, jer na općoj skupštini go- 
dine 1227. ne izabraše njega za vrhovnoga upravi- 
telja, nego španjolskoga državnika Ivana Parentia, o 
kom smo već govorili. Budući da je prije bio gradski 
vijećnik, sačuvao je u sebi uglednost i pravičnost 
toga staleža, pa je upravo bio kao stvoren za vla- 
danje. On je bio čovjek svet, duhovit i posve spo- 
soban za službu oca, veli Bernardo Beski. Uzato 
je, kao i Franjo, bio veliki branitelj redovničkoga 
siromaštva 1 Stoga se nije trebalo bojati da će on 
zavesti red s pravoga puta. Bez sumnje daje njegov 
izbor bio podastrt odobrenju sv. oca pape. Grgur 
IX. rado ga potvrdi. Mislio je međutim, da se bratu 
Iliji duguje kakova naknada. Preporuči mu dakle, 
neka se brine, da se sagradi veličanstvena bazilika, 
koja će postati konačnim grobom sv. utemeljitelja. 

Već je bez sumnje Grgur IX. predviđao, da će 
jednoga dana Franju predložiti štovanju vjernika. 
Na sve se sirane čulo, da Franjo tvori mnogobrojna 
čudesa. To je za papu bilo veliko veselje i utjeha. 
Uostalom on nije nikada dvojio o svetosti svoga lju- 
beznoga sina, kojega je tako rado u svom srcu 

1 Vir sanctus el justus et spiritualis, el vere aplus ad 
officium patris. Ms. Taur., fol. 118 Vir sapiens et religiosus el 
summi rigoris. Eccleslon Collatio XII. 

nosio; ali kako je bilo milo njegovu očinskom srcu, 
kad je vidio, da je i sam Bog tako brzo potvrdio tu 
svetost ! Nadalje, ta čudesa nijesu bila samo oprav- 
danje njegovih osjećaja, nego još opravdavaju i 
Crkvu, koju pomlađuju. Što su dakle govorili Vodoini, 
šta je govorio car Fridrik II., kad su mislili i tvr- 
dili, da Bog nije više uz Crkvu? Još je samo trebalo 
staviti ta čudesa izvan svake kritike, podvrgavši ih 
ozbiljnu ispitu. Ako otud izađu pobjedonosna, kao 
šio su se tome svi nadali, papa je bio odlučio uči- 
niti dvije stvari, koje će mu pribaviti jednako ve- 
selje : uvrstit će svoga prijatelja Franju u broj sve- 
tih i tako će pobiti neprijatelje Crkve . 1 

Ostvarenje tih misli pospješe neki događaji. 
U Rimu se diže buna. Rimljani, seditiosum ho- 
minum genus, ustadoše proti crkvenom poglavici. 

Grgur IX. vjeran politici svojih prethod- 
nika odluči ostaviti bunu, da se sama sobom uništi 
u svojim nemoćnim težnjama. Pobjegne dakle iz 
Rima sa cijelim svetim zborom, te poslije kratkoga 
počinka u Rijeti, gradiću uvijek sv. Stolici privrženu, 
ustavi se nekoliko dana u Spoletu, gdje ga najvećim 
poštovanjem dočekaše, a onda krene u Asiz. 

Prije nego Grgur uniđe u grad, svrati se k 
sv. Damjanu, da posjeti Klaru i njezine sestre. O 
prijazne poniznosti! kliče Celano. Jedan nasljednik 
poglavice apostolskoga pohađa siromašne žene, 
čedne samostanke ! Nečuvene stvari! prevelike li 
naklonosti ! L> Papa se sjećao, da je bio prvi starje- 
šina toga svetoga samostana. On poslije Franjine 
smrti još nije bio vidio redovnica, stoga im je htio 
svojom nazočnosti pribaviti utjehu. A možda se htio 
i s Klarom porazgovoriti o onom, čiji je ona duh i 
kreposti sasvim izbliza promatrala. 

U Asizu je bilo pripravljeno, da se primi na- 
mjesnik Kristov onako slavno i časno, kako se to 
dolikuje njegovom dostojanstvu. A kad su saznali, 

1 1. Cei., pag. 104. — } I. Cei., pag. 104. 

da je već kod sv. Damjana, izađu pred njega u 
dugoj povorci: građani su išli naprijed, a za njima 
Manja braća i drugo svećenstvo, noseći svaki svje- 
tiljku u ruci. Toliko svijetlo činilo je dan još jasni- 
jim, premda ga je već sunce svojim jasnim zrakama 
rasvijetljivalo. Svećenstvo je pjevalo najljepše crkvene 
pjesme. Papa najprije zamoli, neka ga odvedu na 
Franjin grob, gdje klekne i dugo se moljaše. Vidjelo 
se, kako se često udara u prsa i prolijeva obilne 
suze . 1 

Svatko je mogao lako pogoditi, kakovu je papa 
I imao namjeru, došavši u Asiz s cijelim svojim dvo- 

T rorn Po gradu se poče govoriti, da će Franjo biti 

uvršten u broj svetaca. I zbilja, naskoro se sazna, 
da je izdana zapovijed, neka se potraže svi oni, 
koji su poslije Franjine smrti bili predmetom kakova 
čuda Ovi za kratko vrijeme dođu s raznih strana. 
Njihove se izjave zabilježe i odmah se počnu pre- 
gledavati. Papa naredi, da se sve točno istraži. Sv. 
Bonaventura svjedoči, da je za to odredio baš one 
stožernike, koji nijesu baš bili posve za to pro- 
glašenje.- 

Dok su se sakupljali i ispitivali ti podatci o 
djelima i čudesima Franjinim, rimski dvor iznenada 
otiđe u Peruđu radi nekoga nepoznata uzroka, možda 
zbog kakove careve prijetnje. Taj odlazak ni naj- 
manje ne pomete velikoga djela, na koje je svatko 
mislio. Stožernici nastave istraživanje i ispitivanje, 
kako bi to i u Asizu činili, te poslije nekoga vre- 
mena podnesu papi toliko svjedočanstva o vječnoj 
Franjinoj slavi u raju, da o tom više nije bilo ni- 
kakove sumnje. Stoga namjesnik Kristov na njihov 
zahtjev sazva u svom dvoru posljednju svečanu 
sjednicu, na kojoj se pročita i odobri izvještaj istra- 
žujućega odbora. „Sva su ta čudesa nepobitna," 
govorili su kardinali; uostalom, ne treba nam nika- 
kovih dokaza, jer smo mi sami svojim očima vidjeli 

' I. Cei pag. 104. S. — 1 Bon. pag 399. 

i rukama svojim pipali svetost toga svetoga čovjeka. 
Proglasujući tu svetost, sigurni smo, da se ne va- 
ramo.' Ganut papa tom jednoglasnom izjavom i 
onim, što je sam o Franji znao, reče, da se može 
proglasiti svecem, te navijesti, da će tu svečanost 
obaviti u nedjelu 16. srpnja, u crkvi sv. Jurja. 1 

Opća nestrpljivost među svjetinom teško je 
očekivala tu nedjelju. Ali i ona napokon dođe. Iz- 
jutra ogranu žarko sunce, da proslavi svetkovinu 
onoga, koji ga je tako rado zvao svojim bratom. 
Crkva se sv. Jurja bila nakitila kao majka na pro- 
slavi svoga, sina, te se prelijevala od svijetla. Ukusno 
su bili poredani vijenci od zelena lišća, kite razno- 
vrsna cvijeća i prekrasne zastave. U svetištu, kraj 
žrtvenika, podignut i bogato nakićeni prijestol oče- 
kivao je pomazanika Božjega 

Kad su se u određeno vrijeme otvorila crkvena 
vrata, mnogobrojni narod, opojen prevelikom srećom, 
zauze određeno mjesto. Bili su to najorije Asižani : 
siromasi, bogataši, ozdravljenici, prijatelji, a mislimo 
također i roditelji, možda svečev otac i majka, 
premda ih nažalost povjesničari ne spominju. Na 
drugom su mjestu stajali baruni, knezovi i plemići u 
tolikom broju, kao da su se bili skupili na kakovo 
carsko vijeće. Dolazile su zatim redovnice s dugim 
svojim koprenama, a na čelu im Klara i njezine 
sestre i redovnici raznih redova, a pred njima pre- 
sretni Franjini sinovi. Napokon je blizu svetišta bilo 
smješteno mnogobrojno svećenstvo. 

Iza kako je bio uspostavljen red i tišina, uniđe 
i namjesnik Isusa Krista. Pratnju njegovu sačinjavali 
su opati bližnjih samostana, mnogi biskupi između 
kojih su neki bili došli iz udaljenih biskupija i 
stožernici. Opati su stupali na čelu u grubome 
odijelu svoga reda, biskupi i stožernici sa svojim 
mitrama i bijelim kao snijeg plaštevima, sačinjava- 
jući tako, kao anđeoski ophod; napokon Grgur IX., 

1 Ibidem. 





noseći na glavi tiaru i obučen u svečano svoje ruho, 
izvezeno zlatom a iskićeno dragim kamenjem. Svo- 
jom bijelom kosom, svojim visokim malo pognutim 
stasom i svijetlim svojim licem privlačio je na sebe 
pogled svih nazočnih i bio u svemu kao pravi crkveni 
zaručnik. 1 

Papa se uspe na prijestolje te prozbori krasnu 
besjedu u slavu onoga, kojemu je bio više godina 
štitnik i prijatelj. Za osnovu svomu govoru izabra 
one riječi iz Crkvenjaka: „Kao jutarnja zvijezda 
među oblacima, kao mjesec, koji rasvijetljuje noćne 
tmine, kao što sunce sja u pol dana, tako je on 
sjao u kući Gospodnjoj." U početku uzveličavao je 
božansku dobrotu, koja daje svojoj Crkvi svece, od 
kojih ona dobiva svoju jakost. Zanosnim svojim ri- 
ječima upravo je elektrizirao slušateljstvo. Ali glas 
mu klone čim je počeo govorili o krepostima i zna- 
čaju Franjinu : mnoge mu uspomene dođu u pamet; 
obuze ga preveliko ganuće, usuli i stade lijevati 
suze. Celano, koji je bio nazočan, svjedoči, da se 
lako moglo vidjeti, kako mu krupne suze padaju na 
dragocjeno ruho.' 1 Zatim Ottaviano Conti, stožernik- 
đakon, čita na sav glas izvještaj, o svim onim ču- 
desima, koja su po crkvenom sudištu prava i isti- 
nita, dokazana i priznana, da ih je Franjo počinio, 
ili da su njegovim zagovorom učinjena. Mi smo već 
spomenuli, da ih je bilo četrdeset na broju. Tu je 
odsijevala Franjina dobrota, uljudnost i cijela nje- 
gova duša, kako to lijepo istaknu složernik Raniero 
Capoccio, koji je bio jedan između svečevih prijatelja. 
Na koncu svoga govora primjeti. da je tim čudesima 
Bog jasno pokazao Franjinu svetost, te zaključi ve- 

1 Cardinales et e'piscopi, niveis fulgoribus candidi su- 
percoelestium pulchritudinuni imaginem praeferunl, adstat 
Christi Ecclesiae sponsus, pontificalibus infulis decoralus . . ■ 
tbid. — 2 Voće sonora nuntiat praeconia Dei . . . conversaii- 
onis Francisci recolens el annunlians puritalem, lacrymis međi- 
dalur . . . Ibid. 

leći, da samo treba na zemlji svecem proglasiti 
onoga, koji je već proglašen na nebu. ^ 

Kad se opće oduševljenje u slušateljstvu po- 
nešto stišalo, ustane papa s prijestolja, digne ruke 
i oči prema nebu, te krepkim glasom progovori sli- 
jedeće svečane riječi: „Na slavu svemožnoga Boga, 
Oca i Sina i Duha Svetoga, na slavu preblažene 
djevice Marije, svetih apostola Petra i Pavla i na 
čast svete rimske Crkve, odlučismo po mnijenju naše 
braće složernika i drugih biskupa, da se blago pre- 
minuvši otac Franjo, kojega je Bog proslavio na 
nebu i kojega mi štujemo na zemlji, upiše u broj 
svetaca. God imena njegova ima se svake godine 
svetkovati na dan 4 listopada. 1 Zatim papa zapjeva 
uzdignutim glasom pobjednicu pjesmu: „Tebe Boga 
hvalimo," a stožernici, Manja braća i svećenstvo ra- 
dosno prihvate i poprate je do kraja. Kad je narod 
u crkvi i izvan nje veselo klicao, vojničke svirke 
zaoriše, a gradska zvona svojim jekom navijestiše 
veliki čin, što se je dogodio. Međutim siđe papa s 
prijestolja, klekne na grob svečev, poljubi ga, pri- 
nese kako bijaše običaj velike darove i priđe k 
žrtveniku, da odsluži svečanu sv. Misu. Manja braća, 
zahvalni sinovi Franjini, poredaju se oko žrtvenika 
u polukrug, držeći svaki u ruci voštanicu i granu 
maslinovu. 2 

Krasna je ta svečanost još i drugi dan trajala. 
Čim je bratu Iliji bila povjerena zadaća, da podigne 
konačni spomenik sv. utemeljitelju, odmah on razvi 
neporedivu djelatnost i vještinu, što ju je imao u 
poslovima. Za to ogromno djelo odabra prekra- 
sno, zelenilom obraslo mjesto, koje v je ležalo na 
zapadnoj strani grada, te pripadalo Simunu Puzza- 
relliu, jednom od najbogatijih gradskih stanovnika. 

1 . Voće altisona papa bealus, prolensis manibus ad 

coeluni: Ad laudem ... Ibid. 2 Sanctuarium intrat. tum- 
bam osculalur, celebral mysteria sacra . . . stat circa illum 
eorona fratrum . . . Ibid. 

Ilija zamoli od toga plemenitoga muža to brdo, a on 
mu ga rado i bez ikakve plaće dade, da se samo 
izvedu papine osnove. Uze si zatim u pomoć naj- 
glasovitijega onda graditelja, imenom Jakova, koga 
mu na njegovu molbu posla iz Lombardije car 
Fridrik II. Već su svi nacrti bili gotovi, pače još je 
velik dio stijenja bio razrovan i tako upriličeno 
mjesto, na kojem se imala gradili, crkva A budući 
da se papa nalazio u Asizu. zamole ga, neka on 
sam postavi i blagoslovi prvi kamen. Grgur IX. rado 
usliša tu molbu, i tako sutrašnji dan, ponedjeljak bi 
posvećen tomu novome obredu. Brdo je to doonda 
nosilo nesretno ime i zvalo se paklenim hridom, jer 
su — kako se pripovijeda — tu vješani razbojnici ; 
ali sada papa odredi, da se zbog nove crkve odsada 
zove „nebeskim brdom." 

U utorak papa se sa svim svojim dvoranima 
vrati u Peruđu. Ali se njegova ljubav još nije bila 
zadovoljila, stoga odmah slijedećega dana upravi 
apostolsku poslanicu na biskupe cijeloga svijeta, da 
novoga sveca preporuči njihovoj pobožnosti. Iz te 
poslanice vadimo samo glavne točke : 

„Bog je u jedanaesti sat podigao u svojoj Crkvi 
čovjeka upravo po svojem srcu, a to je blaženi 
Franjo. On se onim, koji traže samo svoju slavu, 
mogao učiniti kao posve mala svjetiljka. Međutim 
Bog ga je poslao u svoj vinograd, da istrijebi trnje, 
suzbije Filislejce, njegove protivnike i da izmiri 
duše s istinom. 

„Njegov je život uistinu bio tako svet, tako 
srčan i tako lijep da mu je pribavio mjesto u kra- 
Ijujućoj Crkvi. Ništa manje, vojujuća Crkva, koja sudi 
samo o vidljivim stvarima, ne bi ga predložila općemu 
štovanju vjernika zbog samih tih unutarnjih njegovih 
kreposti, tim više, što zna, da se katkada i sotona 
pretvori u anđela svijetla; ali svemožni i milostivi 
Bog, koji ga je svojom milošću učinio dobrim i 
vjernim svojim slugom, nije htio da takova svetost 
ostane skrivena, nego ju je postavio na svetionik 


254 


Povijest sv Franje asiškoga. 


na utjehu onima, koji borave u kući svijetla. Mnogo- 
brojnim je čudesima pokazao, da su mu se dopala 
njegova djela i da se ima slaviti njegovo ime na 
zemlji. 

„Nama je odavna bio poznat njegov divni život, 
hvala prijateljstvu, koje nas je s njime sjedinjivalo 
dok smo bili u nižoj časti. Obznanjeni skoro po 
vjerodostojnim svjedocima, da on na sve strane sa 
svojom krepošću tvori mnogobrojna čudesa, uzdajući 
se, da će nas i podvrženo nam stado svojim zago- 
vorom štititi, te da ćemo imati na nebu za pokrovi- 
telja onoga, koji nam je bio prijatelj na zemlji, pri- 
vođenjem naše braće uvrstili smo ga u broj bla- 
ženih i odredili 4. listopada za dan njegove svet- 
kovine. 

„Svima vam ovim apostolskim pismom naia- 
žemo, da na dan te svetkovine svim srcem hvalite 
Boga na njegovu uspomenu, te da ponizno zaprosite 
njegovu zaštitu. 1 

To, što je učinio Grgur IX., nije bilo bez pri- 
mjera, jer su i prije pape preporučivali cijeloj Crkvi 
one, koje bi proglasivali svecima, ali to je, mislimo, 
nečuveno niti se ikada dogodilo, da se koji papa, 
proglasivši koga svecem i preporučivši ga jedamput 
Crkvi, opet poslije kratkog vremena u istom smislu 
na nju obratio. To je međutim učinio Grgur IX. za 
sv. Franju. Na 20. veljače 1229. izdade on novu 
pečatnicu, da preporuči cijeloj Crkvi neka ga štuje 
Pismo je upravljeno na nadbiskupe, biskupe, opate, 
priore, arhiđakone, dekane i druge crkvene dosto- 
janstvenike, a od prvoga se razlikuje samo u tom, 
što papa življe preporučuje slugu Božjega. „Zapo- 
vijedam vam,“ veli namjesnik Kristov, „da spaso- 
nosno potičete vjernike na štovanje prama tomu 
svecu: hoćemo, da svečano slavite i potičete, nek 
se slavi njegov god 4. listopada svake godine, da 
nam po njegovu zagovoru Bog udijeli milost na ovom 

1 Pečainica : Mtra circa nos divinae pietatis 
d ig n a I i o. 

svijetu, a svoju slavu na drugom. 1 Vidi se, da je 
papa htio, neka svatko smatra Franju za pokrovitelja 
Crkve u ono doba. 

On mu se prvi molio i svim se srcem njemu 
utjecao. Prosio ga je za ojačanje i utjehu, kako je 
to običavao činiti za svoga života. Osobito ga je 
molio za pomoć u teškom upravljanju Crkve. Ali ga 
je ujedno i iz svega srca štovao. Kad se u njegovu 
čast slavila prva svetkovina, htjede, da se njemu na 
slavu sastavi cijelo vlastito officije, pače uz tolike 
svoje poslove on je bio glavni urednik toga svetoga 
čina. Slijednica u misi: Caput draconis ultimum, i 
hvalospjev na prvoj večernjici : Proles de coelo pro- 
diit, njegovo su djelo.- Bilo bi laskavo reći, da su 
to remek-djela. Osjeća se međutim tu duša i ganuće 
papino. On je doista krasno izrazio svoje uvjerenje, 
da je Franjo bio spasitelj Crkve u ono uzburkano 
doba. U tom su mu se poslu mnogi stožernici pri- 
družili. Raniero Capoccio sastavi hvalospjev : Plaude, 
turba paupercula. 3 Toma iz Kapue za jutarnju: In 
coelesti collegio i za drugu večernjicu : Decus 

morum, dux Minorum. 4 Cijeli se rimski dvor bio 
zauzeo, da što bolje proslavi Franju. 

Za to je vrijeme djelatnost brata Ilije činila u 
Asizu prava čudesa. U nacrtu su graditeljevu, osim 
groba, koji je imao biti iskopan u stijeni, stajale 
gotičke crkve i to jedna nad drugom : dolnja je 
morala imati oblik lađe te prikazivati mučni svečev 
život; a druga imala stršiti visoko u zraku, te zna 
menovati njegov preobraženi život u raju. Poslovi 
su tako živo napred išli, da je do mjeseca travnja 
1230,, dakle manje od dvije godine, kako je stavljen, 
prvi kamen, dolnja crkva bila skoro dogotovljena. 
To bi javljeno papi, koji je upirući uvijek očima u 
Asiz, nestrpljivo očekivao tu vijest. Grgur odgovori 

1 Pečatnica Sicutphialaeaureae. — J Satimbene, 
Chronica, pag. 195 . — 3 Waddingus, Annal A. 1228. * Sa- 

Jimbene, !oc. cil. 

bez oklijevanja apostolskim listom : Is, qui Ecclesiam 
(22. trav.), te izjavio da će nova crkva biti njegova, 
f. i. da će ovisiti o sv. Stolici, koja će ju obogatiti 
najvećim povlasticama. Naredi također, da se ona 
odmah ima smatrati glavnom i prvom crkvom u ci- 
jelom redu, što ga je osnovao slavni sv. Franjo. 
Ujedno ovlasti braću, da prenesu sv. ostatke iz 
crkve sv. Jurja, gdje su se dosada nalazili, u pri- 
pravljeni im grob. . , 

Radi nekakva nama nepoznatoga uzroka, možda 
zbog kakova političkoga događaja, papa bi zapriječen 
da bude nazočan tomu prenosu. Ali da se bar nešto 
utješi, unaprijed obogati to svetište najdragocjenijim 
stvarima. Posla naime 16. svibnja u Asu dra 9“ 1 J 
urešen zlatan križ, u kojem bijaše uložena cestica 
križa Isusovoga; crkvenoga posuđa, ko ^°9 a 
zlata i srebra ; biserom iskićenu zlatnu ploču , dost 
crkvenoga ruha od velike vrijednosti i znatnu svotu 
novaca za dovršenje zgrade. 1 Uz te velike darove 
posla dobri starac još i jedno pismo, u ko em 
otvara svoje očinsko srce. Usred raznih i velikih 
zala koja nas sa svih strana opkoljuju, predmet na 

šega veselja i poticalo na smjernu zahvalu Svevišnjemu, 

jest hvala, &o ju je on lijevao na blaženoga 
Franju, našega i vašega oca, a možda vise nas g 
negoli svih vas. Veoma nas raduje, v sto ™° ze ™ 
mnogobrojnim prije već počinjenim čudesima, do 
dati novo što se je dogodilo u Njemačkoj, ruje 
davno, kad je po zagovoru sv. Franje neki mrtvac 
uskrsnuo. To nas neprestano police, da na sve 
strane razglasujemo slavu toga velikoga sveca i da 
ga svim srcem hvalimo uzdajuci se, da nas on 
koji nas je toliko ljubio dok je živio na J° s 

više ljubi sada, kad je uže sjedinjen s Isuso ™’ k ° J1 
ie sama ljubav, nadajući se također, da ćete v , 
koje je on porodio Isusu Kristu [ koje je ostavio 
baštinike svojega skrajnoga siromaštva, koje mi ta o 

1 Tres Soc., pag. 62. 

nježno ljubimo — slati vaše vruće molitve pred lice 
svemogućega Boga i prositi ga, da nam naše 
bijede i nevolje budu korisne za spas. 1 " U jednom 
drugom pismu papa označi braću, koja će ga kao 
povjerenici zastupati pri tom obredu, te želi, da se 
obavi što većim slavljem i svečanošću. - 

Takova je bila nakana i vrhovnog starješine 
Ivana Parentia. Taj je dobri sin bio u tu svrhu sa- 
zvao u Asiz trogodišnju skupštinu, jer je želio da 
lijepa kita braće opkoli svete ostatke svojega oca. 
Ali Ilija nije bio toga mnijenja, stoga čim je bio 
određen prenos, odmah ode gradskim vijećnicima i 
uvjeri ih, da je jako potrebno, neka se taj obred 
obavi prije dolaska tolike braće. „Znade li se,“ reče, 
„gdje je pokopano sv. tijelo ugrabit će nam ga kad 
bilo, susjedni gradovi: stoga je najbolje, da se ne 
zna na kojem ćemo ga mjestu sahraniti." Vijećnici 
prihvate njegov prijedlog, i tako mjesto da taj obred 
bude uoči Duhova, kako je bilo urečeno, obavi se 
prije tri dana. Radi toga mnoga braća ne imadoše 
sreće da budu nazočni toj svečanosti. Nu ipak ne 
bijaše sve u redu. U određeno vrijeme dignu tijelo 
pokojnikovo iz privremenoga njegovoga groba uz 
krasno pjevanje crkvenih pjesama i pokriju bogatim 
sagom, što ga je bila poslala kraljica Blanka, majka 
sv. Ljudevita. Lijes uzmu na ramena najodličnija 
četvorica braće i sprovod polako krene putem bez 
ikakve smutnje i nereda, sve dok se nije došlo do 
podnožja rajskoga brda, gdje najedamput nastane 
vreva i metež među narodom. Bojeći se svjetina, da 
se na koje drugo mjesto ne odnese to dragocjeno 
blago, tijelo svečevo silno se uskoleba. U tom opće- 
nitom nemiru pritrče neki povjerenici, pograbe lijes 
s tijelom, odnesu ga u crkvu i zaključavši vrata, 
polože svete ostatke u raku, što je prije bila po- 
tajno iskopana u pećini i o kojoj osim nekoliko 

1 Ono je počimalo riječima: Mirificans. — 2 Isp, pečaf- 
mcu Speravimus. 

njih nitko ništa nije znao.' Tajna je tako sačuvana, 
da kroz šest stoljeća nije nitko točno znao, na 
kojem se mjestu nalazi sveto tijelo. Dakle Franjo 
nije imao pravoga groba, nego mu je grob bila 
dvostruka crkva podignuta na njegovim kostima. 

Teško bi čovjek mogao pojmiti, kolike je tužbe 
diglo poduzeće brata Ilije. Je li to bila mudra po- 
litika, kako su neki govorili, ili rade svetogrdna 
oskvrna? Nitko nije točno znao. Nu najbolji osje- 
ćaji bijahu iskvareni. Cijeli se narod, svi svećenici, 
redovnici i svjetovnjaci ozlovolje s Ilijina postupka, 
tužeći se jednoglasno na njega. Ali jedan Manji 
brat imenom Jakob, mjesto da pristane uz njih po- 
sluša jedno dobro nadahnuće. On je imao zbilja 
pravo, da se uzbuni, jer trpeći od neke unutarnje 
bolesti, bio je došao, da bude nazočan tomu ve- 
selju i da zamoli Franju, kad ga postave u njegov 
novi grob, neka mu isprosi od Boga milost, da 
ozdravi. Ali to bijaše jedan od miroljubivih ljudi, 
koje evanđelje zove sinovima Božjim. Budući da se 
taj grob pred njim zatvori, reče u najboljem miru, 
da mu drugo ne preostaje nego povratiti se staromu. 
Mala crkvica sv. Jurja ostala je pusta, kad je iz 
nje iznešeno sv. tijelo. Nu on ipak u nju uniđe, 
klekne na onom mjestu, gdje je lijes Franjin dugo- 
počivao, te najvećom pobožnošću i pouzdanjem po- 

1 Corpus saneti Francisci, tertia die anlequam fratres con 
venissent, translatum erat. Eccleston. Collatio XII. Što se tiče potan- 
kosti, vidi papinu pečalnicu : Speravimus. — Do XIX. vijeka nije se 
znalo, gdje počiva sv. tijelo. God. 1818. dopusti papa Pio VII. ocu 
Josipu Bonisu, vrhovnomu glavaru Konventualaca, da smije u dolj- 
njoj crkvi pod velikim žrtvenikom bazilike istraživati, ne bi li tu 
našao ostatke Franjine. Pune 52 noći kopalo se na’ označenom 
i*-*- u ! *ek u noći 12. prosinca naišlo se na željeznu rešetku, 
i .. „oje je ležao lijes sa svečevim moćima. Okosnica bijaše 
neoštećena, te je veoma ugodno mirisala. Čuvši to Pio VII. za- 
povijedi petorici biskupa umbrijskih, da izađu na^ lice mjesta, 
ie se točno osvjedoče o istini da li tu zaista leži tijelo Fra- 
njino. Biskupi učine po zapovijedi sv. oca pape, koji izda 5. 
rujna g. 1820 pismo, kojim priznaje i potvrđuje, da je nađeno 
tijelo, nedvojbeno pravo tijelo sv. Franje Asiškoga. 

ljubi ploču, što je pokrivala svečeve kosti. Blaženi 
otac usliša molbu svoga sina i ozdravi ga tako, da 
brat Jakob nije više u sebi očutio ie bolesti . 1 

Ilija je, kako smo već spomenuli, bio na posve 
pogibeljnu putu, na kojem je već bio i otvrdnuo, te 
se smatrao dužnim, da održi ono, što je bio zapo- 
čeo, ne bojeći se, da će se još više otkriti. Skup- 
ština se, kako bi urečeno, otvori u osmini Duhova. 
Videći Ilija, da je postao predmetom ismjehivanja 
za svu braću, odluči pokušali još jedamput svoju 
vlast, ili da bolje rečem, svoju pravu silu. Odmah 
iza prve sjednice njegovi pristaše po njegovoj za- 
povijedi dođu u njegovu sobicu, odvedu ga s velikim 
štropotom u kapitularnu dvoranu i posade ga na 
mjesto vrhovnoga glavara. Uzalud je sv. Anto, koji 
je kao služitelj državnik bio član zbora, kušao do- 
kazati nepristojnost takova vladanja, jer pristaše 
Ilijine nadkriliše svojom vikom njfegov glas. Gungula 
je bila domalo na vrhuncu. Ivan Parenli od pre- 
velike žalosti svuče i podere svoje odijelo. Tim 
činom postigne što nije mogao postići svojom vlašću. 
Većina se naime braće skupi oko njega. Buntovnici 
pak razumješe, da ne će moći ništa dobiti, zato se 
smire, te mnogi s najvećom poniznošću očituju, da 
su ludo i nepristojno postupali. Brat Ilija među 
prvima ispovijedi svoju pogrješku i zamoli, da učini 
pokoru, stoga ga pošalju u jedan samostan daleko 
od Asiza. Tu dade najveće znakove pokajanja, pusti 
kosu i bradu i tako uvjeri red ali možda kasno, da 
je iskreno njegovo pokajanje . 2 

Čudna stvar! Njegov odstup ne pomete gradnje 
gornje crkve. Sredstva su sa svih strana dolazila, a 
poslove je vodio graditelj, kojemu se pridružio još 
i brat Filip Kampelski. Nešto manje od šest godina 

1 S. Bon., pag. 422 — a Eccleston, Collat. XII. — U tom 
je nasilnom djelu bilo nešto drugo. Radilo se naime, kojega 
će se pravca držati red. Ili onoga Ivana Parentia, koji je htio, 
da se održi prvobitna strogost, ili onoga Ilijina, što smo ga 
vidjeli u XXII. poglavlju. 

bijaše nova zgrada dovršena. Ta je dvostruka crkva 
upravo divno djelo umjetnosti, te na svakoga čini 
besmrtni utisak, pa da je ostala i u svojem samom 
bijelom ruhu od kamena i mramora, ipak bi u sebi bila 
tako savršeno djelo ljudskoga zamišljaja, da bi po- 
vijest u tom morala priznati remek-djelo i pravu 
ljubav prama svecu. Ali ljudi srednjega vijeka nijesu 
držali, da su dovršili kakav spomenik, što su samo 
stavili kamen na kamen, nego je još trebalo, da to 
kamenje govori i da govori jezikom slikarije, koji 
razumiju neuki i maleni, da nebo tu bude vidljivo, 
da anđeli i sveci budu tu nazočni svojim slikama, 
napokon, da to kamenje tješi i propovijeda ljudstvu. 1 

Djelo se dakle nastavi, da se poveća njegova 
ljepota Svod dviju bazilika prekriše modrim poljem, 
iskićenim zlatnim zvijezdama, a po zidovima pore- 
daše otajstva dvaju zavjeta. Za ovim je slijedio 
Franjin život, poređen sa životom našega Gospoda. 

Slika svetih sinova pratila je sliku serafskoga oca. 

Umjetnost i pobožnost onoga doba natjecala se, da 
na grobu Franjinu postigne svoj vrhunac. Od svih 
krajeva Italije nađu se ovdje najvrsniji slikari, koji 
su svojom vještinom ovjekovječili svoja imena. Gvido 
Sijenski poče tu pokazivati svoju umjetnost godine 
1250., dakle niti trideset godina iza Franjine smrti. 

Godine 1506. Andrija asiški, učenik i prijatelj Ra- 
faelov, divno naslika proroke, koji kite svod kapele t 

sv. Ljudevita. Ubrzo je ta prekrasna pjesma bila do- 
vršena te nije gotovo bilo mjesta, koje nadahnuta . 

ruka nije oživotvorila. 

U broju tih izvrsnih umjetnika bio je jedan, ko- 
jemu radi važnosti i značaja njegovih djela nije bilo 
premca : to je slavni Giotto. Čovjek se upravo sne- 
biva od čuda, kad motri divotno izvedenje njegove 
slike. Što je Dante, njegov prijatelj učinio za poe- 
ziju, to je on za slikariju, te kao što je onaj bio 

1 Chavin de Malan : Histoire đe saint Frangois d’ Assise, 
page 367. 

vješt svoje misli i osjećaje u pjesmi divno izraziti, 
tako je ovaj znao svoje divno u slici oživotvoriti. Član 
trećega reda od svoje mladosti, te kao takov, sin 
Franje, svoj je slikarski kist posvetio samo našem 
Gospodu i onomu, kojega je zvao svojim ocem. 
On je bio najveći franjevački slikar. 

još su i danas njegova djela poslije tolikih go- 
dina pravo svijetlo divnoga spomenika. Osobito je u 
gornjoj crkvi učinio povjesničko djelo. U dvadeset i 
osam ljepova, koji hodočasniku najprije panu u oči, 
predočio je glavne događaje iz svečeva života. Istina, 
svi ti dijelovi nemaju iste vrijednosti, ali su svi krasni 
i lijepo predočuju Franjinu dušu. Mnogi su međutim 
prava remek-djela. Smrt je svečeva tako ganutljiva, 
kao najljepše smrti što su ikada naslikane, a u pre- 
dočenju zadušnica umjetnik je bio pravi veleum. 
On je zamislio, da se sv. Klara izašavši iz kapele 
sv. Damjana, objema rukama naslonila na otvoreni 
lijes, da izbliza promotri svečevo lice, kao da je 
htjela zadnjim pogledom snimiti sliku, koja je ras- 
vjetljivala njezin život. To nije historično: ali slikar 
kao i pjesnik ima pravo, da izrazi svoj zamišljaj, kao i 
istinitost. Je li se mogao bolje pokazati slatki vez, 
što je sjedinjivao te svete duše? 

Poslije nekoliko godina Giotto naslika ljepove 
i u dolnjoj crkvi, te su punim pravom dosta glaso- 
'itiji od onih u gornjoj. Slikar se tu pokazuje ve- 
Hkim moralistom. Njemu se pripisuje krasni svod, 
što kruni žrtvenik t. j. najsvetije mjesto u hramu. 
On je mislio, — nadahnut, kažu od Dantea, da tu 
mora predočiti kreposti, koje su temelj i duša re- 
dovničkoga života. Svoju zamisao znanstveno i vješto 
izradi u tri alegorije. Čistoću predočuje jedna ko- 
prenom zastrta žena, koja se sklopljenim rukama 
moli u jednoj tvrđici, te je teško čovjek može opaziti, 
uz nju stoje Sramežljivost i Jakost kao njezine dru- 
garice, a anđeli spuštaju u kupelj one, koji je na 
Franjin poziv prigrljuju. Tamo dalje Pokora s bićem 

u ruci, goni nečistu Lj'ubav, koja o pripasaču nosi 
čitavu struku srdaca. — Spram Čistoći stoji Poslu- 
šnost na pola raširenih krila i držeći prst na usnama, 
nameće Franji dragovoljno primljeni jaram. Uz nju 
su razboritost i poniznost, nerazdružive njezine sestre 
i pratilice. Mnogobrojni anđeli sa strane promatraju 
taj prizor. Tu je još centaur (polukonj) te znamenuje 
neuredne i živinske strasti. — Na trećemu mjestu 
dolazt „Siromaština" u obliku prekrasne žene, ali 
lica mršava i u poderanom odijelu : pas laje za njom, 
a djeca se bacaju kamenjem i meću joj trnje na put; 
ali ona mirna i vesela podaje ruku Franji. Sam Isus 
Krist sjedinjuje njih dvoje, a usred oblaka ukaza se 
vječni Otac, praćen anđelima, koji je nazočan za- 
ručenju dvaju prosjaka . 1 — Napokon u četvrtom 
dijelu, od strane apside, naslika Giotlo Franju u 
slavi: Franciscus gloriosus, kako on sam to napisa. 
Svetac u slici prekrasna mladića sjedi na zlatnom 
prijestolju u đakonskom ruhu, a opkoljuje ga mnoštvo 
anđela skoro onako veselih i prijaznih, kao što su 
fra Anđelikovi anđeli. Svi ti nebeski dusi promatraju 
svoga serafskoga brata, drže u rukama kite cvijeća 
i veselo udaraju u razna glazbala. To je upravo 
rajska svečanost. 

Mi smo pokušali samo ukratko opisati ta ču- 
desa ; ali da čovjek dobije pravi pojam o njima, 
treba da ih vidi u Asizu u koje čisto proljetno jutro, 
ili za kojega svečanoga obreda, kad stotinu voštanica 
rasvijetljuje baziliku. Tada zidovi ožive, a nebo se, 
tako reći, približilo k zemlji ; neiskazano ganuće 
obuzme čovjeka, te se ne može ustegnuti, a da ne 
klikne u svojem srcu : ovo je ako ne najljepša, a 
to bar jedna od najljepših crkvi na svijetu. 

1 Ozanam, Poetes franciscains, page 85. 



ZAKLJUČAK. 

Vrijeme je, da završimo, a to ćemo učtniti po- 
novivši ukratko život, što smo ga pripovijedali Ali 
taj kratki pregled ne će bili naše djelo, nego je- 
dnoga veleumnoga pjesnika iz XIV. stoljeća, glaso- 
vitoga Dantea, koji je bio trećoredac kao i Gioito, 
njegov prijatelj , 1 te je kao i on smatrao Franju! za 
čovjeka od Boga poslana, da zalutalo društvo sred- 
njega vijeka izvede na pravi put ; stoga je njemu 
na slavu posvetio XI. poglavlje svojega Raja. Čovjek 
se ne može dovoljno načitati tih krasnih stihova. Tu 
se nalazi sve : providnosna svečeva zadaća, njegov 
preustroj pomoću siromaštva, neodoljivi čar, što ga 
je imao, veliki potezi njegova života, njegova trpna 
i slatka smrt. Te stihove podajemo našim čitateljima 
kao kitu cvijeća. Iz njih ćemo se lako uvjeriti, da 
se još onda cijenio Franjin upliv kako smo ga mi 
u ovoj povijesti procijenili: 

„Providnost Božja, koja upravlja svijetom onom 
mudrošću, koja svlada svaki stvoreni um prije, nego 
joj ovaj otkrije dubljinu, 

„Da privede k svojemu miljeniku zaručnicu 
onoga, koji ju je dignuvši svoj glas prema nebu, 
zaručio u svojoj blagoslovljenoj krvi, 

„Odredi za nju dva poglavara - koji joj služiše 
za vođe, da se što bolje pouzda u sebe i pokaže 
se što vjernijom. 

1 Na jednom se Giottovu fresku, o kojem smo govorili, 
tri osobe pokazuju Franji, da ih privede k čistoći: prva je 
Ivan Muranski, tadanji vrhovni starješina Manje braće: on 
predočuje prvi red; druga je neka koprenom zastrta zer.a. 
ona predočuje drugi red; treća je Dante AJighieri: on prika- 
zuje treći red. Sr. Cristofani, lib. III., peg 202. — 2 Sv. Franjo 
i sv. Dominik. 

„Jedan je bio seraf svojom ljubavlju, a drugi 
svojom znanošću svijetlio na zemlji poput kerubina. 

„Među Tupinom i rijekom, što teće s brda, koje 
je odabrao blaženi Ubaldo, spušta se s visoke gore 
plodna dolina. 

„Na mjestu, gdje se strmen te gore pretvara 
u ravnicu, rodi se svijetu sunce slično onomu, što 
se čini da se diže iz Gangesa. 

„Tko bi htio govoriti o tom mjestu, neka ga 
ne zove Asizom, jer bi ta riječ posve malo značila, 
već neka ga rade naziva istokom. 

oitflo sunce još ne bijaše daleko od svoga is- 
hoda, iuveć je zemlja osjećala neka dobročinstva ve- 
like njegove kreposti, 

„Jer se još kao mladić opre svojemu ocu za 
ljubav one gospođe, kojoj kao ni smrti nitko rado 
ne otvara svojega srca 

„Pred svojim se nebeskim Ocem on s njom 
zaruči, i otada ju je svaki dan sve nježnije ljubio. 

„Ona pak, udova svojega prvoga muža, kroz 
hiljadu sto i više godina, zapuštena i prezrena če- 
kala je na ovoga, jer se nikomu nije bila dopala. 

„Osobito se onda očitovala njezina vjernost i 
smjelost, kad se je, ostavši Marija pod križem, s Kristom 
gore uspela. 1 

„Ali da više ne budem odviše nejasan, ta dva 
ljubimca, o kojima tako tajinstveno govorim, jesu 
Franjo i Siromaštvo. 

„Stoga prvi časni Bernardo odbaci svoju obuću 
i poleti sa tolikim mirom, pa kad je i trčao, činilo 
mu se, da polako ide. 

„O nepoznato bogatstvo! O pravo dobro! Edigij 
i Silvestar odbacuju obuću, da slijede zaručnika ; tako 
im je zaručnica bila mila. 


„Taj otac i učitelj napredovao je s njom i s tom 
obitelju, koju je već opasao čedni konopac. 

„Nijedna ga duševna slabost ne ustavi na 
lom putu, premda je bio sin Bernardonov i prem se 
je činilo, da ga svi preziru. 

„Nego neustrašivo podvrže Inocenciju stroga 
svoja pravila, i on prvi odobri njegov red. 

„Kad se je siromašna obitelj povećala uz 
Franju, čiji bi se život lakše opjevao u slavi ne- 
beskoj, 

„Sveta volja toga starješine primi drugu krunu 
od Duha svetoga iz ruku Honorija pape. 

„A kad je iz želje za mučeništvom navijestio 
Krista oholomu Sultanu i drugim njegovim dvorja- 
nicima, 

„1 videći da se narod još odviše kloni obra- 
ćenja, da ne bude besposlen, povrati se da ubere 
plod od onoga, što je u Italiji posijao. 

„Na jednoj vrletnoj pećini među Tiberom i 
Arnom primi od Krista zadnje rane, koje je u svojim 
udima kroz dvije godine nosio. 

„Kad se svidilo onomu, koji ga je za toliko 
dobro odabrao, da ga pozove, neka primi nagradu, 
što ju je svojom poniznošću bio zavrijedio, 

„Preporuči svojoj braći, kao zakonitim bašti- 
nicima, zaručnicu, koju je toliko ljubio, te im zapo- 
vijedi da je i oni vjerno ljube. 

,,I njegova sveta duša htjede ostaviti krilo si- 
romaštine, da se povrati u svoje kraljevstvo, nije 
tražila drugoga lijesa za svoje tijelo. 


1 Poznalo je, odakle je uzela la misao. Ona se nalazi u 
molitvi, šio ju je Franjo običavao govorili u čaši siromaštine 
Sr. sv. 1 , gl. VI. 


KAZALO. 


Glava XIII. 


Treći red. 

Sirana- 

Franjo spriječuje zvanja za prvi i drugi red .... 5 

Obećaje, da će osnovali treći red 3 

Sastaje se s Lukezijem . . 4 

Kratka i dušobudna povijest ovoga 4 

Franjo ga prvoga prima u treći red 6 

Treći je red pravi red 6 

Ovaj se širi čudesnom brzinom 7 

Uzroci toga širenja ' 8 m i 

I. Treći red učiona savršenosti 9 

Riječ o pravilima 9 

Franjino ime privlači ljude 10 

Konac Lukezijeve povijesti 11 

Sveli Irećoreci XIII stoljeća 14 

II. Treći red i društveno oslobođenje 15 

Važnost nekih članaka trećoredskih pravila .... 15 

Trećoreci se drže tih pravila 16 

Otpor feudalne gospode ... 17 

Honorlj III. i Grgur IX. zauzimaju se za trećorece 17 

Usluge, što su ih trećoreci učinili Crkvi u XIII. vijeku 20 

Strašno poduzeće cara Fridrika II. 21 

Prvi i treći red velika su pomoć za Crkvu 24 

Svjedočanstvo Grgura IX. o Irećorecima 25 

Mala trećoredica sv. Ruža Viterpska 25 

Zaključak 27 


Glava XIV. 

Osnutak franjevačke škole. 


Malo Rubejski ulazi u treći red 28 

Franjo proriče, da će njegov sin postali papom 28 

Ide u južnu Italiju ... 29 

Navješćuje jednom gospodinu, da će brzo umrijeti 30 

Novčarka, što je nađoše na putu u Bari 31 

Smrt Petra Katanskoga 32 

Franjo izabire Iliju za generalnoga vikara "34 

Skupština godine 1221. 35 

Nova misija u Njemačkoj predložena u toj skupštini . 36 

Sveti Anto propovijeda u Forliu klericima, koji su se Imali 
rediti 3* 

Mole ga od Franje za učilelja bogoslovlja . . 40 

Krzmanje svetoga utemeljitelja ...... 41 

On piše Anli i daje mu napulak . 42 

Anlo ide u Verceil, gdje zadivljuje svoje učitelje .43 

Franjo ga šalje u Francusku, da propovijeda Albigenzima 46 

Piše mu i česlila na njegovu uspjehu ... 48 

Začima u svojoj pameti veliku misao o znanosti . . . 48 

Svojstva, šio ih zahtijeva od onih, koji uče ... 49 

Krasna riječ o poniznosti kod učenih ljudi 50 

Franjo čudesno bude nazočan Anlinoj propovijedi 52 

Kako se Franjo mogao nazvali naučileljem 53 


Glava XV. 

Franjina konačna pravila. 


Propovijeda u Terniu 54 

Franjo u San-Geminiu liječi opsjednutu ženu 55 

Skupština godine 1223. 57 

Misli skratili pravila ... 58 

Otpor, što ga susreta ta nakana .58 

Franjin san 58 

Ide u samoću, da napiše nova pravila 59 

Honorij ih odobrava jednom pečalnicom 60 

Značaj tih pravila 61 

Franjo slavi Božić u grećijskoj šumici 63 

Boravi u samostanu loga grada 64 

Prijazna skrb stanovnika 65 

Franjo ide u Peruđu 65 

Navješćuje gradskim plemićima, da će biti kažnjeni . . 66 

Vldesuje pravila za drugi red . . . 66 

EVanjo tu preporučuje nova pravila ... ... 67 

Glava XVI. 

Franjine rane. 


Franjo zapovijeda braći u Parizu, da idu osnivati red u 

Englesku 59 

Prva zvanja u loj pokrajini .70 

Kreposti engleskih franjevaca 71 

Njihova težnja za znanjem ..... 73 

Adam Marajski . ... 15 

Franjo propovijeda u Umbriji sa svojim generalnim vikarom 75 

Objavljuje mu se, da će naskoro umrijeti 75 

Ide na Alverniju i povlači se u samoću .75 

Bog mu. objavljuje, da će pretrpjeti mnoge muke ... 77 

Unutarnji nemir brala Leona 78 

Seraf se ukazuje Franji 78 

Prima rane 79 

Nastoji ih sakriti 80 

Nije mu drago, da mu se o njima govori 82 

Rane su bile nagrada za veliku ljubav prama Spasitelju i 

njegovu križu 84 

Franjo je u svojoj duši bio uzdignut na slanje serafa 86 

Pjesma u slavu ranama 86 

Blagoslov serafskoga brda 88 

Prozopopeja sv. Bonavenlure ... 89 


Glava XVII. 

Franjina naravna svojstva. 


I. Njegova bistroumnost 90 

Ta je bistroumnost bila 1. pronicava . 91 

Ta je bistroumnost bila 2. stalna ... 92 

Ta je bistroumnost bila 3 pjesnička 94 

II. Njegova iskrenost 95 

1 Prema Bogu. Ona mu nadahnjuje, da se boji rastrešenosti 96 

2 Prema ljudima. On je rob svakoga obećanja ... 96 

Prema ljudima. Ne trpi potajnih olakšica ... 97 

Prema ljudima- Javno ispovijeda svoje pogrješke 97 

3. Prema samome sebi. Sedam sniježnih kipova 98 

III. Njegova vesela ćud i prijaznosl 100 

Franjo ima dobru dušu .... 100 

Ispovijeda, da je žalost babilonsko zlo 101 

Proti njoj se utječe na molitvu 101 

Upotrebljava izvanjska sredstva . . 101 

Svoje pjesme prati jednim dječjim glazbalom .... 103 

Hoće, da mu braća budu vesela 103 

Uljudnost, sestra ljubavi 104 

Franju svatko ljubi 104 

IV. Njegova srčanost . • 105 

U nepogodnu vremenu 105 

Proti tjelesnim napastima 106 

U napadajima đavolskim 107 


Glava XVIII. 

Franjina ljubav k Bogu 


Poteškoća toga predmeta 110 

Bog je Franju stvorio za sebe 110 

Udijelio mu je mnoge svoje darove 111 

Neprestano je bio uz njegovo djelo . . 112 

Kako je Franjo primio tu ljubav 112 

S nasladom ju je uživao .... 112 

Sve je ostavio, samo da odgovori njegovu pozivu ■ • • 113 

Imao je samozataju onih, koji drže, da su ljubljeni • 114 




Zastire lu ljubav svim koprenama 

Njegove lozinke o loj sramežljivosti 

Kako je Franjo vraćao ljubav za ljubav ... i 
Dao je svoje tijelo: 

1 . llmrlvivanjem 

2 . Potpunom podvrženošću duhu 

3 Težnjom za mučeništvom 

Dao je svoju dušu molitvom i ljubavlju . 

Molitvi je posvetio totum cordis i totum temporis 

Predmet i kakvoća te molitve 

Kako ga je Bog nagradio 

Svojstva te ljubavi . . 

Ta je ljubav nadvisivala njegove sile 

Slavospjev ljubavi 

Sjedinjenje Franjino s našim Gospodom .... 
Njegovo djetinje veselje na božičnu svetkovinu . 
Njegova pobožnosl prema muci Spasiteljevoj . . 
Njegova nježna ljubav prema euharistiji .... 
Njegova pobožnosl prema svetoj Djevici .... 
Kako je štovao anđele i svece 

Franjina ljubav k bližnjemu. 


Plemenitost ljubavi prema bližnjemu 132 

Franjo je osobito ljubio ljude 133 

I. Njegova ljubav prema braći 134 

On je htio učiniti jednu obitelj 134 

Bio je pravi otac 135 

Osobito je na kušane pazio ... 135 

Njegova skrb za bolesnike 136 

Njegovo vladanje prema dobrima 138 

Nesavršeni ga i zli uznemiruju 139 

Kuša preteći zlo 141 

Jaka riječ proti lijenosti, ogovaranju i sablazni .... 141 

Hoće, da se zna, kako treba kaznili 143 

Skloniji je na blagost 143 

Krasna pisma bratu Iliji o tom predmetu 143 

Napast na klonuće duha 144 

II. Njegova ljubav k siromasima 145 

F^e, da se blista u njima slika Isusa Krista 145 

_■ .aže im, da predočuju u sebi tu božansku sliku . . . 146 

Sam im priteče u pomoć 146 

Daje im što ima, osobito svoj plašt 147 

Opiranje njegove braće i dobročinitelja 147 

III. Njegova ljubav prema dobročiniteljima 149 

Stožernik Ugolin 150 

Sinovska Franjina zahvalnost 151 

Franjo smatra za majku svaku ženu, koja je dala redu 

svoga sina • • 151 

U Toskanelli ozdravlja sina jednoga čovjeka, koji ga primi 

u svoju kuću 152 

U Rietiu priređuje malu svečanost svomu liječniku . . . 153 


Glava XX. 


Franjina ljubav k prirodi. 


Franjo je od svoje mladosti odan prirodi 

Sva bića smatra za svoju braću 

Nije nijednome činio zla 

Pritjecao im je u pomoć 

Stvorovi mu predočuju Boga • 

•Osobita ljubav prema onima, kojima se Isus predočivao 

Nije trpio, da se vrijeđaju 

Strog je prema opakim bićima 

Smatra se njihovim posrednikom kod Boga 

U tom se drži predaje izraelskoga naroda i crkvene . 

Pjesma u slavu stvorova 

Stvorovi mu iskazuju veliku zahvalnost 

Sva su ga bića ljubila 

U tom su se osobito ovce odlikovale 

Jedan gnjetao pristaje uz njega 

Poslušnost jednoga cvrčka 

Slavulj pjeva izmjenice s njim 

Sokol, njegovo živo zvono 

Brat vuk 

•Odakle je dolazila ta vanredna vlast 

Glava XXI. 

Franjin skromni život. 


I. Njegova poniznost 176 

Ta se poniznost temelji najprije na zahvalnosti .... 176 
Dopušta mu, da govori o milostima, što ih je primio . . 17b 

Dopušta mu dapače, da pristane na počitanja, što mu se 

iskazuju 177 

Krasno tumačenje te slobode 177 

Njegova se poniznost osniva još na uvjerenju njegove bijede 177 

Ne će, da ga drže za sveca 179 

Ispovijeda svoje najmanje pogrješke 181 

Misli, da bi se kradljivac bolje okoristio milostima Božjim 

nego on 182 

Umjetno sredstvo, da pobudi u sebi poniznost .... 183 
To mu sredstvo ne ide uvijek za rukom 184 

II. Njegova čistoća 186- 

Duša je njegova bila umjerena i čedna 186. 

Tomu je daru pridružio najstrožu opreznost 187 

Njegova čednost za jednoga maloga objeda, što mu je na 

putu priređen 188 

Njegova načela o saobraćaju sa ženama . 189 

Što misli o općenju sa ženama 189 

Lijepa priča o pogledu 190 

III. Njegova poslušnost 191 

Lahko se prilagođuje mnijenju drugih 191 

Poslušnost je duša redovničkoga života 192 

Svojstva redovničke poslušnosti 193 

Franjo ne će, da se mnogo zapovijeda 193 

Jedan slučaj neposlušnosti 194 

147 Njegova bezazlenost 195- 

poliče, da ljubi malene 195 

jezazlenost Ivana poljodjelca 196 

drži bezazlenost za sestru znanosti 196 

je u svem bezazlen 197 


Glava XXII. 

Dvije zadnje godine Franjina života. 

Moralne Franjine patnje 

Opaža, da se siromaštvo manje ljubi . . ... 

To oslabljenje pripisuje državnicima 

Gorko se tuži na njihovu upravu 

Kako je htio, da se vrši vlast 

Slika pravoga starješine . . 

Nastavlja propovijedanje, jašeći na magarcu 

U velikoj je pogibli da oslijepi^ 

Obećaje, da će se podvrći liječenju 

Vode ga u Rijelti, gdje nađe rimski dvor 

Prosi nov habil 

Ozdravljenje kanonika Oedeona , • 

Ostavlja biskupovu palaču i ide u samostan svoje braće 

Učvršćuje oslabljelu kuću svoga liječnika 

Oslobađa okolicu od marvinske pošasti 

Šalju ga u Sijenu k drugom liječniku 

Tri djevojke u Rocca di Campiglia 

Pale mu slijepočnice ..•••••• 

Ne prima rado, da se skrbi za svoje tijelo 

Molitve i razgovori 

Prenose ga u Kortonu .... 

Barunica u Castel Valusianu 

Hoće, da ga ustave u Kortoni 

Boravi dva mjeseca u samostanu Cellule 

Znakovi skorašnje smrti 

Moli, da ga prenesu u Asiz 

Glava XXIII- 

Blažena Franjina smrt. 

219 

Njeguju ga u biskupovoj palači 219 

Njegove patnje postaju pravim mucemstvom 220 

Bog mu ih je prepustio za njegovu slavu • 220 

Zove ih svojim sestrama • ■ • • • . ' 221 

Blagoslivlje svoju djecu u osobi Itijinoj • • . 222 

Svoju haljinu daje bratu Leonu 2 2 2 

Prenose ga u Porcijunkulu • . 223 

Blagoslov njegova rodnoga mjesta .223 

Daje čitati svoju oporuku 227 

: ■ m 

Moli malo peršina, da ublaži grozmeu ; *g 

Razaovor pun samozataje 230 

Drži zadnju večeru sa svojim ucenicim ' ' ' ' 2 3i 

Čitaju mu muku po Ivanu 231 

Moli psalam 141. - • ■ • ' ! 232 

Umire u subotu 3. listopada 122o. 233 

Molitva njegove braće • • ' 2 34 

Tijelo mu postaje bijelo 1 svijetlo • • . ... 255 

Udivljenje, što ga pobudise njegove rane - . 2 36 

Cijeli grad Asis hrli u P° rc *J“ n ^ ' .... 236 

Noć se pričinja kao anđeoska straz • 237 

Zadušnice se obavljaju u nedelju ujutro • • • • 23g 

Povorka se ustavlja u crkvi sv Jurja . ... 

Okružnica brala Ilije • 

Prvo čudo na grobu Franjinu . 

Glava XXIV 

Proglasuju ga svecem 

Franjo poslije svoje smrti pokazuje veUku moć . • • 24, 

» « dogodila a 

umbrijskim i toskanskim gradovima ' ‘ ' 24! 

Povijest tih čudesa •••**■ . * 24« 

Čudesa što su se dogodila u Francuskoj • • • 94 

Stožernik Ugolin postaje papom pod imenom Grgura IX 2^ 
Ivan Parenli izabran za vrhovnoga glavara reda . ^ 

Veselje novoga pape, kad dozna za Franjina čudesa 24 

Grgur IX. dolazi u Asiz 24 

Slfemo pei.lnic.m. P pr« P o,„i. cijeloj Crk.l d. g. sloj« 2. 





U čast njegovu sastavlja vlastiti božanski čin . . . . 255 

Donja crkva dovršena godine 1230 . . 255 

Papa naređuje da se tamo prenesu svečevi ostaci . . . 256 

Osobitosti toga prenosa . 257 

Čudo što se dogodilo u crkvi sv Jurja 259 

Gornja crkva dovršena godine 1236 . . 259 

Ta je dvostruka crkva pravo remek-djelo 260 

U tri vijeka svu je prekriše ljepovima ... .... 260 

Izvrsni slikar Giotto 260 

Njegove slike u donjoj crkvi 261 

Giollove glasovite alegorije na svodu donje crkve . . . 261 

Asiška je crkva jedna od najljepših na svijelu . . . 262 

Zaključak . . . 263 

Kazalo . . ... 267 

